
EDITORIAL 





Din păcatele chiriarhale 

] z de molimă bîntuie ţara. Putreziciunea mo- 


Claudiu Târziu 





rală se întinde ca o floare a răului cu rădăcini 

multiple. O țițină sălăşluieşte chiar în Biseri- 
ca naţională. O spunem cu regret, dar şi cu lucidi- 
tate. După cum cititorii noştri ştiu, nu sîntem din- 
tre aceia care consideră că Ortodoxia este sursa 
eşecurilor naţionale. Credem şi mărturisim că Or- 
todoxia e calea mîntuitoare. Dar instituţia biseri- 
cească, aceea cu funcționari, clădiri şi dări la stat, 
este putredă chiar în inima ei. Din vina unor ie- 
rarhi. Arhierei care au uitat că sînt slujitori întru 
Hristos şi se poartă ciocoieşte. Vlădici care au 
aruncat la coş Tradiţia şi citesc Scriptura pe rit- 
muri new-age-iste. Arhipăstori care îi cred înve- 
chiți pe Sfinţii Părinţi şi şi-au abandonat menirea 
de învăţători. Chiriarhi care şi-au făcut idol din 
ban. Mari preoţi care joacă politiceşte în toate ta- 
berele şi sînt mereu servii puternicilor zilei. Ei le 
sînt modele popilor care dau şpăgi pentru a căpă- 
ta parohii bogate, care se îngraşă din bănuţul vă- 
duvei, care „sfințesc“ bordeluri şi latrine, care 
sînt pe cât de inculți pe atât de agresivi. Pe scurt, 
ierarhii de care facem vorbire sînt căpeteniile 
acelor gherile în sutană care dinamitează Biseri- 
ca din interior. Sigur că sînt minoritari, dar tăce- 
rea complice a preoților oneşti şi a celorlalți 
drept-măritori creştini îi face primejdioşi. Căci 
mulți credincioşi se vor sminti de apucăturile lor 
odioase. 

Revoluţia morală, care nădăjduim să curețe 
întreaga societate românească, nu trebuie să oco- 
lească Biserica. Biserica Ortodoxă Română a fost 


Biserica noastră ortodoxă are o mare problemă: ierarhii. Nu toți, doar 
o parte, care însă ameninţă să-i facă mult rău. Nevrednici sînt şi 
trebuie să le-o spunem, cu nădejdea că vom deștepta omul din ei. 

E dreptul și datoria noastră de fii ai Bisericii. 


un focar de cultură şi de spiritualitate, a dat mii 
de martiri şi nenumărați sfinţi şi mucenici. Dar a 
avut şi laşităţile şi erorile ei. Sfinţii, martirii şi căr- 
turarii trebuie cinstiți. Ierarhii prigonitori ai creş- 
tinilor, colaboratorii regimului comunist crimi- 
nal şi trădătorii voturilor monahale, scoşi din 
inimile noastre şi din calendar. De aceea trebuie 
să-i cunoaştem şi pe unii, şi pe ceilalți. 

De câţiva ani, revista ROST dezgroapă din 
arhive şi din memoria unor mărturisitori icoane- 
le celor care s-au jertfit pentru Hristos şi pentru 
neamul românesc. 

De-acum vom declanşa o campanie necruță- 
toare pentru dezvăluirea celor care l-au înșelat pe 
Hristos din chiar sînul Bisericii Lui. 

Pentru moment, ne mărginim să semnalăm 
un păcat aproape general la nivelul ierarhiei bise- 
riceşti: nepăsarea. Că vine din caracter, lipsă de 
viziune sau din calcul meschin este mai puţin im- 
portant. Însemnate sînt efectele acestei indife- 
renţe chiriarhale. 

Sub ochii arhiereilor noştri se prăbuşesc cti- 
torii fundamentale pentru societatea româneas- 
că şi pentru Biserică. Fără nici un sprijin din par- 
tea statului şi ignorate de Biserică, inițiative pri- 
vate care au marcat în mod benefic istoria ultimi- 
lor 16 ani, mor încet, pe tăcute. 

Fundaţia Anastasia, a academicianului Sorin 
Dumitrescu, este în agonie, după ce mai bine de 
un deceniu a fost un reper al culturii creştine na- 
ționale. Întâi şi-a închis librăriile, apoi şi-a între- 
rupt apariţiile editoriale, iar acum îşi pierde şi se- 
diul. Asociaţia Christiana, a dr. Pavel Chirilă, a 

continuare în pag. 7 

Fapte, vorbe, ginduri 


ROST le propune brașovenilor 
patru modele 

La Muzeul Judeţean de Istorie din Braşov (Casa 
Sfatului) a avut loc, la 30 iunie a.c., vernisajul 
expoziției „Patru biografii de cărturari, patru 
destine de martiri“ dedicată lui N. Steinhardt, 














Radu Gyr, V. Voiculescu şi Mircea Vulcănescu. 
Manifestarea a fost organizată de Muzeul 
Judeţean Ialomița, Muzeul Judeţean de Istorie 
Braşov şi Asociaţia ROST, cu sprijinul Consiliilor 
Judeţene Ialomiţa şi Braşov. Printre invitații la 
vernisaj s-au numărat doamna Măriuca 
Vulcănescu, fiica filosofului interbelic Mircea 
Vulcănescu, şi doamna Simona-Carmen Popa, 
fiica „poetului închisorilor“ Radu Gyr. Cele două 
doamne au evocat episoade din lupta pe care 
părinţii lor au dus-o pentru apărarea valorilor 
creştine şi româneşti. De asemenea, dl profesor 
George Ardeleanu a vorbit despre personali- 
tatea lui Nicu Steinhardt. Din partea Muzeului 
Judeţean Ialomiţa a fost prezentă doamna 
Emilia Corbu, cea care a trudit pentru mutarea 
expoziţiei de la Slobozia la poalele Timpei. 
Asociaţia ROST a fost reprezentată de prof. 
Antonio Aroneasa, şeful Filialei Braşov a organi- 
zaţiei. În cuvântul său de întâmpinare, tînărul 
teolog a explicat că expoziţia se încadrează 
firesc într-un program de lungă durată al 
Asociaţiei ROST pentru readucerea în atenția 
tinerilor a unor personalități exemplare, spre a 
le fi repere în formarea lor ca oameni. 


Braşovenii prezenți la deschiderea expoziției au 
fost impresionați de destinele asumate de cei 
patru pentru binele public. Expoziţia, care va fi 
deschisă la Braşov timp de o lună, este un prilej 
de meditaţie la propriile noastre vieţi, la felul în 
care reuşim să le onorăm posteritatea acestor 
mari români şi să ne împărtăşim de pilda lor. 


Ofensiva pro-Basarabia 

În ultimele luni, mai multe organizații din ţară şi 
din diaspora au inițiat acțiuni pentru 
sensibilizarea opiniei publice asupra problemei 
basarabene şi de lobby în favoarea aderării 
Republicii Moldova la UE. Unele dintre ieşirile 
publice au fost încurajate chiar de recentele 
declaraţii ale preşedintelui României, Traian 
Băsescu, potrivit cărora cele două state 
româneşti se vor uni în UE şi nu altfel. Vîrful de 
lance al manifestărilor pro-basarabene sînt 
Consiliul Mondial Român (CMR) din SUA şi gru- 
parea „Noii golani“ a studenţilor din Bucureşti. 
Dar între organizaţiile de sprijin se numără şi: 
Asociaţia ROST, Grupul Independent pentru 
Democraţie, Asociaţia 21 decembrie 1989 şi 
Forumul românilor din Harghita şi Covasna. 
Pînă acum au avut loc cîteva manifestații de 
stradă, a fost deschisă o campanie de informare 
de 40 de zile „Basarabia - pămînt românesc“ - 
inclusiv pe internet, la www.romanism.net -, iar 
CMR strînge semnături pentru susținerea unei 
Proclamaţii pentru pregătirea unificării patriei 
(puteţi semna şi dvs intrând pe pagina noastră, 
www.romfest.org). Părintele Gheorghe Calciu, 
preşedintele de onoare al ROST, şi dl Nicolae 
Popa, secretarul general al CMR, i-au înmânat 
documentul şi preşedintelui Băsescu, cu prilejul 
întâlnirii acestuia cu comunitatea românească 
din Washington, la 28 iulie a.c. 


Pricini de dispută 

De la 16 decembrie 2005 Papa Benedict al XVI 
lea a ridicat Mitropolia Greco-Catolică de la Blaj 
la rang de Arhiepiscopie Majoră. Ca o consecință 
a acestei ridicări în ierarhia bisericilor unite cu 

Fi ! a b 
Roma a fost şi schimbarea titulaturii primatului 
greco-catolicilor din România din „Înalt Prea 
Sfinţia Sa Mitropolitul Lucian“ în „Prea Fericirea 
Sa Arhiepiscopul Major Lucian“. Modificările au 
fost realizate unilateral, fără consultarea 
Bisericii Ortodoxe Române, singura deținătoare 
a acestei titulaturi pînă la acest moment. Iată că 
această formulă oficială, deseori ironizată de 
presă în ultimii 16 ani, se dovedeşte a fi un titlu 
rîvnit şi de către ne-ortodocşi. 2006 a mai adus 
un motiv de îngrijorare pentru ortodocşi. 
Benedict al XVI-lea a renunța la titlulatura de 
„Patriarh al Occidentului“, care datează din 
primul mileniu creştin şi este singura titulatură 
recunoscută şi de răsăriteni. Liderul Bisericii 
Romano-Catolice şi-a menţinut însă titlurile de 
„Vicar al lui Hristos“ şi de „Pontifex maximus al 
Bisericii universale“, contestate de către 
ortodocşi întrucât exprimă pretențiile de juris- 
dicție universală ale Romei. Patriarhia de 
Constantinopol şi-a reafirmat cu această ocazie 
şi protestul contra înființării de către Biserica 
Romei de episcopii pe teritoriul canonic al unor 
patriarhate ortodoxe atribuind titulaturi ce sînt 
deja utilizate de către episcopi ortodocşi“. Este şi 
situaţia din România, unde cel mai elocvent caz 
este chiar Bucureştiul. Astfel, în capitală 
funcţionează în prezent doi ierarhi cu titulatura 
de arhiepiscop de Bucureşti şi mitropolit, unul 
fiind patriarhul ortodox şi celălalt arhiepiscopul 
romano-catolic. Episcopia romano-catolică din 








Bucureşti, ca şi cea din Iaşi, au luat naştere în 
timpul conducerii celor doi regi catolici ai 
României, Carol şi Ferdinand. În acelaşi timp 
importanta comunitate românească ortodoxă 
din Italia nu este recunoscută drept cult în 
această țară, iar ierarhul responsabil cu bunul ei 
mers are sediul în Franța. Nu credem că se va 
ajunge la înființarea unei episcopii româneşti 
chiar la Roma, o dată pentru că nu putem face 
altora ceva ce le cerem să nu ne facă ei nouă, iar 
în al doilea rând pentru că majoritatea 
comunităţilor ortodoxe române din Europa 
Occidentală sunt găzduite de biserici romano- 
catolice. Şi această stare de dependență va tre- 
bui corectată, dacă nu vom dori să ajungem o 
remorcă a catolicismului în mijlocul ortodoxiei. 
S-ar putea profita de ocazia creată prin schim- 
barea titulaturii întâistătătorului cultului greco- 
catolic pentru ca Părintele Patriarh să adopte 
titlul de „Sanctitatea Sa“, pe care o folosesc şi 
patriarhul ecumenic, şi cel rus şi cel sârb. 
Întrucât această titulatură este folosită şi de 
către papă, nu credem că Blajul o va mai imita şi 
pe aceasta. Ar fi un fapt pozitiv şi o reflectare a 
prestigiului de care se bucură Biserica Ortodoxă 
Română şi întiistătătorul ei în lumea ortodoxă. 


A plecat și bădia Balla 

Profesorul şi scriitorul Corneliu Balla, o legendă 
a plaiurilor sătmărene, a trecut la cele veşnice pe 
24 iunie, la vârsta de 76 de ani. Născut la 

11 aprilie în satul Olsig (jud. Bihor), cu un tată 
notar şi o mamă învățătoare - decedată la 
naştere -, Corneliu Balla a fost pentru prima 
dată arestat încă de pe băncile liceului, pe motiv 
că făcea parte dintr-o „Frăţie de Cruce“. A urmat 
o scurta eliberare dupa care a fost aruncat din 
nou în temniță. Cu dificultăţi, a reuşit să absolve 
liceul şi Facultatea de Litere de la Cluj. A fost 
multă vreme profesor. A publicat volume de 
poezii, eseuri şi traduceri din limba maghiară. 
Colaborator la „Familia“, „Vatra“, „Steaua“, 
„Poesis“ a dată mărturie despre gulagul 
comunist. 


PC şi PD se bat în statui 

Am mai atras atenţia şi altă dată asupra impos- 
turii Partidului zis Conservator şi a Partidului zis 
Democrat. Amîndouă - socialiste în esență, li- 

beraloide în anumite apucături şi dependente 
total de liderii lor, Dan Voiculescu şi Traian 
Băsescu (ştim şi noi că preşedintele țării ar 
trebui să fie independent, dar...) - se bat de-o 
vreme pe noțiunea de conservatorism. Şi ca să 
se arate conservatoare se pretează la gesturi de 
suprafață, care, din pricina acoperirii doctrinare, 
sînt hilare. PD s-a declarat conservator la 
Partidul Popular European, ca să poată fi înscris 
între membrii acestuia. PC şi-a pus pe pereţii 
sediului central potretele fondatorilor şi lideri- 
lor conservatori de dinainte de al doilea război 
mondial: Petre Carp, Titu Maiorescu, Take 
Ionescu ... În plus, şi-a făcut rapid un institut de 
studii conservatoare, care editează o revistă 
numită, cum altfel?, „Conservatorul“. Din 
păcate, în această din urmă manevră au ameste- 
cat şi oameni oneşti şi buni specialişti cum sînt 
profesorii universitari Laurenţiu Vlad şi loan 
Stanomir. Probabil că aceştia nu se lasă înşelați 
de declaraţiile lui Voiculescu, dar au nevoie de 
finanțare pentru a-şi continua cercetările despre 
conservatorismul românesc, de care se ocupă de 
mult. Recent, cele două partide i-au ridicat câte o 
statuie lui Petre P. Carp în comuna natală a aces- 
tuia, Ţibăneşti - Iaşi. Una în fața şcolii, cealaltă, 
în faţa Primăriei. Şi le-au sfinţit în aceeaşi zi, de 
Sfinţii Apostoli Petru şi Pavel. Petre P. Carp 
(1837-1919) a fost unul dintre liderii marcanţi ai 
Partidului Conservator, ocupînd în două rînduri 
(1900-1901 şi 1911-1912) şi funcţia de premier al 
României. Câţi dintre pedişti şi pecişti or şti cine 
a fost Petre Carp? 








Putna la 540 de ani 

La 10 iulie a.c. s-au împlinit 540 de ani de la 
punerea pietrei de temelie a Mănăstirii Putna de 
către Sf. Voievod Ștefan cel Mare. Cu această 








ocazie, în perioada 9 - 11 iulie, la Putna s-a 
desfăşurat simpozionul „Putna - 540“ şi a fost 
sfinţită bisericuța de pe dealul Sion închinată Sf. 
Voievod Ştefan cel Mare. 


Revoluţie morală în Polonia 

În vreme ce la noi încă se discută dacă e bine să 
curățăm societatea de securiști şi de comuniști, 
în Polonia este în plină desfăşurare revoluția 
morală promisă de fraţii gemeni Kaczynski şi de 
partidul de guvernămînt Lege şi Justiţie. Potrivit 
Legii Transparenţei, adoptată recent, orice 
persoană născută înainte de august 1972 şi care 
deține poziţii de interes public trebuie să 
prezinte un certificat care să dovedească lipsa 
colaborării cu Securitatea comunistă. Legea se 
referă la funcţionari de stat, manageri ale 
companiilor cu capital majoritar de stat, dar şi la 
profesori, patroni din mass-media, jurnalişti şi 
avocaţi. Cei care s-au dovedit a fi fost 
colaboratori ai poliţiei politice, îşi vor pierde 
slujbele. Pe Internet vor fi publicate listele cu 
ofițerii securişti şi cu toți informatori 
Securităţii. Listele şi certificatele vor fi realizate 
de către Institutul Naţional pentru Rememorare, 
care are acces a toate arhivele şi documentele 
poliţiei secrete comuniste. 


Biserică pentru primii daci 
creștinați 

La 1900 de ani de la războaiele daco-romane din 
anii 105-106, Arhiepiscopul Tomisului, IPS 
Teodosie Tomitanul, a hotărit înființarea unei 

mănăstiri în care să fie reprodusă cît mai fidel 
una dintre cele patru bazilici romane 
descoperite în cetatea din apropierea localităţii 
Adamclisi. Reproducerea acestei bazilici cu bap- 
tisteriu din sec. IV.Y este cu atît mai importantă 
cu cât în cetatea daco-romană de la Adamclisi 
s-au descoperit moaştele a cinci martiri creştini. 
Arhiepiscopia face apel la toți credincioşii să 
sprijine financiar proiectul, depunînd bani în 
contul deschis la Banca Transilvania, sucursala 
Constanța, R042BTRL01401205437090XX, sau 
cu materiale, sunînd la tel.: 0722.917.686. 


Oamenii Securităţii din presă 

A început deconspirarea foştilor turnători ai 
Securității române care astăzi sînt jurnalişti sau 
publicişti. Primul din această tură a fost Carol 
Sebastian, fost redactor şef Ia „Cotidianul“, dar 
mai înainte redactor şef adjunct la „Evenimentul 
zilei“ şi realizator la BBC, Radio Mix FM şi TVR. 
El a mărturist, dar numai după ce foştii colegi de 
la „Cotidianul“ i-au pus dosarul de informator 
pe masă. Să ne amintim însă că în 1991 au fost 
deconspirați Sorin Roşca Stănescu (foto) şi 
Florin Mărculescu, care au şi fost dați afară de la 
„România Liberă“ pentru asta. Mai tîrziu, dacă 
nu ne înşală memoria, a recunoscut şi loan Itul 

ridicat mănăstiri, a format generaţii de asistenți 
medicali creştini şi a tipărit cărți valoroase. Sub 
loviturile statului şi ale diverşilor adversari, a ră- 
mas astăzi doar cu editura, care se zbate să nu fie 
acoperită de concurență. 

Trupa de artişti a maestrului Dan Puric - 
unul dintre puţinii actori, regizori şi scenarişti de 





pactul cu Securitatea. De data aceasta, 
spovedaniei lui Sebastian i-au urmat cele ale lui 
Adrian Pătruşcă, redactor-şef la „Ziua“, Valentin 
Hossu-Longin, senior editor la „Ziua“ şi fostul soț 
al admirabilei realizatoare a TVR Lucia Hossu- 
Longin - care a avut un şoc cînd a aflat -, Dan 
Ciachir - publicist comentator la „Ziua“. Aceste 
dezvăluiri ne-au întristat, pentru că sînt despre 
oameni care şi-au făcut un nume din lupta 
contra comunismului şi a securismului, din 
promovarea identitații naționale şi a credinței 
creştine. Probabil că nu întîmplător s-au abătut 
tunurile întîi asupra lor. Cînd vor ieşi şi ceilalți, 
prietenii stîngii, ca şi torționarii şi ofițerii de 
Securitate, atenţia opiniei publice va fi deja 
diminuată. Între timp, Consiliul Naţional pentru 
Studierea Arhivelor Securităţii a dat curs cererii 
formulate de asociaţia Civic Media de a verifica 
toți şefii de ziare şi comentatorii vizibili. Vom 
avea, cu siguranță, şi alte surprize. Apoi va veni 
rîndul preoților. Şi mai la urmă al politicienilor. 


A murit un prinț 

Prinţul Şerban Ghica a adormit întru Domnul la 
26 iulie 2006. Născut la 25 martie 1919, 
descinzînd dintr-o veche familie de domnitori ai 
Țării Româneşti şi Moldovei, a absolvit 
Facultatea de Mine şi Metalurgie, apoi a făcut 
studii de inginerie la Birmingham, în Anglia. În 
1943 s-a înscris în PNȚ şi a fost secretar personal 
al lui Iuliu Maniu. În 1947 a fost întemnițat de 
regimul Groza, trecînd pe rînd prin puşcăriile de 
la Jilava, Văcăreşti, Aiud, Ocnele Mari, Capul 
Midia etc. După Revoluţie a revenit în PNŢCD, 
însă doar cu funcţii în interiorul partidului, fără 
demnități în stat. În tinereţe a fost un nume de 
referință în rugby. EI a fost căpitan al echipei 
naţionale şi preşedinte al Federaţiei Române de 
Rugby (1943). 


(urmare din pag. 3) 


la noi care îndrăzneşte să facă teatru cu mesaj 
creştin - exersează în locuri improprii şi, dacă 
nu-şi va găsi un sediu, riscă să se risipească. 

Sînt câteva exemple din zecile care ar putea fi 
invocate. Biserica este cea dintii chemată să spri- 
jine astfel de proiecte culturale. Pînă acum, n-a 
făcut-o. 

Un mare duhovnic văzut prin ochii Securităţii 


Părintele Adrian 
Făgeţeanu, mărturisitorul 


Cu ocazia unei conferințe, la care am avut plăcerea să particip, 
un tânăr studiosum, de altfel foarte inteligent și capabil, a 
realizat o halucinantă incursiune a presupuselor relaţii existente 
între legionarism şi Biserica Ortodoxă, din perioada interbelică 
şi până în zilele noastre, acreditând ideea ca azi, prin biserică, 
mai ales prin monahi, s-ar produce o recuperare a spiritului 
legionar, naționalist, antieuropean şi antiecumenic. 


George Enache 





de-a valma numele diverselor grupuscule de 

azi care se pretind legionare cu ale unor 
pseudomonahi care, în opinia mea, prezintă 
grave tulburări mentale, dar şi cu personalităţi 
duhovniceşti de prim rang, precum Arsenie 
Papacioc, Justin Pârvu sau Adrian Făgețeanu, cu- 
noscuţi pentru faptul că în tinereţe au avut de-a 
face, într-un fel sau altul, cu mişcarea legionară. 
Ei erau prezenți în acest amestec heteroclit toc- 
mai ca să confere legitimitate tezei conform că- 
reia „bătrânii“ legionari, deveniți monahi, sub 
masca religiei, predau făclia legionarismului ti- 
nerei generaţii. Faptul aminteşte izbitor de tehni- 
cile Securităţii de a crea grupuri criminale, pe ba- 
za motivului că în rândurile acestora s-ar afla le- 
gionari, chiar dacă aceştia se deziseseră de mişca- 
re, nu făcuseră nimic care să justifice arestarea 
sau mai fuseseră condamnaţi pentru fapte pen- 
tru care Securitatea acum îi aresta din nou. 

Coctailul expus de tânărul istoric are şi o altă 
miză. Prin oferirea unei explicații extrem de şu- 
brede aşa-zisului conflict existent între „tradițio- 
naliştii“ şi „ecumeniştii“ din Biserica Ortodoxă 
Română (pun noțiunile în ghilimele deoarece 
personal cred că grupurile care-şi arogă aceste 
denumiri nu sunt pur şi simplu apărătorii acestor 
concepte). Chipurile, lupta împotriva „ecumeniş- 
tilor“ este dusă de aceşti călugări legionari, cali- 


AN 
] n sprijinul argumentaţiei sale, el amesteca 


tatea lor de legionari (deci naționalişti înguşti) 
oferind o circumstanță agravantă care face crimi- 
nal „tradiționalismul“ şi justifică orice fel de acţi- 
une represivă împotriva celor care apără această 
idee. 

În fapt, cei ce se opun ideii ecumenice nu 
sunt mai diferiți de părinţii athoniţi din veacul al 
XIV-lea care luptau împotriva unirii cu Roma, dar 
poate şi aceştia erau protolegionari. Nu voi in- 
sista mai mult asupra acestor aspecte, extrem de 
controversate, care reclamă o examinare atentă. 
Revin la lista lipsită de relevanţă a acelor „legio- 
nari“ enumerați de tânărul meu confrate. Şi 
spun, cum am făcut şi cu altă ocazie, pentru cei ce 
consideră simplul nume de legionar un stimat 
din cele mai ruşinoase, ce marchează întreaga 
existență a unui om, că destinul fiecărei persoane 
care a avut un trecut legionar trebuie discutat în 
mod separat şi că trebuie să evităm abordări de 
genul celor făcute de Securitate, mai ales în cazul 
în care vorbim de oameni care au intrat mai apoi 
în cinul monahal. Cu câteva numere mai înainte 
am oferit exemplul părintelui Arsenie Papacioc, 
care, deşi cu o tinereţe politică tumultoasă, odată 
intrat în rândul monahilor a avut o existență creşti- 
nă exemplară, netributară nici unei doctrine poli- 
tice, decât marii tradiţii a Bisericii. La fel este şi ca- 
zul părintelui Adrian Făgețeanu, a cărui biografie 
„din dosare“ o reconstituim în cele ce urmează. 


Activist politic și cultural 


După cum se ştie, părintele Făgețeanu a fost 
parte a grupului „Rugul Aprins“, iar revista 
ROST a prezentat, cu alte ocazii, şi alte persona- 
lități ale acestei mişcări spirituale: Daniil Sandu 
Tudor, Vasile Voiculescu sau Arsenie Papacioc. 
Prin urmare, nu voi insista în mod deosebit asu- 
pra acestui fenomen, presupunându-l cunoscut. 
Expunerea ce va urma va părea unora uscată, in- 
capabilă să ofere dimensiunea adevărată a perso- 
nalității marelui duhovnic, precum şi suferințele 
pe care le-a îndurat de-a lungul vremii. Aceste lu- 
cruri pot fi regăsite în cele câteva admirabile in- 
terviuri pe care părintele Făgeţeanu a binevoit să 
le acorde. Aici recurgem la documentul frust din 
dosarele Securităţii, periculos de interpretat în 
multe cazuri, dar în acelaşi timp şi foarte necesar 
pentru lămurirea unor date şi fapte precise. 

Părintele Făgeţeanu (Alexandru pe numele 
de botez) s-a născut la 16 noiembrie 1912, în co- 
muna Deleni din preajma Cernăuţilor. Calitatea 
de preot a tatălui său, Mihai, l-a aşezat pe tânărul 
Alexandru de timpuriu alături de cele sfinte, dar 


deocamdată se simţea atras de un alt drum. Ast- 
fel, după ce termină liceul „Aron Pumnul“ din 
Cernăuţi, se înscrie în 1931 la Facultatea de Drept 
din cadrul universităţii cernăuţene. Anii stu- 
denției sunt pentru Făgeţeanu o perioadă extrem 
de intensă din punct de vedere al activismului po- 
litic şi cultural. EI face parte din Asociaţia Cultu- 
ral-Naţională „Junimea“ şi participă la congresele 
studenţeşti de la Sibiu, Braşov şi Craiova. În ace- 
laşi timp se simte tot mai apropiat de mişcarea le- 
gionară (fapt destul de firesc având în vedere zo- 
na de unde provenea), ale cărei idei le-a cunoscut 
pentru prima dată, conform propriilor mărturi- 
siri, pe când era elev de liceu, din revista „Pămân- 
tul strămoşesc“. Participă la un congres legionar 
la Suceava, în 1935, însă nu va deveni membru al 
mişcării, unul din motive fiind disciplina militară 
pe care legiunea o impunea şi cu care tânărul 
Făgețeanu nu era de acord. 


Agent al Siguranţei 


După terminarea facultății şi o perioadă de 
timp petrecută acasă, Alexandru Făgeţeanu plea- 
că la Fălticeni, unde unchiul său avea o funcție 
importantă în poliție, ca să-şi facă stagiul în avo- 
catură în cadrul Baroului Baia. Nu s-a adaptat 
vieţii de avocat stagiar şi atunci a preferat să dea 
concurs pentru unul din posturile din Ministerul 
de Interne. A reuşit printre primii şi a cerut să fie 
numit într-un post în oraşul Fălticeni. A fost comi- 
sar la Biroul Administrativ, a trecut apoi la Judi- 
ciar, pentru ca în 1939 să fie numit şeful biroului 
de Siguranță, unde a lucrat până în 1941. 

În acea perioadă Siguranța avea un caracter 
accentuat de poliție politică, urmărind fără ex- 
cepţie pe toţi cei care erau considerați periculoși 
pentru securitatea statului sau a regimului exis- 
tent. Printre cei mai vizaţi erau cei bănuiţi că ar 
desfăşura activitate comunistă. Conform mărtu- 
risirilor pe care a fost nevoit să le facă la anchete, 
în calitate de şef al biroului de Siguranță Făgeţea- 
nu avea următoarele atribuţii: „de a aresta şi cer- 
ceta pe toți cei ce activau pe linie comunistă şi 
muncitorească; de a face percheziţii Ia toţi cei sus- 
pecţi; de a face razii şi a raporta zilnic starea de 
spirit şi a face dare de seamă lunar; de a suprave- 
ghea şi fila pe cei suspecți din raza poliţiei Fălticeni 
sau cei semnalaţi de forurile superioare că vor 

veni pe raza noastră; de a supraveghea activita- 
tea pe care o desfăşoară unele elemente din fos- 
tele partide burgheze“. În ceea ce priveşte „per- 
soanele urmărite de biroul de siguranță pentru 
activitate comunistă şi muncitorească erau îm- 
părțiți în două categorii, adică unii care fuseseră 
condamnaţi, iar alţii care fuseseră trimişi în jude- 
cată pentru activitate comunistă, dar nu fuseseră 
condamnaţi, astfel că aceste categorii de suspecți 
ştiind că sunt urmăriți şi că li se fac percheziții do- 
miciliare luau măsurile necesare ca organele de 
siguranță să nu mai găsească la ei nimic compro- 
mițător“. Pentru cei care ştiu cum acționau orga- 
nele polițieneşti interbelice, nu reprezintă un se- 
cret metodele destul de dure care erau folosite şi 
controlul sistematic care era exercitat asupra 
unor persoane care erau bănuite de diverse in- 
fracțiuni contra ordinii sociale. Alexandru Făge- 
țeanu îşi exercită atribuţiile sale, trasate prin or- 
din, în rând cu alţi agenţi, aşa cum erau acestea 
atunci: anchetează, face percheziții, trimite în 
judecată pe cei consideraţi vinovaţi. Aceste activi- 
tăți care, repetăm, nu erau câtuşi de puţin singu- 
lare şi erau parte a obligaţiilor de serviciu, ar pu- 
tea fi un motiv de reproş la adresa sa, din pers- 
pectiva a ceea ce azi numim drepturile omului. În 
epocă acţiunile sale numai din această perspec- 
tivă nu vor fi interpretate, ci, în funcţie de con- 
text, ele vor fi valorificate în diverse moduri pen- 
tru ca viitorul monah să fie închis iarăşi şi iarăşi, 
pentru aceeaşi faptă. 

Deşi a rămas un simpatizant legionar, Ale- 
xandru Făgețeanu nu s-a înscris în mişcare cât a 
fost polițist deoarece obligaţiile de serviciu îi in- 
terziceau (în timpul dictaturii carliste putea fi 
scos a doua zi din funcţie dacă se afla acest lucru). 
Însă nici după instaurarea regimului antonescia- 
no-legionar în septembrie 1940 el nu va face 
acest gest, alții fiind cei care vor prelua, din par- 
tea legionarilor, funcții de conducere în cadrul 
poliției Fălticeni. Astfel, şef al poliţiei Fălticeni 
este numit de legionari un anume Emanoil Tă- 
gâră. Acesta, în ianuarie 1941, primeşte o sesizare 
că în Fălticeni s-a răspândit zvonul că guvernul 
Antonescu a căzut şi că ar fi revenit la putere Ca- 
rolalII-lea, ordonând lui Făgeţeanu să aresteze şi 
să ancheteze un număr de unsprezece persoane, 
în majoritate evrei, cunoscute ca fiind simpati- 
zante comuniste. 


Alexandru Făgeţeanu face cele ordonate, an- 
chetează pe cei arestați şi întocmeşte acte de tri- 
mitere în judecată pentru câţiva dintre ei, toate 
aceste lucruri suprapunându-se însă cu eveni- 
mentele legate de rebeliune, fapt care va avea 
consecinţe funeste mai târziu. 


În linia înțîi a frontului 


În timpul desfăşurării rebeliunii el primeşte 
ordin de la subprefectul legionar să rețină în ca- 
drul secției un număr de cadre de poliţie, fapt 
care va constitui motivul pentru arestarea şi tri- 
miterea sa în judecată pentru motivul de „acte 
pregătitoare la rebeliune“. Pentru aceasta, el este 
condamnat de Tribunalul Militar al Corpului 4 
Armată Iaşi, prin sentința 68 de Ia 17 februarie 
1941, la cinci ani de închisoare corecțională. Este 
deținut până în iunie 1941, trecând prin închisoa- 
rea militară A.C.A., Galata, Văcăreşti şi Braşov. În 
urma cunoscutului decret al lui Antonescu prin 
care duşmanii politici aveau şansa să scape de 
închisoare luptînd în linia întîi, Făgeţeanu alege 
să plece pe front. Este rănit grav la Stalingrad 
(este la un pas de moarte) şi revine în țară, fiind 
internat în lagărul de la Târgu Jiu de unde este 
eliberat în 1943. 

Se pare că experiența traumatică suferită pe 
front l-a făcut pe Alexandru Făgețeanu să apuce 
în mod hotărât calea credinţei. Imediat după eli- 
berare el pleca la Cernăuţi şi se înscria la Faculta- 
tea de Teologie. În plus, mănăstirea Putna deve- 
nea locul unde Alexandru Făgeţeanu se transfor- 
ma în monahul Adrian. Perioada studiilor nu este 
deloc una lipsită de griji. În faţa înaintării sovieti- 
ce, universitatea cernăuțeană este evacuată, iar 
Făgețeanu se retrage la Râmnicu Vâlcea, de unde 
va reveni [a studii în momentul în care noul sediu 
al Facultăţii de Teologie este stabilit la Suceava. În 
vara lui 1945, monahul Adrian este arestat de 
autorități pentru activitatea sa de poliţist şi este 
internat în lagărul de la Slobozia-Ialomița de 
unde este eliberat în august 1946. 


Lupta anticomunistă de la 
Teologie 


Revenind la Universitate, el o găseşte sub 
asediul forţelor „democratice“ comuniste. Abia în 

aceste momente grele se produce înregimenta- 
rea lui Făgeţeanu în mişcarea legionară, prin înfi- 
inţarea împreună cu alți doi colegi a unui cuib, 
„Reînvierea“, care-şi propunea să lupte împotriva 
comunismului şi se opunea îndemnurilor făcute 
de unii lideri legionari de a găsi un modus vi- 
vendi cu noua putere. În acelaşi timp, îndemna şi 
alți studenți să se implice în lupta anticomunistă. 
Conform mărturiei unui prieten, arestat la rân- 
du-i în 1958 „în cadrul Facultăţii de Teologie din 
oraşul Suceava, Făgeţeanu Alexandru a fost orga- 
nizatorul unei echipe artistice religioase, ocupân- 
du-se personal de aprobările oficiale de funcțio- 
nare şi de ieşire în teren pe motive că luptă împo- 
triva sectelor, însă după punctul său de vedere pe 
care şi-l afirma era (sic!) de a sustrage studenţii 
de la o activitate democrată, ca şi de la distracții 
în societate. [...] Acest lucru este întărit şi de fap- 
tul că în vara lui 1946, prin iunie, venind de la Iaşi 
o delegaţie se studenți pentru a forma în cadrul 
facultăţii noastre organizaţia democratică 
(U.N.S.R.), Făgeţeanu, înainte de întrunire, a 
adunat studenții într-un dormitor şi aproximativ 
două ore a căutat să-i convingă să lupte împotriva 
acestei organizaţii pentru a nu lua ființă. Îmi 
amintesc că a propus ca nici un student să nu se 
prezinte la adunare. Totuşi, văzând că nu 
reuşeşte, a participat şi el la adunare, unde, luând 
cuvântul a cerut reînființarea asociaţiei studen- 
țeşti «Academia ortodoxă». 

În cele din urmă „organizaţia democratică“ 
nu s-a mai înființat în acea şedinţă. Un alt coleg de 
facultate relata că Făgeţeanu îi avertiza pe ceilalți 
studenţi că „dacă vor rămâne comuniştii la con- 
ducerea statului atunci facultatea de teologie nu 
va mai avea nici o valoare şi noi trebuie să împie- 
dicăm venirea comuniştilor la putere“. Aşadar, tâ- 
nărul monah intră ca militant în rândurile mişcă- 
rii legionare nu pentru profit în momentele de 
triumf ale acesteia, ci atunci când era mai greu, 
luptând cu arma cuvântului împotriva pericolu- 
lui comunist. 


Sub influenţa lui Sandu Tudor 


În februarie 1947, după absolvirea 'Teolo- 
giei, Adrian Făgețeanu pleacă la Bucureşti ca să 
studieze filosofia. În lipsa unor mijloace materia- 
le, el urmează cursurile acestei facultăți până în 


iunie. La facultate îl întâlneşte pe Danciu Agenor, 
tânăr legionar care se va converti mai târziu la 
catolicism, cu care are numeroase discuţii despre 
rolul religiei şi misiunea preoților şi credincioşi- 
lor în rezistența împotriva comunismului. Eşecu- 
rile succesive ale luptei politice împotriva comu- 
nismului îl făcuseră pe Făgețeanu să fie tot mai 
convins că doar religia poate fi acel element capa- 
bil să asigure supraviețuirea individului în me- 
diul social din ce în ce mai sufocant, iar aceste dis- 
cuţii îi întăreau convingerea. În iunie, primind 
acceptul stareţului Vasile Vasilache să locuiască la 
mănăstiriea Antim, părintele Făgețeanu are oca- 
zia să asiste la celebrele conferințe ale „Rugului 
Aprins“ şi să-l cunoască pe Sandu Tudor, care va 
exercita asupra lui o influență covârşitoare. Viito- 
rul martir a aflat de trecutul legionar al tânărului 
monah şi i-a spus că la conferințele de la Antim 
vin numeroşi studenţi cu simpatii legionare, fră- 
mântaţi de destinul pe care trebuie să şi-l asume. 
Sandu Tudor era convins că „pentru a continua 
lupta împotriva concepţiei materialiste nu-şi mai 
au rostul metodele folosite de mişcarea legionară 
pe plan organizatoric, iar singura posibilitate de 
a lupta împotriva concepțiilor materialiste este 
cea pe plan religios, iar în cadrul bisericii cea mai 
bună pregătire pentru o astfel de luptă se poate 
face în monahism“. După cum se vede, Sandu Tu- 
dor făcea saltul de la planul politic Ia cel spiritual, 
cerând tuturor, indiferent de opţiunile lor poli- 
tice, să se înarmeze cu armele Sfântului Duh. Aşa 
s-a comportat cu acei tineri legionari amintiți mai 
sus, cărora le-a spus să lase politica şi să aprofun- 
deze calea lui Dumnezeu. Este o cale pe care va 
apuca cu entuziasm şi Făgeţeanu, chiar în iulie 
1947 el participând la retragerea pe care Sandu 
Tudor a organizat-o la mănăstirea Govora. Au mai 
luat parte Virgil Stancovici, Valeriu Străinu, An- 
drei Scrima, Benedict Ghiuş, Sofian Boghiu şi Fe- 
lix Dubneac. Retragerea a durat aproape o lună şi 
a constat în exerciții spirituale. Cum încă din mar- 
tie 1947 Părintele Făgețeanu primise acceptul din 
partea Mitropoliei Bucovinei să se transfere la 
mănăstirea Govora, el alege în urma acestei expe- 
riențe să renunțe la facultate şi să se stabilească la 
această mănăstire începând cu data de 14 octom- 
brie 1947. Înainte de aceasta, mai face un drum la 
Suceava, unde se întâlneşte cu un fost coleg de 
cuib, devenit profesor de religie şi limba română 

la o şcoală normală. Înainte de despărțire, Părin- 
tele nu uita să-i ceară prietenului să educe elevii, 
viitorii învățători, „în spiritul religiei creştine“, 
semn al asumării depline a spiritului „Rugului 
Aprins“. 

La Govora a stat în preajma unui mare stareţ 
Gherasim Bica, zăbovind până în martie 1950, 
când răspunde chemării lui Sandu Tudor de a 
veni la schitul Crasna, unde fostul ziarist intenţio- 
na să creeze o mănăstire de monahi intelectuali 
„pentru a-i pregăti în scopul luptei pentru comba- 
terea concepţiei materialiste“. Din păcate, visul 
lui Sandu Tudor va fi întrerupt brutal de inter- 
venţia Securităţii, care-l arestează în iulie 1950. 
Adrian Făgeţeanu împărtăşea aceeaşi soartă în 
decembrie, fiind depus iniţial la închisoarea Fă- 
găraş, de unde a fost transferat după o lună şi ju- 
mătate la Jilava. 


Condamnat pentru crime de 
război 


Pentru incriminarea celor doi monahi vor fi 
scoase de la naftalină fapte vechi, care primesc o 
nouă interpretare. Dacă în cazul lui Sandu Tudor 
sunt aduşi drept acuzatori doi soldaţi pretins de- 
mocraţi care fuseseră pedepsiți de acesta în tim- 
pul războiului pentru că erau hoţi, în cazul lui 
Adrian Făgeţeanu este reactivată chestiunea ce- 
lor 11 presupuşi simpatizanți comunişti care fuse- 
seră anchetați de el în preajma rebeliunii legio- 
nare. Adrian Făgeţeanu era condamnat la 31 mar- 
tie 1952, prin decizia penală 1391, „pentru faptul 
prevăzut şi pedepsit de dispoziţiile articolului 3 
lit. a,b,c din Decretul 207/1948 privitor la crime 
de război combinat cu articolul 4 din acelaşi de- 
cret la opt ani temniță grea şi cinci ani degradare 
civică, dispunând totodată confiscarea averii 
acestuia“. 

De la Jilava, în mai 1952, Părintele Făgeţea- 
nu este transferat la Canal, unde a cunoscut mai 
mulți legionari pe care i-a îndemnat să apuce ca- 
lea monahismului. În 1953 este transferat la 
Aiud, pentru ca în iunie 1954 să revină la Făgăraş, 
este adus din nou la Jilava, de unde este eliberat 
la 28 septembrie 1956. Halucinant este modul în 
care s-a justificat eliberarea sa. Astfel, „prin deci- 
zia nr. 766 din 22 martie 1956 tribunalul Suprem 
- Colegiul penal, a admis recursul în suprave- 


ghere introdus de preşedintele tribunalului Su- 
prem şi a dispus desființarea deciziei penale nr. 
1391/1952 pronunţată de fosta Curte Bucureşti, 
secţia I, prin care Făgeţeanu Alexandru fusese 
condamnat la opt ani temniță grea pentru crime 
contra umanităţii, prevăzută de art. 3 lit a,b şi c 
din Decretul nr. 207/1948 şi a trimis cauza pentru 
o nouă judecată, calificarea justă fiind aceia pre- 
văzută de art. 193, alin. 1 Cod Penal“. Prin urma- 
re, era greşit să fie acuzat Făgețeanu că ar fi mal- 
tratat cetățeni de naţionalitate evreiască şi era 
mai corect ca aceştia să fie încadraţi ca „luptători 
progresiști“, iar fostul polițist să fie acuzat de ac- 
țiune împotriva mişcării muncitoreşti! Prin sen- 
tința nr. 1415/26 septembrie 1956, Tribunalul Mi- 
litar al Regiunii a II-a Militare care a judecat cauza 
„din neglijență“ I-a achitat pe inculpat „pe consi- 
derentul că faptele lui nu întrunesc elementele 
constitutive ale infracțiunii prevăzute de artico- 
lul 193, alin. 1 Cod Penal, deoarece cetăţenii res- 
pectivi au fost arestaţi în legătură cu lansarea 
zvonurilor despre căderea guvernului Antonescu 
şi niciunul dintre ei nu făcea parte din clasa mun- 
citoare şi nu avea contingenţă cu mişcarea munci- 
torească“. 

„Împotriva acestei sentințe Procuratura Re- 
giunii a Il-a Militare Suceava a declarat recurs, 
care a fost respins prin decizia nr. 414 din 2 no- 
iembrie 1956 a Tribunalului Suprem - Colegiul 
Militar, motivându-se că situaţia de fapt avută în 
vedere de Tribunalul Suprem - Colegiul Penal s-a 
schimbat şi că niciunul din cei arestaţi nu a avut 
legătură cu P.C.R.-ul, mişcarea revoluționară sau 
alte organizaţii progresiste“. Vom reveni asupra 
acestor jonglerii judiciare în momentul în care 
vom discuta despre arestarea din 1958 a părin- 
telui Făgețeanu. 


Arestat din nou 
pentru „Rugul Aprins“ 


Deocamdată acesta, din nou liber, doreşte să 
revină la mănăstirea Antim, însă interdicţia ce-o 
avea de a sta în Bucureşti l-a împiedecat să facă 
acest lucru. Atunci, el a plecat şi s-a stabilit la mă- 
năstirea Lainici, loc care va juca un rol aparte în 
viaţa sa. În acest timp, a făcut călătorii la mănăsti- 
rile Slatina şi Rarău, precum şi la Bucureşti, unde 
a luat legătura cu vechii prieteni din grupul „Ru- 

gul Aprins“ şi cu foşti tovarăşi de detenţie care se 
hotărâseră să apuce calea monahismului. În tot 
timpul până la o nouă arestare părintele Făgețea- 
nu a militat pentru întărirea credinței şi atrage- 
rea de noi oameni spre monahism motivând că 
„toate cazematele sunt cucerite, singura posibili- 
tate de a lupta este în cadrul bisericii“ iar „otrava 
materialismului“ trebuia împiedecată să se răs- 
pândească. Un exemplu în acest sens este discuția 
pe care a purtat-o cu preotul Moise Victor din co- 
muna Strunga din judeţul Iaşi, căruia i-a repetat 
că singura posibilitate de a combate materialis- 
mul este linia bisericii, recomandându-i să-şi ia 
doctoratul în teologie „ca să poată avea o situație 
de influență asupra celorlalți preoți, prin cercuri- 
le pastorale, în cadrul conferințelor şi la parohie 
prin predici“. 

Întâlnindu-l la Rarău pe Sandu Tudor, de- 
venit ieroschimonahul Daniil, acesta l-a convins 
pe Părintele Adrian să se stabilească la mănăs- 
tirea Slatina, unde nu a mai ajuns deoarece a fost 
arestat în ziua de 25 februarie 1958 şi depus pen- 
tru anchetă la penitenciarul Suceava fiind bănuit 
de „infracțiune contra ordinei sociale, faptă pre- 
văzută şi pedepsită de art. 209 pct. 1 C.PP. al 
R.P.R.“. Arestarea sa este în strânsă legătură cu 
măsurile care sunt luate împotriva foştilor legio- 
nari la începutul lui 1958 (printre altele decretul 


pa J 





89/17 februarie 1958). Securitatea îl urmărea 
deja pe Făgeţeanu în urma mărturisirilor unor 
foşti colegi de la Facultatea de Teologie care, la 
sfârşitul lui 1957 erau deja arestaţi, incluzân-du-l 
în baza de date cu legionarii care urau să fie 
arestați. Ilar este faptul că în aceeaşi perioadă cei 
de la procuratură lucrau şi ei la cazul Făgeţeanu, 
găsind o altă modalitate de a-l aresta, anume in- 
troducerea de către Procurorul General a recur- 
sului în supraveghere împotriva sentinței nr. 
1415 de la 26 septembrie 1956 şi a deciziei nr. 414 
de la 2 noiembrie 1956. Se argumenta acest gest 
prin nepăsarea acestor instanţe de a aduce mai 
mulți martori care să demonstreze că cei arestați 
au fost comunişti, cerându-se de urgență ancheta- 
rea tuturor persoanelor implicate. În urma şedin- 
țelor de la 20 şi 27 februarie 1958, plenul Tribu- 
nalului Suprem al R.PR admitea recursul în su- 
praveghere şi trimitea cauza Procuraturii Regiu- 
nii a II-a Militară „pentru completarea cercetă- 
rilor“. 


Transformat în „conducătorul 
rebeliunii“ din Fălciteni 


În tot acest timp Securitatea din Suceava îl 
ancheta netulburată pe Părintele Făgeţeanu, cu 
mijloace specifice (într-un interviu Părintele a 
mărturisit ce bătăi cumplite a primit în timpul 
anchetelor de la un anume Blehan, fiu de cantor 
bisericesc, fapt care evident nu se găseşte nicăieri 
în dosarul penal), fără a avea habar de preocupă- 
rile procuraturii. Se trece uşor peste episodul ce- 
lor 11 şi se insistă pe continuitatea activității le- 
gionare a lui Făgeţeanu de-a lungul întregii peri- 
oade. De altfel, ordonanța de punere sub învi- 
nuire de la 16 martie 1958, care încheie cercetă- 
rile de la Suceava, nu aminteşte decât partici- 
parea lui Făgeţeanu la rebeliunea de la Fălticeni 
şi condamnarea de cinci ani. Tocmai la 20 martie 
1958 Procuratura Militară a Regiunii a II-a Mili- 
tară trimitea anchetatorului penal de securitate 
de la Direcţia Regională M.A.I. Suceava ordinul de 
a completa cercetările în ceea ce priveşte cei 11 
arestaţi, dar nici acum nu se preocupă cineva 
pentru a-i interoga pe cei implicați. Materialele 
care vin de la alte regionale şi care completează 
dosarul priveşte aceeaşi chestiune a continuității 
activităţii legionare a Părintelui Adrian, mai ales 

sub masca religiei (între timp fuseseră arestaţi 
Gherasim Bica, stareţul de la Govora, şi Veniamin 
Nicolae, stareţul de la Polovragi, apropiat de Fă- 
geţeanu, care au fost anchetați şi asupra activi- 
tății „legionare“ desfăşurate de acesta în perioa- 
da când a activat în Oltenia). 

Abia în iunie, când se conturează ceea ce este 
cunoscut în general ca lotul „Rugul Aprins“, Pă- 
rintele Făgeţeanu este trimis la Bucureşti şi este 
pus laolaltă cu Daniil Sandu Tudor şi ceilalți ares- 
taţi. Pentru că acuzaţiile erau extrem de şubrede, 
s-a găsit soluţia să se înnegrească excesiv unii din- 
tre membrii lotului, iar infamia lor să se reflecte- 
ze şi asupra celorlalți. Unul dintre cei vizaţi a fost 
Părintele Adrian. În perioada 23-24 iulie o parte 
din cei 11 arestaţi erau convocați la Securitatea 
Fălticeni şi „rugaţi“ să spună ce s-a întâmplat. În 
declaraţii parcă trase la indigo, toţi s-au declarat 
mari „luptători progresiști“, pentru a justifica ast- 
fel recursul în supraveghere, deşi ei scăpaseră în 
1941 de tribunal pentru că negaseră vehement 
calitatea de comunist. Dar acest lucru nu a fost de 
ajuns, apărând noutăţi. Făgeţeanu devenea con- 
ducătorul de facto al rebeliunii din Fălticeni, un 
antisemit însetat de sânge, care este în stare să se 
lupte cu garnizoana pentru a executa pe evrei. 

După cum se poate vedea, anchetatorii, ca să 
fie siguri, subliniază deopotrivă dimensiunea 
antisemită, dar şi cea antimuncitorească a presu- 
puselor acţiuni ale lui Făgeţeanu. Din cele prezen- 
tate în dosarul penal din 1958 este imposibil să 
stabileşti ce s-a întâmplat de fapt la Siguranța din 
Fălticeni în ianuarie 1941. Este foarte posibil ca 
acei oameni să fi avut de suferit, dar nu suferința 
aceasta interesa pe comunişti. Ei au fost puşi să 
dea declaraţii nu pentru a li se face dreptate, iar 
cel vinovat să fie pedepsit în mod just, ci pentru a 
înfunda cât mai mult o persoană percepută ca un 
pericol pentru regimul comunist, care este con- 
damnat pentru aceeaşi faptă (reinventată) de 
mai multe ori, lucru care desfide orice principiu 
de drept. Este încă un exemplu despre ce a însem- 
nat „justiţia“ comunistă care, după cum am văzut, 
aplică mai mult decât dialectic prevederile legii. 


Încă șase ani de închisoare 


Pe baza acestor date lui Adrian Făgeţeanu i 
se pune în față o nouă ordonanță de învinuire la 


1 septembrie 1958 în care toate acuzaţiile vechi 
dispăreau ca prin farmec, locul articolului 209 
fiind luat de 193, deoarece „din materialele de 
anchetă penală rezultă că numitul în perioada 
1937-1940 fiind şeful Siguranţei Fălticeni, a filat, 
percheziționat şi arestat persoane progresiste, pe 
care le-a bătut şi schingiuit, pentru ca aceştia să 
denunțe legăturile cu organizaţiile muncitoreşti“. 
La proces însă cele două învinuiri vor fi alăturate 

Prin sentința 125/1958, Tribunalul Militar 
al Regiunii a II-a Militare condamna pe Făgeţea- 
nu Alexandru (Adrian) la „20 (douăzeci) ani 
muncă silnică şi 10 (zece) ani degradare civică, 
pentru infracţiunea p.p. de art. 209, pct. 2, C.P, 
art. 58, pct. 2-5, C.P.“ mai era condamnat la „20 
(douăzeci) ani detenţiune grea pentru crima de 
activitate intensă contra clasei muncitoare şi 
mişcării revoluţionare, p.p. de art. 193/1, alin. 2 
C.P., prin schimbarea de calificare, conf, art. 292 
c.j.m., art. 193/1, al. 1 C.P. Conf. art. 25, pct. 6,se 
dispune confiscarea totală a averii“. Potrivit art. 
101 C.P, părintele Adrian urma să execute 20 
ani muncă silnică, 10 ani degradare civică, cu 
confiscarea totală a averii. Această hotărâre a 
rămas definitivă, prin respingerea recursului, 
conform deciziei nr. 42, de la 21 ianuarie 1959, 
a Tribunalului Suprem, Colegiul Militar. Majori- 
tatea anilor de detenţie i-a petrecut la Aiud, 
unde, în pofida torturilor la care a fost supus, 
l-a purtat permanent pe Dumnezeu în suflet. 
Iarăşi este un aspect asupra căruia nu insist, ci îi 
invit pe cei interesaţi să caute interviurile Părin- 
telui. Este eliberat în urma Decretului Consi- 
liului de Stat al R.P.R., nr. 411/1964 şi va încerca 
să revină în viața monahală. 

Activitatea sa de după 1964 nu este limpede 
expusă în diversele documente consultate. Se pa- 
re că a slujit la Turda şi în parohia Piatra Fântânii, 
Bistrița, trecând şi pe la mănăstirea Cheia din ju- 
dețul Prahova. Un sprijin deosebit l-a găsit în mo- 
nahii de la mănăstirea Lainici (închisă în 1961 şi 
redeschisă în 1970) şi de Ia schitul Locurele, fiind 
un apropiat al stareţilor Caliopie Georgescu şi Ca- 
linic Cărăvan. Mai târziu va reveni în Bucureşti la 
mănăstirea Antim, unde a slujit ani îndelungați, 
înconjurat de dragostea a mii de credincioşi. În 
2003 s-a retras la schitul Locurele, în vârful mun- 
telui, unde speră să găsească liniştea de care atât 
de puţin a avut parte în viaţă. 

Cuvinte de folos 
de la Părintele Adrian 


Am cules pentru cititorii noştri cîteva cuvinte pline de înțelepciune ale Părintelui Adrian 
Făgeţeanu. Le-am găsit în foarte puţinele interviuri care i s-au luat. 


Înfrînarea 


Înfrânarea şi puterea rugăciunii le sînt date 
tuturor oamenilor. Dacă vrem să ne înfrinăm tru- 
pul de la cele necurate şi dacă vrem să ne rugăm, 
nu există „nu pot“. 


Rugăciunea 


Oamenii îl caută pe Dumnezeu numai la 
necaz, greutăți şi suferințe. Dumnezeu ne-a spus: 
„Nu vă puneţi nădejdea în oameni“ şi noi ne 
aducem aminte de aceasta la nevoie. Îi sfătuiesc 
pe toți creştinii să nu uite de rugaciune nici cînd 
le este bine. Şi să nu pună pe alții să se roage pen- 
tru ei. Să se roage pentru ei înşişi. 


Ascultare 


În mănăstire, cel mai greu vot este de îndepli- 
nit ascultarea. În lume, tot ascultarea de Dumne- 


zeu este cel mai greu de făcut. Ascultarea şi împli- 
nirea cuvîntului Lui. Să urmăm pilda Maicii Dom- 
nului, care a spus: „Fie mie după cuvîntul tău!“ 


Rostul nostru 


Chiar şi unii creştini mă întreabă care este 
rostul vieţii noastre. N-avem nici o îndoială. Mîn- 
tuitorul a spus clar: „Căutați împărăția cerurilor“, 
adică mântuirea. 


Mîntuire 


Numai cei care au capacitatea de a se jertfi 
pentru ceilalți se mîntuiesc. 


Duhovnicul 


Se vorbeşte de mari duhovnici. Duhovnicul, 
indiferent de pregătirea lui şcolară, nu are nici o 
putere dacă nu o primeşte de sus. 

Marxism 


Înainte de venirea comunismului, românii 
erau mai credincioşi. Marxismul a reuşit să-l des- 
partă pe om de Dumnezeu. Chiar şi mulți dintre 
cei care nu credeau sau nu erau de acord cu mar- 
xismul au fost zdruncinați în credință. Iar cei năs- 
cuți în comunism au fost cel mai mult distruşi su- 
fleteşte. 


Atei 


Ateii nu-şi dau seama că sînt nefericiţi fără 
Dumnezeu. Un ateu este ca un paralizat, care nu 
mai simte durerea. 


Rugul Aprins 


Am făcut parte din mișcarea „Rugul Aprins“; 
am fost un fel de mîna dreaptă a părintelui Daniil, 
fost Sandu Tudor. Pe mine mă punea să organizez 
câte o retragere după model athonit. Şi am făcut 
retrageri din acestea la mănăstirea Crasna şi la 
mănăstirea Govora. Eram acolo cu mulți oameni 
deosebiți, ne-au arestat sub acuzaţia că aveam 
„activitate intensă contra clasei muncitoare“. Noi 
doar ne rugam. Ne interesa apărarea ortodoxiei. 
Pe Părintele Daniil l-am reîntâlnit la Aiud, apoi a 
fost omorit în bătaie. 








Părintele Ghiuş 


Părintele Sofian Ghiuş era de o fineţe, de o 
noblețe duhovnicească extraordinară. Nu ți-ar fi 
spus niciodată un cuvînt aspru. Şi era foarte cult. 


Ce vor comuniștii 


Comuniştii spuneau: o turmă, un păstor. Dar 
noi ştim că doar Iisus este păstorul cel bun. Lui îi 
cunoaştem glasul şi pe EI îl urmăm. Comuniştii 
vor să transforme toate oile în capre. 


Temniţă 


În închisoare m-am simţit cel mai aproape 
de Dumnezeu. Cînd simți că toți te urăsc, toți de 
lovesc, toţi doresc distrugerea ta, doar atunci poți 
preţui iubirea lui Dumnezeu. El niciodată nu te 
părăseşte. 


New Age 


Cei care azi vor să-l facă pe antichrist din cu- 
vinte ticluite, ne spun că acesta este mîntuitorul, 
nu Acela care a venit deja. Şi ne cer să ne împăr- 
tăşim şi să ne rugăm cu budiştii, cu iehoviştii, cu 
romano-catolicii, cu protestanții, ca toată lumea 
să devină un nou Turn Babel. 

De ce suntem 
antiamericani 


Antiamericanismul nu mai este demult apanajul extremiştilor sau 
fundamentaliștilor. Este un „sentiment popular“, o stare de spirit 


aria Americii Latine. 





Cristi Pantelimon 





acă admitem că secolul XX a fost secolul 

Americii, aşa cum cred chiar americanii 

înşişi, trebuie, tot împreună cu ei, să ad- 
mitem că secolul XXI poate deveni cu uşurinţă 
secolul prin excelență antiamerican. Desigur, nu 
se pot extrage, în câteva rânduri, toate rădăcinile 
acestui complex sentiment, croit de-a lungul a cel 
puţin un secol de hegemonie nord-americană în 
spaţiul celor două continente americane şi, mai 
nou, la nivel cvasi-global. De la caz la caz, antia- 
mericanismul are legătură fie cu intervenţionis- 
mul brutal al Americii în zonele sale considerate 














foto: Bogdan Onofrei 





generală, pe care o poți întâlni, cu variațiile de rigoare, pe toate 
continentele. Nici nu a fost doar un steag de luptă al naționaliștilor 
fervenți, deși adesea s-a putut confunda cu cauza lor, mai ales în 


de interes strategic (încă Alexander Hamilton, în 
Federalist Papers, spunea că securitatea Americii 
este cu atât mai profundă cu cât sfera intereselor 
țării este mai extinsă), fie, dimpotrivă, cu dezinte- 
resul cinic arătat faţă de zone neinteresante din 
punct de vedere geostrategic, fie pur şi simplu cu 
diferențele structurale de organizare socială şi de 
tradiții culturale pe care America, în marşul ei 
triumfal şi globalizant, le încalcă, le ignoră sau le 
distruge. Această din urmă destrucţie a unor tra- 
diţii locale neamericane are, probabil, cea mai 
mare relevanță în crearea acelui fluviu de anti- 
americanism care răzbate în urma miilor de aflu- 
enți minori de genul incompatibilităţilor America 
/ restul lumii. 


Un exemplu revelator 


Desigur, analiza istorică şi geopolitică poate 
afla răspunsuri destul de concrete la întrebarea 
de ce lumea este antiamericană. Putem cita din- 
tr-o carte care îşi propune să devoaleze misterul 
antiamericanismului lumii actuale pornind de la 
rădăcinile sale adânci (am văzut deja cazul lui Ha- 
milton) şi care, în mod firesc, s-au înfipt, din mo- 
tive lesne de înțeles, mai întâi în solul Americii La- 
tine. Un caz celebru este cel al intervenţiei ameri- 
cane în Guatemala: în 1950, Guatemala îşi alege 
preşedintele în persoana lui Jacobo Arbenz, care, 
atenţie, nu era comunist şi nici antiamerican, 
deşi, ca liberal, el avea și o destul de însemnată 
nuanță politică de stânga, într-o ţară răvăşită de 

inegalităţi economice, corupție generalizată şi 
paralizie instituţională. Reformele pe care le-a în- 
cercat Arbenz au fost evident îndreptate înspre 
îmbunătăţirea climatului social al țării (consti- 
tuție nouă, drepturi pentru muncitori şi fermieri, 
îmbunătăţirea prestaţiei administraţiei publice, 
impozite progresive şi reforma agrară). Din nefe- 
ricire, ultimele două măsuri au afectat interesele 
americane în mod direct: „Ultimele două măsuri 
au afectat oligarhii, alergici la impozite şi au stâr- 
nit mânia manifestată elegant de John Foster Dul- 
les, secretarul de stat al SUA, şi a fratelui acestuia, 
Allen, şeful CIA-ului, şi a cărui firmă de avocaţi re- 
prezentase compania „United Fruit“. Lansând o 
combinaţie de război psihologic şi presiune eco- 
nomică, CIA a reuşit să ridice armata guatemale- 
ză împotriva preşedintelui care era civil. Jacobo 
Arbenz nu era antiamerican. Era un naționalist 
cu vederi de stânga, ales democratic. Dar s-a tre- 
zit că transformarea Guatemalei într-o naţiune 
modernă, suverană însemna răsturnarea simbo- 
lurilor şi a esenței puterii SUA şi contestarea sta- 
tutului social al oligarhilor, moşierilor şi elitelor 
locale, care deveniseră aliații Americii“. 

Aşadar, oligarhii Americii (cei doi fraţi Dul- 
les şi alţii ca ei) n-au putut rupe alianţa cu oligar- 
hii locali din Guatemala de dragul modernizării 
acestei țări şi l-au înlăturat de la conducere toc- 
mai pe cel care încercase să ridice nivelul raționa- 
lităţii în viaţa socială a acesteia. 

Un astfel de exemplu este tipic pentru 
efectele de dezarticulare pe care interesele ameri- 
cane le-au adus în țările în curs de democratizare 
şi modernizare: ori de câte ori şi-au simţit pericli- 
tată poziţia hegemonică într-o țară (ca urmare a 
unor reforme democratice ce ar fi dus la întărirea 
statului), americanii n-au ezitat să se alieze cu 
structurile de tip mafiot locale, încât principiile 
aruncate la bătaie (democraţie, drepturile omu- 
lui sau modernizare) n-au putut ascunde adevă- 
ratele mobile ale acțiunilor lor. Cazul Guatemalei 
se pare că a fost destul de acut resimțit chiar la ni- 
velul elitei politice americane, de vreme ce preşe- 
dintele Clinton, câteva decenii mai târziu, a fost 
nevoit să ceară scuze publice în mod oficial gu- 
vernului guatemalez pentru acţiunile trecute ale 
SUA în această țară. SUA ştiu foarte bine că, ade- 
sea, O țară nedemocratică este mai uşor de luat 


sub sfera lor de influență decât una democratică. 
Din acest punct de vedere, epoca războiului rece 
este paradigmatică: în timp ce Uniunea Sovietică 
sprijinea fățiş regimurile comuniste nedemocra- 
tice, SUA nu puteau decât să-şi caute aliaţi în zona 
oligarhiilor locale din America de Sud, a dictato- 
rilor-marionetă, legați în mod direct de business- 
ul transnațional american (de orice nuanță). Mai 
ales America Latină este un teritoriu unde SUA au 
impus aşa-nimitele „limite de diversitate“ (sintag- 
ma este a lui H. Kissinger), adică graniţe flexibile 
propriului arbitrariu de voință. În limbaj neaoş, 
SUA au făcut ce-a vrut în acest spaţiu! 


Ținta frustrărilor 


Se va putea obiecta că America Latină nu 
este lumea întreagă şi, mai ales, Europa, care ne 
interesează în mod direct pe noi. Este foarte ade- 
vărat. Politica unui imperiu se nuanţează de la 
teritoriu Ia teritoriu şi, ceea ce este valabil pentru 
Guatemala, Cuba, Nicaragua sau EI Salvador nu 
pare a mai fi la fel de eficient în cazul Irak-ului, al 
Coreei de Nord, al României, Rusiei sau Georgiei. 
Cu totul altele sunt datele problemei. Şi atunci, 
apare întrebarea: ce sens mai are antiamericanis- 
mul dacă acesta „datorează“ mult chiar țărilor un- 
de se refractă unda intereselor americane? Nu 
cumva vina pentru eşecul unei bune receptări a 
mesajului şi acţiunilor Americii aparține şi țărilor 
supuse influenței superputerii americane? Nu pu- 
tem nega un determinism implacabil în sensul că, 
în calitate de superputere, America este forțată să 
fie ceea ce este, adică ţinta „frustrărilor“ (cum le 
place chiar americanilor să spună) țărilor mici, 
impotente. Dar această frustrare are legături 
adânci cu categorii mentale pe care americanii 
nu par a fi dispuşi să le ia în calcul. Recent, un co- 
mentator politic francez celebru, Jean-Frangois 
Revel, critica ceea ce el numea „obsesia antia- 
mericană“ pentru inconsistența sa funciară. Ast- 
fel, pentru Revel, problema antiamericanismului 
se pune (am zice în mod tipic francez) în termeni 
ideologici în primul rând: legaţi de tradiţia stân- 
ii, intelectualii europeni n-ar fi capabili să scape 
de un astfel de antiamericanism facil, ideologic. 
America este, din punctul de vedere al lui Revel, 
un stat-pilot, o societate-laborator şi tocmai dato- 


“ Julia E. Sweig, Secolul antiamerican, Tritonic, Bucureşti, 2006, p. 22. 

rită acestui aspect ea este văzută în culori întune- 
cate: „În fiecare perioadă a istoriei există... ceva 
ce am putea numi o societate-laborator, în care se 
experimentează soluţiile civilizației, invenţii şi 
combinaţii, care nu sunt, toate, în chip necesar 
bune, dar pe care, irepresibil, celelalte naţiuni le 
vor prelua, de voie, de nevoie, şi le vor duce mai 
departe. Atena, Roma, Italia Renaşterii, Anglia şi 
Franţa în veacul al XVIII-lea au fost, una după 
alta, astfel de societăţi-laborator, nu ca un efect al 
vreunui «proces» anume, ci ca simplu fapt al acți- 
unii oamenilor. În secolul XX a venit rîndul Ame- 
ricii. Iată de ce nu degeaba (chiar dacă este vorba 
de o exagerare vizibilă) pentru miliarde de oa- 
meni, acum, Îa începutul secolului XXI, mondiali- 
zarea liberală e ceva sinonim cu americanizarea“. 

Aceasta înseamnă, nici mai mult, nici mai 
puţin, că ostilitatea față de America nu este altce- 
va decât ostilitatea mascată faţă de liberalism şi 
democraţie, față de modernitate şi valorile aces- 
teia, până la urmă, faţă de progres. Ce rezultă de 
aici, în demonstraţia (sau în intenția) lui Revel? 
Că antiamericanismul este pernicios, pentru că 














pune la îndoială liberalismul şi progresul civiliza- 
ției. Ei bine, ostilitatea față de America este ostili- 
tatea față de societatea cea mai avansată a timpu- 
lui, ostilitatea față de societatea-laborator (Citeşte 
„societate a viitorului, a avansului tehnologic, a 
noilor soluţii la problemele organizării sociale“), 
față de societatea care-şi asumă deschis riscurile 
unui viitor incert. 


Revoluţia permanentă 
americană 


Sperăm să nu şocăm spunând că Revel are 
perfectă dreptate, dar nu ştie de ce! Sau mai bine 
zis, crede că, dacă are dreptate, antiamericanis- 
mul pe care-l pune la index devine automat o sim- 
plă obsesie fără fundament, fără justificare şi, 
deci, absurd. Ar trebui să ne lepădăm de acest 
antiamericanism întocmai cum ne lepădăm de 
angoasele faţă de farmece. În realitate, tocmai 
pentru că este o astfel de societate-laborator este 
America periculoasă pentru mentalul colectiv al 
celorlalte națiuni. Tocmai pentru că-şi asumă ris- 

curile unor experimente, ale unor soluţii noi, ale 
unor combinaţii noi, cum spune Revel, este Ame- 
rica un fel de bau-bau, de care celelalte societăți 
au toată îndreptăţirea să se teamă. Să ne reamin- 
tim că grecii nu suportau ideea de înnoire politică 
(neoterismos), pe care o asociau, pe bună drep- 
tate, ideii de revoluţie. Ceea ce face America este 
un fel de revoluție permanentă (concept troţ- 
kist!) şi tocmai de aceea lumea este înspăimân- 
tată. Aşadar, America este o societate troțkistă, în 
variantă democratică! Nu degeaba, într-una din 
paginile sale memorabile (puţine, din păcate, de 
acest tip) de filosofie politică, dacă putem spune 
aşa, Martin Heidegger apropia până la aglutinare 
sovietismul de americanism. Rădăcinile adânci 
ale sovietismului (ca tip de dominație modernă 
asupra naturii şi societăţii) sunt vecine cu rădă- 
cinile adânci ale americanismului: ambele sunt 
experimente modernizatoare, ambele sunt fațete 
ale pozitivismului şi scientismului modern, am- 
bele sunt inginerii sociale duse până aproape de 
perfecțiune (cu completarea că sovietismul, între 
timp, a trecut în umbră - probabil, pentru a-şi 
pregăti un nou avatar): 

„Din punct de vedere metafizic, Rusia şi 
America sunt unul şi acelaşi lucru. Acelaşi furor 
disperat al tehnicii dezlănţuite şi al organizării 
lipsite de o motivare din adânc a omului obişnuit. 
Într-un ceas când cel mai retras colț al planetei a 














fost supus cuceririi tehnice şi a devenit exploata- 
bil economic, când indiferent ce întâmplare pe- 
trecută în indiferent care loc şi în indiferent ce 
moment a devenit accesibilă într-o clipită, când 
un atentat asupra unui rege, petrecut în Franța, şi 
un concert simfonic care are loc la Tokio pot fi 
„trăite“ simultan, când timpul nu mai e altceva 
decât viteză, instantaneitate şi simultaneitate, iar 
timpul ca Istorie a dispărut din existenţa tuturor 
popoarelor, când boxerul trece drept marele om 
al unui popor, când adunarea unor mase de mili- 
oane reprezintă un triumf - atunci, ei bine 
atunci, asemeni unei stafii care bântuie prin toată 
alcătuirea aceasta drăcească, bântuie întrebarea: 
la ce bun? - încotro? - ce va fi apoi?“ 


Neadevărul, 
mai rău ca războiul 


Cine crede ca antiamericanismul are legă- 
tură cu vreo formă de ură împotriva poporului 
american, este în totală debusolare. Nimeni nu 
are în vedere poporul concret care formează 
această țară atunci când „urăşte“ America. Sim- 
bolul puterii sfidătoare, atot-triumfătoare, naşte 
o ostilitate naturală pe deasupra oamenilor ce 
formează națiunea cu pricina. Americanii vor fi 
fiind buni şi blânzi, cruzi sau imbecili, n-are nici o 
importanță pentru sentimentul de care discutăm 
acum. Aici este în discuție americanismul, care 
este cu totul altceva, dezlipit de realitatea de zi cu 
zi avieţii poporului american. Acest lucru este, în- 
cet, încet, resimțit şi de elita americană, chiar da- 
că, de cele mai multe ori, ca în cazul unor cărți 
precum cea pe care am citat-o în debutul acestor 
rânduri, antiamericanismul este văzut ca urmare 
logică, în spirit îngust-cauzal, al acţiunilor geopo- 
litice ale SUA. Nu aceste acţiuni sunt cauza pentru 
care America irită lumea, ci altceva, mai adânc: 
popoarele au avut şi vor avea întodeauna în ma- 
tricea lor spirituală foarte adânc impregnate con- 
ceptele adevărului, dreptăţii, credinței, echilibru- 
lui. Tocmai acestea sunt cele care, dincolo de fap- 
tele concrete, brutal pragmatice ale elitei politice 
şi militare americane, trezesc cu adevărat resenti- 
mentele lumii întregi. Iar aceste nedreptăți, ne- 
adevăruri şi dovezi de necredinţă sunt inevitabile 
în manifestările unui imperiu care vrea să fie pe- 
ren... 

Spre o nouă bipolaritate? 


Actualul conflict din Orientul apropiat ar putea reprezenta mai mult 
decât o nouă manifestare a disputei israeliano-arabe, veche de peste 
o jumătate de secol. Astăzi nu mai putem crede că cele două 
evenimente care au pus lucrurile în mișcare, şi anume răpirea 
soldatului israelian de către membrii organizaţiei palestiniene 
„Hamas“ și răpirea altor doi militari israelieni, la granița nordică a 
Israelului, de către organizaţia „Hezbollah“, cu baze în sudul 
Libanului, sunt simple coincidențe. Dimpotrivă, ele par fapte bine 


coordonate. 


Mihail Albişteanu 


u fost voci care au atribuit iniţiativa aces- 
Â tor acte Israelului, a cărui perfidie a fost 

astfel clamată. Personal, nu cred în aceas- 
tă variantă. Nu cred că Israelul, afectat puternic 
de ieşirea de pe scena politică a lui Ariel Sharon, 
îşi poate dori altceva în această perioadă în afară 
de stabilitate politică, în condiţiile în care mulţi se 
îndoiesc că Ehud Olmert poate suplini cu ade- 
vărat lipsa bătrânului general. 

Relativa instabilitate internă a statului evreu 
putea reprezenta însă, pentru inamicii săi, un 
semnal că acesta poate fi atacat. Obiectivul aces- 
tui atac nu poate fi însă „aruncarea evreilor în 
mare“, scop declarat al altor conflicte trecute ara- 
bo-israeliene. Statul evreu este prea bine înarmat 
şi pregătit şi fără participarea Egiptului de partea 
unei eventuale coaliții arabe este greu de crezut 
că există vreo şansă ca acest obiectiv să fie înde- 
plinit, cu atât mai mult cu cât este probabil că Is- 
raelul deţine arme nucleare, pe care, aşa cum cir- 
culă zvonul în regiune, ar fi gata să le folosească 
asupra atacatorilor săi, dacă s-ar vedea pus într-o 
situaţie limită. În plus, dacă „fără Siria nu există 
pace, fără Egipt nu există război“ cu adevărat în 
regiune. Sau, cel puţin aşa era până în anii '80. 
Drept este însă să remarcăm că revoluţia islamică 
din Iran a schimbat datele problemei şi că, dacă 
musulmanii reuşesc să se unească peste deosebi- 
rile confesionale, Israelul ar putea avea probleme 
chiar şi fără participarea Egiptului la un eventual 
conflict regional. Desigur, o intrare directă a Si- 
riei, dar mai ales a Iranului în conflict, care ar 





amenința fără dubiu siguranţa statului evreu, ar 
atrage intervenţia militară directă a SUA. 


Cui servește războiul? 


Trebuie să ne întrebăm însă cui foloseşte 
acest conflict. Am văzut deja că nu Israelului. Nu 
foloseşte nici Libanului, care începuse să se refacă 
după un lung şi devastator război civil (ba, până 
la un punct, dacă primeşte despăgubiri materiale 
de la Israel, Beirutul zice bogdaproste să scape de 
„Hezbollah“), nici statului palestinian abia în- 
jghebat, şi nici măcar organizaţiei „Hezbollah“, 
care se vede acum amenințată de a-şi pierde pozi- 
țiile din sudul Libanului, precum şi puterea mili- 
tară care i-a permis să joace un rol important pe 
scena politică libaneză. Eu cred că acest conflict 
foloseşte în primul rând Iranului, şi în al doilea 
rând „Hamas“ şi Siriei. Foloseşte „Hamas“ pentru 
că organizaţia palestiniană, câştigătoare a alege- 
rilor din Cisiordania şi fâşia Gaza, a demonstrat 
clar că, în ciuda susținerii populare, nu se poate 
transforma dintr-o grupare teroristă într-un par- 
tid de guvernământ responsabil. Guvernarea lor 
s-a soldat (şi datorită opoziţiei lui Mahmud Abbas 
şi a „Fatah“) cu un eşec lamentabil. Decât să se va- 
dă în situaţia de a culege oprobiul palestinienilor, 
liderii „Hamas“ au preferat să recurgă la încerca- 
ta metodă a găsirii unui ţap ispăşitor în Israel. De 
aceea cred că inițiativa Iranului s-a mulat perfect 
dorințelor lor şi „Hamas“, organizaţie sunnită, a 
trecut peste deosebirile confesionale care o des- 
part de şiiţii iranieni şi cei ai „Hezbollah“. Spu- 
neam că acest război foloseşte încă şi mai mult 

Iranului. Iranul trebuia să dea un răspuns urgent 
planului de soluţionare a dosarului său nuclear, 
propus de europeni şi susținut de SUA. Scadența 
era iminentă, presiunile internaționale în acest 
sens fiind tot mai mari. Rusia şi China, aliate ale 
Iranului, în care văd o sursă importantă de mate- 
rii prime (mai ales China), dar şi un pion impor- 
tant în jocul politic împotriva supremaţiei milita- 
re a SUA, nu au putut, de ochii comunităţii inter- 
naţionale, să ia partea Teheranului decât până la 
un punct. Astfel că Iranul, fără posibilități de ma- 
nevră politică, avea nevoie disperată de o diversi- 
une, care să abată pe moment atenţia comunității 
internaționale de la dosarul său nuclear. Iată de 
ce răpirile soldaţilor israelieni de către „Hamas“ 
şi „Hezbollah“ ar putea reprezenta de fapt diver- 
siunea necesară Teheranului. Nu în ultimul rând, 
conflictul foloseşte Siriei, care încearcă astfel să 
îşi reinstaleze controlul total, politic şi militar 
asupra Libanului, inclusiv pentru a putea păstra 
preeminența asupra traficului de droguri din zo- 
nă. Alianța Damascului cu regimul iranian a fost 
parafată prin vizita ministrului de externe de la 
Teheran în Siria, unde acesta a declarat că Iranul 
va sprijini regimul preşedintelui Assad în fața 
amenințării israeliene. În acelaşi sens au fost şi 
declaraţiile ulterioare ale preşedintelui iranian, 
Mahmud Ahmadinejad, care a promis Siriei spri- 
jin militar direct în cazul unui atac israelian. La 
scurt timp după aceea, statul major al Țahalului 
anunţa că a interceptat convorbiri în farsi, care 


demonstrau că ambasadele iraniene la Beirut şi 
Damasc adăposteau state majore ale armatei ira- 
niene; conform aceloraşi surse, comanda operaţi- 
unilor „Hezbollah“ a fost preluată de un general 
iranian. 


Necunoscuta rusă 


Problema este însă că astfel de acţiuni, care 
oricând pot scăpa de sub control, degenerând 
într-un conflict regional, nu pot fi asumate de 
Iran şi Siria doar pe răspunderea proprie, în con- 
textul în care SUA au amenințat răspicat Tehera- 
nul şi Damascul cu intervenţia militară, cu mult 
timp în urmă, din cauza aspirațiilor nucleare ira- 
niene şi a susținerii pe care cele două state o acor- 
dă insurgenţei irakiene. Îndrăzneala iraniană are 
însă o explicaţie. Şi aici poate că vine partea cea 
mai „frumoasă“. Dacă Iranul a acţionat aşa cum 
mă gândesc, înseamnă că Rusia şi China i-au dat 
undă verde, l-au încurajat sau chiar l-au instigat 
să acţioneze astfel. Deci, conflictul din Liban folo- 
seşte şi Rusiei, şi poate, indirect, şi Chinei. Şi dacă 
aceasta este realitatea, înseamnă că Rusia s-a 
hotărât să ia taurul de coarne. Kremlinul nu a fost 
niciodată fericit că lumea bipolară a războiului 
rece s-a transformat într-o lume unipolară, domi- 
nată de SUA. Beijingul, la rândul său, nu va recu- 
pera niciodată Taiwanul dacă nord-americanii îşi 
mențin supremația mondială. Rusia şi China s-au 
întărit economic (recent China a „detronat“ Ma- 

rea Britanie, devenind a 4-a putere economică a 
lumii) şi militar în ultima perioadă şi şi-au conso- 
lidat alianţa. În condiţiile în care SUA nu se pot 
baza cu adevărat în Europa decât pe britanici 
(căci Putin, ca altădată Țarul Alexandru |, i-a „fer- 
mecat“ pe francezi şi germani), poate că Rusia şi 
China au decis că a venit timpul să producă modi- 
ficări în structura mondială de putere. Aceasta, cu 
atât mai mult cu cât SUA presează continuu: insta- 
larea regimurilor „portocalii“ în Georgia, Ucrai- 
na, Asia Centrală (România, de ce nu?), discuţiile 
despre independența provinciei Kossovo, au re- 
prezentat tot atâtea lovituri date Rusiei direct, 
sau indirect, prin intermediul Serbiei, aliatul său 
din Balcani. Lăsând la o parte farmecul, Putin a 
dat un avertisment clar Europei, tăind gazul în 
plină iarnă: iată ce puteți păți dacă nu luaţi în cal- 
cul interesele noastre şi dacă vă alăturaţi SUA. 
Neutralizând Europa, Rusia îşi pregătea astfel te- 
renul pentru viitoare acţiuni. Dar SUA şi-au urmat 
ofensiva: independența Muntenegrului a fost 
obţinută, iar Iranul a fost aruncat în corzi, fiind 
somat să se dezarmeze nuclear. Rusia a reacțio- 
nat: amestecul său în Ucraina, în special în legă- 
tură cu protestele din Crimeea împotriva prezen- 
ței navelor militare americane, precum şi recu- 
noaşterea regimului transnistrean, reprezintă 
evidențe în acest sens. 

Nu cred că Rusia doreşte neapărat ca Iranul 
să devină o amenințare nucleară, dar are nevoie 
de Iran, iar aliatul său chinez este dependent de 
petrolul acestuia. Aşa că Rusia joacă acum cartea 
iraniană. Din păcate pentru Moscova, preşedin- 
tele Ahmadinejad este ambițios şi pare puţin res- 
ponsabil, constituind o bombă cu ceas, a cărei po- 
sibilă explozie va cuprinde cu siguranță Orientul, 
şi nu cred că Rusia va scăpa neatinsă din deflagra- 
ție. Pentru a scoate Iranul de sub presiunile inter- 
naţionale, Rusia, alături de China, joacă irespon- 
sabil o altă carte mortală, cea nord-coreeană. 
Această mutare a reprezentat de fapt o primă di- 
versiune, înaintea celei libaneze, la dosarul nu- 
clear iranian, aşa după cum declara un oficial 
american. La prima vedere pare o afirmaţie ha- 
zardată, dar hai să revedem faptele. Cu o săptă- 
mână înainte de recenta lansare a rachetelor 
nord-coreene, Kremlinul dezminţea o vizită a lui 
Kim Jong II, preşedintele Coreei de nord, în Ru- 
sia. Este greu de crezut că Rusia şi China nu au 


fost anunţate în prealabil de Phenian că va avea 
locun test cu rachete. Acestea au căzut - ce coinci- 
dență - în zona exclusivă comercială a Rusiei din 
Marea Japoniei. Altă „coincidență“ - rachetele au 
fost lansate pe 4 iulie... Ambasadorul Phenianu- 
lui la Moscova a fost chemat pentru „explicaţii“, 
dar Rusia şi China au refuzat să se ralieze proiec- 
tului de rezoluţie propus de SUA şi Japonia şi sus- 
ținut de Coreea de sud şi Marea Britanie, prin 
care se impuneau sancțiuni Coreei de nord. Fap- 
tele contează, nu vorbele. Astfel, situația din Ex- 
tremul Orient s-a complicat grav. Tensiunea pe 
paralela 38 este în creştere, iar Japonia a anunțat 
deja că îşi construieşte scutul antirachetă şi că va 
impune sancţiuni Coreei de nord, pe care a ame- 
nințat-o inclusiv cu măsuri militare. Şi tensiunea 
chino-taiwaneză este în creştere: cele două părți 
testează rachete care pot atinge teritoriul părţii 
adverse. 


Un avertisment? 


Poate că actuala criză din Orientul apropiat 
reprezintă de fapt încă un avertisment dat SUA de 
Rusia, de această dată în colaborare cu China, 
prin atacatea principalului aliat american din re- 
giune de către organizații musulmane înarmate 
din Răsărit. Nu trebuie pierdut din vedere că ata- 
cul „Hezbollah“ s-a produs exact în perioada sum- 
mitului G8 de la Moscova, unde Rusia spera să în- 
duplece cerbicia americană şi să devină membru 
în organizaţia mondială a comerțului (ceea ce nu 
s-a întâmplat). Nu trebuie uitat nici că prima vizi- 
tă a liderilor „Hamas“, după preluarea puterii în 
teritoriile palestiniene, a avut loc la Moscova. Is- 
raelul nu a omis acest fapt, astfel că încă înaintea 
intrării „Hezbollah“ în conflict, când operaţiunile 
militare israeliene se desfăşurau doar în Gaza, 
ministrul de externe al Tel Aviv-ului s-a deplasat 
la Moscova, pentru a încerca să rezolve criza de- 
clanşată de răpirea caporalului israelian de către 
„Hamas“. Rusia încearcă să-şi recapete statutul de 
superputere şi avertizează SUA. Vi se pare că aces- 
tea se sesizează? Recent, Bush a declarat că spri- 
jină intrarea Georgiei în NATO. Să nu ne lăsăm 
înşelați de declaraţii ca cele ale lui Putin, precum 
că „preşedintele Bush este un prieten şi un parte- 
ner de încredere“. La acest nivel, înțelegerile din- 
tre marile puteri nu pot fi decât temporare. 

Rusia, în spatele 
contrarevoluţiei de 


la Kiev 


În nici unul dintre marile ziare nu a scăpat neremarcat conflictul de 
interese dintre Rusia și Occident prin prisma crizei politice din 
Ucraina. Ucraina a devenit cel mai important câmp de luptă 
geopolitică. Ultimele evenimente care au loc pe arena politică din 
Ucraina reprezintă o dovadă elocventă. Ianukovici își ia revanșa taţă 
de coaliția pro-occidentală. Rusia e în delir. Visul Libertăţii de pe 


Mydan, este aproape spulberat. 
Octavian Sergentu 





Iulia Timoşenko promitea că va da totul pes- 

te cap. Numai perspectiva de a fi nominali- 
zată din nou pentru această funcție a făcut-o să-şi tră- 
deze adevăratele intenții. Potrivit New York Times, 
ea recomanda revizuirea acordului încheiat cu greu 
de guvernul ucrainean cu ruşii de la Gazprom. Anul 
trecut, Gazprom majorase prețul gazelor naturale li- 
vrate Ucrainei, la capătul unei crize soldate cu sista- 
rea temporară a gazelor către Ucraina şi slăbirea 
fluxului către restul Europei. Acordul a lăsat o porti- 
ță de scăpare ucrainenilor, care aveau totuşi posibi- 
litatea să importe gaz din Turkmenistan, mai ieftin. 
Intenția Iuliei Timoşenko de a denunța acordul din- 
tre Naftogaz şi Gazprom risca să determine o nouă 
închidere a robinetului rusesc de gaze şi prăbuşirea 
economiei ucrainene, dar şi o nouă criză energetică 
europeană. În cazul în care avea să devină viitor pre- 
mier al Ucrainei, Timoşenko lăsa de înţeles că doreş- 
te renegocierea acestui acord în cadrul luptei împo- 
triva corupției. Asta doar în cazul în care ajungea în 
funcţia de premier a Ucrainei. N-a fost să fie. Figura 
Poroşenko a modificat cardinal istoria. Moroz a 
jucat propria carte şi vectorul pro-occidental a fost 
diminuat. S-a schimat tabloul politic. În orice situa- 
ție, pentru Rusia, ca şi pentru Europa, este foarte im- 
portant să obțină în persoana Ucrainei un partener 


D acă ajungea în fruntea guvernului de la Kiev, 


stabil. De aceea, acum, când se ştie cine va conduce 
Ucraina - este un pas înainte. Situaţia în care Ucrai- 
na a stat practic trei luni fără guvern nu a fost foarte 
aproape de o catastrofă. Alexander Rahr, expert ger- 
man, preluat de agenția Marketing i Konsalting, afir- 
ma că nu crede că nou formata coaliţie este anti- 
Kremlin. „Cred că atât Occidentul, cât şi Rusia do- 
resc stabilitate în Ucraina. A existat o extrem de pu- 
ternică presiune în vederea formării unei coaliții 
portocalii nu din partea Europei, ci a Statelor Unite. 
Există însă un mare „dar“ în interiorul acestei coali- 
ţii va exista un foarte serios conflict între preşedin- 
tele Radei Supreme, Piotr Poroşenko, şi premierul 
Iulia Timoşenko. Acest conflict destul de serios a 
apărut imediat după revoluţia „portocalie“ şi este le- 
gat de interese comerciale. Anumiți oameni şi unele 
forțe sunt atât pentru Timoşenko, dar şi pentru Po- 
roşenko. Acest conflict poate arunca în aer coalitia. 
„Războiul dintre Poroşenco şi Timoşenco este mai 
vechi. În trecut, când Poroşenko era şef al Consi- 
liului de Securitate al Ucrainei, iar Timoşenko prim- 
ministru, coaliția a supravieţuit numai o jumătate 
de an. Iar dacă aceste două figuri nu vor înlătura mo- 
tivele conflictelor lor, care s-au derulat în domeniul 
comercial, această coaliţie se va destrama peste câte- 
va luni“ - susținea Rahr. O perspectivă de nedorit, 
fireşte, pentru că ea a băgat Ucraina într-o criză din- 
tre cele mai grele. Nu ar fi nici în avantajul vecinilor 
Ucrainei, cert este că Rusia poate să joace pe diver- 

gențele dintre Timoşenko şi Poroşenko. Fiecare din- 
tre ei, inclusiv Kremlinul, are propriile interese. În 
toată aceată combinaţie, preşedintele Iuşcenko a 
părut un personaj secundar. Pe de altă parte, s-a evi- 
denţiat slăbiciunea preşedintelui Iuşcenko, care a 
mers pe aceeaşi mână Poroşenko, cumătrul său, şi a 
pierdut nu autoritate, ci respect, nu doar el, ci pen- 
tru întreaga Ucraină. S-a prăbuşit visul unui Maydan 
al Libertăţii şi Unităţii Democratice. Iuşcenko a ară- 
tatcaun preşedinte şantajabil, care îi acordă, pentru 
a câta oară?, credit lui Poroşenko şi clachează. În 
această situaţie, Petro Poroşenko poate fi considera- 
tă persoana care a îndeplinit rolul de „cârtiță“ în 
coaliția prooccidentală. 


Moroz evadează din format 


Socialistul Moroz va conduce lucrările Parla- 
mentului de la Kiev, dându-le frisoane susținătorilor 
regimului prooccidental al preşedintelui Viktor 
Iuşcenko. Deputatul Oleksandr Moroz a avut parte 
de sprijinul a 238 dintre cei 450 de membri ai Parla- 
mentului, în principal al deputaţilor din cadrul Parti- 
dului Regiunilor, condus de politicianul pro-rus Vik- 
tor Ianukovici, şi al membrilor Partidului Comunist. 
Alegerea lui a desființat coaliția formată din foşti 
susținători ai „Revoluţiei portocalii“. Parlamentul 
de la Kiev a fost paralizat după alegerile câştigate de 
Partidul Regiunilor. Formaţiunea a fost depăşită 
însă prin alianța alcătuită din partidele proocciden- 
tale - Ucraina Noastră, Blocul Timoşenko şi socia- 
liştii. O mare parte din membrii celor trei forma- 
Foto: Bogdan Onofrei 

















țiuni au pus la îndoială necesitatea susținerii lui 
Petro Poroşenko (persoană lipsită de credibilitate în 
fața opiniei publice, datorită escrocheriilor şi impli- 
caţiilor în grupuri criminale transnaționale, singu- 
rul merit fiind că prin relaţia sa de rubedenie cu pre- 
şedintele Viktor Iuscenko a susținut mediatic „Re- 
voluţia portocalie“), pentru ocuparea funcţiei de 
preşedinte al Parlamentului. 


Cine va fi premierul Ucrainei? 


Dacă până de curând coaliția portocalie era 
unanim considerată drept cea care va forma viitorul 
guvern de la Kiev, o răsturnare spectaculoasă de si- 
tuaţie îl aduce din nou la putere pe eternul rival al 
preşedintelui Iuşcenko, Viktor lanukovici. Partidele 
pro-ruse din Ucraina au semnat un acord cu socialiş 
tii pentru a forma viitorul guvern, decizie care riscă 
să repună în discuţie orientarea pro-occidentală a 
fostei republici sovietice. Partidul Regiunilor şi Parti- 
dul Comuniştilor au semnat un acord de coaliţie cu 
Partidul Socialist, după ce liderul acestuia, Olexandr 
Moroz, a trecut din tabăra pro-occidentală în cea 
pro-rusă, care la ajutat să devină preşedinte al Par- 
lamentului. Viktor lanukovici, şeful Partidului Re- 
giunilor, a declarat că şi alte partide sunt bine-venite 
să se alăture coaliției. Noua coaliție controlează 240 
din cele 450 de locuri ale parlamentului şi l-a propus 
în funcţia de prim-ministru pe Viktor Ianukovici. În 
altă ordine de idei, conform Institutului de adminis- 
trare Gorşenin din Kiev, dacă ar avea loc noi alegeri 
parlamentare, Partidul Regiunilor ar obține 40%, 
BIT - 30%, Ucraina Noastră - nu mai mult de 8%. 


Pe ultima sută de metri 


Cine s-ar fi gândit că la un an şi jumătate de la 
revoluţia portocalie din Ucraina, preşedintele Iuş- 
cenko e pus în situaţia de a vedea cum un vechi ad- 
versar politic este desemnat oficial pentru funcţia 
de prim-ministru? Viktor lanukovici este candidatul 
noii coaliții pro-ruse formate în Parlament, la nici o 
săptămână de la prăbuşirea celei alcătuite din politi- 
cieni care au sprijinit protestele de masă ale Revolu- 
ției Portocalii. Dar preşedintele poate dizolva parla- 
mentul dacă acesta nu reuşeşte să formeze guvernul 
în termen de 60 de zile de la prima sa şedinţă, ținută 
la 25 mai. Blocul Iuliei Timoşenko este decis să 
aducă Occidentul în Ucraina. 

Vedere de pe centura politicii 


Ultima copită 


Premierul Călin Popescu-Tăriceanu a încercat să scoată pe şest 
România din Irak. L-a împins pe Teodor Atanasiu să trimită 
telegrame ataşaţilor militari de la ambasadele noastre din țările aliate 


pentru a pregăti plecarea din Babilonia. 


După care, Călin-Filă-dă-Poveste iese în presă şi spune că va retrage 


trupele de pe Tigru. 





(În 


mericanii s-au holbat spre Bucureşti, 
Â englezii nu mai clipeau defel şi aşteptau 

lămuriri de la preşedintele României. 
M. R. Ungureanu, şeful diplomaţiei române şi 
liberal de frunte, habar n-avea de iniţiativa lui 
Călin, iar lui Traian Băsescu, preşedintele țării şi 
comandantul suprem al armatei, i-a rămas doar 
râsul în aer. Iar după ce şi-a revenit, a definit suc- 
cint Situaţia creată: „Este un puci contra Ro- 
mâniei!“. A convocat Consiliul Suprem de Apă- 
rare a Țării, unde s-a supus la vot propunerea 
subterană a premierului. Pentru că a votat de 
partea preşedintelui, ministrul de Externe a fost 
sancţionat pe linie de partid liberal, la fel ca 
Sebastian Vlădescu. Dacă l-a sfătuit Oana 
Marinescu pe Călin Popescu Tăriceanu, rău sfat 
i-a dat, iar dacă a făcut-o după capul lui - vorba 
cronicarului - „rău cap a avut“. Mişcarea peni- 
bilă a premierului este un exemplu tipic de acţi- 
une politicianistă, demn de studiu în şcolile de 
politologie. Politicianismul este o formă de ati- 
tudine şi/ sau acţiune, prin care liderul politic, 
pornind de la o premisă falsă, suprapune de- 
mersul său pe o chestiune de interes public, na- 
țional, pentru a-şi atinge un obiectiv minor - 
personal sau de partid. 


Viorel Patrichi 





Să clarificăm. Premisa falsă este „costul prea 
mare pe care trebuie să-l plătească România pen- 
tru staționarea trupelor în Irak“. Chiar dacă arun- 
căm milioane de dolari în deşertul Babilonului, 
costul reprezintă o premisă falsă cât timp domnul 
Tăriceanu nu a spus niciodată că s-ar opune răz- 
boiului din Irak. Nici măcar în campania electora- 
lă nu l-am auzit să spună că este de preferat să 
folosim banii mercenarilor pentru pensionari, 
pentru medicamente şi pentru învățământ, o ati- 
tudine care ar fi fost atunci normală şi salutară. 
Daro face acum, la spartul târgului, fără să-l infor- 
meze pe preşedinte şi pe ministrul de Externe. 
Participarea mercenarilor noştri la invazia din 
Irak este o problemă de interes naţional. Faptul 
că şeful Guvernului nu a discutat în prealabil cu 
partenerii din Alianță, cu preşedintele României, 
cu ministrul de Externe, care este şi liberal pe 
deasupra, denotă că obiectivul acţiunii lui este al- 
tul: relansarea imaginii sale politice şi a Partidu- 
lui Naţional Liberal. Un obiectiv minor, pe lângă 
importanța politicii externe a României. Demer- 
sul politicianist trebuie continuat: liberalii strâng 
semnături pentru retragerea trupelor din Irak. 
Vreți să mai dăm bani pentru aventura din Irak? 
Nu! - va răspunde orice bucătăreasă din Timişoa- 
ra şi până la Iaşi, de la Baia Mare şi până la Giur- 
giu. Nu? Nu! Ia dă matale buletinu, birou popu- 
laţiei, cartea dă identitate, seria, număru, CNP-u... 
şi semnează ici-şa! Iar omul semnează pentru o 
cauză de bun-simţ. De unde să ştie el că specialiş- 
tii în imagini trucate vor pune un alt cap de tabel, 
pe care numele şi semnătura bucătăresei vor figu- 
ra la rubrica „Sunteţi de acord ca Călin-Filă-dă-Po- 

veste să candideze la Preşedinţia României?“, de- 
turnând astfel o acţiune normală spre un obiectiv 
minor? Fiindcă, altfel, băieţii nu vor strânge sem- 
năturile nici peste o mie de ani... 


O reacţie infantilă 


Aş vrea să mă fac bine înţeles. Eu am fost 
unul dintre puţinii gazetari care au scris contra 
invaziei din Irak şi am aceeaşi convingere şi azi. 
Am dovedit negru pe alb, cu argumente juridice, 
că se încalcă periculos Carta Naţiunilor Unite, că 
Washingtonul săvârşeşte o mare eroare geopoli- 
tică dacă atacă Irakul, că americanii îşi distrug 
prestigiul internaţional, că democraţia nu se in- 
staurează cu tunul, că adevăratul scop al agresiu- 
nii era petrolul, că Pentagonul se va retrage Ia fel 
de lamentabil cum a făcut-o în Vietnam sau în 
Somalia etc. Să mai vorbim de uriaşele pierderi 
de vieți omeneşti? La fel am considerat şi despre 
implicarea României într-un război care nu are 
nici o legătură cu statutul Alianţei Nord-Atlantice 
sau cu ONU, aşa cum pretind încă unii. 

Nu mi-am schimbat convingerile, dar asta nu 
înseamnă că pot accepta abordarea politicianistă 
a relaţiilor externe ale României. Trebuie să fim 
de acord cu Cristian Diaconescu de la PSD că 
„solicitarea lui Călin Popescu Tăriceanu este 
infantilă“. Premierul l-a împins pe Moş Teacă în 
față, fără să priceapă ce efect de bombă poate 
avea contra României acţiunea lui. Moş Teacă nu 
se lasă şi afirmă că îl spionează pe şeful lui su- 
prem: „Am şi eu o Direcţie întreagă de Informaţii, 
care îmi spune ce pleacă de la Cotroceni...“. Dacă 
premierul ar fi provocat un dialog direct şi discret 
cu toate instituțiile statului responsabile de rela- 
ţii externe şi în primul rând cu Preşedinţia, pe 
aceeaşi temă a retragerii, şi dacă Traian Băsescu 
s-ar fi opus categoric, abia atunci putea să iasă şi 
să spună răspicat ce intenţii lăudabile au liberalii. 
Atunci era o lovitură de imagine politică auten- 
tică. Ar fi fost altceva şi efectul era garantat. Altfel, 
ministrul Teodor Atanasiu este bumerangul cel 
vechi pentru premierul Tăriceanu. 

Este însă o cumplită lovitură de copită. O 
copită în plină figură. Şi ultima. Călin-Filă-dă-Po- 
veste a aruncat la coş o idee frumoasă şi a pus 
cruce Alianţei BA, cu efecte urâte pentru Partidul 
Naţional Liberal. EI nu a înțeles că adevăratul ad- 


versar al liberalilor nu este Traian Băsescu. 
„Comunsimu n-o muritu,/ Num-o țir-o aţichitu“, 
cum spunea un țăran din Apuseni. Sau poate că a 
înțeles... 

Situaţia este cu atât mai stranie, cu cât, chiar 
dacă nu este de acord cu angajamentele excesive 
de politică externă ale tandemului Iliescu-Năsta- 
se-Geoană față de Statele Unite, Traian Băsescu 
este obligat de partenerul Tăriceanu să presteze 
şi mai servil față de „Licuriciul cel Mare“, în detri- 
mentul unei politici relaxate cu Uniunea Euro- 
peană. Câţi români vor pricepe că propunerea de 
retragere a trupelor este o jalnică mutare popu- 
listă, dar cu efecte majore pe plan extern? 


Traian, împăratul Galaxiei 


Vine însă şi salvarea pentru Marinelu din... 
lumea virtuală. S-au făcut jocuri pe internet de- 
spre posibile lupte dintre români şi ungurii sece- 
sionişti, cu Traian Băsescu pe post de împărat ga- 
lactic. Mai bine făceau jocuri inspirate din istoria 
reală a românilor. 

Crin Antonescu a reuşit să-i strice dispoziţia 
complet lui Călin. A convins 40 de deputați libe- 
rali să semneze un proiect de rezoluţie, care să 
susțină cooperarea în Alianța BA până în 2013. 
Iar candidat la Preşedinţie să fie susţinut cel care 
este cel mai bine plasat. Adică Traian Băsescu! 
Evident, Călin Popescu-Tăriceanu a respins pro- 
punerea celor 40 de liberali. 

Dar până şi Daciana Sârbu moare de grija 
altuia şi a pus pieptul ei bălai la hotare pentru a 
propti Alianţa BA, care trebuie să reziste până la 

ta de bobi sositori la aşternut: ne bagă, nu ne ba- 
gă în UE? „Este foarte important să avem un me- 
diu politic stabil şi de aceea îi vom sprijini până la 
data aderării“, a spus Daciana, această urmaşă a 
lui Guevara, care s-a jucat cu taberele de pionieri 
din toată țara. La timpuri noi, tot... copiii noştri! 
Nu aţi vrut voi altă clasă politică? Na-vă clasă de 
rasă! Să vă intre bine în cap: nu vom pleca de tot, 
vorba lui Horaţiu. Cine are altă părere este un 
zevzec. Cum să nu-l regreți pe Tataie? Măcar el nu 
are odrasle „şcolite“ pe banii proştilor. 


Doctrina lu” Cârnaţ 


A început „mișcarea brownianaă“, cum pre- 
feră să spună profesorul Valeriu Stoica, una din 
ciorile albe de Ia liberali. Toată patria este în miş- 
care, cu urechea ciulită la Cotroceni. Nu mai ştiu 
bieţii primari la ce partid să mai alerge, dacă vor 
să fie protejaţi. Este „browniana traseistă“, in- 
staurată de băieţii lui Tataie, marii maeştri în 
„asanarea vieţii politice româneşti“. Sună aşa 
fain! Un primar din Alba a devenit motiv de sfadă 
între filialele judeţene ale PNL şi PD, ambele 
partide susținând că edilul este înscris cu acte în 
regulă în ambele formaţiuni. Marin Cârnaţ, pri- 
marul comunei Mihalţ, susține însă că este doar 
membru al Partidului Naţional Liberal. Cârnaţ a 
fost ales în 2004 pe listele PNŢCD, partid din care 
a demisionat, pentru a se înscrie în PNL. Păi iedi- 
lu Cârnaţ nu vede ce-i la miticii de la Bucureşti? (A 
se pronunţa cu accentul pe silaba „mi“, altfel este 
peiorativ). 

Crin Antonescu vorbeşte şi el pui şi ouă, deşi 
el chiar este un tip deştept: „Luăm în calcul o ieşi- 
re a PNL de la guvernare în condiţiile în care am 
avea 0 viziune clară şi coerentă a premierului, 
compatibilă cu programul electoral al Alianţei, 
dar incompatibilă cu eventualele pretenţii ale 
preşedintelui României şi ale Partidului Demo- 
crat“. Să fim serioşi, numai un copil prost poate 
să-şi lase jucăria în colbul drumului şi să spună că 
nu mai este a lui. 


„Zilele lui sunt numărate“ 


A venit vara, când se coace veninul în guşa 
de viperă. Se coace şi schimbarea la vârf în PNL. 
O altă eroare a lui Călin Popescu Tăriceanu a fost 


marginalizarea unor veterani ai partidului, foar- 
te apreciați de populaţie. Teodor Stolojan a anun- 
țat că pleacă prin țară cu platforma în toiag pen- 
tru înlăturarea grupurilor mafiote din PNL. 
„Prestaţia şi acţiunile lui Tăriceanu trebuie să ne 
îngrijoreze ca români, pentru că Tăriceanu este 
grav bolnav - de amnezie şi de încremenire în ab- 
sența proiectului. Cred că este nevoie ca Tăricea- 
nu să demisioneze. Zilele lui ca premier sunt nu- 
mărate“, apreciază Valeriu Stoica. „Ce s-a întâm- 
plat, Căline? Ai probleme cu memoria?“, îl între- 
base Marinelu prin primăvară. În timp ce Raluca 
Ţurcan încerca să-i convingă pe oamenii lui Călin 
că un liberal adevărat trebuie să gândească şi să 
vorbească liber - frumos! - Moş Teacă a strigat la 
ea: „Tu vorbeşti, fa? Du-te la Cotroceni!“. 

Elegant şi distins, Tăriceanu a stat sfios până 
acum pe post de portar, a încasat şuturi şi pumni 
din toate direcţiile, dar simte şi omul nevoia să 
iasă la atac. Fără gardă. Eventual cu finul Bogdan 
Olteanu. Prima ieşire s-a transformat însă într-un 
dezastru. În istoria României, singurul portar 
care ieşea din poartă şi ne îmbolnăvea pe toţi de 
inimă, după ce ne ridicase Ia cer, a fost Rică Rădu- 
canu - Tamango. Numai că pe Rică nu puteai să te 
superi şi l-am iertat mereu... 


Prostia, singura explicaţie 


Să nu-şi imagineze careva că am eu oarece cu 
liberalii. Dimpotrivă, îmi place doctrina liberală 
atunci când apără interesul naţional. Când uită 
de reperul lor şi al nostru istoric Ionel I.C. Brătia- 
nu, devin o gaşcă dezagreabilă, ca Partidu lu Mu- 
cles. Nu este o părere izolată, fiindcă acolo există 
oameni remarcabili. „E uluitor: pe de-o parte ne 
certăm cu PD-ul, pe de altă parte, spunem că noi 
vrem cu PD-ul, iar apoi spunem că vrem singuri şi 
nu vrem cu PD-ul. Pe de-o parte, facem pace cu 
PD-ul, în schimb facem război în interiorul PNL-u- 
lui. Eu chiar nu înțeleg care e viziunea conducerii 
partidului. Singura explicaţie este prostia“, a spus 
marea doamnă a Parlamentului actual, Mona 
Muscă. 

În realitate, liberalii au rămas imaturi fiind- 
Că au o mare istorie, dar nu şi locomotivă. Cât 
timp nu vor fi conduşi de o puternică personali- 
tate, disputele lor nu vor înceta. De altfel, pentru 
electoratul obişnuit mai importantă este perso- 

nalitatea de la vârf a partidului, decât doctrina 
politică. Faptul este valabil şi în ţări cu vechi tra- 
diţii democratice. Să nu uităm că plecarea doam- 
nei Margaret Thatcher a însemnat un dezastru 
pentru conservatorii britanici. Dispariţia lui 
Francois Mitterrand a fost ca o măciucă în moa- 
lele capului pentru socialiștii francezi, care nici 
acum nu-şi mai revin. Nu se simt bine nici creştin- 
democraţii germani, după înlăturarea bătrânului 
Helmut Kohl, mai ales că au ajuns la guvernare 
printr-o alianță contra naturii cu vechii lor adver- 
sari social-democrați. 

Pe de altă parte, este foarte greu să se reali- 
zeze echilibrul între interesele întreprinzătorilor 
mari, de care liberalii români nu se pot despărți - 
şi nici nu trebuie, şi profesorii de liberalism, con- 
taminaţi prea mult de doctrinele social-democ- 
rate. 

În timp ce Marinelu spune pe toate drumu- 
rile că regretă că la numit premier, Călin atacă... 
impersonal, retractil, nici nu are curajul să-i spu- 
nă odiosului pe nume: „Imediat după instalarea 
Guvernului, a început să se discute despre alegeri 
anticipate, care au devenit un fel de pasiune pen- 
tru unii. Lucru care este total neuzual. Apoi nu 
pot să mă refer la relaţia cu totul şi cu totul ieşită 
din comun dintre instituţia prezidenţială şi Gu- 
vern, ştiţi la ce vreau să mă refer“, a precizat Călin 
Popescu-Tăriceanu. 

Este gândirea tipică unui om ajuns la putere 
şi care nu înțelege că trebuie să aibă o majoritate 
lejeră în Parlament pentru a-şi pune în aplicare 
programul de guvernare, fără compromisuri care 
să afecteze grav interesele naţionale, cum se în- 
tâmplă de 16 ani. Traian Băsescu nu are o minte 
sofisticată, gândeşte simplu şi direct, ca un om 
pragmatic. Mai ales că are experienţa coabitării 
râioase cu Partidul Social Democrat, pe când era 
primarul Capitalei. Şi atunci, la următoarele ale- 
geri a ieşit şi a spus public: vreau majoritate, 
vreau toate primăriile de sectoare. Şi alegătorii l-au 
priceput fiindcă voiau ca proiectele să prindă 
viaţă, ei nu doreau să vadă circ la Primăria Gene- 
rală. Ajuns preşedinte şi văzând „grupările mafio- 
te“ din jurul Guvernului, Marinelu a vrut să pro- 
cedeze Ia fel imediat după alegerile din 2004. 
Alegătorii ar fi înţeles un lucru atât de simplu şi 
Alianța ar fi primit peste 50% din voturi fiindcă 
era pe val. Partenerul Călin a acceptat, iar a doua 


zi S-a răzgândit: Dinu Patriciu şi Naşu presarilor se 
tot codeau că dacă nu mai cade laptele-n păsat. 
De-acolo a pornit răul acestei Alianțe, care se pu- 
tea transforma din speranţă în realitate pentru 
majoritatea românilor. Din nefericire pentru ei, 
dar şi pentru noi toți, liberalii nu au priceput mai 
mult decât țărăniştii lui Ion Diaconescu. Şi vor 
plăti factura promisiunilor neonorate. 


„Eu sînt Dominic, nene Felix!“ 


Bată-vă norocu de băieți chisnovaţi şi fâş- 
neţi, cum aţi ieşit voi din turbinca Bătrânei şi Per- 
versei şi vă daţi în gât aşa elegant! În sfârşit, Petre 
Mihai Băcanu poate să-i ceară francu înapoi lui 
Dan Voiculescu. Atât a câştigat studentul tomna- 
tic de la Oxford de la Petrică şi lupu fiindcă la 
făcut securist la gazetă. Şi a venit imparţial Consi- 
liul Naţional pentru Studierea Arhivelor Securită- 
ţii şi i-a tras o bastârcă urmaşului lui Petre Carp: 
Dan Voiculescu a făcut poliţie politică! Dar atunci, 
când l-au băgat în Senat cu acte în regulă de bună 
purtare, unde erau alde Buchet? N-am înţeles de 
ce Poetu Otonelului nu şi-a dat demisia când 
CNSAS a dat primul aviz favorabil pentru Dan 
Voiculescu. Toţi ştiau ce deşcă a fost studentul de 
la Oxford şi au tăcut, la fel ca Felix. 


Umbra lui Cozmâncă 


În timp ce Tribunu pune piatra de temelie la 
puşcăria mafioţilor de prin ciulinii Bărăganului, 
Marinelu le spune magistraţilor că „preşedintele 
judecă“ şi le cere să se ocupe de mafioţii din „Top 
50“, care se hlizesc la televizor în fiecare seară. 
Adicătele, cum, bădie Traiane? Le-ai spus procuro- 
rilor să ne salte? Eşti mai presus de Justiţie, da? 
Cum facem cu separarea puterilor în stat? Sau se- 
pararea puterilor este o falsă problemă, o perdea 
de fum, special creată? 

Tocmai aici este chichirezul blocajelor la 
vârf în România. După un referendum foarte dis- 
cutabil, Cozmâncă şi ai lui ne-au oferit o Consti- 
tuție care-l lasă pe preşedinte glugă de coceni. Noi 
ne certăm în Parlament, de ochii lumii, dar, în re- 
alitate, cădem la pace şi împărțim puterea prin 
rotaţie. Prostimea trebuie doar să ştie că, prin 
noua Constituţie, o ferim de excesele paranoice 
ale unui nou „Stejar din Scorniceşti“. Chiar dacă 

preşedintele este singurul ales prin vot universal 
şi direct, chiar dacă românii nu acceptă să fie lip- 
siți de cel mai important vot al lor - desemnarea 
omului de la Palatul Cotroceni - politicienii actu- 
ali nu au ţinut seama de această aplecare firească 
spre ordinea impusă de autoritatea unui singur 
conducător. Şi ne-au pus pe tavă o minunată se- 
parare a puterilor în stat, încât au blocat toate in- 
stituțiile paraplegice ale statului. Iată de ce, adus 
cu spatele la zid, preşedintele, indiferent cine 
este, simte nevoia „să se adreseze poporului“. Ca 
mentalitate politică, România este mai apropiată 
de Franţa, care este republică prezidenţială, decât 
de Germania, care poartă în spate o veche istorie 
a landurilor independente. La noi însă premierul 
îşi permite să se poarte cu preşedintele ca Radu 
Vasile cu Emil Constantinescu. Radu Vasile ținea 
morțiş să ajungă la recepții oficiale după şeful 
statului. Aşa poftea el. Călin intră cu picioarele în 
politica externă a României, fără să-l informeze 
pe şeful statului. Iar după această măreață reali- 
zare, Bogdan Olteanu, finul premierului, cere 
desființarea Consiliului Suprem de Apărare a 
Țării fiindcă ar fi „o structură sovietică“. La ce ne 
mai trebuie atunci preşedinte? Să lăsăm siguran- 
ţa naţională la dispoziția Noricăi Nicolai şi a ne- 
poatei dumisale! 

În acest context, este de înțeles insistența 
preşedintelui de a i se acorda dreptul de a convo- 
ca un referendum pe tema anticipatelor. Era o 
prerogativă constituţională a preşedintelui, pe 
care adversarii politici au vrut s-o anuleze. 


Tărușu Prostănacului 


A murit Gică Petrescu, a rămas el pe post de 
cântăreţ al neamului. Pe alte strune, fireşte, măi 
dragă. Printre crucile de Ia cimitirul Bellu, babele 
l-au pupat pe Tataie care se sprijinea de copârşeul 
maestrului, fiul lui cel mai spiritual, i-au cerut 
autografe şi i-au urat succese politice. Aşa are el 
cârlig la fete, bengosu... 

Şi abia plecă Tataie, supărat că nu i se per- 
mite să umble cu Petre Roman pe meleagurile pa- 
triei să se joace cu „polu social“, că Partidu lu Mu- 
cles anunţă că vrea anticipate. Pe cine nu laşi să 
moară vrea la Palatul Cotroceni şi la Palatul Vic- 
toria. De aceea, Prostănacu a ieşit cu țăruşu prin- 
tre mormintele cu moroiul lui Tăriceanu. Textul 


este strict autentic: „Guvernul Tăriceanu este o 
eroare folclorică. Cel care era odată Făt-Frumos a 
fost răpus de zmeu, dar ne mai bântuie sub formă 
de strigoi. Iar din teama de a nu spulbera ceea ce 
era odată un vis frumos nu se găseşte nici un 
curajos care să-i înfigă țăruşul în inimă“, se spune 
într-o analiză făcută de Prostănacu. 


Spaga și Regatul Unit 


După ce l-am auzit pe prințul consort al Marii 
Britanii spunând public enormitatea că românii 
fac copii pentru a-i băga la orfelinate, mi-am rea- 
mintit de mai vechea percepţie a englezilor în ce 
priveşte România. Comportamentul lor față de 
noi de-a lungul istoriei a trecut exclusiv prin cele 
mai dezagreabile interese, fie că e vorba de recu- 
noaşterea unirii Principatelor, de primul şi de al 
doilea război mondial, de împărţirea făcută de 
Winston Churchill pe şervețele cu Stalin şi până 
la scandalul fregatelor. Probabil că nu vom şti cu 
precizie niciodată ce şpaşă a luat premierul Tony 
Blair de la Lakshmi Mittal pentru ca Adrian Năsta- 
se să cedeze Combinatul de la Galaţi pe o sumă ri- 
dicolă, nici cât a luat Împăratul-de-Mătase de la 
acelaşi Mittal. Că tot are indianul un nume cu o 
sonoritate care te trimite la Miki şpagă. Nu vom 
şti nici la ce tun au tras acelaşi Năstase, Barry 
George şi loan Mircea Paşcu pentru aceleaşi fre- 
gate. l-am văzut pe britanici plimbându-l pe Nico- 
lae Ceauşescu şi pe Leana lui în caleaşca reginei 
Elisabeta a II-a, cum l-a medaliat regina pe Mult 
Iubitu, tot pentru un contract, iar, după tămbă- 
lăul din decembrie 1989, cum aceiași britanici au 
retras medaliile şi ordinele acordate preşedin- 
telui român. 

Un lucru este însă cert: Marea Britanie a rati- 
ficat Tratatul de aderare a României la Uniunea 
Europeană înaintea Franței şi a Germaniei. 


Swift se uită în portofele 


După ce au văzut că americanii le ascultau 
telefoanele, europenii s-au supărat şi le-a trecut. 
Washingtonul avea un temei legal puternic: răz- 
boiul cu terorismul. Graţie ziarului „New York 
Times“, au descoperit recent că spionii de la CIA 
verifică toate afacerile care trec prin Bruxelles. 
Iar s-au indignat europenii şi iar le-a trecut. Ches- 

tiunea este însă mult mai gravă, decât ascultarea 
telefoanelor, chiar dacă spionajul financiar s-a 
motivat la fel: războiul cu terorismul. Mai precis, 
Trezoreria SUA are acces la mesajele trimise de 
cea mai vastă reţea de comunicații bancare: So- 
cietatea Internaţională pentru Telecomunicaţii 
Financiare Interbancare (pe scurt, SWIFT), prin 
care circulă zilnic peste 12 milioane de mesaje ce 
conţin instrucțiuni despre transferurile de bani 
între bănci. Pentru a spiona această rețea fără şti- 
rea societăţilor bancare (multe au refuzat accesul 
oficialilor americani la informaţii despre clienții 
lor, invocând secretul bancar), Departamentul 
Trezoreriei se foloseşte de aşa-numitele citaţii ad- 
ministrative - care sunt secrete şi au marele avan- 
taj de a nu avea nevoie de aprobarea unui judecă- 
tor - şi colectează astfel informaţii privind nume- 
le şi numărul de cont ale clienţilor de la filiera 
SWIFT ce operează în Statele Unite. Metoda este 
una deja instituționalizată şi în fiecare lună se 
emite o astfel de citație, urmată prompt de răs- 
punsul SWIFT: cantităţi imense de informaţii fi- 
nanciare pe suport electronic, explică Stuart 
Levey, subsecretarul pentru terorism şi infor- 
maţii financiare din cadrul Departamentului 
Trezoreriei. Oficialii SWIFT au confirmat, la rân- 
dul lor, că au transmis aceste informaţii, dar s-au 
apărat spunând că totul s-a limitat la folosirea 
acestor date în cadrul investigaţiilor antiteroris- 
te. Stocarea acestui tip de informaţii este însă mai 
mult decât periculoasă, iar scurgerile de informa- 
ţii sensibile nu sunt o raritate, aşa cum a demons- 
trat şi recentul scandal privind furtul datelor de 
identificare a mai multor milioane de veterani 
americani. Iar după ce sunt obţinute de trezore- 
rie, informaţiile sunt împărtășite cu CIA, FBI şi 
alte servicii de informații, care fac verificările în 
cazurile considerate suspecte. 


Spre reîntregirea naţională 


Chiar dacă Rusia nu a participat decât ca ob- 
servator la Forumul Mării Negre de la Bucureşti, 
reuniunea a fost un semnal totuşi clar: Statele 
Unite şi Uniunea Europeană se interesează tot 
mai serioas de această regiune. Deocamdată, 
americanii l-au împins în față pe Bruce Jackson, 
care coordonează „Proiectul pentru Democraţii 
în Tranziție“. Reamintim că, atunci când se pregă- 


tea ultima extindere a Alianţei Nord-Atlantice, 
acelaşi Bruce Jackson era foarte activ în regiune. 
Vlad Cubreacov critică aspru Ministerul Afaceri- 
lor Externe de la Bucureşti pentru modul defec- 
tuos în care se ocupă de românii din jurul Ro- 
mâniei. Deputatul de la Chişinău a elaborat o re- 
plică amplă, prin care cere ca legea referitoare la 
conaționalii noştri „să definească din nou noțiu- 
nea de Român, aşa cum au făcut-o când a fost vor- 
ba de bulgari, unguri, evrei, germani sau ruşi par- 
lamentele de la Sofia, Budapesta, Tel Aviv, Bonn 
şi respectiv Moscova, ca să aducem doar câteva 
exemple euroconforme relevante şi demne de ur- 
mat. De precizat că în acest moment Constituția 
României şi ansamblul legilor în vigoare nu cu- 
prind definiții juridice clare şi exhaustive ale noți- 
unilor de român şi de naţiune română. Acest vid 
conceptual trebuie completat“, spune Vlad Cu- 
breacov. 

Este însă foarte greu de rezolvat un lucru 
atât de simplu, câtă vreme vidul se află chiar în 
capetele multor politicieni de la Bucureşti şi de la 
Chişinău, care au rămas gâtuiți de spaimă şi de 
prostie. Aşa a fost reacţia lor la recenta dezvăluire 
a lui Traian Băsescu privind o posibilă unire cu 
Republica Molotov. Preşedintele a primit la Co- 
troceni 50 de elevi olimpici din Basarabia. Apa- 
rent fără nici un temei, Marinelu s-a lansat în con- 
sideraţii pe tema reîntregirii naţionale: „România 
a oferit Republicii Moldova, şefului statului mol- 
dovean, şi varianta de a intra odată cu noi în Uni- 
unea Europeană. Este însă opțiunea autorităţilor 
de la Chişinău şi a poporului Republicii Moldova 
ce ar trebui să facă. Am rămas singura țară, singu- 
rul popor încă separat după reîntregirea Germa- 
niei. Deşi România este încă separată în două țări, 
unificarea se va face în interiorul UE, şi nu altfel. 











anul IV e nr. 42 - 43 


31 


ROST 


POLITICA, LA DESCUSUT 





Eu am fost unul din politicienii care au susţinut 
nevoia unei relații deschise cu Republica Moldo- 
va, care să ajute la reîntregirea celor două țări în 
interiorul UE, într-un viitor nu foarte îndepărtat.“ 
Şi fiindcă au apărut imediat rumori printre 
inepți, preşedintele s-a dus la Radio România, 
unde a fost şi mai tranşant: „Sunt unul dintre pre- 
şedinţii care au Moldova în suflet şi am conştiinţa 
faptului că este parte a teritoriului României, teri- 
toriu pe care l-am pierdut printr-un pact nedrept: 
Ribbentrop-Molotov. Chiar dacă eu afirm: o sin- 
gură naţiune, două state, iată că politicienii de la 
Chişinău schimbă numele liceului româno-fran- 
cez şi spun moldo-francez, schimbă numele liceu- 
lui româno-englez şi spun moldo-englez, schim- 
bă, începând de la anul, Istoria României cu o is- 
torie integrată... Avem o politică externă chiar 
agresivă uneori şi încercăm să tractăm Republica 
Moldova din blocul cu Ucraina şi s-o mutăm în 
blocul care are şanse să intre mai repede în Uniu- 
nea Europeană, acela al Balcanilor de Vest.“ 

Ce a înţeles generalul de miliție de la Chişi- 
nău, speriat de mafioţii de la Tiraspol, era oricum 
previzibil: „Republica Moldova se va uni cu marea 
familie europeană, dar mai mult nu ne unim cu 
nimeni... ÎI stimez foarte mult pe preşedintele Bă- 
sescu. Fiecare preşedinte este şi el om şi are drep- 
tul să greşească. Noi nu vom denunța Pactul Mo- 
lotov-Ribbentrop, care nu are nimic cu Republica 
Moldova. Zona aceasta în 1918 a fost ocupată cu 
forța de regimentele de la Bucureşti şi până în 
1940 au fost sub ocupaţie. La 28 iunie 1940 ea a 
fost eliberată. Aceasta este istoria şi noi trebuie să 
o acceptăm. Cel mai mare sprijin din partea Ro- 
mâniei ar fi semnarea Tratatului politic şi a Tra- 
tatului de frontieră cu Moldova“, a reacţionat 
Vladimir Voronin. 

Prostia nu merită alte comentarii. 


Umbra de la Tiganca 


Ce se mai aude peste Prut? Ruşii nu mai pri- 
mesc vinurile basarabenilor. Acum ar fi momen- 
tul pentru o măsură inteligentă din partea Româ- 
nici, care ar putea prelua toată producția Basara- 
biei, fiindcă face toți banii. 

După ce a sărbătorit ziua de 9 mai pentru eli- 
berarea de sub jugul fascist burghezo-moşieresc 
al României, Vladimir Voronin nu mai putea veni 


la Țiganca de Ispas la cimitirul eroilor căzuţi la 
datorie pe Prut. A venit regele Mihai, dar nici un 
trimis important de la Chişinău. Nu s-a spus de ce 
au murit românii acolo. Coincidenţa stranie a fă- 
cut ca Înălțarea să fie în ziua în care fost împuşcat 
Mareşalul Ion Antonescu. Despre el nu s-a spus 
nici o vorbă la Țiganca, chiar dacă el a lansat po- 
runca aşteptată atunci de toţi românii: „Vă ordon 
treceţi Prutul!“. Mareşalul conducea războiul de 
reîntregire naţională. Şi pentru asta a şi murit. 


O lecţie gravă 


Ce percepţie mai are Uniunea Europeană 
chiar asupra sa se poate vedea din lecţia luată în 
Muntenegru. O „republică“ locuită majoritar de 
sârbi, care vorbesc sârbeşte şi sunt de religie orto- 
doxă, dar aveau un nivel de trai mai ridicat decât 
ceilalți sârbi. Aceşti sârbi mai norocoşi decât 
ceilalți controlau litoralul şi puteau face turism, 
dar şi traficuri de tot felul cu Italia. Însuşi pre- 
mierul Milo Djukanovici este urmărit de procu- 
rorii italieni pentru trafic ilegal de țigări. Uniunea 
Europeană a acceptat mult prea uşor, poate chiar 
suspect de uşor, organizarea unui referendum 
pentru secesiune. A pus doar două condiţii: elec- 
toratul să participe la vot în proporție de minim 
50%, iar votul favorabil independenţei să fie de 
minimum 55%. Participarea la vot a fost masivă, 
iar numărul celor care au vrut independența s-a 
ridicat la 55,5%. şi inevitabilul s-a produs pe crite- 
riul „noi nu vrem să împărțim prosperitatea noas- 
tră cu alţi cetățeni de aceeaşi etnie din aceeaşi 
țară, dar care au avut ghinionul să trăiască în alte 
regiuni, mai sărace“. Rezultatul a fost separarea 
Muntenegrului de Serbia, care rămâne astfel şi 
fără ieşire la Marea Adriatică. 

Este un precedent grav, de care vor să se pre- 
valeze ciprioţii turci, flamanzi, bascii, corsicanii, 
ruşii din Transnistria etc. Să ne imaginăm că, 
peste un timp, conaționalii noştri din Dobrogea 
vor vrea să facă un referendum pentru separarea 
de România... Să ne imaginăm că tatăl, cel care 
are leafa cea mai mare din familie, vine într-o sea- 
ră şi spune: trândavilor, am terminat-o cu voi! Nu- 
mai eu muncesc aici, în timp ce tu, nevastă, te 
plimbi, soacră-mea doarme, feciorul meu este 
handicapat şi trebuie întreţinut, iar fiică-mea nu 
produce... Să ne imaginăm... 

Interviu cu scriitorul Liviu loan Stoiciu 


Despre cazul Goma şi 
intelighenţia românească 


La 16 ani de la căderea comunismului, dl. Liviu loan Stoiciu este demis de la conducerea revistei Viaţa 
românească de actualul preşedinte al Uniunii Scriitorilor, dl. Nicolae Manolescu, pentru odioasa crimă de 
a- fi publicat pe Paul Goma! e Marginalizarea lui Goma e dictată „de sus“. e Goma este interzis în revistele 
apărute sub egida Uniunii Scriitorilor. e Goma a pus sub semnul întrebării legitimitatea morală a elitei ro- 
mâneşti şi aşa ceva nu se iartă. e Goma calcă pe urmele lui Soljeniţîn în reevaluarea istorică a rolului 
evreilor în impunerea comunismului. e Nu întâmplător, comuniştii i-au spus lui Goma că e legionar. e Pro- 
testatarii care îi susțin pe Goma şi Stoiciu sunt etichetaţi şi ei drept legionari de către preşedintele Uniunii 
Scriitorilor, la fel cum îi cataloga Ion Iliescu pe manifestanţii anticomunişti din Piaţa Universităţii. e Pentru 
a ajunge ambasador UNESCO Ia Paris, Manolescu a înscenat cazul Goma- Viața Românească, crezând că ast- 
fel i se vor şterge acuzaţiile de antisemitism. e În 1977, Goma a fost trădat de scriitorii români din Consiliul 
Uniunii, care au cerut să fie dat afară. e Pentru că demască impostura lui Manolescu, Liviu loan Stoiciu riscă 
să rămână fără loc de muncă. e AA publica pe Goma în presa din România post-decembristă se dovedeşte 
a fi un act de un curaj nebun, tot atât de sinucigaş ca luările de atitudine ale lui Goma împotriva lui 


Ceauşescu. e Cine este omul care, în aceste condiţii, a îndrăznit să-l publice pe Goma? 


list, romancier, dramaturg, eseist, publicist 

- tradus în engleză, franceză, germană, spa- 
niolă) a debutat la 30 de ani, în 1980, cu volumul 
de versuri La fanion (Ed. Albatros), pentru care a 
primit Premiul de Debut al U.S.R., dar a fost pri- 
mit în Uniune abia după Revoluţie, pentru că avea 
„dosar la Securitate“. Ulterior primeşte Premiul 
pentru Poezie al US.R. pe 1991 (Poeme aristo- 
crate, Ed. Pontica), Premiul „Mihai Eminescu“ al 
Academiei Române pe 1996 (Singurătatea colec- 
tivă, Ed. Eminescu), premiile ASPRO (Asociaţia 
Scriitorilor Profesionişti din România) pe 1996 
(Singurătatea colectivă) şi 1997 (Ruinele poemu- 
lui, Ed. Pontica), Premiul de Poezie al US. din 
Republica Moldova pe 1996 (Singurătatea colec- 
tivă), premiile de Poezie ale Asociaţiei Scriitorilor 
din Bucureşti pe 1997 (Post-ospicii, Ed. Axa) şi 
2000 (Poemul animal, Ed. Călăuza), Premiul pen- 
tru Dramaturgie al U.S.R. pe 2005 (Teatrul Uitat, 
Ed. Muzeul Literaturii Române). 

Vocaţia „fluieratului în biserică“ şi-a manifes- 
tat-o încă de la 15 ani, când, după cum relatează, 
„am afişat la gazetele de perete ale liceului poe- 
me protestatare şi am fost exmatriculat... trei zi- 


$ criitorul Liviu loan Stoiciu (poet, memoria- 


le“. În armată, „am plecat voluntar, întrerupân- 
du-mi Facultatea de Filologie, atunci când URSS a 
intrat cu tancurile în Cehoslovacia“. După înche- 
ierea stagiului militar, lucrează în mină, la Bălan, 
unde „am avut de-a face cu securiştii judeţului 
Harghita, după ce am scris către «organele centra- 
le» proteste împotriva condițiilor de viață din 
subteran“. Ulterior, lucrează la ziarul românesc 
din Miercurea Ciuc, unde relatează însă realităţile 
„din teren“ - ceea ce îl implică într-un conflict di- 
rect cu Securitatea. Nu a fost membru P.C.R. 

Din 1975, când se căsătoreşte cu fiica unui le- 
gionar (Vasile Popa, şef de cuib în Munţii Vran- 
cei), devine „ciumat politic“, în timp ce la Radio 
Europa Liberă i se citesc versuri protestatare. La 
13 octombrie 1989 semnează, împreună cu Doi- 
na Cornea şi Dan Petrescu, apelul împotriva rea- 
legerii lui Ceauşescu la al XIV-lea Congres. Conse- 
cințele? „Domiciliu forțat şi pierderea locului de 
muncă la Biblioteca Judeţeană. Am încercat să în- 
calc interdicţia, să vin la Bucureşti să semnez un 
alt protest, al lui Stelian Tănase, dar am fost oprit 
cu forța în gara din Focşani. Atunci am trimis o 
scrisoare deschisă prin care ceream înființarea 
unei Uniuni a Scriitorilor Necomunişti. La 5 de- 

cembrie 1989 mi s-a înscenat la Focşani un proces 
public de către Securitate, în faţa unei săli arhipli- 
ne cu activul cultural al județului Vrancea, la care 
s-a cerut să-mi abjur semnătura de pe acel Apel, 
să fiu lăsat fără loc de muncă sau, în cel mai bun 
caz, să fiu trimis la o mină... Totodată, am fost tre- 
cut pe o listă neagră națională, a celor ce trebuia 
să fie lichidaţi fizic până la sfârşitul lui 1989. La 
22 decembrie 1989 am fost pus cu forța preşedin- 
tele judeţului Vrancea de către revoluționari 
(eram cunoscut de la Radio Europa Liberă) şi am 
devenit automat membru al Parlamentului Provi- 
zoriu - poziţie din care am plecat definitiv la 5 
martie 1990, scârbit de transformarea FSN în par- 
tid şi de acapararea structurilor de stat de către 
neocomunişti, de comuniști şi securiști cu pielea 
schimbată (din martie 1990 am fost ales în lipsă 
redactor-şef la noul săptămânal al USR, «Contra- 
punct», unde am publicat pagini întregi şi despre 
crima postcomunistă din 13-15 iunie, din Piaţa 
Universităţii; de altfel, am publicat o carte (Jurna- 
lul unui martor, Ed. Humanitas, 1992) despre 
aceste evenimente tragice; un an mai târziu, în 
1991, mi-am dat demisia din fruntea săptămâ- 
nalului «Contrapunct», colegii de redacție făcând 
compromisuri politice, şi am venit în redacția 
lunarei «Viața Românească»“. 














„Marginalizarea lui Goma 
e controlată de sus* 


Reporter: Ce v-a determinat să optați pentru 
publicarea jurnalului lui Paul Goma? 

Liviu loan Stoiciu: Trăim într-o Românie 
schimonosită spiritual, cenuşie, falsă, cu o elită 
vândută corectitudinii politice „internaţionalis- 
te“, care afişează democraţia şi libertatea pe toa- 
te gardurile, dar e incapabilă să-şi asume respon- 
sabilităţile stricte faţă de propria conştiinţă 
(aceea nepervertită de interese şi trădări), faţă de 
identitatea noastră specifică şi față de personali- 
tăţile sale incomode, cu coloană vertebrală. Între- 
barea pe care mi-o puneţi n-ar avea sens într-o 
democraţie reală: Paul Goma trebuie publicat cu 
tot ce scrie, fiind o conştiinţă recunoscută a nea- 
mului său, nu e cazul să optăm dacă să-l publicăm. 
Nu sunt vorbe mari, Paul Goma se identifică azi 
cu acei români din stratul profund al spiritualită- 
ţii româneşti, cu statut public, demn, perceput 
mereu ca nemulțumit şi incomod, care se simte 
dator să spună lucrurilor pe nume, să deschidă 
ochii puternicilor zilei sau liderilor societăţii civi- 
le şi colegilor lui scriitori că sunt lipsiţi de clarvizi- 
une şi că România merge pe un drum greşit (fapt 
recunoscut de toate sondajele postcomuniste, de 
altfel). Paul Goma nu e un cârcotaş-miștocar (un 
Mitică bucureştean), ci un scriitor perfect liber 
(locuieşte la Paris, de unde urmăreşte în amă- 
nunt viața politică, socială şi culturală româneas- 
că), care judecă la adevărata valoare involuţiile 
româneşti postcomuniste (e într-un perpetuu 
exil, ultragiat, pus pe baricade) - ceea ce deran- 
jează la culme. S-a ajuns azi la paroxism: Paul 
Goma, marele scriitor disident (fost şi actual disi- 
dent în România, e de necrezut, la 16 ani de la 
prăbuşirea comunismului!), este interzis tacit în 
revistele literare ce apar sub egida Uniunii Scrii- 
torilor din România (USR) - rareori se scrie de- 
spre opera sa (şi atunci depreciativ) şi niciodată 
nu i se publică texte originale. Şi nu numai: mass- 
media scrise (publicaţiile cotidiene sau nelitera- 
re) şi audio-vizuale tac şi ele, atunci când e vorba 
de Paul Goma. Excepţie fac azi doar ziarul Ziua şi 
trei reviste literare independente, fără tiraj: Jur- 
nalul literar(Bucureşti), Ardealul literar(Deva) şi 
Oglinda literară (Focşani) - vi le redau ca să ve- 
deți cât de gravă e marginalizarea lui Paul Goma, 

controlată “de sus“ (vreau să spun de cei ce con- 
trolează lumea, nu numai de cei ce controlează 
România sau USR). Asta dă de gol şi ce se ascunde 
în spatele chipului deformat al realităţii româ- 
neşti de azi. În aceste condiții, vă daţi seama, am 
considerat o onoare să-l public pe mai departe pe 
Paul Goma - mereu lam publicat. La ziarul Coti- 
dianul l-am publicat chiar zilnic, până când am 
fost înlăturat din redacţie pe tăcute de către „cața- 
vencii“ de serviciu. Era normal să fiu pedepsit şi 
acolo unde aveam cartea de muncă, mai apoi, la 
revista literară Viața Românească (unde am fost 
până anul trecut redactor-şef), fiindcă l-am publi- 
cat iar pe incomodul Paul Goma cu un jurnal lite- 
rar, în care făcea praf elita românească, în frunte 
cu N. Manolescu, dovedită coruptă de putere, de 
„banii puşi la bătaie să cumpere conştiinţe“. Doar 
că, lipsiţi de demnitate, cei ridiculizați, iresponsa- 
bili, în frunte cu N. Manolescu şi Comitetul Direc- 
tor al USR (în care sunt recunoscuţi „bursieri So- 
ros“, responsabilii cu alegerea bursierilor; am 
citit de curând „Lista Soros“ în ziarul Ziua, cu bur- 
sieri „portocalii“ nelipsiţi de pe listele de tot felul 
de „proteste civice postcomuniste“, şi până la 
foşti propagandişti PCR, scriitori, chiar membri ai 
CC al PCR sau foşti colaboratori ai Securității!) 
l-au acuzat abrupt pe Paul Goma de... antisemi- 
tism - eticheta de antisemit aducând automat 
blamul public... O mizerie de nedescris, pe care 
eu 0 voi condamna în veci. Paul Goma şi-a păstrat 
mereu independența şi curajul de se exprima 
fără menajamente, ocupându-se inclusiv de teme 
tabu, precum aceea legată de evreii români com- 
promiși de colaborarea lor condamnabilă cu par- 
tidul unic şi Securitatea. 


„În USR nu s-a făcut nici un 
pic de curăţenie morală“ 


Rep.: Ce vă apropie (etic şi/sau estetic) de 
Goma? 

L.LS.: Paul Goma e printre prea puţinii mari 
scriitori români care şi-au respectat condiţia de a 
avea şi obligații morale, etice, în numele colectivi- 
tății, nu numai obligații estetice, individualiste. El 
n-a crezut în basmul lui N. Manolescu, că scriito- 
rul român a rezistat prin cultură. Să fim serioşi, 
scriitorul român a rezistat în majoritate prin laşi- 
tate, şi atât. Paul Goma a contestat sistemul co- 


munist, pe față. Cei prea puţini care au scos capul 
şi s-au opus dictaturii comuniste sunt azi asupriţi 
de majoritatea oportunistă a scriitorilor. E stupe- 
fiant că după 16 ani de Ia înlăturarea oficială a 
comunismului nu s-a făcut nici un fel de curățenie 
morală în USR şi că Paul Goma, singurul scriitor 
român de care ține seama cu adevărat străină- 
tatea (vezi dicționarele de literatură universală), 
e pus la index de USR şi de către preşedintele ei, 
N. Manolescu! Ba mai rău, profund nedrept şi ten- 
denţios, Paul Goma e acuzat de antisemitism! Nu- 
mai în România e posibilă o asemenea execuție 
publică, ştiindu-se că un scriitor, inclusiv în jurna- 
ele sale, are totală libertate să se exprime după 
propria voință, dincolo de orice lege restrictivă a 
corectitudinii politice de la un moment dat... Vă 
dați seama, de Paul Goma mă apropie totul (exce- 
sele domniei sale intră în regula jocului), cred în 
condiția sa misionară, de a deschide ochii lumii 
căreia îi aparține, inclusiv asupra abuzurilor poli- 
tice. Fără scriitori ca Paul Goma, literatura româ- 
nă ar fi o mare de caractere viciate, contemplati- 
ve, pasive, visătoare, „izolate în turnul de fildeş“, 
rupte de realitate, fără coloană vertebrală, care 
ar trăi într-o lume paralelă față de cititorii lor... În 
galeria „Marilor Români“ (de care se face mare 
caz acum, când vă răspund; e o nouă întreprinde- 
re de tembelizare românească, fără criterii şi de 
necontrolat public, temându-mă sincer de rezul- 
tat, care va fi sigur în spiritul „corectitudinii poli- 
tice“) n-ar trebui să lipsească Paul Goma, domnia 
sa depăşindu-şi condiţia de mare scriitor. 


„Goma a pus sub semnul 
întrebării legitimitatea morală 
a elitei românești“ 


Rep.: În prezent, avem de-a face cu o cant- 
panie anti-Goma? 

L.L.S.: Indiscutabil, e o campanie - condusă 
în numele corectitudinii politice. Paul Goma a dat 
în judecată, pentru calomnie, toate numele publi- 
ce care l-au etichetat drept antisemit (repet, în 
mod iresponsabil). În timp, s-a demonstrat că e o 
campanie împotriva lui Paul Goma, împotriva sta- 
turii sale intransigente, pentru compromiterea 
autorității sale. Fiindcă Paul Goma devenise un 
„guru credibil“ al eticului românesc şi al radicali- 
zării discursului anticomunist, era de aşteptat să 





anul IV e nr. 42 - 43 


35 


ROST 


PUNCTE NEVRALGICE 





se ajungă până aici, să se încerce „închiderea gu- 
rii“ lui, cu orice preţ, inclusiv prin calomnierea sa. 
Personal, regret că în acest joc degradant s-au im- 
plicat şi N. Manolescu şi acea parte a scriitorilor 
români care serveşte fără discernământ abuzu- 
rile celor ce promovează din străinătate „corecti- 
tudinea politică“, fără nuanțe. Paul Goma a pus 
sub semnul întrebării legitimitatea morală a eli- 
tei româneşti (elită cumpărată cu o funcţie înaltă 
sau cu o bursă în Occident), dovedită necompeti- 
tivă, şi aşa ceva nu se iartă. „Revoluţiile porto- 
calii“ din fostele țări comuniste (fie şi din spaţiul 
URSS) au dat de gol şi mecanismul vânzării con- 
ştiinţelor naţionale (conştiinţe din rândul socie- 
tății civile, plătite să manipuleze populaţia de 
rând) în numele „schimbării şi reformei“ (profi- 
tabile Marilor Puteri, care găsesc în ele noi pieţe 
de desfacere, „democraţia importată“ nefiind 
chiar pentru căţei)... 

Rep.: Cine credeţi că orchestrează această 
campanie? 

LIS. „Internaţionalismul“ postcomunist, 
adepţii globalismului economic fără condiţii şi ai 
multiculturalismului minoritar, care nu mai dau 
doi bani pe valoarea umană în general şi pe iden- 
titatea înnăscută, în particular. Totul trebuie să 
fie o apă şi un pământ, ca să poată să fi condusă 
mai uşor prostimea... Cine? Cei ce conduc lumea, 
în secret sau pe față... Teoria „aleşilor de către 
Dumnezeu“ (exclusivişti şi intoleranţi, dar soli- 
dari între ei, cum să nu învingă?) are aplicare în 
practică. Mesajele subliminale (de care se vorbeş- 
te în televiziune) sunt făţiş afişate în politică, ei 
au impus legi (neuitând suferinţele îndurate de 
strămoşii lor, dar refuzând să le egaleze cu cele 
provocate de genocidul comunist) prin care tre- 
buie să le recunoaştem ascendentul divin... 

Rep.: Avem de-a face cu un alt Paul Goma 
după decembrie 1989? 

L.IS.: Aceasta e şi întrebarea care se pune în 
legătură cu marele disident rus Aleksandr Solje- 
nițîn (să rămân doar la exemplul lui, pe urmele 
căruia Paul Goma a călcat sever, inclusiv în cazul 
reevaluării istorice a rolului evreilor în impune- 
rea comunismului). Paul Goma trăieşte în Occi- 
dent, are perspectiva critică a neajunsurilor de- 
mocraţiilor occidentale, „gândeşte cu capul său, 
nu cu al altora“ şi e un sceptic, nu crede nici mă- 
car în determinismul divin (de o rasă sau alta), 


darămite în determinismul indus de Marile Pu- 
teri ale secolului trecut şi ale celui actual. După ce 
a plecat din România şi-a apăsat discursul antico- 
munist şi a căutat originile răului comunist, care 
nu se mai termină, care se reînnoieşte, îşi schim- 
bă pielea (năpârleşte când şi unde te aştepţi mai 
puţin), să-l înțeleagă şi să-l distrugă. Nu întâmplă- 
tor i s-a spus de către comunişti că e legionar, 
când a luptat în ţară cu comunismul - legionarii 
au fost primii care au înţeles rolul nefast al comu- 
nismului. Absolut revoltător e că azi i se spune că 
e antisemit, numai fiindcă a îndrăznit să-i dea de 
gol pe evreii care au importat comunismul în țară 
(de la partidul unic, la Securitate, ca ideologi) şi 
au fost şi ei unelte practice ale comunismului 
represiv în România (şi Basarabia). Sau fiindcă a 
cerut să se recunoască genocidul comunist (la 
care au contribuit şi evrei; fără să generalizăm), 
nu numai genocidul împotriva evreilor (la care 
au contribuit şi români; fără să generalizăm), 
fiindcă oricum istoria nu poate fi schimbată şi în- 
tr-o zi adevărul iese singur la lumină, chiar dacă 
azi e ţinut sub obroc, „interpretat“ după placul 
vremurilor conformiste... Paul Goma a fost me- 
reu liber, o fire de luptător, care nu ține cont de 
tabuuri, nici măcar de cele inventate de „demo- 
craţiile occidentale“ în favoarea minorităţilor de 
tot felul, cărora li se trece cu vederea ceea ce nu i 
se trece majorităţii. La 70 de ani cu o minte clar- 
văzătoare, marele scriitor Paul Goma rămâne şi 
un reper moral, cu care scriitorimea română nu 
se va mai întâlni - şi cu toate acestea (sau poate 
tocmai de aceea) Paul Goma „e ţinut cu capul la 
cutie“ în literatura română (literatură care refuză 
în continuare să se reevalueze şi etic). Înţelept, 
Paul Goma îşi respectă condiţia, îşi duce crucea în 
singurătate, izolat. Sper să aibă parte măcar de o 
posteritate pe măsură, dacă în timpul vieţii e bla- 
mat de confrații săi. 

Rep.: Pe cine continuă să incomodeze Paul 
Goma? 

L.L.S.: Toate spiritele conformiste sunt inco- 
modate de Paul Goma. Ca şi cei ce nu iubesc ade- 
vărul, care o scaldă de pe o zi pe alta, speriați de 
bombe, atenţi să fie corecți politic, să nu deranje- 
ze, să supraviețuiască - pe cât de neimplicaţi, pe 
atât de nedemn. Să nu cumva să îndrăzneşti să le 
pui oglinda în față scriitorilor români şi să le spui 
că lasă de dorit din mai multe punte de vedere, că 

devii duşmanul lor de moarte. E de necrezut, ad- 
versarii imorali ai lui Paul Goma sunt cei din elita 
care „pupă papucii“ puternicilor zilei, mereu 
schimbaţi. E dezolant să vezi că Paul Goma e făcut 
albie de porci de liderii arivişti ai „corectitudinii 
politice“. Azi nu atât politicienii (care sunt con- 
ştienţi de nuanțele corectitudinii politice, aplica- 
bile de Ia caz la caz, nu la grămadă) sunt duşmanii 
lui Paul Goma, cât personaje fără scrupule, scoa- 
se parcă din culisele lui 1. L. Caragiale (care do- 
mină societatea de azi), personalități publice cu 
caracterul în schimbare (după interese), care vor 
putere cu orice preţ... Noua generaţie, care n-are 
nici prejudecăţi postcomuniste, va trebui să-l re- 
considere pe Paul Goma şi să-i ridice statuia pe 
care o merită. 

Rep.: Cum vă explicați că Paul Goma - cel 
mai vehement şi mai curajos opozant al regimului 
Ceaușescu, care a atacat frontal Securitatea - se si- 
tuează într-o radicală opoziție şi față de elitele 
politice, intelectuale, literare post-decembriste? 

L.LS.: Explicaţia elementară e că Paul Goma 
e singurul scriitor liber cu adevărat din România, 
care n-are nimic de pierdut şi de câştigat din pozi- 
ţia sa. Paul Goma a impus adevărul său în relaţii- 
le cu această lume românească nedispusă să-l ac- 
cepte, la pus pe hârtie, l-a scris şi l-a vorbit. 
Bineînțeles, adevărul lui Paul Goma nu convine, 
adeseori domnia sa „dă cu parul“, nu iartă pe ni- 
meni (nici pe domnia sa), e convins că menirea sa 
este să îndrepte ce se mai poate îndrepta... Că nu 
e crezut, că e executat public pentru ce afirmă, că 
e arătat cu degetul ca un blasfemiator, ăsta e des- 
tinul său. Vehemenţa lui Paul Goma îi face pe cei 
ce-l prigonesc şi mai puternici, azi ca şi ieri (atâţia 
au profitat de pe urma acestei vehemenţe, să se 
caţere în funcții-cheie; asta fiindcă structurile de 
putere stau în mâinile celor care abuzează) - nor- 
mal ar fi să vină şi ziua „răzbunării“, când i se va 
da dreptate numai lui Paul Goma şi nu se va mai 
pune la bătaie sintagma cu „au dreptate toți, nu 
numai Paul Goma“. E prea departe această zi? Cu 
atât mai rău pentru România... Paul Goma e din a 
doua parte a secolului trecut până azi un opozant 
credibil, printre prea puţinii români care au avut 
ceva de spus zi de zi, şi care au contat, încălcând 
toate regulile şi tabuurile comuniste şi postcomu- 
niste - şi de aceea ele ţinta. Paul Goma a reuşit să 
intre (ca şi Soljeniţin) în dizgrația „Guvernului 


Mondial“ - nu? Umorul nu strică în asemenea 
context, Guvernul Mondial este clonat la Bucu- 
reşti, în mizerie... 


„Pentru a ajunge ambasador 
UNESCO, Manolescu 
a inventat (cazul Goma»“ 


Rep.: Este Goma antisemit? De ce a ajuns să 
fie catalogat asttel? Cui prodest? 

LIS. Nu numai că Paul Goma nu e anti- 
semit, dar nici un scriitor nu poate fi antisemit în 
opera sa literară. Degeaba se tot dau de ceasul 
morții detractorii lui Paul Goma „să-l înfunde“ cu 
această calomnie, degeaba se face referire Ia le- 
gea împotriva însemnelor fasciste şi antisemite... 
E o prostie. Poţi critica politica românească sau 
americană, poţi fi adică etichetat drept antiro- 
mân sau antiamerican de către poliția ideologică 
de azi, dar nu poți critica politica Israelului (ceea 
ce a făcut Paul Goma în jurnalul literar pe care i 
l-am publicat în revista Viaţa Românească), deoa- 
rece devii automat... antisemit! Sper din toată ini- 
ma să câştige Paul Goma procesul de calomnie 
deschis împotriva celor ce l-au etichetat drept 
antisemit. Şi eu l-am rugat să o facă, să deschidă 
un proces public, să se înceteze o dată cu această 
amenințare cu intrarea în puşcărie fiindcă îţi per- 
miți să ai o opinie, într-o țară în care Constituţia 
stipulează libertatea de expresie. Este condamna- 
bil că Uniunea Scriitorilor se pretează la aseme- 
nea mârşăvie, de linşare a unui mare scriitor disi- 
dent, etichetându-l drept antisemit. Cum e posibil 
ca tocmai conducerea USR să transforme în delict 
penal o opinie a unui scriitor? După cum aştept să 
aplaud sentința prin care se va da câştig de cauză 
celor de la ziarul Ziua, care au fost acuzaţi de anti- 
semitism de către „cei 18“ calomniatori din „so- 
cietatea civilă“ (printre ei şi scriitori; cam aceiaşi 
semnatari-calomniatori ai lui Paul Goma). Ştiţi, re- 
dactorii de la Ziua au fost acuzaţi de antisemitism 
şi fiindcă au publicat protestele lui Paul Goma! 

Rep.: Cine şi de ce s-a sesizat din partea co- 
munităţii evreiești în „scandalul Goma“? Dum- 
neavoastră aţi fost acuzat că sunteţi „legionar“ şi 
„antisemit“? 

L.L.S.: N-a fost nici o sesizare oficială a comu- 
nităţii evreieşti. Un fost colaborator al foii Securi- 
tății (Săptămâna lui Eugen Barbu), pe nume H. 

Zalis, a făcut o delațiune ordinară către USR, pen- 
tru a se acoperi incalificabila înscenare a con- 
damnării revistei Viaţa Românească, peste noap- 
te acuzată că promovează antisemitismul, deoa- 
rece l-a publicat, în numărul ei 6-7 de anul trecut, 
pe Paul Goma cu câteva pagini de jurnal literar 
(care cuprindeau luna ianuarie 2005). Spun în- 
scenare, fiindcă între timp am înțeles ce s-a în- 
tâmplat la sfârşitul lui august 2005, de fapt. De un 
an N. Manolescu se tot chinuia să fie numit am- 
basador UNESCO (propus de fostul preşedinte al 
USR, Eugen Uricaru, care era şi secretar de stat la 
MAF; aţi aflat, între timp Eugen Uricaru a pierdut 
procesul împotriva CNSAS, demonstrându-se că a 
făcut poliţie politică; adică a fost un turnător). 
Cum N. Manolescu era pe lista antisemiților (eti- 
chetă pusă pe nedrept, după ce N. Manolescu a 
cerut într-un articol să se recunoască şi holocaus- 
tul comunist) în scriptele celor ce conduc lumea, 
dosarul său nu era aprobat... Aşa că N. Manolescu, 
victimă a ambițiilor sale de preamărire, a găsit de 
cuviință să însceneze cazul Paul Goma-Viața 
Româneascăantisemitism (care s-a lăsat cu demi- 
terea mea din funcția de redactor-şef adjunct; 
practic, eram redactor-şef, deoarece redactorul- 
şef era ambasador din 2001 la Atena şi postul său 
de la revistă nu mai era retribuit), să-şi spele pă- 
catele. Crezând că dacă-l înfierează pe Paul Goma 
ca antisemit, se vor uita acuzaţiile de antisemit la 
adresa sa, aduse de comunitățile evreieşti din ța- 
ră şi din lume. O incalificabilă demisie morală a 

















lui N. Manolescu, care a revoltat o lume întreagă, 
Paul Goma ieşind şi mai întărit din această încer- 
care. Cum era de aşteptat, Paul Goma continuă să 
fie interzis în România, în timp ce N. Manolescu a 
fost numit ambasador UNESCO a Paris - opera- 
țiunea sa de prostire a reuşit... Incredibil de je- 
nant şi dezonorant, N. Manolescu a mers până 
acolo încât i-a acuzat public şi pe sutele de sem- 
natari ai protestului că sunt... legionari şi antise- 
miţi! Altfel, nici N. Manolescu, nici altcineva din 
Comitetul Director al USR n-a îndrăznit să mă eti- 
cheteze drept „legionar“ şi „antisemit“! Am fost 
acuzat că l-am publicat pe Paul Goma, nu că sunt 
„legionar“ sau „antisemit“. Le-am atras atenţia la 
toți că vor primi un pumn în plină figură dacă mă 
vor eticheta astfel, fiindcă eu n-am răbdare să 
pierd vremea la tribunal, să-i dau în judecată pen- 
tru calomnie - cu atât mai mult cu cât revista Via- 
ța Românească a fost deschisă tuturor scriitorilor, 
inclusiv delatorului H. Zalis... Eu am fost găzduit 
în liceu de o familie de evrei la Adjud (locuiau în 
casa mea părintească, pe când familia mea domi- 
cilia într-un canton CFR), am numai cuvinte de re- 
cunoştinţă la adresa ei, cu ea am mâncat cele mai 
bune bucate şi ea m-a educat în spiritul toleranței 
şi al curățeniei... 


„Nu văd nici un viitor, 
sunt obsedat de sinucidere“ 


Rep.: Care este atitudinea scriitorilor, în 
cadrul breslei, tață de „cazul Goma“ şi faţă de de- 
miterea d-voastră abuzivă de la conducerea 
Vieţii Româneşti? 

L.L.S.: Atitudine recunoscută de când lumea 
Ia scriitorul român: lipsă de solidaritate. A fost un 
concurs de morală publică, pe care breasla l-a 
pierdut... N-ai ce să-i ceri acestei bresle care s-a 
hrănit din laşitate şi tăcere subînțeleasă. Abuzul a 
fost flagrant în cazul Vieţii Româneşti - şi cu toa- 
te acestea el a fost dus liniştit până la capăt, N. Ma- 
nolescu nu a ţinut cont de nimic, orbit de pofta de 
parvenire (ca „ambasador“ i se pare maximum 
de profit) şi de ura sa la adresa lui Paul Goma, 
care nu i-a iertat niciodată lipsa de clarviziune, 
atacându-l în publicistica sa. Ştiţi că Paul Goma a 
fost trădat în 1977 de scriitorii români din Consi- 
liul USR, care au cerut să fie dat afară din USR (în 
acel Consiliu era şi N. Manolescu şi toată floarea 

cea vestită a viitorilor lideri de opinie postcomu- 
nişti). În 2005, prea puţini scriitori din ţară au 
condamnat execuția publică la adresa Vieţii Ro- 
mânești, la adresa lui Paul Goma şi a mea (ei au 
semnat Protestul public de care vă pomeneam; 
las la o parte infantilismul public jignitor al lui N. 
Manolescu, care m-a acuzat că eu am adunat sem- 
năturile pe acel Protest; Protest inițiat şi definiti- 
vat în exclusivitate de scriitorul Dan Culcer, pu- 
blicistul Valerian Stan şi istoricul Mircea Stănes- 
cu; le mulțumesc şi pe această cale, au dat un 
exemplu de demnitate publică, nesperată pentru 
„românul adormit pe picioare de azi, indiferent şi 
fără mustrări de conştiinţă“, ca şi pentru scri- 
itorul român fără coloană vertebrală, căruia nu 
i-a venit să creadă că au fost şi colegi care au 
protestat împotriva abuzurilor lui N. Manolescu, 
un zeu postcomunist). Sigur, eu îmi merit soarta, 
trebuia să fiu pedepsit deoarece am îndrăznit să-l 
public pe Paul Goma-celinterzis de postcomuniş- 
tii din literatura română, dar... ce vină a avut 
Viaţa Românească, să fie dezavuată? Şi de ce lui 
Paul Goma trebuia să i se pună anatema de anti- 
semit? Sunt profund dezamăgit de continua in- 
voluţie a conştiinţei de persoană publică la scrii- 
torul român. 

Rep.: Este adevărat că se fac presiuni asupra 
d-voastră, chiar şi după demiterea din funcția de 
redactor-şef adjunct, pentru a părăsi redacția 
Vieţii Româneşti? 

L.LS.: Mai nou, N. Manolescu, în fața Consi- 
liului USR, mi-a sugerat să-mi dau demisia din re- 
dacţia Viața Românească - fiindcă vrea să instale- 
ze un nou redactor-şef, pe motive politice. Adaug 
ultima amenințare a lui N. Manolescu: „Ferească 
Dumnezeu să ajungi să vii să-mi ceri mie un loc de 
muncă!“... l-am răspuns că mai bine îmi pun funia 
de gât decât să ajung la mila lui! Nu mă impresio- 
nează nimeni şi nimic pe lumea asta dintre muri- 
torii de rând (fie ei şi şefi ai şefilor). Cât o mai 
vrea Dumnezeu să mă țină pe aici, voi reacţiona 
dur împotriva tuturor celor ce abuzează de des- 
tinul lor norocos... 

Rep.: Când preşedintele Uniunii Scriitorilor 
v-a înmânat premiul acesteia pentru dramatur- 
gie, ați declarat că trăiţi în plin absurd. De ce? 

LIS: Nicolae Manolescu nu mi-a înmânat 
nici un premiu, era doar un prezentator al Galei 
Premiilor USR: probabil că a fost în pericol să ca- 


dă de pe picioare când a auzit cine e premiantul. 
Premiul mi-a fost înmânat de Mircea Ghiţulescu; 
el a tăiat plicul închis, în care era trecut numele 
celui premiat (premiile au fost hotărâte de un ju- 
riu de cinci critici, cu o oră înainte de Gală; Nico- 
lae Manolescu s-a jurat că nu ştie cine sunt premi- 
aţii şi a jucat perfect acest rol). Am declarat că 
trăiesc în plin absurd fiindcă ştiam că nu am nici 
o şansă să depăşesc noua cumpănă din viața mea, 
intrat cum eram în dizgraţia totală a conducerii 
USR în urma „Cazului Viaţa RomâneascăPaul Go- 
ma-antisemitism“ - fiind asigurat de binevoitori 
că voi fi îngropat de viu în literatura română, 
fiindcă N. Manolescu „e răzbunător, nu te iartă 
pentru ce i-ai făcut“! Nu puteam să cred că desti- 
nul meu prăpăstios e în stare să-mi ofere o fereas- 
tră de supravieţuire într-o lume literară sălbătici- 
tă, sufocată de aroganță, abuzuri, exclusivism, in- 
toleranţă (e adevărat, în aceeaşi zi a premierii am 
aflat că fiul meu a dat faliment şi că are “creditori 
la uşă“; aşa sunt eu făcut, nu pot să mă bucur de 
nimic). Pesimist cum sunt că avem cu toţii loc în 
literatura română, am fost consternat să aflu că 
sunt premiat. Aştept ziua când Uniunea Scriitori- 
lor, conducerea ei va fi în stare să-l premieze pen- 
tru întreaga operă pe Paul Goma, cu inima des- 
chisă - abia atunci voi considera că s-a făcut drep- 
tate. Dar voi apuca eu această zi? 

Rep.: Cum vă vedeți viitorul? 

L.L.S.: Nu văd nici un viitor pentru mine, de 
şase ani sunt obsedat de sinucidere (nu mă mai 
pot motiva să continui). Nu mă mai interesează 
viitorul. Aş fi fericit să apuc (dar n-o să trăiesc eu 
atât de mult!) să văd că România are în sfârşit 
noroc de un conducător clarvăzător, care să ţină 
cont de interesele românilor, nu de interesele lui 
personale sau de interesele Marilor Puteri. Toată 
viața am fost un naiv, care s-a luptat cu morile de 
vânt. Mereu în opoziție, am avut parte numai de 
prejudicii. Dar nu mă plâng, observ numai că a 
trecut viața şi că nu m-am ales decât cu prea pu- 
țin, chiar dacă mi-am făcut datoria nu numai față 
de mine însumi (am avut o familie, un copil, o 
casă; am publicat mai multe cărți, bine primite de 
critică, unele premiate; am fost pe baricade, nu am 
stat deoparte la o adică, mi-am respectat statutul 
de persoană publică, „Ia nivelul meu“, onest). 

25 iunie 2006. Bucureşti 
Interviu realizat de Traian Călin UBA 

Origini şi perspective ale conflictului religios româno-sârb 


Feţele războinice 
ale Ortodoxiei 


Gabriel Marcu 





iscuţiile despre Balcani riscă să ajungă 
[) destul de repede într-un impas”. Un mo- 
tiv îl poate constitui însăşi delimitarea te- 
ritorială a zonei cuprinse sub această titulatură. 
Geografic şi obiectiv vorbind, Peninsula Balcani- 
că, luându-și numele de la munţii omonimi, si- 
tuaţi în principal pe teritoriul Bulgariei, are ca li- 
mită nordică convenţională Dunărea, neinclu- 
zând, spre exemplu, decât o mică parte din terito- 
riul României, cuprinsă între Dunăre şi Marea 
Neagră. Însă în definirea Balcanilor criteriul 
strict geografic a fost întregit de alte criterii pre- 
cum condiţiile istorice comune, îndeosebi ocupa- 
ţia otomană (acest criteriu excluzând însă Croa- 
ţia), dar mai ales de mentalităţile comune. Ocupa- 
ţia turcă timp de mai multe secole şi pax otomana 
instaurată a permis o diversitate etnică pe o su- 
prafață relativ restrânsă şi amestecul populați- 
ilor. Aceste condiţii vor fi în secolele XIX şi XX 
sursa unor conflicte devenite istorice. Religia a 
fost, de asemenea, un factor deosebit de impor- 
tant în această zonă aflată la intersecţia între lu- 
mea islamică, reprezentată de Imperiul Otoman, 
ortodoxie şi catolicism. Religia a creat chiar iden- 
tități naționale în Balcani. Astfel, un grup de popu- 
laţii vorbind aceeaşi limbă, numită până de cu- 
rând sârbo-croată, a ajuns să se autoidentifice în 
timp ca trei popoare diferite: croații, sârbii şi „mu- 
sulmanii“, angrenați în tradiționale lupte, reacti- 
vate în anii '90 ai secolului XX. 
Balcanii înseamnă încă pentru mulți „Turcia 
în Europa“, iar balcanismul reprezintă pentru 


aceiaşi o metaforă pentru înapoiere economică şi 
primitivism politic. Tom Gallagher, un bun cunos- 
cător al zonei, vedea ca definitorii pentru balca- 
nism natura dezordonată a politicii, o funcționă- 
rime coruptă şi creşterea violenţei politice. John 
Major remarca, referindu-se la această regiune, 
„vrajba etnică ancestrală“, iar Mitterrand se refer- 
ea la acest colţ de lume ca la „Europa tribală“. 

Bucurându-se de o relativă stabilitate în zonă, 
România a luptat în ultimii 150 de ani pentru ima- 
ginea unei țări separate de regiune, dar capabilă să 
fie o forță constructivă ce se poate implica activ în 
soluționarea problemelor dificile ale zonei. 

Totuşi, în mentalitatea comună europeană 
România este parte integrantă a spaţiului bal- 
canic. Societăţi transnaționale precum Alcatel 
sau P&G îşi deschid reprezentanţe pentru Bal 
cani la Bucureşti şi România însăşi este parte în 
diverse organizații regionale care au în titulatura 
lor cuvântul „Balcani“. 


Ortodoxie, etnicitate și 
statalitate 


După ce am făcut această scurtă trecere în 
revistă asupra Balcanilor, să ne oprim asupra 
obiectului studiului nostru, respectiv relaţiile du- 
pă căderea comunismului dintre Biserica Orto- 
doxă Sârbă şi Biserica Ortodoxă Română, deci 
între două biserici ortodoxe autocefale aflate în 
comuniune. 

Sunt necesare pentru început câteva preci- 
zări canonice şi istorice. Autocefalia este un con- 
cept cheie în Ortodoxie pentru a defini relaţiile în 


* Între 4 şi 6 noiembrie 2005 la Ohrid, în Republica Macedonia, ar fi trebuit să aibă loc Conferinţa „Dialog 
inter-cultural şi inter-religios în Balcani“, în organizarea Comisiei pentru relații religioase a Republicii 
Macedonia, cu sprijinul Ambasadei Elveţiei. Invitaţi să susțină prelegeri erau conducătorii departamentelor 
guvernamentale specializate în problematica libertăţii religioase şi a vieții cultelor din statele din Balcani. 
Oarecum emblematic, această întâlnire nu a mai avut loc, motivat de lipsa de interes a celor invitaţi să participe, 
doar doi oficiali, dintre care şi cel român, confirmând prezența. 

cadrul acesteia. În Ortodoxie, autocefalia consti- 
tuie un principiu de bază al organizării, în sensul 
că prin el se exprimă independenţa jurisdicţio- 
nală a unei Biserici Ortodoxe faţă de organizaţiile 
bisericeşti similare din cuprinsul Ortodoxiei Ecu- 
menice. Deşi autocefalia are în relaţiile interorto- 
doxe un înțeles asemănător cu acela pe care îl 
are, în relaţiile interstatale, suveranitatea, ea nu 
este totuşi identică cu suveranitatea, întrucât 
orice Biserică autocefală rămâne în strânsă inter- 
dependenţă cu celelalte, sub raport dogmatic, 
cultic şi canonic. 

Două principii ale doctrinei Bisericii Orto- 
doxe stau, în principal, la baza autocefaliilor mo- 
derne: principiul teritorialităţii, în conformitate 
cu prevederile canoanelor 17 sin. IV ec şi 38 sin V- 
VI ec,, ce stabilesc că la împărţirea ținuturilor bi- 
sericeşti trebuie să se ţină cont de organizarea 
politică a spaţiului în care trăiesc creştini, respec- 
tându-se, de regulă, ca limită teritorială a diferite- 
lor biserici ortodoxe, limitele statelor; şi princi- 
piul etnic, statornicit prin canonul 34 apostolic 
(„Se cade ca episcopii fiecărui neam să cunoască 
pe cel dintâi dintre dânşii şi să-l socotească pe el 
drept căpetenie şi nimic însemnat să nu facă fără 
încuviințarea acestuia...“). Organizarea autoce- 
fală a unei biserici locale a fost considerată în 
Ortodoxie ca o necesitate istorică, reclamată de 
anumite condiţii legate de organizarea politică şi 
devenirea istorică a unui popor sau grup de po- 
poare. 

Din aceste elemente de principiu s-ar putea 
crede că toţi credincioşii ortodocşi din cuprinsul 
unui stat, indiferent de apartenenţa etnică, apar- 
țin unei aceleiaşi biserici ortodoxe autocefale. 
Acest fapt nu se confirmă decât foarte rar şi oare- 
cum cu caracter de excepţie, acolo unde presti- 
giul bisericii locale este foarte vechi şi bine conso- 
lidat, cum este cazul cu teritoriile canonice tra- 
diționale ale Patriarhiei Ecumenice, Patriarhiilor 
de Alexandria, Antiohia sau lerusalim. 

Majoritatea covîrşitoare a canoniştilor orto- 
docşi consideră însă că dreptul oricărei Biserici 
autocefale de a exercita în limitele posibile juris- 
dicția sa asupra diasporei proprii este un drept 
inerent autocefaliei. 

Etnicitatea, care a stat la baza înființării unor 
biserici autocefale, este considerată un principiu 
ce operează şi în afara aşa zisului stat-mamă, stat 


de dezvoltarea istorică a căruia este legată chiar 
afirmarea autocefaliei. Astfel încât, cel mai ade- 
sea, membrii unui popor aflaţi în afara țării unde 
îşi are sediul biserica lor autocefală aparțin reli- 
gios de biserica țării în care sunt majoritari. 

Autocefalia modernă a Bisericii Ortodoxe 
Sârbe a fost recunoscută în 1879, iar cea a Bise- 
ricii Ortodoxe Române în 1885, cumva în acelaşi 
context şi împrejurări istorice, ca o consecință a 
războiului ruso-turc din 1877. România a pierdut 
atunci aproape 10.000 de oameni pentru victoria 
trupelor ruse ce a avut ca o consecință obținerea 
independenţei României şi Serbiei. Însă părţi din 
cele două biserici, precum Mitropolia sârbă de la 
Carlovitz şi Mitropolia română de la Sibiu, 
ambele cuprinse în granițele Imperiului Habsbur- 
gic, aveau o formă de organizare autocefală încă 
anterior acestor date. 

De perioada habsburgică a celor două bise- 
rici se leagă şi rădăcinile unor foarte bune relaţii 
istorice. Înființarea Bisericii Române Unite cu Ro- 
ma, greco-catolică în Transilvania, în 1700, prin 
îmbrăţişarea de către mitropolitul ortodox Ata- 
nasie Anghel a unor puncte din învăţătura cato- 
lică, a dus la nerecunoaşterea pentru o lungă pe- 
rioadă a Bisericii Ortodoxe Române pe acelaşi te- 
ritoriu. În acele momente critice conducerea or- 
todocşilor români, ce reprezentau aproximativ 
jumătate din numărul total al românilor din Im- 
periul Habsburgic, a fost preluată de către ierar- 
hia ortodoxă sârbă. Acest gest a avut un rol im- 
portant în salvarea ortodoxiei transilvănene. 
Când condiţiile istorice vor permite, la 1810, se 
va înființa şi o episcopie ortodoxă românească 
dependentă însă de Sinodul sârb de la Carlovitz. 
Acest sinod sârb va recunoaşte în mod amiabil, la 
1864, independența Bisericii Ortodoxe Române 
din Austro-Ungaria de biserica ortodoxă sârbă. 

Această colaborare între două popoare orto- 
doxe asuprite va rămâne cu precădere în memo- 
ria românilor, care consideră şi astăzi că sârbii 
sunt poporul vecin cu care au avut cele mai bune 
relaţii în istorie. 

Partajarea Banatului între România şi Iu- 
goslavia după 1918 va complica relaţiile biseri- 
ceşti, pe teritoriul acestei provincii funcţionând 
la acea dată trei episcopii, două sârbe, la Virşeţ şi 
Timişoara, şi una română, la Caransebeş. Timi- 
şoara va reveni însă României care nu va mai re- 

cunoaşte existența episcopiei sârbe, episcopie 
care va fi transformată într-un vicariat sârb, or- 
gan de conducere al sârbilor ortodocşi din Româ- 
nia, consideraţi parte constitutivă a singurului 
cult ortodox recunoscut pe teritoriul României, 
respectiv Biserica Ortodoxă Română. Prin sime- 
trie, pentru românii rămaşi pe teritoriul Banatu- 
lui sârbesc se va înființa un vicariat ortodox ro- 
mânesc. 

Dar 1918 va însemna şi naşterea unei proble- 
me a minorităţilor între cele două state, impor- 
tante comunități române şi sârbe rămânând în 
afara statului naţional. 

Conform recensământului românesc din 
2002 în România trăiesc 22.518 sârbi, dintre care 
limba sârbă o vorbesc 20.377. Conform recensă- 
mântului sârb din acelaşi an 2002 în Serbia tră- 
iesc 37.157 români, cu precădere în provincia 
Voievodina, dar şi 39.953 de vlahi, în Serbia de 


răsărit, aproape de granița cu Bulgaria şi cu Ro- 
mânia, declarându-se vorbitori ai limbii vlahe în- 
să mai bine de 55.000 de persoane. Numărul real 
al românilor din Serbia răsăriteană este de ordi- 
nul sutelor de mii, însă teama de consecințele de- 
clarării naţionalităţi proprii determină declara- 
rea ca sârbi a acestora. 

Vlahii (denumire germanică preluată de 
slavi pentru popoarele romanizate) nu sunt altce- 
va decât acei români care nu au beneficiat de 
clauzele privind protecția minorităților ratificate 
de Serbia după primul război mondial, teritoriul 
pe care aceştia locuiesc fiind încorporat Serbiei 
încă din 1833. După acest an treptat şcoala şi bi- 
serica în limba română vor fi suprimate, numele 
vor fi serbizate şi aceasta populaţie va fi supusă 
unui amplu proces de deznaționalizare ce conti- 
nuă şi astăzi. Deşi, conform recensământului din 
2002 vlahii reprezintă peste 10% din populaţia a 

7 plase, în trei dintre acestea depăşind 20% din 
populaţie, totuşi aceştia nu beneficiază nici de 
şcoală, nici de biserică în limba proprie, deşi au 
solicitat acest lucru. 


Bisericile în războiul din 
Iugoslavia 


Conform sondajelor de opinie, Biserica este 
instituţia în care românii au cea mai mare încre- 
dere, devansând mult instituţiile statului de 
drept, precum Parlamentul, Guvernul sau Justi- 
ţia. Situaţia este oarecum similară celei din alte 
state ortodoxe precum Grecia şi Macedonia. În 
schimb în Serbia Biserica joacă un rol mai puţin 
important, secularismul punându-și într-un mod 
mai evident amprenta asupra societății. Conform 
raportului privind libertatea religioasă al Depar- 
tamentului de stat al SUA pentru 2004, în Serbia 
„religia joacă un rol mic, dar în creştere, în socie- 
tate“. 

Cu toate acestea în toată perioada conflictu- 
lui din Iugoslavia Biserica sârbă a avut o poziţie 
destul de clar conturată, pe care şi-a afirmat-o 
consecvent. Din perspectiva acesteia, conflictul 
din Balcani a avut o foarte importantă conotație 
religioasă, fiind îndreptat împotriva Ortodoxiei şi 
a unei mitice Serbii mari clădite pe temelia aces- 
tei credințe. Prinții sârbi Simeon şi Sava, consoli- 
datori ai statalității şi ai ortodoxiei sârbe pe de o 
parte (secolul XI) şi cneazul Lazăr, mort la Koso- 
vopolie, la desființarea statului medieval sârb de 
către turci, pe de alta (secolul XIV), cinstiți ca 
sfinţi, sunt reperele la care se va face adeseori tri- 
mitere în perioada războiului. 

Ca biserică autocefală, biserica ortodoxă sâr- 
bă s-a identificat cu idealurile naționale ale popo- 
rului sârb. În nici un caz nu se poate vorbi de o 
nostalgie a acesteia faţă de Iugoslavia lui Tito şi 
nici de o simpatie faţă de regimul lui Miloşevici, 
precum nici de o dorință ca Serbia să stea între 
aceleaşi graniţe cu Croaţia sau Bosnia. Însă exista 
teama confirmată ulterior că sârbii ortodocşi, în 
număr de aproape două milioane, aflaţi în afara 
statului federal Serbia, vor fi persecutați sau ar 
putea face obiectul unor expulzări din zone în 
care locuiesc de sute de ani. Acest lucru s-a şi pe- 
trecut în cadrul incredibilului fenomen de epura- 
re etnică ce s-a petrecut în anii '90 şi care consti- 


tuie o ruşine pentru Europa şi pentru însuşi ide- 
alul democratic. Biserica s-a raliat opiniei domi- 
nante în societatea sârbă că statele federale se 
pot desprinde, dar zonele în care sârbii sunt ma- 
joritari trebuie să revină Serbiei. 

În toată perioada de până la declanşarea 
conflictului din Kosovo Biserica Ortodoxă Româ- 
nă, ca şi statul român, nu au adoptat atitudini 
tranşante. Au fost publicate şi în România lucrări 
ce prezentau distrugerile de biserici ortodoxe în 
Bosnia sau Croaţia, prezentându-se epurarea et- 
nică şi religioasă la care erau supuşi sârbii în 
acele regiuni. Statul român nu a fost foarte încân- 
tat de blocada economică împotriva Serbiei, un 
tradițional partener comercial, pierderile econo- 
mice fiind destul de importante. Embargoul, mai 
ales de-a lungul Dunării, nu a fost respectat cu 
stricteţe, „întreprinzători“ locali din zona frontie- 
rei câştigând sume importante din contrabandă, 
mai ales cu produse petroliere. 

Nu se poate însă compara atitudinea Româ- 
niei cu cea a Greciei din primii ani ai conflictului 
din Iugoslavia. Primul ministru grec Papandreu a 
făcut afirmaţii clare ce au şocat pe colegii din Uni- 
unea Europeană spunând că „sârbii au motive re- 
ligioase importante de a se comporta astfel“. Bi- 
serica Ortodoxă Greacă a susținut la rândul ei 
prin manifestații clare şi explicite cauza sârbă în 
Bosnia, Karadzic fiind chiar invitat la Atena unde 
a participat la un miting în 1993. Asociaţia de prie- 
tenie Greco-Sârbă a strâns, în 1995, două mili- 
oane de semnături pentru a protesta împotriva 
punerii sub acuzare de către ONU a lui Karadzic. 
De asemenea relevant este că toate convoaiele 
umanitare din Grecia mergeau către Serbia şi zo- 
nele controlate de către sârbi. Cât despre respec- 
tarea strictă a embargoului economic, aceasta nu 
va fi realizată nici de Grecia şi nici de către Cipru. 

Dar toată această atitudine oarecum favora- 
bilă a statelor ortodoxe din vecinătatea Serbiei se 
va schimba după 1999 şi după declanşarea con- 
flictului din Kosovo. Provincia Kosovo şi Metohia 
(de la cuvântul metoc - proprietate imobiliară a 
unei mânăstiri) este considerată leagănul stata- 
lităţii şi ortodoxiei sârbe. Aici, la Pecs, a fost mult 
timp capitala statului sârb. În faţa presiunii tur- 
ceşti şi musulmane, Patriarhul sârb şi cu 80.000 
de familii de sârbi vor pleca în pribegie către 
nord, în 1690, aşezându-se pe teritoriul Imperiu- 

lui Habsburgic. De aici decurge o importantă sen- 
sibilitate atât etnică, cât şi cu un important sub- 
strat religios cu privire la această provincie. 

Trecerea la acţiuni directe contra statului 
sârb, precum bombardamentele aeriene declan- 
şate în martie 1999, vor determina atitudini şi po- 
ziții similare ale Bisericilor Serbiei, României, Ru- 
siei şi Greciei, care vor protesta faţă de renunța- 
rea la găsirea unei soluții paşnice în regiune. Din 
acest moment principalul reprezentant al micii 
populaţii sârbe rămase în provincia Kosovo va fi 
Episcopul Artemie de Ras şi Prizren, care va 
desfăşura o amplă activitate de captare a bună- 
voinței opiniei publice internaţionale pentru 
situaţia sârbilor rămaşi în Kosovo. Principalul său 
obiectiv va fi salvarea importantelor monumente 
medievale şi spaţii ale spiritualităţii ortodoxe 
sârbe în Kosovo, în principal Mânăstiri din seco- 
lele XII-XIII rămase ca nişte enclave în populaţia 
musulmană a provinciei. 

Biserica Ortodoxă Română, în perioada 
bombardamentelor asupra Serbiei va lansa nu 
mai puţin de trei apeluri la oprirea acestora în nu- 
mai zece zile, texte în care se sublinia importanța 
provinciei Kosovo pentru Biserica şi poporul 
sârb şi îndemna la găsirea unor soluţii paşnice, 
care să plece de la premiza că această provincie 
trebuie să rămână şi pe mai departe o parte a 
Serbiei. 

Politica statului român era însă alta, pentru 
întâia dată de la începerea războiului din Balcani 
România implicându-se tranşant. Astfel, în pofida 
poziţiei Bisericii şi a protestului ONG-urilor orto- 
doxe, Parlamentul va permite forțelor NATO să 
opereze împotriva Serbiei de pe teritoriul Ro-mâ- 
niei. Această decizie a fost dublată de cea de a in- 
terzice dreptul de survol avioanelor ruseşti care 
solicitau accesul pentru a duce ajutoare în Serbia. 
Politic, consecinţa acestor gesturi clare a fost de- 
mararea procesului de integrare europeană a Ro- 
mâniei în 1999, moment care nu poate fi disociat 
de aceste evenimente. 

Este oarecum paradoxal cum procesul de in- 
tegrare europeană a României a început pe fon- 
dul probabil celei mai puternice atitudini antioc- 
cidentale a populaţiei româneşti după căderea 
regimului comunist. Motivul a fost cel al conti- 
nuării bombardamentelor împotriva Serbiei în 
perioada ultimei săptămâni a Postului Paştelui, 

numită în ortodoxie Săptămâna Mare. Această 
atitudine a NATO a fost considerată clar pro-mu- 
sulmană şi antiortodoxă, iar ca argument s-a in- 
vocat inclusiv faptul că bombardamentele împo- 
triva Irakului au fost întrerupte în perioada Ra- 
madanului, pe când cele împotriva Serbiei nu au 
încetat în cea mai importantă perioadă a anului 
pentru credincioşii ortodocşi. 

După moartea lui Papandreu şi Grecia îşi va 
schimba poziția explicit pro-sârbă, chiar dacă Bi- 
serica greacă rămânea o susținătoare a ceea ce 
considera a fi o luptă de supraviețuire a Ortodo- 
xiei în Balcani. 


Evoluţiile recente în relaţia 
dintre cele două Biserici 


O problemă delicată în ultimii ani în relațiile 
dintre cele două Biserici a constituit-o cea a vi- 
cariatelor, tendința de ambele părți fiind de a le 
ridica la rang de episcopie şi a alcătui astfel'un nou 
cult ortodox distinct de biserica majoritară în cele 
două state, constituit pe principii naționale. 

În 2005 Guvernul român a avut mai multe 
consultări cu reprezentanții a diferite culte şi aso- 
ciaţii religioase în vederea elaborării Legii pri- 
vind libertatea religioasă şi regimul cultelor. Vica- 
riatul ortodox sârb, având numit de mai mulți ani 
de către Sinodul de la Belgrad un episcop respon- 
sabil, s-a pronunțat ferm cu această ocazie pentru 
recunoaşterea Episcopiei Sârbe de Timişoara ca 
un nou cult, distinct de Biserica Ortodoxă Româ- 
nă, cu statut propriu de organizare şi funcționare. 
Având în vedere practica Curţii Europene a Drep- 
turilor Omului în cazul Mitropolia Basarabiei ver- 
sus statul Moldova, precum şi atitudinea consec- 
ventă a Bisericii Ortodoxe Române, care a fost de 
la început de acord cu această cerere, considerată 
legitimă, actualul proiect al legii, aflat în dezba- 
terea Parlamentului, enumeră între cultele recu- 
noscute în România şi Episcopia Sârbă de Ti- 
mişoara. 

Trebuie semnalat că, deşi mai numeroşi de- 
cât sârbii şi organizaţi ca şi aceştia într-un vicariat 
autonom în cadrul Bisericii Ortodoxe Române, 
ucrainenii ortodocşi nu au cerut recunoaşterea 
ca un cult distinct în România. 

Vicariatul ortodox român de la Vârşeţ, din 
Serbia, a fost ridicat de către Biserica Ortodoxă 

Română la rang de episcopie, fiind desemnat şi 
un episcop locţiitor, prin simetrie cu episcopia or- 
todoxă sârbă de pe teritoriul României. Această 
schimbare de regim a fost rău primită de către 
Sinodul de la Belgrad, ducând Ia o răcire a relaţii- 
lor între cele două Biserici surori. 

Un alt motiv de răcire a relaţiilor reciproce 
va fi constituit de activitatea în domeniul religios 
a românilor din Serbia răsăriteană, aşa numiții 
vlahi, mult mai numeroşi decât românii din Ba- 
natul sârbesc, dar lipsiţi de orice drepturi naţio- 
nale şi religioase. De la constituirea sa vicariatul 
ortodox românesc a avut jurisdicție doar asupra 
românilor din Banat. Însă după 1990 s-a putut re- 
marca o revigorare remarcabilă a conştiinţei na- 
ționale a românilor-vlahi, care s-au organizat în 
diverse forme asociative, de la ONG-uri la partid 
politic. În 2005 cele mai importante astfel de aso- 
ciaţii s-au organizat în Federaţia Rumânilor din 
Sârbie. Între obiectivele trecute în statutul acestei 
federaţii este şi cel al „creării condiţiilor pentru 
introducerea şi folosirea limbii române în sluj- 
bele religioase“. 

În plan religios se va remarca în ultimii ani 
activitatea lui Bojan Alexandrovik, cel care, în 
curtea casei natale va înălța primul locaş de cult 
în care se slujeşte în limba română. După ce ini- 
țial a solicitat acordul ierarhiei sârbe în acest 
sens, venind şi cu o listă a celor dornici de servicii 
religioase în limba română, faţă de refuzul epis- 
copului sârb acesta se va adresa episcopului loc- 

țiitor român. La 4 decembrie 2004 episcopul ro- 
mân Daniel se va deplasa în localitatea Malainiţa 
unde va sfinţi biserica. Din acest moment Bojan 
Alexandrovik se va declara în toate împrejurările 
„sub jurisdicția Episcopiei Ortodoxe Române din 
Vârşeţ, care este episcopia tuturor românilor din 
Serbia“. 

Deschiderea primei biserici româneşti în 
Serbia orientală va fi urmată de un întreg şir de 
ameninţări şi chiar de procese pentru demolarea 
imobilului, autorităţile locale sârbe având un rol 
primordial în aceste presiuni. Însă precedentul 
fusese creat şi în mai puțin de un an au fost puse 
pietrele fundaționale pentru construirea de bise- 
rici în alte două localităţi majoritar româneşti. 

Pentru reglementarea şi detensionarea si- 
tuaţiei cele două Sinoade au nominalizat încă din 
2004 câte o delegaţie care să discute multiplele 
probleme intervenite în relaţiile dintre aceste 
două Biserici. O primă rundă de dezbateri a avut 
loc în mai 2005 la Belgrad, pentru ca în aprilie 
2006 să se deplaseze delegația sârbă la Bucureşti. 
Preşedintele României s-a implicat şi el în aceste 
demersuri, întâlnindu-se cu delegaţia sârbă. 
Înalţii ierarhi ai Bisericii Ortodoxe Sârbe prezenţi 
la Bucureşti au asigurat că vor fi depuse toate efor- 
turile pentru ca Episcopia românească din Ba- 
natul sârbesc să se bucure de aceleaşi drepturi pe 
care le are Episcopia sârbă din Banatul românesc. 

Totuşi aceste declaraţii cu caracter politic nu 
au avut nici o finalitate concretă. Serbia a pregătit 
în cursul ultimilor doi ani o lege a cultelor, lege în 
conformitate cu dispoziţiile căreia plenitudinea 
drepturilor urmau a fi deținute de cultele tradi- 
ționale. Între aceste culte nu va figura însă şi Bi- 
serica Ortodoxă Română, deşi are un număr mai 
important de credincioşi decât unele dintre cul- 
tele recunoscute şi are credincioşi pe teritoriul 
Serbiei de sute de ani. Nici solicitarea expresă în 
sensul cuprinderii Episcopiei române între cul- 
tele recunoscute, adresată liderilor de la Belgrad 
de către preşedintele României Traian Băsescu cu 
ocazia vizitei oficiale din Serbia din aprilie 2006, 
nu s-a bucurat de nici un rezultat, legea fiind 
adoptată fără includerea Episcopiei Române 
între cultele recunoscute în Serbia. 

În ceea ce priveşte dialogul dintre Biserica 
Ortodoxă Română şi cea Sârbă, în afară de faptul 
că se cunoaşte despre el că există, nu se poate cu- 

noaşte mult mai mult în ce priveşte rezultatele. 
Site-ul oficial al Patriarhiei Române nu a ilustrat 
în nici un fel aceste întâlniri cu un caracter cvasi- 
secret aşa încât nu se poate şti dacă au fost făcute 
progrese semnificative. 





Concluzii 


Biserica Ortodoxă Sârbă nu a fost o susțină- 
toare a regimului Miloşevici, pe care îl consideră 
direct răspunzător de dezintegrarea Iugoslaviei, 
dar, mai ales, de prejudicierea intereselor sârbi- 
lor ortodocşi în această zonă. În contextul con- 
flictului această Biserică şi-a exprimat constant 
propria poziţie, anume de prezervare a sârbilor 
ortodocşi în vetrele lor tradiționale şi de salvare 
a monumentelor de spiritualitate ortodoxă. Mai 
ales în Kosovo implicarea ierarhiei sârbe a fost 
deosebit de viguroasă, episcopul Artemie apă- 
rând şi în prezent ca reprezentantul cel mai echi- 
librat şi reprezentativ al sârbilor ortodocşi din 
această provincie. 

Biserica Ortodoxă Română a susținut inclu- 
siv la nivel de declaraţii publice demersurile Bise- 
ricii sârbe, exprimând simpatia poporului român 
față de cel sârb, de care se simțea legat atât prin 
credința comună, cât şi printr-o lungă istorie lip- 
sită de conflicte majore. Inclusiv partajarea Ba- 
natului între cele două state după primul război 


mondial nu a lăsat loc la resentimente şi nici la 
conflicte teritoriale pe acest subiect. Dar, latent, 
există o sursă de conflict între cele două Biserici, 
Balcanii dovedindu-se capabili oricând să genere- 
ze noi şi noi subiecte de conflict. Astfel, conflictul 
între religii şi confesiuni, neoperabil în cazul sâr- 
bilor şi românilor este transformat într-un con- 
flict de jurisdicție şi uz al limbii materne în biseri- 
că, conflict între două Biserici ortodoxe cu bune 
relaţii în trecut. Miza este însă una naţională, 
respectiv redeşteptarea în condiţiile căderii regi- 
murilor comuniste, a conştiinţei naționale a ro- 
mânilor din Răsăritul Serbiei. În 1921 s-au decla- 
rat la recensământ 142.773 de vlahi, populaţie 
majoritară în teritoriul dintre râurile Timoc şi 
Morava, o şesime din teritoriul Serbiei. În 2002 
doar 39.953 vlahi s-au mai recenzat astfel, însă şi 
cei mai naționalişti sârbi recunosc că numărul 
acestora depăşeşte sigur 100.000. Liderii vlahilor 
vorbesc de circa 400.000. 

Serbia, umilită de conflictele din ultimii 15 
ani şi având pe teritoriul ei sute de mii de refu- 
giați din teritoriile din Croaţia şi Bosnia unde a 
operat purificarea etnică, este alergică la auzul 
cuvântului minoritate şi priveşte cu îngrijorare 
spre acţiunile românilor. Vlahii, lipsiți de drep- 
turi naționale şi religioase de aproape 150 de ani, 
simt presiunea aceasta asupra lor şi conştienti- 
zează că se află minoritari în mijlocul unui popor 
care a participat probabil la cele mai multe răz- 
boaie în secolul XX. 

Cele două Biserici autocefale, prinse şi ele în 
această dispută naţională, poartă cu propriile ar- 
me acest conflict. În condiţiile în care Biserica 
sârbă nu a permis săvârşirea serviciului religios 
pentru comunităţile de români în limba lor ma- 
ternă, aceştia s-au adresat Patriarhiei Române 
care a dat curs acestei solicitări. Ridicarea vicaria- 
tului românesc la rang de episcopie şi extinderea 
jurisdicției acestuia asupra tuturor românilor din 
Serbia va duce la o răcire accentuată a relațiilor 
bisericeşti. Un dialog a fost demarat în 2005, însă 
rezultatele acestuia nu sunt făcute publice până 
în prezent. 

Tot ceea ce putem spera este ca, prin democ- 
ratizarea Serbiei, conflictul să îşi găsească o solu- 
ție legală, pentru a nu da ocazia extremiştilor şi 
provocatorilor de ambele părți să îşi câştige popu- 
laritate prin acest subiect. 

Relaţia Stat-Biserică în 
prag de aderare la UE 


În mod tradiţional, relaţiile dintre Biserică şi Stat în țările majoritar 
ortodoxe au urmat principiul bizantin al simfoniei, adică al 
armoniei, al sincronizării, al înțelegerii şi cooperării dintre două 
instituţii deosebite şi distincte: una spirituală şi cealaltă politică, pe 
care le unea însă viaţa socială comună a credincioșilor Bisericii şi a 


cetățenilor Statului. 


Stelian Gomboș 





riul Bizantin a fost adaptată la realităţile 
Principatelor şi apoi ale Statului Român 
modern, influențat fiind de spiritul occidental se- 
cularizat. Pe lângă aceasta, simfonia Biserică - 
Stat n-a fost niciodată simetrică în sensul de egali- 
tate de forțe militare, ci aproape întotdeauna a 
fost una asimetrică și denivelată. Biserica se ruga 
permanent pentru Stat, aşa cum o face până as- 
tăzi, dar adesea ea se şi ruga de Stat, ca să o ajute. 
Statul, la rândul său, sprijinea Biserica, dar era 
tentat adesea să aservească instituția eclezială. 
„Oricum, în viața poporului român, Biserica 
ortodoxă n-a fost niciodată un rival, un adversar 
sau un concurent real al Statului, ci spațiul în care 
lumea trecătoare a pământului se întâlneşte cu 
Împărăţia veşnică a cerului, arcul dintre „arşiţa“ 
zilei de acum şi speranța zilei de apoi. În acest 
sens, în toată istoria ei, simfonia dintre Biserică 
şi Stat a fost marcată de tensiunea dintre ideal și 
insuficienţă, dintre tradiția continuității şi ten- 
dința înnoirii |. 


Ţ otuşi, în țările Române simfonia din Impe- 


Legarea preoţilor de salariul 
de la stat 


Oprindu-mă aici cu partea de introducere, 
pentru a ajunge la partea de actualitate a proble- 
mei, voi susține faptul că atât Constituţia Româ- 
niei din 2003, cât şi cea din 1991, definesc relaţia 
Stat - Biserică sau mai exact relaţia Stat - Culte 


1 Mitropolit Daniel Ciobotea 


(art. 29), folosind termenii următori: „Cultele re- 
ligioase sunt libere să se organizeze potrivit sta- 
tutelor proprii, în condiţiile legii; Cultele reli- 
gioase sunt autonome faţă de Stat și se bucură de 
sprijinul acestuia, inclusiv prin înlesnirea asis- 
tenței religioase în armată, în spitale, în peniten- 
ciare, în azile şi în orfelinate“ (art. 29, alin. 5). 

Autonomia Bisericii față de Stat şi sprijinul 
din partea acestuia sintetizează, de fapt, tradiția 
coexistenței Statului şi a Bisericii încă de la înce- 
putul primelor state româneşti medievale din se- 
colul al XIV-lea. 

Bineînțeles, atât forma autonomiei Bisericii 
față de Stat, cât şi intensitatea sau dinamica spriji- 
nului acordat de către Stat Bisericii au variat de la 
un principe - domnitor la altul şi de la o epocă la 
alta, astfel încât existau mari diferenţe între mo- 
dul de abordare şi de tratare a Bisericii de către 
domnitorul Ştefan cel Mare şi Sfânt (sec. XV) de 
pildă, care a înmulțit averile mănăstirilor, în com- 
paraţie cu domnitorul Alexandru Ioan Cuza, care 
a secularizat sau etatizat averile mănăstirești 
(sec. XIX), asigurând totuşi salarizarea clerului. 


Tradiţia precumpănește 
asupra economicului 


Tradiția autonomiei Bisericii față de Stat şi a 
sprijinului Statului față de Biserică a fost menţi- 
nută într-o formă foarte redusă, minimală chiar şi 
în timpul regimului comunist, deoarece Constitu- 
ţia Republicii Populare Române sau a Republicii 
Socialiste România nu prevedea expres o separa- 

ție între Stat şi Biserică?, iar Statul acorda un spri- 
jin financiar minimal pentru salariile preoților. 

Desigur, autonomia cultelor în regimul co- 
munist era foarte limitată, iar controlul Statului 
asupra lor era foarte sever, opresiv, fiindcă ateis- 
mul era o ideologie oficială de Stat. Studii recente 
arată că Biserica n-a fost niciodată deplin autono- 
mă față de Stat şi nu a dispus de o situaţie mate- 
rială suficient de consistentă şi stabilă pentru a 
nu avea nevoie de sprijinul Statului Român?. 
Această situație o mai întâlnim şi astăzi, mai cu 
seamă din cauza crizei economice şi materiale a 
țării. Astfel, sprijinul Statului față de cultele religi- 
oase, stipulat în cele două constituţii ale Româ- 
niei de după 1989, nu se datorează numai tradi- 
ției, ci şi realităţilor actuale, concrete. Totuşi, pon- 
derea tradiției contează mai mult decât situația 
economică. În acest sens, există ţări europene oc- 
cidentale cu o economie consolidată - cum sînt 
Italia, Germania, Belgia - unde sprijinul Statului 
față de Biserică sau față de unele culte religioase 
tradiționale în țările respective se practică în 
baza tradiţiei multiseculare! 

Însă tradiţia aceasta de susținere a Bisericii 
de către Stat înseamnă şi o recunoaştere constan- 
tă de către autoritatea statală a rolului pe care in- 
stituția eclezială I-a jucat de-a lungul timpului în 
viața acestui popor, în promovarea limbii, cultu- 
rii şi identității naţionale, în viaţa spirituală şi so- 
cială a acestei țări. 

În România, proiectul noii „Legi privind li- 
bertatea religioasă şi regimul general al cultelor“ 
pleacă de la premisa recunoaşterii de către Stat a 
rolului pozitiv al cultelor în viaţa societăţii româ- 
neşti contemporane: 

„Statul român recunoaşte cultelor rolul spi- 
ritual, educaţional, social - caritativ, cultural şi de 
parteneri sociali, precum şi statutul acestora de 
factori ai păcii sociale“ (art. 7, alin. 1). 

Statul român recunoaşte rolul important al 
Bisericii Ortodoxe şi al celorlalte Biserici şi Culte 
recunoscute, în istoria naţională a României şi în 
viaţa societăţii româneşti (art. 7, alin. 2). 

Cultele recunoscute sunt persoane juridice 
de utilitate publică. Ele se organizează şi funcțio- 
nează în baza prevederilor constituționale şi ale 


prezentei legi, în mod autonom, potrivit pro- 
priilor statute (art. 8, alin. 1)“. 


Cooperarea dintre Stat și 
Biserică 


Ca urmare a acestei atitudini, o notă deose- 
bită în noul proiect de lege a cultelor există posi- 
bilitatea parteneriatelor sociale de interes co- 
mun încheiate între Stat şi Biserică sau Culte (art. 
9, alin. 5). În acest sens, se trece de la simpla res- 
pectare a libertăţii religioase şi a autonomiei cul- 
telor la cooperarea dintre Stat şi Biserică în viața 
societăţii româneşti. Tot în această privinţă se 
menţionează şi faptul că „Statul sprijină activita- 
tea cultelor ca furnizori de servicii sociale (art. 
10, alin. 6). 

Aceste referiri, de dată recentă, la coopera- 
rea dintre Stat şi Biserică în domeniul vieții so- 
ciale se explică nu numai prin încrederea de care 
se bucură Biserica în rândurile populaţiei Româ- 
niei, românii fiind unul dintre popoarele cele mai 
religioase ale Europei, ci şi prin nevoia de a face 
față multor probleme de ordin social: sărăcia, să- 
nătatea precară a populaţiei, migrația, şomajul, 
nevoia de ajutorare a bătrânilor, a copiilor, a per- 
soanelor defavorizate sau a celor cu dizabilități. 

Cu siguranță, toate aceste probleme ale so- 
cietății româneşti nu sunt numai probleme so- 
ciale ale Statului, ci şi probleme pastorale ale Bi- 
sericii sau ale cultelor religioase. Cu alte cuvinte, 
libertatea - autonomia şi egalitatea cultelor reli- 
gioase față de Stat nu exclud co-responsabilitatea 
şi cooperarea lor cu Statul, în rezolvarea proble- 
melor majore şi urgente ale societății româneşti 
actuale. În acest sens, tradiţia trebuie înţeleasă ca 
fiind un proces dinamic al fidelității creatoare 
față de principiul de bază, iar nu simpla copiere a 
unor modele din trecut. 

Pluralismul social şi religios cere un efort 
sporit pentru o convieţuire paşnică între culte şi 
chiar o cooperare a lor în acţiuni de interes co- 
mun. Dacă în constituţia României se precizează 
că „în relaţiile dintre culte sunt interzise orice for- 
me, mijloace, acte sau acțiuni de învrăjbire reli- 


gioasă“ (art. 29, alin. 4), în proiectul noii legi a 


2 Dr. Adrian Lemeni, Dr. Florin Frunză şi Ştefan Ioniţă, Viaţa religioasă în România, ediția a II - a, Editura 


Bizantină, Bucureşti 2005, p. 10 - 11. 


3 George Enache, Ortodoxie şi putere politică în România contemporană, Editura Nemira, Bucureşti, 2005, 


p. 50, nota 78 şi p. 68 - 90. 

cultelor acelaşi principiu este completat cu for- 
mularea: „Raporturile dintre culte se desfăşoară 
pe baza înțelegerii şi a respectului reciproc (art. 
13, alin. 1). 

Proiectul noii legi a cultelor precizează, de 
asemenea, că libertatea cultelor religioase este 
asociată cu obligaţia acestora „să respecte Consti- 
tuţia şi legile țării şi să nu aducă atingere siguran- 
ței naționale, ordinii, sănătății şi moralei publice, 
precum şi drepturilor şi libertăţilor fundamen- 
tale ale omului (art. 5, alin. 3)“. 

O importanță deosebită este acordată în pro- 
iectul acestei legi şi învățământului religios şi teo- 
logic organizat de culte şi sprijint de Stat (art. 32 
- 35). În plus, este menţionată şi posibilitatea 
organizării unui învățământ confesional de toate 
gradele şi formele, în condiţiile legii învățămân- 
tului național (art. 39). Prin aceasta, se accentu- 
ază, de fapt, recunoaşterea rolului pozitiv al cul- 
telor în domeniul educaţiei. Şi aici se vede legătu- 
ra dintre tradiţie şi actualitate, dintre experiența 
pozitivă din trecut şi necesitatea unor forme noi 
de aplicare a acesteia. 

Este de remarcat că proiectul noii legi a cul- 
telor „nu s-a limitat doar la experiența româneas- 
Că, ci a avut în vedere şi contextual internațional 

4 Mitropolit Daniel Ciobotea, dem, p. 17. 


European în care trăim, ținând seama şi de necesi- 
tatea concordanţei noii legi cu tratatele interna- 
ționale la care România este parte (art. 1, alin. 1)“. 

Faptul că acest proiect a fost elaborat în con- 
sultare cu cultele recunoscute din țara noastră, 
cu experți internaționali în domeniu, precum şi 
cu diferite instituţii ale Statului a constituit un 
proces deodată complex, necesar, eficient şi be- 
nefic. 

În baza noii legi a cultelor relaţiile dintre 
Stat şi culte vor fi, nădăjduim, mai bine definite şi 
cu rezultate practice multiple, favorabile societă- 
ţii româneşti actuale. Aceasta presupune însă un 
dialog sistematic și bine articulat între Stat şi in- 
stituția Bisericii referitor la posibilitățile şi dome- 
niile de colaborare şi cooperare Stat - Biserică. 

Din partea Bisericii este necesară „0 reflexie 
teologică profundă privind legătura dintre etică 
şi politică, dintre spiritual şi social, dintre naţio- 
nal şi universal, dintre local şi global. O atenţie 
deosebită trebuie acordată reflexiei comune pri- 
vind natura şi finalitatea libertăţii, precum şi asu- 
pra relaţiei dintre libertate şi responsabilitate în 
societatea de astăzi, şi mai ales asupra relaţiei 
dintre libertatea individuală şi solidaritatea so- 
cială...“4. 


Ce facem cu libertatea 
noastră? 


În timpul comunismului ne preocupa foarte 
mult întrebarea: cum să dobândim libertatea? 
Acum trebuie să ne întrebăm permanent: Cum să 
folosim libertatea noastră? Îndeosebi pentru a 
deveni mai umani, pentru a apăra şi promova 
demnitatea umană, creată după chipul şi che- 
mată la asemănarea lui Dumnezeu. 

Pentru Biserică, viața omului nu are doar o 
dimensiune istorică, temporală, ci și una eternă, 
perenă, veşnică. Totuşi, viața veşnică sau mân- 
tuirea depinde de faptele noastre săvârșite în is- 
torie, în raport cu semenii noştri. De aceea, liber- 
tatea în acțiune are nu numai o consecință teres- 
tră sau socială, ci şi una transcendentă, spirituală 
sau eshatologică cu scopul de a ne menţine în 
această corabie duhovnicească, bisericească care 
ne poate duce la limanul veşniciei în Împărăţia 
Cerurilor!... 

„Violenţa“ programată 
şi victimele ei 


„Homo homini lupus“, spune un vechi proverb atin, şi de aici 
pornește totul, căci omul a exploatat omul dintotdeauna. În lumea 
sclaviei, violenţa e considerată ca o manifestare a torței. Dar violența 
este departe de a se identitica forței, ea nu trebuie confundată cu 


aceasta. 


Ramona Suciu 





n sensul profund al cuvântului, forța semnifi- 
] că luarea în posesie şi o dominare printr-o ac- 

țiune persuasivă. Autorul unei violențe este 
însă neputincios în fața celui pe care îl violen- 
tează. Din neputinţă se recurge la violență şi când 
această neputinţă în faţa celuilalt atinge o limită 
extremă, ea se exprimă prin setea de a ucide. Cri- 
ma, asasinatul au jucat întotdeauna un rol impor- 
tant printre mijloacele de care s-au folosit cei pe 
care îi numim marii oameni ai istoriei, eroii voin- 
ței imperialiste. Şi recursul la acest mijloc a fost 
întotdeauna o dovadă de slăbiciune metafizică a 
acestor oameni „puternici“, expresia voinţei lor 
patologice de putere şi dominare însoțită de ma- 
nia persecuției. 

Omul este un tiran pentru el însuşi, şi mai 
ales pentru el însuşi. EI se tiranizează prin false 
credințe, superstiții, mituri, spaime de tot felul, 
invidie, amor-propriu, resentiment. Amorul-pro- 
priu morbid exercită cea mai cumplită tiranie. 
Aşadar, omul nu devine stăpânul altuia decât 
pentru că este el însuşi sclav al voinţei de putere. 
Un om liber nu pretinde să stăpânească pe ni- 
meni. 

După Hegel, conştiinţa nefericită e cea care 
consideră esenţial ceea ce îi este opus - conştiin- 
ţa pătrunsă de propia ei nulitate. Când omul con- 
sideră esenţial ceea ce i se opune, el este copleşit 
de sentimentul deprimant al unei dependențe ser- 
vile. Psihologia dictatorului, care nu este în fond 
decât un parvenit, este psihologia omului dena- 


turat. El este sclavul a ceea ce a aservit. Condu- 
cătorul unei mase e la fel de sclav ca şi mulțimea, 
el neexistând în afara mulțimii pe care o stă- 
pâneşte... 

O altă percepţie a acestui fenomen este 
aceea că tiranul este o proiecție a maselor cărora 
le inspira teroare. Voința imperialistă domneşte 
peste un regat fantomatic, efemer, ea naşte catas- 
trofe şi războaie. Oricine aplică pedeapsa cu 
moartea e un om al cărui spirit e lipsit de forță, un 
om care a pierdut conştiinţa acestei forțe. 

Însă, problema violenței şi a atitudinii pe 
care o comportă este foarte complicată. Când ne 
ridicăm împotriva acesteia, nu avem în vedere 
decât formele cele mai grosiere, cele care ne sar 
în ochi, nu ne gândim decât la oamenii bătuţi, în- 
chişi, ucişi. Dar există în viață forme de violență 
rafinată, cum ar fi cea psihologică. Un om nu-şi 
pierde libertatea numai în urma unei violenţe fi- 
zice. El poate deveni sclav sub influenţa sugesti- 
ilor sociale pe care le primeşte din copilărie. 
Sistemul educaţional, aşa cum se practică el ade- 
sea, îi ia libertatea de gândire. Şi Berdiaev afirma 
în acest sens că nu ar trebui să subestimăm vio- 
lenţa exercitată de presă în zilele noastre. El este 
de părere că omul mediu al „epocii noastre“ nu se 
conformează în judecățile şi opiniile sale decât 
ziarului pe care îl citeşte în fiecare dimineaţă şi 
care exercită asupra lui o constrângere psihică. Şi 
dată fiind venalitatea şi lipsa de sinceritate a pre- 
sei, ea exercită o influență otrăvitoare, privând 
omul de libertatea de coştiință şi de judecată. În 
legătură cu „guvernarea“ spirituală, Berdiaev 

susține că fiecărei persoane îi e inerent un carac- 
ter. O personalitate puternică posedă un caracter 
pronunțat. Caracterul unei persoane arată că 
omul a făcut o alegere, a stabilit o distincţie; 
această libertate e de natură mult mai profundă 
şi e legată de întreaga existență a omului, ea este 
libertatea spiritului, energia creatoare spirituală. 

Problema persoanei a fost pusă cu multa cla- 
ritate în secolul al XIX-lea de oameni ca : Dosto- 
ievski, Kierkegaard, Nietzsche, Ibsen, fiecare în 
felul său specific, de altfel, ca un protest împotri- 
va tiraniei „generalului“, împotriva constrângeri- 
lor filosofiei raționale. Persoana nu se poate re- 
semna la cotidianul lumii obiective în care se află 
cufundată. Soluţia ar fi întoarcerea spre ceea ce 
oferă forță vitală omului, întoarcerea spre fărâma 
de dumnezeire cuprinsă în fiecare dintre noi, spre 
suflet. Dacă îi ascultăm chemarea şi suntem mai 
atenți la realităţile spirituale, vom avea numai de 
câştigat. Apatia, tristeţea, nostalgia şi chiar depre- 
sia serioasă de care suferă omul modern sau post- 
modern, cum mai este numit, nu sunt decât aspi- 
rații spre plenitudinea vieții, aspirații ce nu şi-au 
găsit împlinirea întrucât omul nu a ştiut să le 
caute. Moartea e deosebit de tragică într-o socie- 


tate secularizată, care nu mai vrea să ştie despre 
Dumnezeu. Aşa cum afirma marele gânditor şi 
filosof existențialist N. Berdiaev, e firesc ca tot ce 
e muritor să moară, dar persoana este singurul 
„Lucru“ nemuritor, ea a fost creată pentru eterni- 
tate. Moartea semnifică ruptura raporturilor 
persoanei cu lumea aceasta. Tragedia morţii este, 
înainte de toate, o tragedie a despărțirii, însă, din 
momentul recunoaşterii existenţei spirituale, 
moartea apare mai mult ca o trecere spre pleni- 
tudinea eternității, ca un salt spre abis. 

Aşadar, liber cu adevărat este acela care cu- 
noaşte aceste lucruri şi le acceptă ca aparținând 
condiţiei umane. În legătură cu acest aspect, Nicu 
Steinhardt afirma: „Cui zice că iubeşte libertatea, 
ar trebui să i se poată aplica vorbele pronunțate 
de o actriță franceză din secolul XIII (Sophie 
Arnould), în prezența căreia un bătrân general 
(nu auzea bine) repeta întrebător cuvântul rostit 
de ea: Cum? Frică?... Actriţa către un valet: adă 
repede un dicţionar, am folosit un cuvânt de care 
domnul nu a auzit.“ Şi autorul continuă, spre a 
sintetiza conceptul de libertate. Cel mai clar e 
însă Brice Parain: „Dacă vrem să fim liberi, nu tre- 
buie să ne fie frică de a muri, asta-i tot“. 

Din nou despre 
românii timoceni 


Pr. Radu Ilaș 





resa din zona sud-vest limitrofă României 

abundă, în ultima perioadă, de materiale 

care acuză „0 politică strategică a Româ- 
niei de românizare a «vlahilor» din regiunea Ti- 
mocului“, care ar avea ca finalitate, „împlinirea 
pretențiilor teritoriale ale ţării noastre faţă de zo- 
na limitrofă“. 

Totodată, sunt difuzate în mod voit, pentru 
că altfel nu se poate explica, o serie de erori pre- 
cum ignorarea semnului egal între termenii 
«vlabo şi «român», pentru a induce ideea unei popu- 
laţii cu origine diferită de cea românească în Ti- 
mocul sârbesc şi a motiva astfel acuzele privind 
„derularea de către ţara noastră a unei politici re- 
vendicative, cu efecte negative în planul relaţiilor 
sârbo-române“, care ar fi vizibilă în plan cultural 
şi/sau spiritual. 

Astfel, cererea justificată de înfiinţare a unei 
Episcopii Româneşti în zona Timocului, care rea- 
litatea istorică o identifică ca fiind areal de origi- 
ne românească (vom vedea în cele ce urmează), 
este considerată, citez din presa contemporană, o 
„provocare de intensitate maximă, care vizează 
inducerea intoleranței naționale şi religioase în 
rândul populaţiei sârbeşti“. 

În baza aceleiaşi gândiri nesănătoase, cu ten- 
tă antieuropeană, date fiind tratatele/convenţi- 
ile/prevederile în materia drepturilor omului ra- 
tificate de Serbia, care nu sunt respectate în acest 
caz, manifestarea românească, organizată la în- 
ceputul anului în curs, la mănăstirea Cologras, de 
lângă Negotin, pentru comemorarea eroilor ro- 
mâni şi sârbi căzuţi în al doilea răboi mondial, a 
fost tratată de autorităţile vecine cu o ostilitate 
inimaginabilă. S-au implicat direct pe această li- 
nie şi oficialii ecleziastici din ţara vecină, prin 
provocarea unor tensiuni artificiale, astfel încât 
organizatorii să poată fi calificaţi ca provocatori 
de instabilitate socială. 


Acestea sunt doar două exemple ale unei 
politici oficiale antiminoritare, mai concret, în ca- 
zul de faţă, antiromâneşti, susținută pentru a blo- 
ca eforturile structurilor asociative de a prezer- 
va/perpetua identitatea populației româneşti, 
într-o zonă în care prezența românească este stră- 
veche. Am în vedere, când fac aceste afirmaţii, 
surse bibliografice bine documentate ştiinţific 
precum lucrările: Chestiunea timoceană - Ro- 
mâni uitaţi (scrisă de N.A. Constantinescu), Măr- 
turii despre românii din Timocul Sârbesc (apăru- 
tă sub egida Fundaţiei „Scrisul românesc“) şi Ro- 
mânii Timoceni (semnată de Gheorghe Zbuchea 
şi Cezar Dobre), din care voi cita mai jos, în spe- 
cial în ceea ce priveşte evoluţia istorică a Timocu- 
lui Sârbesc şi situația populaţiei româneşti din 
acest areal. 





Foto: Bogdan Onofrei 

În prezent, românii din Serbia trăiesc într-o 
zonă din nord-estul țării, delimitată la vest de 
râul Morava, la sud de muntele Artan, la nord de 
fluviul Dunărea (hotar cu țara-mamă) şi la est de 
Munţii Balcani, care delimitează acest teritoriu de 
Bulgaria. Pentru că este străbătută de râul Timoc, 
această zonă locuită de români se mai numeşte şi 
Timoc. Este formată din 300 de sate şi 20 de ora- 
şe. Conform surselor statistice, în jurul lui 1900 
numărul românilor se ridica la 300.000 suflete, 
iar în 1941 la 600.000 de persoane, în vreme ce o 
serie de cercetări recente estimează că viețuiesc 
acolo circa 800.000 de suflete. 

Înainte de 1830, când s-a format statul sâr- 
besc, râul Timoc nu-i despărțea pe românii din 
Serbia de cei din Bulgaria, aceştia trăiau într-un 
teritoriu comun numit Provincia Morava-Lom. 

Apariţia poporului român la sud de Dunăre 
este o enigmă pentru timoceni datorită faptului 
Că, în şcolile din Serbia şi Bulgaria, profesorii de 
istorie nu au vrut, nu au putut s-au nu au fost lă- 
sați să prezinte adevărul istoric, susținând că, „în 
antichitate, în Peninsula Balcanică trăiau trei 
mari popoare: celții, traco-dacii şi ilirii; dintre 
care celții au dispărut fără urmaşi, din iliri au 
apărut albanezii, iar din amestecul tracilor cu da- 
cii și colonizatorii romani a apărut poporul ro- 
mân, pe când românii-vlahi sunt slavi (bulgari 
sau sârbi) românizaţi“. 

În vreme ce atestările documentare relevă o 
prezență milenară a românilor în Balcani, Serbia 
a apărut în perioada 1718-1739, ca o creaţie a po- 
liticii austriece, care căuta să facă un pas în Penin- 
sula Balcanică. Ulterior formării statului sârbesc, 
începând cu 1833, a fost declanşat un „proces de 
asimilare forțată, culturală, religioasă şi naționa- 
Iă a românilor din Timoc, care a devenit cu tim- 
pul tot mai complex şi intens, inclusiv în contex- 
tul statului lugoslav“. 

Naționalismul sârbesc a făcut imposibilă dez- 
voltarea vieţii naţionale şi culturale a românilor 
din zonă. În Biserică limba română n-a fost tole- 
rată şi orice încercare de a o introduce era aspru 
reprimată, fiind permisă doar pastorația în limba 
slavonă străveche. De asemenea, preoţii români 
au fost izgoniți şi înlocuiţi cu preoţi slavi. N-au 
fost admise şcolile cu predare în limba română, 
deşi ponderea naţionalilor era şi este semnificati- 
vă, învățământul desfăşurându-se exclusiv în lim- 


ba sârbă şi cu litere chirilice. Redactarea de ziare, 
cărți româneşti nu era autorizată. 

Mai mult, începând cu 1950, din actele ofi- 
ciale dispare chiar şi denumirea de vlah din capi- 
tolul „apartenență națională“, astfel că românii- 
vlahi au devenit sârbi, fără a fi întrebaţi dacă sunt 
de acord. 

Deoarece nici timpul şi nici spațiul nu mi-o 
permit, am să finalizez în acest punct reiterarea 
datelor şi faptelor istorice culese din volumele 
anterior menţionate, care vin să contrazică cle- 
vetitorii sârbi ce se lansează în acuze mediatice 
dure la adresa încercărilor justificate de omoge- 
nizarea a spiritualităţii româneşti. 

De ce oare nu realizează nimeni că „românii 
timoceni constituie un popor care a vărsat foarte 
mult sânge şi a pierdut mulţi fii în eliberarea Ser- 
biei, în războaiele balcanice, în cele două răz- 
boaie mondiale, în războaiele din anii '90 din 
spaţiul iugoslav. Poporul român din Timoc nicio- 
dată nu a întors spatele sârbilor, în toate bătăliile 
şi războaiele“. Mai mult, o mare parte dintre eroii 
români au fost sârbizaţi post-mortem şi, în istoria 
sârbească, sunt considerați mari eroi sârbi (ex. 
Stevan Singeleici, căzut în luptele cu turcii, origi- 
nar din comuna românească Reşova). 

Trist în toată această stare de fapt este că o 
parte din populația română din Timoc, din con- 
siderentele pe care le-am enumerat anterior (pro- 
pagandă antiromânească, oprelişti în domeniul 
învățământului, pastoraţiei etc.) nu are conştiin- 
ţa naţională dezvoltată. Lipsă accentuată de ma- 
nevrele sîrbeşti de tipul celor prilejuite de recen- 
sământului populaţiei din Serbia (aprilie 2006), 
cînd s-a încercat, fără succes, introducerea în for- 
mularele specifice a etnonimelor de „vlahi“ sau 
„valahi“, separat de cel de român, pentru a obţine 
dezbinarea populaţiei româneşti. 

Este evident pentru toată lumea - inclusiv 
pentru Departamentul Românilor de Pretutin- 
deni din guvernul român, care însă nu face nimic 
- că trebuie realizată o strategie de sprijinire a 
românilor timoceni. Ei rezistă, în pofida tuturor 
obstacolelor, ca păstrători ai spiritualității româ- 
neşti, dar au nevoie de ajutorul nostru. Au nevoie 
de şcoli şi biserici de limbă română, de fonduri 
logistice (cărți, manuale etc.) sau financiare pen- 
tru restaurarea unor edificii deja existente, dar 
ajunse în stare de ruină. 

Un martir muscelean: 
Părintele Nicolae Mănescu 


Adrian Nicolae Petcu 


icolae Mănescu s-a născut la 30 noiem- 
N brie 1884, în localitatea musceleană Be- 

revoeşti, în familia lui Nicolae şi Ana Mă- 
nescu. A fost licenţiat în Drept şi Teologie. A fost 
căsătorit cu Lucreția Diaconescu, cu care a avut 
două fete. A fost hirotonit la 10 decembrie 1910, 
pe seama parohiei Conteşti, de unde s-a transfe- 
rat în 1912 la Apa Sărată, com. Câmpulung, jud. 
Muscel. În 1944 soţia i-a decedat. 

În timpul primului război mondial, părintele 
Mănescu a participat ca preot militar la Ambulan- 
ţa Diviziei 1, unde s-a distins, fiind apreciat de 
doctori: „În tot timpul, în mijlocul trupei şi răni- 
ților spre a le ridica moralul. A ajutat pe medici. E 
la înălțimea unui bun şi vrednic preot militar“. A 
fost demobilizat la 20 aprilie 19182. 

În 1933, părintele Nicolae Mănescu figurea- 
ză ca paroh la Apa Sărată, com. Câmpulung, cu sa- 
tele Apa Sărată şi Mărcuș, cu 286 familii şi 1062 
suflete. A fost membru ales în Adunarea Eparhia- 
lă a Arhiepiscopiei Bucureştilor, pentru perioada 
1932-1944, respectiv în Comisia de organizare şi 
validare3. 





Ţărănist militant 


În perioada interbelică, părintele Mănescu s-a 
implicat pe plan politic, activând din 1926 în rân- 
durile Partidului Naţional Țărănesc. În urma acti- 


vităţii sale intense, părintele va fi ales preşedinte 
al delegaţiei Consiliului Judeţean PNŢ-Muscel, 
pentru ca, în vremea guvernării țărăniste, la 20 
septembrie 1932, să fie numit prefect de Muscel, 
până în 1934. De altfel, era în foarte bune relaţii 
cu omul politic Ion Mihalachet. 

Manifestările politice părintele Nicolae Mă- 
nescu avea să şi le argumenteze, după cum putem 
constata în şedinţele Adunării eparhiale a Arhie- 
piscopiei Bucureştilor5. În acest sens, avea o in- 
tervenție în Adunarea eparhială a Arhiepiscopiei 
Bucureştilor, în şedinţa de la 7 mai 1934, privi- 
toare la implicarea preoţilor în politică, mai ales 
că era pe ordinea de zi şi fusese pusă în dezbatere 
de Patriarhul Miron Cristea: „[...] Trebuie făcută o 
deosebire. Sunt preoți care fac cinste Bisericii 
prin felul cum fac politică, precum sunt şi din cei 
care o degradează. (Fiind întrerupt, vorbitorul 
promite că va trimite celor doritori de documen- 
tare o broşură, în care se cuprind realizările unui 
preot:prefect în timp de 16 luni). În continuare, 
pr. Mănescu spune că Mântuitorul Hristos a mers 
peste tot, ca să îndrepte şi să îndrume. A face po- 
litică, înseamnă a guverna bine, a gospodări cins- 
tit, a schimba idei. Preoţii au studii temeinice, 
făcute în Seminar şi la Facultate, ba chiar şi în 
străinătate. De ce să nu li se lase dreptul de a-şi 
spune şi ei cuvântul? Vom suferi oare să vedem 
turma cum piere de tot felul de boli, de râie, de 
mâncarea porumbului stricat, de foame şi de 
neîngrijire? Însă nu importă ce partid politic, ro- 


1 ACNSAS, fond Informativ, dosar 675, vol. 22, f. 525; *** Anuarul Arhiepiscopiei Bucureştilor, cu date statistice, 
pe anul 1941, Tipografia Sfintei Mănăstiri Cernica, 1941, p. 400. În evidenţa cu clericii din închisori întocmită 
de Securitate în martie 1960, preotul Nicolae Mănescu este trecut cu data naşterii de 1 decembrie 1884 
(Proba infernului. Personalul de cult în sistemul carceral din România potrivit documentelor Securității, 
1959-1962, ed. Dorin Dobrincu, Bucureşti, Editura Scriptorium, 2004, p. 79). 

2 Grigore N. Popescu, Preoțimea română şi întregirea neamului, vol. 1, Tipografia Vremea, 1940, p. 101, 129. 

3 *** Calendarul Arhiepiscopiei Bucureştilor, cu date statistice, pe anul mântuirii 1933, Tipografia Seminarului 
Monahal Cernica, 1933, p. 61, 63, 190; *** Calendarul Arhiepiscopiei Bucureștilor, cu date statistice, pe anul 
mântuirii 1940, Tipografia Sfintei Mănăstiri Cernica, p. 56, 208. 

4 ACNSAS, fond Penal, dosar 50, vol. 28, f. 367-368; Idem, fond Informativ, dosar 675, vol. 22, f. 5-6. 


5 „Apostolul“, an IX, nr. 3, 1 februarie 1932, p. 62. 

lul preotului este să facă bine pentru satul şi tur- 
ma sa, să facă biserică, şcoală, dispensar etc. Cine 
are trupul sănătos şi sătul nu va mai porni la rău, 
ci va face numai bine“. 

În aceeaşi şedinţă a Adunării eparhiale, 
părintele Mănescu propunea ca la parohiile la 
care slujesc clerici de peste 70 ani, să se numeas- 
că preoți ajutători, din oficiu, care apoi să fie 
avansați ca parohi, după decesul sau pensionarea 
celor în vârstă. Aceasta urma să fie studiată de 
Consiliul eparhial şi cu aprobarea patriarhului se 
vor face cele de cuviință. 

De asemenea, părintele Mănescu propunea 
ca preoţilor care predau ore de religie la mai mul- 
te şcoli din localităţi situate departe unele de alte- 
le şi care participă la cercurile pastorale în mod 
regulat, să li se acorde ajutoare băneşti, pentru a 
suporta cheltuielile”. 


Membru al rezistenţei 
anticomuniste 


După instalarea deplină a regimului comu- 
nist, părintele Mănescu avea să se implice în miş- 
carea de rezistență anticomunistă din Muscel ini- 











6 Ibidem, an XI, nr. 13-14, 1-15 iulie 1934, p. 253-254, 
7 Ibidem, p. 257, 260. 


țiată şi dezvoltată de colonelul Gheorghe Arse- 
nescu. Cunoscut ca vechi adept al Partidului Ţără- 
nesc şi, se pare datorită unei legături de rudenie 
cu inițiatorii rezistenței muscelene, părintele Mă- 
nescu era contactat de colonelul Gheorghe Ar- 
senescu în 1949, atunci când se formau grupurile 
de rezistență:. 

Tot părintele Nicolae Mănescu era contactat, 
în aprilie 1952, de preotul Nicolae Andreescu, 
pentru a primi un bilet de la Toma Arnăuţoiu, în 
care îi descria modul de viaţă ale celor din munţi 
vreo ieşire a noastră din situaţia în care ne gă- 
seam“, mărturisea Arnăuţoiu într-un interogato- 
riu din 11 noiembrie 1958. „I-am cerut de Paşti, 
spune Arnăuţoiu, să ia legătura cu vreo legație 
străină să ne scoată afară din RPR“. Însă, demer- 
sul lui Toma Arnăuţoiu a rămas, se pare, fără 
rezultat”. 

Încă din ianuarie 1954, părintele Mănescu, 
deşi avea 70 ani şi era bolnav de tuberculoză - ne- 
putându-se deplasa decât la biserică de sărbători, 
unde slujea -, avea să fie urmărit cu instrumen- 
tele specifice poliţiei politice: încadrarea în agen- 
tura informativă, pentru a i „se stabili cine-l vizi- 
tează, deplasările lor, pe cine ţine adăpostit sub 
diferite pretexte (servitori), manifestările şi orice 
interesează Securitatea Statului“. Era bănuit că, 
prin Lucreția Arnăuţoiu, ar fi în legătură cu frații 
Arnăuţoiu aflați în munţi!o. 


Acuzat de terorism 
la 74 de ani 


Pentru legăturile sale cu rezistența din 
Muscel, la 27 iunie 1958, părintele Mănescu avea 
să fie arestat, fiind învinuit de „săvârşirea infrac- 
țiunii de favorizare a acte de teroare“, prevăzută 
şi pedepsită de art. 6, al. 1 din Decretul Lege nr. 
199/195011. La percheziția domiciliară efectuată 
la arestare i s-au găsit mai multe cărți „reacţiona- 


3 Ioana Raluca Voicu-Arnăuţoiu, Luptătorii din munţi. Toma Arnăuţoiu-grupul de la Nucşoara. Documente ale 
anchetei, procesului, detenţiei, Bucureşti, Editura Vremea, 1997, p. 45. 


9 Ioana Raluca Voicu-Arnăuţoiu, op. cit. p. 453, 544. 


10 ACNSAS, fond Informativ, dosar 675, vol. 22, £. 3-4. În fişa personală care i s-a alcătuit în martie 1954, părintele 
Mănescu era prezentat ca unul care „nu prezintă nici un pericol pentru Securitatea Statului“ (Ibidem, f. 6). 


11 Idem, fond Penal, dosar 50, vol. 28, f. 365. 

re“, privitoare la socialism, naționalism şi religi- 
oase. | s-au mai găsit documente care reflectă ac- 
tivitatea acestui preot pe plan politic, care ulteri- 
or au fost distrusel2. 

La un an de la arestare, adică la 4 iunie 1959, 
organele de anchetă concluzionau învinuirile ca- 
re i se aduceau preotului Nicolae Mănescu: „Din 
ancheta efectuată s-a stabilit că învinuitul Mănes- 
cu Nicolae, înainte de 23 august 1944, a activat în 
PNŢ-Maniu, în care s-a încadrat în anul 1919. Sus- 
numitul a desfăşurat o activitatea vastă în favoa- 
rea acestui partid, pentru care fapt a fost numit ca 
prefect al judeţului Muscel în timpul guvernării 
PNȚ. După 23 august 1944, învinuitul Mănescu 
Nicolae şi-a continuat activitatea în PNŢ-Maniu. 
Fiind cunoscut ca element duşmănos regimului 
democrat popular din RPR, în 1952, numitul Pâs- 
Iaru Serafim (condamnat în cazul bandei Şerban- 
Voican 15 ani muncă silnică) care luase legătura 
cu teroriştii din banda Arnăuţoiu, pe munți, i-a fă- 
cut cunoscut acest lucru numitului Mănescu Nico- 
lae, despre discuţiile purtate de el cu teroriștii 
Arnăuţoiu Toma şi Arnăuţoiu Petre, cum le-a pus 
la dispoziţie toate produsele medicamentoase de 
la o lucrare silvică din munți şi că aşa cum s-a înţe- 
les cu teroriștii îi transmite lui Mănescu Nicolae 
salutări din partea numiţilor: Arnăuțoiu Toma şi 
Arnăuţoiu Petre. În 1952, teroriştii: Arnăuţoiu To- 
ma, Arnăuţoiu Petre, Jubleanu Constantin şi Plop 
Maria, studiind posibilitatea trecerii frauduloase 
a frontierei şi orientându-se asupra numitului 
Mănescu Nicolae, ca fiind considerat de ei cu posi- 
bilități şi relaţii de a interveni pe lângă reprezen- 
tanții diplomatici au statelor capitaliste acreditaţi 
în RPR, pentru a le înlesni trecerea frauduloasă a 
frontierei. Ca urmare, teroriştii Arnăuţoiu Toma 
şi Arnăuţoiu Petre au scris o scrisoare adresată 


12 Ibidem, £. 367-368. 
13 Ibidem, £. 422-424. 
14 Ibidem, vol. 42, f. 44-44. 


numitului Mănescu Nicolae, pe care i-au trimis-o 
prin numitul Andreescu Nicolae, membru al ban- 
dei, în vara lui 1952. În acest sens, Andreescu Ni- 
colae s-a deplasat la Câmpulung Muscel şi a luat 
legătura cu învinuitul Mănescu Nicolae în domici- 
liul acestuia, căruia i-a predat scrisoarea trimisă 
de teroriști, a purtat cu acesta discuţii despre le- 
găturile sale cu banda, rămânând stabilit ca ulte- 
rior să dea răspuns la cele ce solicitau teroriștii. 
Cele arătate mai sus sunt probate prin: declarați- 
ile învinuitului Mănescu Nicolae, de la dosar, în 
care îşi recunoaşte faptele, declaraţiile terorişti- 
lor Arnăuţoiu Toma şi Arnăuţoiu Petre de la do- 
sar, precum şi declaraţiile preotului Andreescu 
Nicolae“. Pentru acestea era acuzat de omisiunea 
denunțării prevăzută şi pedepsită de art. 228 al. 1 
combinat cu art. 207 al. 1 Cod Penali5. 


Mort în temniţă 


La 9 septembrie 1959, la proces, părintele 
Nicolae Mănescu a recunoscut cele spuse în an- 
chetă, cu o semnătură abia lizibilă!*. La 21 sep- 
tembrie Tribunalul Militar al Regiunii a II-a Mi- 
litare, Colegiul de fond dădea Sentința nr. 174, 
prin care părintele Nicolae Mănescu era condam- 
nat la patru ani închisoare corecțională, pentru 
infracțiunea prevăzută şi pedepsită de art. 228 al. 
1 CP combinat cu art. 207 al 1 CP. Totodată i se 
confisca întreaga avere, iar detenţia i se computa 
de la 28 iunie 195815. La 26 noiembrie 1959, prin 
Decizia nr. 546 a Tribunalului Suprem al RPR, 
Colegiul Militar i se respingea recursuli6. 

Părintele Mănescu nu avea să reziste mult re- 
gimului de exterminare prin care a fost purtat, în- 
cât la 31 iulie 1961 a decedat în penitenciarul Bo- 
toşani!. 


15 Ibidem, f. 77, Proba infernului... p. 79; loana Raluca Voicu-Arnăuţoiu, op. cit, p. 763. 


16 ACNSAS, fond Penal, dosar 50, vol. 42, £. 537. 


17 În dosarul penal privitor a rezistența condusă de Toma Arnăuţoiu, într-un document din 6 ianuarie 1962 se 
spune că preotul Mănescu ar fi decedat, urmând ca bunurile sale să fie predate unei rude (ACNSAS, fond Penal, 
dosar 50, vol. 28, f. 389); cf. Constantin Voicescu, Oameni ai Bisericii în rezistenţa anticomunistă din munții şi 
codrii României, în „Analele Sighet“, vol. 2, Fundaţia Academia Civică, Bucureşti, 1995, p. 286; Mărturisitori de 
după gratii. Slujitori ai Bisericii în temnițele comuniste, supliment al revistei „Renaşterea“, Cluj Napoca, 1995, 
p. 49; Cicerone Ioniţoiu, Cartea de aur a rezistenței româneşti împotriva comunismului, vol. |, Hrisovul, 1995, 
p. 98, 338; Vasile Manea, Preoți ortodocși în închisorile comuniste, ed. a II-a, Patmos, 2001, p. 163; „Memoria, 
revista gândirii arestate“, nr. 12, p. 131. În Paul Caravia coord., The Imprisoned Church. Romania, 1944-1989, 
INST, Bucharest, 1999, p. 242-se susține 31 iulie 1961 ca dată a decesului. 

Sf. loan Gură de Aur în dialog cu un păgân 


Monahism şi filosofie 


George Enache 





doxă Română din 1883 am întâlnit tălmă- 

cirea unui text al Chrisostomului şi anu- 
me AJ doilea discurs contra adversarilor vieții 
monastice. Autorul „traducţiunii“ este protosin- 
ghelul Gherasim Safirin, cel care, la începutul 
veacului XX, a jucat un rol eminent în „criza bise- 
ricească“ din Vechiul Regat. În epocă înfăptuirea 
acestei traduceri avea o dublă importanță: con- 
tribuia la acoperirea unui gol imens, cel de tălmă- 
ciri din Sfinţii Părinţi şi se constituia într-un posi- 
bil răspuns adresat peste timp de marele episcop 
constantinopolitan celor care, pătrunşi de ideile 
moderne, contestau cu vehemență valorile mo- 
nahismului. 

Prin textul menţionat Sf. loan Gură de Aur 
încerca să înlăture obiecțiile unui nobil de religie 
păgână, îndurerat de convertirea Ia creştinism şi 
intrarea în cinul monahal a fiului său. Dincolo de 
părăsirea zeilor tradiţionali, tatăl nu putea accep- 
ta modul de viață ales de fiu, contrar celui obiş- 
nuit şi care-l împiedeca să urmeze cuvenitul 
cursus honorum rezervat familiilor de vază. loan 
angajează un dialog cu tatăl celui convertit, pe 
care acesta îl acceptă: „Tu eşti grec şi necredin- 
cios, tu doreşti cu toate acestea să pleci urechea la 
acest discurs“. 

Când se pune problema alegerii unui mod 
de viață vine firesc şi întrebarea despre scopul 
acestuia. loan nu încearcă în mod explicit să de- 
monstreze că viața monahală aduce darurile divi- 
nității, în care partenerul de discuţie nu crede, ci 
porneşte de la avantajele terestre pe care le oferă 
un mod de viață ascetic, aruncând abia la sfârşi- 
tul discursului o punte spre viața de dincolo. 
Sfântul discută înțelesul unor concepte precum 
avuţie, sănătate, glorie, privilegiu, putere, onoa- 
re, pietate, fericire, esenţiale pentru existența 
umană, cu scopul de a vedea în care mod de viață 


R ăsfoind numerele revistei Biserica Orto- 


se realizează acestea deplin: în cel ales de tată ori 
în cel ales de fiu. Evident că Ioan îl aprobă pe ul- 
timul şi foloseşte împotriva tatălui argumente 
luate din propria sa tradiție păgână. Poate fi însă 
apropiat modul de viață creştin, monastic în spe- 
cial, de anumite aspecte ale păgânismului? Marii 
autori creştini nu au ezitat să dea răspunsul, aso- 
ciind creştinismul cu filosofia. 

Nu este locul să discutăm aici o problemă 
atât de complexă cum este cea a legăturilor între 
filosofia antică şi creştinism. Lucrurile sunt în ge- 
neral bine cunoscute. Puţini au reuşit însă să sur- 
prindă cu atâta rafinament resorturile acestei 
chestiuni cum a făcut-o Pierre Hadot în Ce este 
filosotia antică? În cele ce urmează ne vom referi 
la textul episcopului de Constantinopol, autor ne- 
valorificat în lucrarea lui Hadot. 

loan Gură de Aur doreşte să arate că un mod 
de viață precum cel ales de fiul convertit a existat 
şi în păgânism, iar cei care l-au practicat s-au bu- 
curat de mare cinste. Este o invitație implicită de 
a se judeca după aceeaşi scară valorică, adică o 
atitudine apreciată în păgânism să fie la fel valo- 
rizată şi în cazul creştinismului. De asemenea, 
Ioan se străduieşte să arate primatul valorilor spi- 
rituale asupra celor materiale, fapt de natură să 
sensibilizeze pe orice păgân cultivat şi iubitor de 
înțelepciune. 

Iată, pe scurt, argumentele autorului creştin. 

Discutând despre ce înseamnă adevărata bo- 
găţie loan consideră pe călugăr „un suveran al pă- 
mântului şi mărilor“ care se simte pretutindeni ca 
acasă şi care ştie că va găsi mereu cu ce să-şi as- 
tâmpere foamea şi setea. Lipsit de cele mai ele- 
mentare lucruri solitarul este totuşi un om fericit: 
„Niciodată nu vei despoia cu totul pe un solitar, 
câtă vreme i-ar rămâne veştmântul virtuții, nicio- 
dată nu-l vei putea face să moară de foame, pe 
câtă vreme va şti unde se află adevărata hrană“. 
Spre deosebire de acesta omul bogat din punct de 
vedere material duce permanent grija avuţiei sa- 
le, care stârneşte invidii. 

Evident că traiul în natură îl face pe solitar 
mai sănătos iar relativa izolare „nu aduce ocară“, 
ci poate fi izvor de glorie. loan respinge ideea că 
numai trăind în palatele din oraş, înconjurat de 
slujitori, ducând o viață luxoasă, fiind permanent 
prezent în piața unde se împart bani în stânga şi 
în dreapta se poate obţine gloria şi adeziunea po- 
porului. Aici Chrisostomul menţionează câteva 
personaje ale căror destine s-au împletit: Diony- 
sios din Siracusa şi Platon, Archelau şi Socrate. Ci- 
ne-şi mai aduce aminte de Dionysios şi Archelau? 
Cu toate acestea ei au dus o viaţă conform stan- 
dardelor de mai sus. Însă numele lui Platon, So- 
crate, Diogene, Aristide, Epaminondas, care au 
vieţuit în asceză şi nu s-au amestecat în treburile 
statului, îşi păstrează intacte gloria. Dacă prin glo- 
rie se înţelege opinia şi lauda vulgului, atunci ta- 
tăl poate să fie liniştit. Fiul său va fi înconjurat cu 
mai multă admiraţie decât toți regii pământului. 

Dacă de la viață dorim privilegii şi putere, 
tot la cel solitar le vom găsi cu adevărat. Dacă 
prin privilegiul puterii suverane se înțelege posi- 

bilitatea de a te putea răzbuna asupra inamicului 
şi de a recompensa pe amici, atunci acest privile- 
giu nu poate fi aflat în întregime nici la împărat. 
Solitarul este mai presus de toate. El nu are ne- 
voie să dea lovituri, pentru că nu poate fi lovit: 
„În zadar l-ai ameninţa cu exilul, el nu are patrie 
şi fiindcă nu aspiră la glorie nu se teme de necins- 
tire“. Nu se teme nici de moarte, pentru că ea este 
un liman izbăvitor. El singur are curajul să în- 
frunte autoritatea statului, însă atitudinea sa con- 
secventă este de iubire a întregii omeniri. 

La întrebarea dacă un asemenea om are 
vreun rost pentru ceilalţi, loan răspunde că el 
poate fi un medic al sufletelor, lecuind acolo un- 
de toţi ceilalți dau greş. Cei care-l vor cerceta pe 
monah în pustie vor găsi „liniştea şi filosofia“. 
Tatăl trebuie să fie mândru de fiul său care a ales 
filosofia creştină, care îmbină în ființa ei „lucru- 
rile în aparență cele mai opuse, grandoare şi su- 
punere, pe care le reuneşte în aceeaşi inimă“. 

La sfârşitul dialogului are loc o strălucitoare 
discuţie despre tinereţe, bătrâneţe şi moarte. 
Ioan înţelege fericirea ca o „scutire de orice chin, 
de orice întărâtare“. El respinge aşa zisele „virtuţi 
ale tinereţii“ (necumpătarea, preacurvia) care 
produc mai mult suferință şi nu sunt vrednice de 
un suflet nobil. 

O viață de asceză aduce o bătrâneţe liniştită 
şi fără teamă de moarte. Şi aici loan Gură de Aur 
invită cu delicateţe pe interlocutorul său în pla- 
nul metafizic, ținând să-i amintească că şi grecii 
împart lumea de dincolo între Tartar şi Câmpii 
Elizee şi că trebuie să medităm asupra destinului 
nostru de după moarte, ce poate fi influențat de 
existența noastră terestră. 

Este valabil discursul lui loan şi în ziua de 
azi? Mulţi i-ar accepta ideile, deşi în proporţie mai 
redusă decât în secolul IV, unde se preta pe un 
orizont de aşteptare de tip ascetic şi anticivitas. 
Pe de altă parte, textul este important prin încer- 
carea lui Ioan de a da drept de cetate unui curent 
religios perceput în acel veac în afara cadrelor 
instituţionalizate. Încă se mai simte spiritul rebel 
al monahismului originar pe care loan încearcă 
să-l „domesticească“ şi să-i arate utilitatea socială. 

Dincolo de ideile în sine, rămâne abordarea 
aleasă de marele Părinte al Bisericii, una a dialo- 
gului şi a schimbului de idei, fără intoleranță şi re- 
sentimente. 

Leul mort din savană 


C.D. Zeletin 





lieful care îl reprezenta în gips, acordul bar- 

bar dintre sprâncene şi mustață încă trimitea 
fiori asiaţi din mijlocul peretelui din faţă al somp- 
tuosului hol de onoare al Facultăţii de Medicină 
din Bucureşti, unde atmosfera de elevaţie clasică 
fusese dusă la împlinire de pensule şi dălți ale 
subțirimii autohtone, în şiruri de busturi şi râuri 
de portrete ale înaintaşilor învățământului supe- 
rior medical românesc, semnate uneori de pictori 
ca Theodor Aman ori sculptori ca Ion Georgescu, 
preţioase opere de artă ce fuseseră izgonite prin 
poduri, subsoluri ori unghere... Şi pentru a prin- 
de doi iepuri dintr-un foc, o minte impie dar nu 
întru totul nesocotită dispusese ca basorelieful în 
ipsos al lui Stalin, turnat pe măsura vechiului 
basorelief de bronz al lui Carol Davila, ctitorul 
nobilei instituţii, să nu-l înlocuiască pe acesta, ci 
să-i fie aplicat deasupra. Şi aplicat a fost... Astfel 
încât cine trecea de propileele intrării era izbit de 
alba imagine improvizându-l de circumstanță pe 
ctitorul desctitorilor româneşti, bulgăre de zăpa- 
dă din stepa rusească zvârlit în obrazul catapetez- 
mei noastre. Câtă facilitate naivă şi cât prost gust 
să aşezi gips peste bronz, adică vremelnicie peste 
eternitate, câtă insolență să lipeşti imaginea min- 
ciunii peste fața adevărului, câtă jignire să astupi 
imaginile înălțării unui neam cu o imagine ce 
aminteşte îngrozitorii ciulini călători prin deşer- 
turile răsăritului, câtă nefericire să sufoci cu efi- 
gia maleficului despot profilul unui ctitor de cul- 
tură! Cele două dreptunghiuri coincideau în di- 
mensiunea geometrică pe cât erau de neconcor- 
dante în privința dimensiunilor morale... Dorința 
comanditarilor de exactitate şi închidere ermeti- 
că, astfel încât nici un crâmpei de bronz, oricât de 
mic, să nu iasă de sub capacul de gips al raclei fi- 
xate pe perete, exprimă cum nu se poate mai bine 
încrâncenarea neputinței vinovate... 

Era întâlnită în acei ani pe sălile facultăţii o 
doamnă spre şaizeci de ani, înaltă, blândă însă 


Pas 
] n 1955, Stalin murise de doi ani, însă basore- 


lipsită de zâmbet, cu trăsături generoase, privind 
în mersul ei totdeauna preocupat şi majestuos 
prea departe pentru a intersecta interesul sau 
chiar amabilitatea cuiva. Nu era câtuşi de puţin 
absentă, însă nu privea în ochi pe nimeni. Dez- 
velindu-i către ceafă un coc lejer, eşarfa lunecată 
de pe tâmple mai tot timpul rămânea căzută, în 
felul femeilor concentrate în ceea ce fac. Sobră şi 
serioasă în muncă, avea programul egal de încăr- 
cat de la o zi la alta. O tristeţe slavă îndulcea nu- 
ştiu-ce severităţi iberice ale chipului ei distins. Era 
doamna Lidia Poncet de Sandon, profesoara de 
rusă şi, pentru cine voia, de engleză, franceză ori 
germană. Aristocrată izgonită de tumulturile re- 
voluţiei ruseşti în țara noastră, purta în vine sân- 
gele limbilor pe care le vorbea, simțindu-se însă, 
înainte de toate, oricând şi oriunde, rusoaică. 
Chiar şi în felul de a privi problema apartenenţei 
Basarabiei... 

Într-o zi, negăsind amfiteatru să-şi țină semi- 
narul, doamna Poncet îşi aduse grupa în holul de 
onoare. Figura de gips a tiranului trecuse cu vre- 
mea, graţie stereotipiei, într-o mare absență. Mai 
nimeni nu se uita la el, era doar pretutindeni, aşa 
că profesoara, fără să-şi facă probleme, a tras 
scaunele dispunându-şi grupa în falangă macedo- 
neană exact sub sinistra metopă de unde o privea 
Stalin, pe care - aveam s-o aflu mai tîrziu în con- 
vorbiri acasă la domnia sa - îl detesta din adâncul 
sufletului ei puternic şi simplu, punându-i în sea- 
mă un ocean de sînge... 

„Şi când ora de limba rusă era lină cum nu 
se mai poate, deodată un trosnet grozav umplu 
spaţiul: ipsosul rectangular se prăbuşi cu Stalin 
cu tot pe ciment, sfărâmându-se în țăndări, lă- 
sând să apară de sub el, triumfal justiţiei imanen- 
te, basorelieful în bronz cu figura prestanţă a ge- 
neralului doctor Carol Davila, despre care aceştia 
nici nu ştiau că se află dedesubt... îngroziți, stu- 
denții săriră în picioare încremenind fără să în- 
drăznească a se privi unii pe alții, vinovaţi de ne- 
vinovăţie, drepți ca o pădure arsă. O paralizie 
stranie amortiza cutremurul sufletelor şi nimeni 

nu cuteza să ia vreo hotărâre. Cioburile îi hipno- 
tizau cu albeața ochilor de cobră oarbă: cum să în- 
tinzi mâna spre ele ori să te gândeşti la panerul 
de nuiele al fachirului în care să le aduni?! Sau, 
Doamne fereşte, la mătură... 

Tiranul zăcea pe pardoseala rece, făcut zob 
de braţul cu puteri de Herakles al întâmplării, ca 
Hidra din Lerna. Multiplicarea în cioburi trezi în 
adâncimile memoriei ancestrale ceva din spaima 
instinctivă față de arma de elecţie a vieții: înmul- 
țirea. Iar peste această aprehensiune unanimă se 
născu, în acea clipă de dramatism sec, frica unuia 
față de celălalt, într-o situaţie în care şi acțiunea şi 
abținerea erau vinovate deopotrivă. Aerul dintre 
studenţi deveni un bazalt străveziu şi, probabil, 
consistenţa lui îi ținea în picioare, altfel ar fi căzut 
leşinaţi de spaimă. 

Într-un tîrziu simţiră nevoia ca măcar 0 vo- 
cală - de pildă a din vai! - să sfâşie spaţiul imens, 
pentru ca gândul să se formuleze şi emoția să se 
descarce, însă nu numai emoțiile, ci trupul însuşi 
căuta repede, dacă tot izbutise să se urnească, o 
gaură de şarpe, părăsind încremenirea ce le ofe- 
rise reazem. Sala vastă continua să fie mormânt 
iar tăcerea deasupra lor lespede pe care nu scrie 








nimic. Survenise perplexitatea şi poate unii ar fi 
vorbit, dar îşi simțeau gâtlejul încărcat de consoa- 
ne, coş plin cu mingi de pâslă, astfel încât nici o in- 
tenţie nu se putu exprima în cuvinte. Fără vocale, 
gândul nu ajungea să închege un mesaj, ci numai 
un gângăvit şi un sâsâit penibil, copii surdomuți 
ai zgomotului. 

Uneori ne dăm seama de forţa întregului 
abia în momentul descompunerii lui în părți. Fria- 
bilitatea trece în consistență şi disoluția în alcă- 
tuire. Aşa se face că figura lui Stalin, ce-şi trăia de 
ani o moarte indiferentă tuturor, căpătă brusc 
viață prin moarte. Într-adevăr, în bucățele era de- 
a dreptul viu... Clipa dispariţiei cuiva are darul de 
a-i trasa pentru întâia oară, într-un fel nou, contu- 
rul real, care în alte împrejurări e perceput mic- 
şorat, ca orice convenţie ce se afundă în propria 
ei perspectivă. 

Târziu, studenţii s-au retras într-o tăcere apă- 
sătoare, unul cîte unul, cu doamna Poncet la ur- 
mă, lăsând neatinsă sfărâmătura albă, care nu se 
ştie cât va fi zăcut împrăştiată pe podea. În sava- 
nă, leul şi mort continuă să îngrozească vulturii şi 
hienele, uscându-se acolo nesfâşiat, el atoate sfâ- 
şietorul... 

Păcate postmoderne 


Alexandru Nicolin 





tiv în bună măsură datorită relaţiilor de in- 
certitudine ale lui Heisenberg şi a gâlcevii 
acestuia cu Einstein care, nepătruns pesemne de 
teoria dubiului cuantic, se întreba, retoric, dacă 
„Dumnezeu aruncă cu zarurile“. Departe de cu- 
burile de os ale divinității, bătăile din aripi ale 
unui fluture hawaiian modificau prin anii "60 vre- 
mea din New York. Era timpul când Edward Lo- 
renz, tatăl întru haos al fluturelui buclucaş, teo- 
retiza sensibilitatea de condiţiile inițiale. Legile 
de mişcare, se ştie acum în fizica neliniară, pot de- 
veni inutile fără o cunoaştere infinit precisă a 
condiţiilor iniţiale, bătaia din aripi a unui fluture 
din Hawaii influențând dramatic, la o lună dis- 
tanță, vremea din New York. Imanent-umana im- 
precizie transformă determinismul în haos, după 
cum şi haosul poate fi la rândul său, iată, deter- 
minist. Oximoron mai clar nici că se poate. 
Religia este, pe filon etimologic cel puţin, o 
formă de cunoaştere. Una bazată pe primatul ini- 
mii, „religio“ trimițând de altfel, prin „religare“, 
la refacerea legăturii cu divinitatea. Pentru a re- 
face legătura cu Dumnezeu trebuie însă să-l înţe- 
leg Creaţia. Ăsta e şi motivul pentru care „fac fizi- 
că“. Pentru că admiraţia, muţenia în fața Creaţiei, 
îmi e necesară dar nu suficientă. Pentru că fizica 
- ştiinţa în general - poate îmbogăţi discursul 
teologic, adăugând nuanțe şi limpeziri acolo 
unde teologhisirea nu mai răspunde nevoilor vie- 
ţii de zi cu zi. Pentru că nu cred într-un limbaj teo- 
logic cvasi-analfabet şi complet decuplat de la pul- 
sul culturii ştiinţifice, după cum nu cred că exerci- 
țiul mental dăunează trăirii duhovniceşti. 
Compătimesc, de altfel, cele două tabere de 
fundamentalişti care domină azi mass-media. Pri- 
ma tabără e compusă din uvrierii docili de pe tă- 
râmul cantitativului care L-au exilat pe Hristos 
(înapoi) în paginile cărții, osificând pe cât se poa- 
te viaţa duhovnicească. Iar osificarea este, după 
cum se ştie, prima fază a casării. A doua tabără, 


F izica cuantică a intrat în imaginarul colec- 

culmea ironiei pentru o religie a Logosului cum e 
creştinismul, e o armată de infanterişti cu sutană, 
dar nu numai, ce luptă pentru osificarea cuvântu- 
lui, pentru supremaţia dialectului popesc. Sluji- 
tori ai „demonului lozincăriei şi al stereotipiei ec- 
lesiastice“, după minunata expresia a lui Stein- 
hardt, ei siluiesc deopotrivă inteligența şi bunul 
simț. Talibani sunt deopotrivă şi unii, şi alții. Pri- 
mii sunt talibani întru relativizare, cei din urmă 
întru împietrire. Primii deconstruiesc (întru 
haos) realitatea, atât cea exterioară, istorică, cât 
şi cea interioară, umană, şi osifică (întru casare) 
viața duhovnicească. Cei din urmă împietresc (în- 
tru leneveală) limbajul şi anatemizează (tot întru 
leneveală) ştiinţa. Primii, specimene îndeobşte 
sclivisite şi (uneori) poliglote, se şi ne dedulcesc 
întru europenizare şi ecumenism. Cei din urmă, 
„nu călugări, ci cuiere de haine călugăreşti“, după 
expresia lui Arsenie Boca, dimpotrivă. Şi unii, şi 
alții văd viaţa doar în alb-negru. Talibanii întru 
relativizare nu vor să-şi folosească inima, cei în- 
tru împietrire, rațiunea. 

Fluturii în fizică sunt doar un simbol. Nu al 
sufletului, ca la vechii greci, ci al construcției şi 
deconstrucţiei continue a propriilor noastre cer- 
titudini şi dubii. Sunt semne că încercăm să ago- 
nisim înțelepciunea şi cu preţul a tot ce avem să 
căpătăm priceperea (Pilde 4:7). Iată de ce „fac fi- 
zică“. 

O personalitate a medicinei 


românesti: 


Elena Densuşianu-Pușcariu 


Prof. dr. Elena Densușianu-Pușcariu a fost prima femeie protesor 
universitar al unei facultăţi de medicină din România şi prima femeie 
profesor de clinică oftalmologică din lume. În opiniea noastră însă nu acest 
fapt cel mai important aspect al personalității sale, dar din păcate este 
singurul reținut şi evocat astăzi. Cel mai important este modul în care a 
abordat oftalmologia atât din perspectivă ştiinţifică şi practică, cât şi din 


Richard Constantinescu 





perspectivă socială. 

fârşiul sec. XIX şi începutul sec. XX repre- 
$ zintă pentru şcoala medicală ieşeană o 
perioadă în care s-au afirmat nume presti- 
gioase ale medicinei româneşti. Dacă astăzi unii 
îşi fac un titlu de glorie din a fi trecut printr-un 
stagiu în străinătate sau de a fi publicat (contra 
cost) vreo lucrare într-o revistă din vest, în acele 
vremuri mare parte din tinerii medici români se 
formau la prestigioase universități occidentale 
iar cărțile acestora erau editate alături de cele ale 
marilor presonalități. Ludovic Russ-sr., Leon 
Scully, Constantin Botez (întemeietori ai şcolii de 
chirurgie), Alexandru Brăescu (a pus bazele Spi- 
talului Socola - Iaşi), Ion Ciure (fondator al învă- 
țământului de medicină legală din Moldova), Ni- 
colae Leon (întemeietorul parazitologiei în Ro- 
mânia), Aristide Peride (creatorul şcolii de anato- 
mie), George Bogdan (fondatorul deontologiei 
medicale ieşene), Alexandru Ionescu-Matiu (per- 
sonalitate reprezentativă a învățământului far- 
maceutic românesc) sunt doar câteva nume de 
iluştrii înaintaşi ai învățământului medical supe- 
rior din Iaşi care s-au specializat sau au activat o 
vreme în universităţile sau clinicile din Europa. 


Repere biografice 


În galeria acestor personalități figurează Ele- 
na Densuşianu-Puşcariu, oftalmolog, care a re- 


prezentat un reper în medicina românească. 
Născută la 3 martie 1875 la Făgăraş, în familia lui 
Aron Densuşianu, filolog, profesor la Universita- 
tea din Iaşi, soră a lui Ovid Densuşianu, poet, cri- 
tic şi istoric literar, obține diploma de Doctor în 
medicină şi chirurgie a Facultăţii de Medicină din 
Iaşi, în 1899. Pleacă la Paris, unde lucrează alături 
de personalități ale medicinei mondiale: prof. 
Andre Victor Cornil, Emil Roux şi Ilia Ilici Meci- 
nikov. După întoarcerea în țară este, pe rând, pre- 
parator la laboratorul de anatomie patologică al 
Facultăţii de Medicină din Bucureşti, medic se- 
cundar al Eforiei, medic secundar al Sp. „Sf. Spi- 
ridon“ Iaşi, medic secundar al Serviciului de boa- 
le de ochi, docent în oftalmologie al Facultăţilor 
de Medicină din Iaşi şi Bucureşti, asistent al Cli- 
nicei Ottalmologice din Bucureşti, apoi Şef de cli- 
nică, pentru ca în 1920 să devină șefal Clinicii de 
Oftalmologie din Iaşi. Deşi a pornit de la o bază 
materială nesemnificativă: o cutie cu lentile pen- 
tru ochelari, Elena Puşcariu a crescut numărul de 
paturi, saloane, laboratoare, săli de operaţie, a 
creat un important material iconografic, cameră 
de mulaje (realizate după cazuri din clinică), ca- 
meră obscură, având o activitate deosebită, în 
primii 10 ani în clinică practicându-se peste 2.500 
de intervenții. 

Când la acea vreme erau suficienți colecţio- 
nari de date şi prea puţini coordonatori ai unor 
subiecte vaste, Elena Puşcariu publica lucrări în 
colaborare cu Pinoy, V. Babeş, Noguki, Gh. Mari- 

nescu, G. Socor sau tratate în Anglia, Argentina, 
ca unic autor sau împreună cu colaboratorii. Cele 
două cursuri editate în 1927 prezintă o imagine 
coerentă a concepţiei sale privitoare la oftalmo- 
logie - cuprind expozeuri clinico-experimentale, 
terapeutice, incursiuni în istoria medicinei, hărți, 
fotografii şi desene color realizate chiar de Elena 
Puşcariu după cazurile din clinică. 

A observat şi anticipat concluzii cu caracter 
practic rămase fundamentale în clinică; a avut 
contribuții la epidemiologia, formele clinice şi te- 
rapia curativ-profilactică a bolilor oculare; inves- 
tigarea implicaţiilor oftalmologice ale patologiei 
generale; a descris trei noi metode în chirurgia of- 
talmologică; a dezbătut problema traumatisme- 
lor oculare datorate războiului; a prezentat nu- 
meroase procedee de chirurgie plastică; a realizat 
experimental keratită folosind bacilul Calmette- 
Guerin; în 1925 a abordat tratamentul cataractei 
la diabetici; în 1931 a publicat rezultatele a 68 in- 
tervenţii cu „metoda Stănculeanu“ (extragerea 
intracapsulară a cristalinului); alături de prof. D. 
Manolescu s-a aflat printre cei care au publicat şi 
prezentat noi studii referitoare Ia epitelioamele 
corneei, plasmocitomul conjunctival, sarcomul 
coroidian; a contribuit la precizarea cadrului no- 




















sologic a corioretinitei Jensen şi în special a go- 
mei retrobulbare a nervului optic, aducând valo- 
roase informaţii semiologice neurologiei; împre- 
ună cu colaboratorul său, dr. D. Lăzărescu, a pub- 
licat rezultatele cercetării a 684 de cazuri de che- 
rato-conjunctivită eczematoasă, propunând ca 
această afecțiune să fie numită, oftalmie scrofu- 
loasă (1930). 

Prima descriere exactă a trahomului (con- 
junctivita granulomatoasă) pe plan mondial îi 
aparţine Elenei Puşcariu, prin lucrarea Le tra- 
chome (La conjonctivite granuleuse). Au point de 
vue Clinique et avec des consideration sur son 
€tat en Roumanie - 1914, apărută într-un mo- 
ment în care unele cărți străine prezentau eronat 
multe noțiuni, altele nedescriind faza de început 
a bolii. A descoperit şi descris „semnul inelului“ - 
format din pliul semilunar şi fundurile de sac cu 
infiltraţie de țesut trahomatos. A introdus o foaie 
de observaţie specială pentru bolnavii cu tra- 
hom, din care să rezulte rapid datele cu privire la 
originea infecţiei, prezența altor bolnavi cu tra- 
hom, vechimea bolii şi tratamentele anterioare 
urmate. A preconizat măsuri speciale privind 
profilaxia trahomului: conferințe, editarea de 
broşuri, deplasarea în şcoli; la nivel guvernamen- 
tal să se prevadă un buget pentru profilaxia bolii; 
să se interzică / limiteze accesul pe teritoriul Ro- 
mâniei a persoanelor cu trahom. 


Observaţii esenţiale 


Interesul pentru neurosifilis a fost ilustrat 
prin stabilirea mai exactă a ponderii etiologiei 
luetice în afecțiunile oculare, elucidarea unor as- 
pecte patogenice neurooftalmologice, determi- 
narea precisă a cadrului nosologic a unor afec- 
țiuni, stabilirea metodelor optime de tratament. 
A introdus examenul serologic pentru sifilis la 
toți bolnavii internați. Sublinia necesitatea pro- 
filaxiei sifilisului ca armă eficace împotriva ceci- 
tății susținând numeroase conferințe în țară. Suc- 
cesiunea de lucrări publicate în „Archives d'oph- 
talmologie“ - 1931, constituie o adevărată mono- 
grafie privitoare Ia acest subiect. Nu s-a lăsat in- 
fluențată de opiniile anilor 1920-1930 privitoare 
la eficiența malario-terapiei în sifilisul nervului 
optic, fiind printre primii autori din lume care 
demontează acest mit. Emite concluzia că febra 

malarică nu are efect curativ în aceste forme, 
având primordialitate pe plan mondial referitor 
la cele susținute, contrar unora care şi în anii 
1935 erau adepţii acestei forme de terapie. 
Descrie un semn particular în neurosifilis: „sem- 
nul Elena Puşcariu“ - înfundarea regiunii zigo- 
matice la 10-14 % din bolnavi şi cefaleea sifilitică, 
prezentă la majoritatea pacienţilor, fără a avea 
însă caracterul descris anterior şi fără o localizare 
specifică. 

În 1913 la Bucureşti publică Instrucţiuni po- 
pulare pentru prevenirea orbirei, ce s-au distri- 
buit în şcoli, gări şi primării din toată ţara. Preve- 
deau măsurile ce se impun pentru prevenţia of- 
talmiei purulente şi a conjunctivitei granuloase, 
precum şi cele de prim ajutor în cazul traumatis- 
melor oculare. Introduce din 1931 o condică spe- 
cială destinată celor cu pierderea totală a vederii, 
considerați incurabili; concluziona că în România 
se ajungea la un număr de 3.000 de persoane ca- 
re-şi pierdeau anual vederea, arătând că la marea 
majoritate vederea ar fi putut fi salvată. 

Pentru prevenirea bolilor oculare propunea: 
profilaxia bolilor sociale: sifilisul, gonoreea şi tu- 
berculoza; campanii de informare cu privire la 
mijloacele de evitare a bolilor oculare şi la mă- 
surile ce se pot lua în aceste cazuri (ex. prezența 
în cadrul comunităților sărace a „surorilor şi in- 
firmierelor de ocrotire“), măsuri speciale: stabi- 
lirea frecvenţei bolilor oculare faţă de celelalte 
prin introducerea unor fişe individuale de sănă- 
tate; înființarea a cel puţin unui serviciu de oftal- 
mologie la două judeţe; crearea unor echipe mo- 
bile de specialişti pentru efectuarea de examene 
oftalmologice, mici intervenţii, completarea fişei 
individuale de sănătate („care trebuie să fie obli- 
gat să o aibă fiecare locuitor, mai ales rural“) cu 
toate datele privitoare la aparatul vizual; intro- 
ducerea gratuităţii C.F.R. la bolnavii ce necesită a 
fi trataţi într-un centru oftalmologic; examinarea 
AV a tuturor şcolarilor, susţine înființarea unor 
clase speciale pentru ambliopi, cum se proceda la 
acea vreme în țările occidentale (astăzi este aban- 
donată această practică, pledându-se pentru inte- 
grarea copiilor cu tulburări de vedere în cadrul 
comunității şi nu izolarea lor); măsuri de instrui- 
re şi dotare a medicilor de circumscripție pentru 
acordarea primului ajutor în diverse cazuri afecţi- 
uni oculare. 


Scriitoarea 


A fost aleasă membru al Societăţii de oftal- 
mologie britanice, al Societăţii de oftalmologie 
franceze şi al Societăţii de oftalmologie din Italia. 
În 1927 Elena Puşcariu a fost Preşedinte al Socie- 
tăţii de Medici şi Naturalişti (prima societate ştiin- 
țifică românească, înființată la Iaşi în 1833) con- 
tribuind la creşterea prestigiului acestei prime 
societăți ştiinţifice româneşti. 

Pe lângă activitatea ştiinţifică, a fost scriitor 
(Ocrimă socială sau Urmările lipsei unei legi pen- 
tru căutarea paternităței, Bucureşti, Tipografia 
Ziarului Cronica Thoma Basilescu, 1906), tradu- 
cător (Basme din Transilvania, Friedrich Miller, 
Bucureşti, Minerva Institutul de Arte Grafice şi 
Editură, 1914) - fapt nemenţionat până acum, is- 
toric al ştiinţei (publicând sau susținând confe- 
rinţe precum aceea din 1937, Pensce et philophie 
scientifique), artist plastic - pictor (v. Teohari An- 
tonescu, Jurnal 1893-1908, Ed. Limes 2005) şi un 
foarte talentat desenator. Elena Puşcariu a moş- 
tenit geniul familiei de cărturari a Densuşienilor. 
A fost căsătorită cu Emil Puşcariu, profesor la Fa- 
cultatea de Medicină din Iaşi, creator al Institutu- 
lui antirabic din Iaşi, politician, artist plastic. Du- 
pă moartea soțului său, a donat cărțile acestuia 
Bibliotecii Laboratorului de Histologie de la Fa- 
cultatea de Medicină din Iaşi. 

După pensionare, în ciuda tuturor difi- 
cultăţilor apărute, ce ţineau de al doilea război 
mondial, şi-a continuat activitatea clinică şi pu- 
blicistică. O regăsim în numărul 10-11-12 din de- 
cembrie 1946, la rubrica „Colaboratori de onoa- 
re“, al revistei „Pagini medicale - revistă lunară 
de medicină şi chirurgie generală“, precum şi în 
presa ştiinţifică din ţară sau străinătate. 

La vârsta de 90 de ani a publicat la editura 
pariziană „Doin“ cartea: „Vingt syndromes ocu- 
laires hârâdo-familiaux et congenitaux“. 

Am propus, dat fiind împlinirea în acest an a 
130 de ani de la naşterea sa şi a 40 de ani de la 
trecerea ei în eternitate, ca serviciul oftalmologic 
al Spitalului „Sf. Spiridon“ din Iaşi să poarte nu- 
mele: Clinica I Oftalmologică „Prof. dr. Elena Puş- 
cariu“. Muzeul de Istorie a Medicinei şi Farmaciei 
- UNISEUM al U.M.F. „Grigore T. Popa“ Iaşi găzdu- 
ieşte în acest an o expoziţie documentară „Prof. 
dr. Elena Puşcariu“. 

Represiunea comunistă 
impotriva culturii e 


Studiu de caz: Paul Goma 


Mircea Stănescu 





tăţii Carta 77, actul fondator al dizidenţei 

lor, în februarie este citită la Radio Euro- 
pa Liberă Scrisoarea de solidaritate a lui Paul 
Goma, adresată lui Pavel Kohout (dizidentul cel 
mai vizibil la acea dată)!. Maşinăria Securității îşi 
turează şi ea motoarele la maximum. Împotriva 
scriitorului, a familiei sale şi a semnatarilor Scri- 
sorii deschise adresată Conferinţei de la Belgrad 
se dezlănțuie cea mai amplă operaţiune desfăşu- 
rată vreodată de Securitate. Cei circa 200 de sem- 
natari sînt: amenințați („atenţionați“), bătuţi, 
arestați şi şantajați („avertizaţi“), iar cînd aceste 
metode eşuează, internaţi în azile psihiatrice. 
Toate acestea sînt cuprinse în Planul de măsuri 
din 17 martie 1977, avînd ca scop „anihilarea şi 
neutralizarea acţiunilor ostile inițiate de PAUL 
GOMA“, conceput de Direcţia I (Informaţii Inter- 
ne), Direcţia a II-a (Contrainformaţii Economice), 
Serviciul „D“ (Serviciul Independent de Dezinfor- 
mare) şi UM 0920/F (Unitatea de Urmărire şi Dez- 
informare a DIE), plan avizat de ministrul ad- 
junct de Interne Pleşiţă Nicolae şi pus în practică 
de toate structurile Securităţii? Iată în ce constau 
acțiunile împotriva lui Paul Goma şi a celor gru- 
pați în jurul său: tracasare prin telefon şi angaja- 
rea în dispute cu informatorii Securității; trimite- 
rea de scrisori anonime de ameninţare şi de des- 
curajare; crearea de dispute cu vecinii; trimiterea 
de psihiatri sub acoperire care să-l evalueze pe 
Paul Goma în vederea anihilării şi, posibil, pen- 
tru internarea psihiatrică; „influențarea“ pentru 


D upă ce în ianuarie 1977 cehii dau publici- 


a se exila, iar în cazul în care o va face să i se ridice 
cetățenia; montarea unei campanii de compro- 
mitere în Occident prin intermediul presei din ța- 
ră şi din Exil, prin contactarea şi influențarea 
unor scriitori, oameni de cultură, jurnalişti şi po- 
liticieni români şi străini, pentru a-i determina să 
se pronunțe împotriva lui Paul Goma; şi, în fine: 
„Elaborarea unor date şi versiuni care să fie pla- 
sate în cercurile evreeşti influente din SUA, Israel 
şi în țări occidentale, în sensul că acțiunile de spri- 
jinire a lui PAUL GOMA de către Europa Liberă 
aduc prejudicii intereselor Comunității evreeşti 
din România şi statului Israel.“3 

De menţionat că Securitatea l-a păstrat în tot 
acest timp ca ofițer de caz pe Achim Victor, la mo- 
mentul '77 ajuns la gradul de maior. Depăşită de 
situaţie, la 18 martie Securitatea/MI propune, iar 
Ceauşescu şi Partidul dispun, ca pentru a limita 
numărul semnatarilor Scrisorii lui Paul Goma să 
fie formate grupe operative de ofițeri de la unită- 
țile Securităţii, care să se deplaseze în teritoriu şi 
să aprobe pe loc toate cererile de călătorie în stră- 
inătate, şi să urgenteze întocmirea actelor pentru 
cei care vor să emigrezet. 

La 1 aprilie Paul Goma este arestat. Vol. VII 
din dosarul de la Fondul Informativ al Securității 
care îl priveşte nu conţine nici o indicație, ci de- 
butează cu o „situaţie statistică privind persoa- 
nele ce au intrat în contact cu P.G.*5 În fapt, este 
vorba de un tablou statistic al represiunii, care in- 
dică cele circa 200 de persoane - cu nume, ocupa- 
ție, apartenenţă politică, cu/fără antecedente po- 
litice/penale care au intrat în contact cu Paul 
Goma şi măsurile luate împotriva lor6. Aşadar, 


1 Pentru istoria dizidenţei lui Paul Goma a se vedea Culoarea curcubeului, Oradea, Biblioteca Revistei Familia, 


1995. 
2 Paul Goma, op. cit., pp. 133-137. 
3 Paul Goma, op. cit, p. 135. 
4 Paul Goma, op. cit., pp. 139-140. 
5 Paul Goma, op. cit., p. 146. 
6 Paul Goma, op. cit., pp. 146-148. 

după arestarea lui Goma, asupra persoanelor 
care au intrat în contact cu el se dezlănţuie repre- 
siunea - sălbatică pentru cei care rezistă, aşa cum 


este prevăzut în completarea la Planul de măsuri 


din aceeaşi zi, care stipulează şi „începerea urmă- 
ririi penale“ împotriva lui Paul Goma, cenzurarea 
totală a comunicării oricărei persoane cu Occi- 
dentul privitor la orice are legătură cu Paul Goma 
şi acțiunea sa, influențarea şi dezinformarea 
unor personalități din Occident. Pentru realiza- 
rea planului, se constituie un comandament com- 
pus din şefii celor mai importante compartimen- 
te ale Securităţii, în frunte cu Ceauşescu Nicolae”. 
Ne putem imagina mobilurile acestei formidabile 
maşinării de distrugere umană - Securitatea, 
această Ceka locală - în luptă cu Paul Goma şi cei 
care s-au solidarizat cu acțiunea inițiată de el, în 
chiar termenii lui Paul Goma: „De ce «înnebuni- 
se», nu doar scriitorimea şi mai grav: securimea? 
De ce îi era frică Aparatului? / De cuvânt - iată, 
mi-a scăpat vorba-mare.“8 





La 8 aprilie, Serviciul Dezinformare al Secu- 
rității reia „datele şi versiunile“ pentru a fi plasa- 
te „unor cercuri evreieşti influente din USA, Is- 
rael şi alte țări occidentale“, într-un plan semnat 
de şeful unităţii, Ilie Mihai, şi aprobat de şeful Se- 
curității externe, Doicaru Nicolae. Dezinformări- 
le răspîndite spuneau, în esență, că: semnatarii 
Apelului Goma sînt în mare măsură legionari şi 
că Paul Goma ar fi adus din Occident manifeste 
legionare, pentru a le difuza în țară. Dezinformă- 
rile („versiunile“) vizau ca prin intermediul orga- 
nizaţiilor evreieşti internaţionale şi a diplomaţiei 
israeliene, redactorii de origine evreiască de la 
Radio Europa Liberă să fie influențați să nu-l mai 
sprijine pe Paul Goma”. În ce-i priveşte pe anga- 
jaţii de la Europa Liberă, succesul Securității a fost 
nul, întrucît autorităţile americane îi selectau pe 
redactori după fidelitatea cu care puneau în prac- 
tică politica anticomunistă. În privința cercuri- 
lor evreieşti internaţionale şi a autorităţilor israe- 
liene planul a avut mai mult succes. Acestora li se 
reamintea atitudinea regimului comunist din 
România faţă cu conflictul arabo-israelian, menți- 
nerea relațiilor diplomatice bilaterale în timpul 
Războiului de Şase Zile (1967), „tratamentul ge- 
neros“ (a se citi: privilegiat) de care beneficia mi- 
noritatea evreiască în comparație cu restul popu- 
laţiei şi cu regimul acordat de alte state; permi- 
terea emigrării evreilor în Israel!i. Două exemple 
care confirmă succesul operaţiunilor Securității 
şi convergenţa de interese dintre regimul comu- 
nist din România şi cel israelian: înainte de a 
ajunge la Bucureşti cu cursele ELAL, pasagerilor li 
se spunea să predea la bord cărțile de Paul Goma; 
după liberarea sa de la Rahova, Paul Goma a în- 
trebat la Ambasada Israelului despre formalități- 
le de îndeplinit pentru a cere azil politic. A fost re- 
fuzat, oficialul cu care a vorbit apelind Ia „înțele- 


7 Iată-i, în ordine: „1. [loc lăsat liber] şef comandant / general-mr. BORŞAN DUMITRU şef Direcţia I-a / 3. 
General-mr. MACRI EMIL şef Direcţia II-a / 4. General-mr. MOGA GHEORGHE şef Direcţia IIl-a /5. General-mr. 
GHERGUȚ DUMITRU şef Direcţia IV- a / 6. General-mr. BOLÎNU GHEORGHE şef U.M. 0920/ F / 7. Colonel VASILE 
GHEORGHE şef Direcţia VI [Anchete Penale, n.n.] / 8. General-mr. DIACONESCU OVIDIU şef C.T.O.T. 
[Comandamentul pentru Tehnică Operativă şi Transmisiuni - n.n.] / 9. General-mr. GRIGORE GHEORGHE şef 
Unit. Specială «> [Filaj, n.n.] / 10. General-mr. ILIE MIHAI şef Unit. Specială «D» / 11. Lt. colonel BRESTOIU 
HORIA şef C.L.D. [Centrul de Informare şi Documentare, n.n.]“ Paul Goma, op. cit., pp. 149-151. 


3 Paul Goma, op. cit, p. 151. 
9 Paul Goma, op. cit. pp. 161-162. 


10 A se vedea în acest sens comprehensiva relatare a lui Ren Al. de Flers, pentru o lungă perioadă de timp 


cercetător la Secţia Documentare a Europei Libere. Radio „Europa Liberă 


nescrisă, Bucureşti, Editura Vestala, 2005. 
11 Paul Goma, op. cit. pp. 161-162. 


su 


ă“ şi exilul românesc. O istorie încă 

gerea“ sa, pe motiv că „soţia dvs., Ana este evrei- 
că de-a noastră“. 

Văzută din interior, prin documentele create 
de ea însăşi, maşinăria de distrugere a regimului co- 
munist din România este uneori de un penibil şi ri- 
dicol extreme, ca în cazul unui document de la 22 
aprilie, prin care cadrele Circumscripției 21 Miliție 
care au format barajul la locuinţa lui Paul Goma sînt 
recompensate - după caz - cu metri de stofă, mape 
din piele, serviete, curele de ceas şi portvizite!5. 

Închis în arestul Securităţii de la Rahova, 
Paul Goma este anchetat de ministrul adjunct de 
Interne Pleşiță Nicolae şi şeful Anchetelor Penale 
ale Securităţii, Vasile Gheorghe. În timpul anche- 
tei i se arată un document, semnat pentru confor- 
mitate de Ion Hobana, prin care era indicat că 
membrii Comitetului de conducere al Uniunii 
Scriitorilor au hotărât să-l excludă din rîndurile 
lor. Cei care au montat această şedinţă de exclu- 
dere au fost: Teodorescu Virgil, preşedintele Uni- 
unii, Ghişe Dumitru, vicepreşedintele Consiliului 
Culturii şi Educaţiei Socialiste (CCES), Nicolescu 
Vasile, directorul Direcţiei Culturale a CCES şi Bu- 
curoiu I., activistul Secţiei CC care se ocupa de 


12 Paul Goma, op. cit., p. 162. 
15 Paul Goma, op. cit., pp. 168-169. 


14 Acest bolşevic impenitent are ştate vechi în acţiunile de propagandă şi represiune „pe Linie culturală 


Uniune. Iată numele a doi dintre cei şase membri 
ai Comitetului prezenţi, din totalul de nouă, care 
sînt indicaţi în documente: Macovescu George, 
secretarul Asociaţiei, şi Neagu Fănuş! (cei care 
au absentat - dar au semnat post factum - au 
fost: Cassian Nina, Jebeleanu Eugen şi Preda Ma- 
rin)5. În timpul anchetei Paul Goma este drogat 
şi i se administrează o substanță care îi ridică ten- 
siunea pînă la a-i provoca un atac de cord. În 
această stare, Securitatea îi smulge „frăzulica“ do- 
rită, prin care spunea că: „regret din suflet că m-am 
lăsat antrenat în acțiuni potrivnice statului socia- 
list şi poporului român şi promit solemn că nu 
voi mai cădea niciodată în această capcană.“16 În 
mod ciudat, în dosarul acum accesibil, acea frază 
nu se regăseşte în niciunul dintre cele două „do- 
cumente“ păstrate (unul care începe cu „Domnule 
Preşedinte“ şi o „Declaraţie“), semn al contrafa- 
cerii lor ulterioare de către Organe”. Securitatea 
- şi în general maşinăriile de distrugere umană de 
tip Ceka - au capacitatea de a smulge asemenea 
„frăzulici“. Aşa se va întîmpla mai tîrziu, de pildă, 
cu Vasile Paraschiv, în România comunistă, sau cu 
Hongda (Harry) Wu, în China populară!ă. 


ua. 


încă din 


timpul regimului Gheorghiu-Dej. A se vedea în acest sens un document în care apare ca propagator al 
Declaraţiei din aprilie 1964 a lui Gheorghiu-Dej... în Bulgaria comunistă. V. Mircea Stănescu, Organismele 
politice românești (1948-1965). Documente privind instituţiile şi practicile, Bucureşti, Editura Vremea, 2004, 


pp. 499-501. 
15 Paul Goma, op. cit, p. 155. 


15 Paul Goma, Culoarea curcubeului, ed. Humanitas, 1990, p. 366. 


17 Paul Goma, op. cit, p. 175. 


18 În 1987 şi 1989 Vasile Paraschiv este răpit de două ori de Securitate, torturat de fiecare dată timp de o săp- 
tămînă, într-o cabană de lingă Barajul Paltinu, după metoda Piteşti, şi amenințat cu moartea (ameninţare pe 
care, cu siguranță, Securitatea şi-ar fi ţinut-o dacă Vasile Paraschiv nu ar fi semnat retractările cerute). A se 
vedea în acest sens lucrarea Lupta mea pentru sindicate libere în România. Terorismul politic organizat de 
statul comunist, laşi, Polirom, 2005, editată de Oana Ionel şi Dragoş Marcu, care grupează mărturia 
dizidentului şi documente din dosarele Securităţii. În mod sugestiv, aceste retractări şi „faptele de arme“ 
adiacente, înregistrate de torționari şi pe bandă magnetică, nu se află în dosarele Securităţii devenite accesi- 
bile. Născut în 1937, Hongda (Harry) Wu a fost închis 20 de ani în Laogai - sistemul chinez de detenţie 
(1960-1979), „administrativ“ (fără proces) pe motiv că a criticat intervenția sovietică în Ungaria (mărturia sa 
despre această experiență se intitulează Vents amers, Paris, Bleu de Chine, 1996). În 1985 se exilează în SUA, 
unde lucrează ca cercetător la Universitatea Stanford din California, apoi întemeiază Laogai Research 
Foundation, care are ca scop să facă cunoscut în întreaga lume sistemul chinez de detenţie. Face trei călătorii 
clandestine în China, unde strînge informaţii cu privire la 990 de lagăre de muncă, analiză pe care o expune în 
lucrarea Laogai, the Chinese Gulag, Westview Press Inc. „ 1992 (ed. franceză Paris, Dagorno, 1996). În timpul 
celei de-a patra călătorii, care are loc în iunie 1995, este arestat de Securitatea chineză. În timpul detenţiei îşi 
face mea culpa, după care în august, în urma protestelor autorităţilor americane, este eliberat. Retractarea sa se 
întemeiază pe o strategie dobîndită în lungii ani de detenţie din China: pentru a putea rezista, deținutul îşi 
făcea întotdeauna „demascarea“: se comporta deci ca un „convertit aparent“. Această din urmă experiență este 
redată în lucrarea Troublemaker. One man's crusade against China's cruelty, New York, Times Books (Random 
House), Inc. (ed. franceză sub titlul Retour au Laogai, Paris, Belfond, 1997). 

În urma campaniei internaţionale, la 6 mai 
Paul Goma este eliberat. La 20 mai este emisă o 
altă statistică, rezumînd represaliile Securității 
împotriva aderenţilor la acţiunea Goma, cu cifre, 
pe „linii de muncă“ (la Artă-Cultură, la Sănătate), 
pe categorii: avertizări, destrămări anturaje, 
influențări pozitive, amenzi, prevenirea altor fe- 
nomene negative. La 23 mai, Direcţia 1 şi Servi- 
ciul „D“ concep o nouă „notă-raport cu propuneri 
de plasare a unor date şi versiuni de dezinfor- 
mare“ în privinţa arestării lui Paul Goma20. În 27 
iunie - un alt „plan de măsuri“ de dezinformare 
şi compromitere al Direcţiei 1, pe „medii“: în ţară, 
în străinătate, la ambasadele străine din Bucu- 
reşti?l. La începutul lui august 1977 Securitatea 
face un bilanţ al represiunii, redactînd tabele care 
îi cuprind pe ofițerii însărcinaţi cu teroarea, pe ju- 
dețe, şi cu cei circa 200 de aderenţi sau persoane 
care au emis fie şi un singur cuvînt favorabil miş- 
cării pentru drepturile omului inițiată de Paul 
Goma2?. 

La 29 septembrie, Securitatea emite un alt 
„plan de măsuri“ de dezinformare şi compromite- 
re, conceput de principalele direcţii însărcinate, 
prin care caută să acrediteze ideea că acţiunea lui 
Paul Goma a fost o provocare pusă la cale de 
Securitate, pentru a-i depista pe duşmani?5. Între 
10 şi 12 octombrie, Securitatea centralizează din 
nou persoanele care au aderat la Mişcarea Goma, 
alți „duşmani“ pentru cu totul alte motive, pe cei 
cu cereri de emigrare etc-24. În 20 octombrie Se- 
curitatea reia planul de dezinformare şi compro- 
mitere de la 29 septembrie, căruia îi adaugă „ver- 
siunea“ că Goma a lucrat „în folosul unor servicii 
de informaţii străine[,] iar în ultima vreme şi ca 
agent al organelor de securitate din România.“25 
La 22 octombrie Achim Victor, ofițerul de caz, ra- 
portează de executarea precedentelor „măsuri“26. 

Constatînd că este complet izolat, Paul Go- 
ma decide să accepte invitaţia PEN Clubului Fran- 
cez de a face o călătorie în Occident. Astfel, la 20 


19 Paul Goma, op. cit. pp. 187-188. 
20 Paul Goma, op. cit., p. 191-193. 
21 Paul Goma, op. cit, p. 197-200. 
22 Paul Goma, op. cit, p. 202-210. 
23 Paul Goma, op. cit, p. 220-223. 
24 Paul Goma, op. cit. p. 224. 

25 Paul Goma, op. cit. p. 226. 

2% Paul Goma, op. cit, pp. 227-228. 





noiembrie, împreună cu soţia, Ana-Maria, şi fiul, 
Filip-leronim, părăsesc România. Probabil, pen- 
tru totdeauna. 





Concluzii 


Informaţiile din dosarele Securităţii se 
opresc în 1978. 

După consultarea acestor hârtii ale Aparatu- 
lui, Paul Goma face un fel de bilanţ al „etosului 
distrugerii“ în următorii termeni: 

„La 20 noiembrie 1977, plecând din țară, 
credeam că mă voi întoarce azi-mâine. Când va 
cădea guvernul... 

Deşi ieșisemm din ghearele securității, nu rea- 
lizam că ea, securitatea este guvernul; că Gheor- 

Bhiu-Dej, Ceaușescu fuseseră doar «beneficiarii» 
puterii, nu hotărâtorii ei. Că, indiferent de unii 
dintre miniștrii de «interne», Teohari, Drăghici, 
Coman; de «adjuncţii» care de care mai criminal: 
«Pantiuşa», Nicolschi, Pleșiţă; aşa cum puterea po- 
litică era <a partidului», puterea polițienească era 
«a securității» - însă aceasta din urmă era cea din- 
tâi: în comunism nu puterea politică face şi des- 
face lumea - ci puterea polițienească: Teroarea 
pură. 2 

Regim în care puterea respiră, viețuieşte şi 
se manifestă într-un mod ocult, în primul rînd 
prin intermediul Securității (dar şi al Miliției, Pro- 
curaturii, Justiţiei), cel comunist este unul struc- 
turat în profunzime. Pentru a-l schimba, este ne- 
cesară o destructurare radicală a lui. Iar decapita- 
rea sa nu creează decît posibilitatea ca eşaloanele 
inferioare să avanseze în ierarhie, noi posibilități 
de camuflare şi reconversie, iar nu condiţiile unei 
decomunizări reale. 

Iată şi concluzia autorului cu privire la rezul- 
tatul muncii sale de transcriere a dosarelor 
Securităţii: 

„Vreme de săptămâni, zi de zi, câte 12, 14, 
16 ore am copiat «hârtiile» din dosare. Când am 
terminat, m-am adunat de pe jos şi m-am între- 
bat, prosteşte: «La ce a slujit truda, chinul, autope- 
depsirea? 

Mi-am răspuns, după o lungă pauză: «La ni- 
mic. Documentele aflate până de curând în subte- 
rana securității nu mi-au revelat nimic nou, nimic 
esenţial pe lângă - sau în contradicţie cu ceea ce 
ştiam în urmă cu 27 de ani, când așternusem pe 
hârtie mărturia Culoarea curcubeului. Ce era 
atunci este şi acum - mai rău, fiindcă atunci ne le- 
gănam cu speranța. Cu excepția Ceaușeştilor, 
aceiași răi fiinţează şi azi, mai insuportabili tiind- 
că ne stidează public, prin televiziune, prin cărți 
de amintiri - prin etalarea obraznică, de țoape 
eterne, a averilor furate de Ia gura noastră, a me- 
reu păguboșilor. Cât despre intelectualii noștri 
cei rezistenți prin cultură... Doar cei care n-au mu 
rit au fost scutiți de degradare până Ia greață - 
priviţi-i pe Zoe Buşulenga, pe Dan Berindei, pe 
Zoe Petre-Condurache, pe Buzura, pe E. Simion, 
pe Manolescu, pe Liiceanu, pe Pleşu, pe Dinescu, 


pe...». 
27 Paul Goma, op. cit. p. 237. 
2 Paul Goma, op. cit, p. 260. 


Dureros, ucigător sentimentul că ceea ce ai 
făcut, ceea ce ai consimţit - tu şi ai tăi - s-a dove- 
dit a fi o strălucitoare, o răsunătoare inutilitate. 
Nimeni nu învaţă nimic din experienţa altuia, nici 
din a sa proprie. Suntem blestemaţi să luăm totul 
mereu de a capătul capătului - ca mersul, ca vor- 
bitul - de parcă memoria comunității nu ar fi 
ceea ce ar trebui să fie: moştenire - ci agonisire. 

Încercasem, în urmă cu ani, să vorbesc — şi 
eu - de cusurul de căpătâi al nostru, al românilor: 
amnezia. 

Cuvinte în pustiu. Cum să-l faci pe semen să 
înțeleagă că uitarea - cultivată de el ca mijloc de 
supraviețuire - este moarte curată, oricum: neti- 
ință? Cum să-l faci să accepte evidenţa: cine nu-și 
cunoaște trecutul nu va avea un viitor, va Împi- 
etri moale, inforim, în prezentul perpetuu. 

Mă consolez spunîndu-mi: fiecare înfrângere 
poate fi pretăcură în... o carte. 

Chiar într-o carte «despre» imposibilitatea 
de a scrie o carte.“ 28 

Paul Goma a învins în lupta cu Securitatea - 
cu anticultura -, chiar dacă aceasta a supravie- 
țuit, s-a readaptat - fie şi numai pentru că ea nu la 
învins pe el: pe scriitor, pe opozant. Ucigător este 
însă sentimentul că nimic nu se leagă în România, 
că nici o memorie ori experiență, că nici o cultură 
a libertăţii nu par să se transmită cu adevărat. Iar 
această situaţie face ca structurile securisto-co- 
muniste să supravieţuiască, căci ele îşi trag vitali- 
tatea din tăcerile, uitările, complicităţile şi ambi- 
guitățile noastre faţă de trecut şi prezent, şi din 
lipsa de responsabilitate față de viitor. La fel cum 
structurile comunisto-securiste au supravieţuit şi 
s-au readaptat în România post-Ceauşescu, tot aşa 
au supravieţuit şi „versiunile de dezinformare şi 
compromitere“ ale Securităţii. La 16 ani de la 
trimbiţata „revoluţie democratică“ din 1989, Paul 
Goma - de departe personalitatea cea mai impor- 
tantă a mişcării democratice din România totali- 
tară şi unul dintre cei mai mari prozatori români 
postbelici - este în continuare (alături de soţia şi 
fiul său) refugiat, azilant, exilat politic pe solul 
Franței, în urma ridicării cetăţeniei române de 
către regimul Ceauşescu şi a excluderii din USR 
de către colegii săi scriitori, în chiar timpul cînd 
se afla închis, terorizat şi drogat la Rahova. 

Prezentul 


Nu putem încheia fără a spune câteva cuvinte 
şi despre situaţia prezentă a scriitorului şi a fami- 
liei sale. Noua campanie anti-Goma a început în 
1994, după ce scriitorul, care militase zeci de ani 
pentru demnitatea omului - atât în ţară cât şi în 
exil -, avusese curajul să-i întrebe pe confrații săi 
(convertiți la democraţie fără tulburări de con- 
ştiinţă) ce au făcut în vremea comunismului şi, 
mai ales, ce fac în prezent. A fost pus la zid şi exe- 
cutat pe motiv că... loveşte în floarea intelectuali- 
tății, adică: în democraţie. Acestei campanii i s-a 
mai adăugat, începînd din 2002, încă una: cea a 
antisemitizatorilor de profesie. Motivul? Ca şi în 
trecut, Goma a avut curajul să vorbească despre 
teme care nu cadrează cu limbajul politicii corec- 
te, cu vulgata istorică, cu - în fine - istoria oficială 
stabilită de politrucii de la Bucureşti, din Israel şi 
Statele Unite. A avut curajul - şi demnitatea - să 
vorbească despre crimele comise (şi) de evrei în 
Basarabia ocupată de Armata Roşie după ultima- 
tumurile sovietice din iunie 1940, crime anterioa- 
re cronologic Holocaustului/exterminării anto- 
nesciene a evreilor şi romilor. 

Urmarea: serviciile secrete moştenitoare ale 
Securităţii au încercat să împiedice în România - 
şi în tot cazul să întârzie - apariția eseului Săptă- 
mâna Roșie 28 iunie - 3 iulie 1940 sau Basarabia 
și Evreii. Finalmente, din raţiuni care țin de politi- 
ca externă - bunele relaţii cu Israelul şi Statele 
Unite (unde interfața României cu autorităţile 
americane o reprezintă organizaţiile evreieşti 
sioniste americane), şi în urma unor declaraţii 
deplasate ale fostului preşedinte Ion Iliescu - Ro- 
mânia a cedat şantajului de a crea o Comisie in- 
ternaţională de Studiere a Holocaustului în Ro- 
mânia. Aceasta a redactat un Raport care - în ciu- 
da accesului total la arhivele epocii - nu aduce 
nimic nou față de ceea ce ştiam din anii anteriori. 
Noutatea sa este nulă pentru că, fiind rezultatul 
unui contencios mai degrabă politic decit istoric, 
lucrarea reflectă raporturile de forțe politice, an- 
gajind presupoziţii istoriografice care legitimea- 


ză politicile sioniste (ale statului Israel şi ale orga- 
nizaţiilor evreieşti internaţionale). Scrierea por- 
neşte de la bun început cu o schemă de analiză 
prestabilită, în care caută să introducă datele isto- 
rice, întemeindu-se pe o veritabilă dogmatică, 
care poate fi rezumată în două teze principale: 1) 
Holocaustul este unic; 2) Holocaustul este ininte- 
ligibil. Acest raport a fost asumat oficial de Româ- 
nia lui Ion Iliescu, asumare împărtăşită şi de 
administraţia Băsescu/Tăriceanu29. 

Toată această introducere are rolul de a face 
inteligibil de ce la capitolul „Distorsionarea, ne- 
garea şi minimalizarea Holocaustului în România 
postbelică“, în subcapitolul „Influențele exilului“ 
apare numele lui Paul Goma, despre care se vor- 
beşte în aceşti termeni: „În scrierile a trei figuri 
importante ale exilului românesc se găsesc for- 
mule care intră în tipologia comparațiilor triviali- 
zante. Este vorba de Paul Goma, Monica Lovinescu 
şi Dorin Tudoran. [...] cartea lui Goma [Săptămâna 
Roșie, n.n.] ilustrează toate formele de trivializare 
prin comparație (accentul căzând pe comparaţia 
deflectivă). Pe ansamblu, însă, aceasta este mai 
mult decât atât: constituie o veritabilă sinteză a 
negaţionismului şi antisemitismului, cum rar se 
poate găsi în literatura de limbă română.“30 

Acest pasaj neargumentat — căci este neargu- 
mentabil - poate fi aşezat lîngă producţia dezin- 
formatoare şi compromițătoare a Securității, de 
următorul tip: „Activitatea duşmănoasă desfăşu- 
rată de susnumiții [Paul Goma şi cei din jurul său, 
n.n.] este produsul influenţei şi instigărilor ostile 
din exterior |, subl. n.] îndeosebi ale grupului de 
intelectuali reacţionari de la Paris format de Mo- 
nica Lovinescu, Virgil Ierunca, lon Cuşa, Leonid 
Mămăligă şi alţii, precum şi de funcţionari ai pos- 
tului de radio [Europa Liberă, n.n.]“31. Ambele ex- 
primări au o structură ideologică similară, o for- 
ma mentis care distinge radical analiza de clasifi- 
carea ideologică. Prima trimite la postulatele ide- 
ologice ale sionismului politic, aşa cum sînt puse 
ele în practică în Israel, unde începînd din 1951 
Holocaustul este folosit pentru atingerea obiecti- 
velor de politică externă, şi în Statele Unite, înce- 


29 E] se găseşte şi în prezent, pe site-ul preşedinţiei, la adresa: http;//www.presidency.ro/index.php?_RID=htm&id=40. 
Totodată, în anul 2005 raportul a fost tipărit de Editura Polirom din Iaşi şi difuzat gratuit la inspectoratele 
şcolare. În fine, tot în 2005, toate manualele de clasa a X-a, avizate în prealabil de MEC, au fost cenzurate şi 
aduse la nivelul vulgatei cuprinsă în raport în chestiunea Holocaustului/exterminării antonesciene a evreilor. 


30 Raport, la http://www.presidency.ro/index.php?_RID=htm&id=40. 


3I Paul Goma, op. cit. p. 114. 

pînd din 1993, odată cu naşterea Memorialului 
Holocaustului şi a Industriei Holocaustului, care 
structurează interesele politice, financiare şi sim- 
bolice americano-sionisto-israeliene. Nu este în- 
tîmplător că pentru redactarea Raportului au fost 
selectaţi vechi activişti - care naţional-comunişti, 
care sioniști - nici un cercetător veritabil. 

În fine, a sfârşitul anului trecut guvernul Tă- 
riceanu a decis înființarea Institutului pentru In- 
vestigarea Crimelor Comunismului condus de is- 
toricul Marius Oprea. Nici Tăriceanu şi nici consi- 
lierul său pe probleme de Securitate şi proaspăt 
director de institut nu au găsit normal să-l invite 
pe Paul Goma să facă parte din Consiliul de Onoa- 
re al instituției şi să-i ceară a-i sprijini cu experien- 
ţa şi statura sa morală de vechi luptător antico- 
munist. Onor guvernul Tăriceanu a făcut în 
schimb inversul: l-a numit în acel Consiliu pe fos- 
tul activist bolşevic devenit activist sionist şi Tri- 
mis Special pe Probleme de Holocaust al SUA, an- 


tisemitizator de meserie al lui Paul Goma, fiul 
nomenclaturistului cu-ştiința-şi-tehnica Virgil 
Ioanid, pe numele său: Radu Ioanid. De ce? Răs- 
punsul este din registrul dubleigîndiri „să nu se 
creadă că acest institut va fi îndreptat împotriva 
Holocaustului“. După o asemenea motivare nu, 
nu vom mai crede asta, ci: faptul că Tăriceanu şi 
Oprea vor căuta - şi vor reuşi, desigur, consiliați 
de Radu Ioanid! - să împece capra politică cu var- 
za istoriei şi memoriei comunismului. 

În ciuda moştenitorilor Securităţii, cât şi a 
ideologilor şi detractorilor de toate calibrele, 
Paul Goma rămîne dovada vie că datoria intelec- 
tualului (a scriitorului ori istoricului) este aceea 
de a spune adevărul în mod liber, de a-şi asuma 
acest risc şi de a plăti pentru el. El este modelul 
prin excelență pentru generaţiile tinere că o cul- 
tură a drepturilor omului, o cultură a libertății 
sînt cele care stau la baza civilizației occidentale, 
distingînd-o de opusul ei: anticultura. 

Păcate de cronicar 


Ca orice ştiinţă, istoria are şi ea instrumentele ei de cercetare, 
structurate Ia rândul lor în adevărate ştiinţe de frontieră (paleogratia, 
arheologia cu toate ramurile ei, arhivistica etc). Dar spre deosebire de 
alte ştiinţe, utilizarea lor nu este supusă unui mecanism strict, ci 
depinde de pregătirea, experiența, capacitatea, pasiunea şi uneori 
..„intuiția istoricilor. Ne-am propus să vorbim puțin despre 


cronicile de acum o mie de ani. 


Emilia Corbu 





xistă printre istoricii români, dar mai ales 

printre cei străini, opinia că istoria ar tre- 

bui cercetată, în primul rând, prin mărturi- 
ile scrise, păstrate din timpurile istorice. Această 
direcţie de cercetare utilizată cu precădere în sec. 
XIX şi începutul secolului XX a condus uneori la 
cele mai ameţitoare teorii cum ar fi depopularea 
Daciei de către romani, retragerea întregii popu- 
laţii din Dacia în timpul lui Aurelian, teoria migra- 
ționismului românilor etc. Datorită evoluţiei ar- 
heologiei din ultimii 50 de ani aceste teorii sunt 
acum depășite, însă nu toate rezultatele arheo- 
logice sunt cunoscute şi nu toți istoricii sunt de 
bună credință. 

Fireşte că nu excludem contribuţia pe care 
cronicile vechi o au în cercetarea istorică, dar nici 
nu absolutizăm. Noi propunem o nuanțare şi o 
atenție mai mare la categoria sursei, pentru că nu 
pot fi comparate, sub natura preciziei istorice, do- 
cumentele emise de o cancelarie cu lucrările cu 
conţinut istoric ale unor personaje, numite în- 
deobşte cronicari, care pot fi adevărate dar care 
conţin întotdeauna o doză de subiectivitate şi un 
anume interes personal. 


Scrisul care rămâne... 


V-aţi imaginat vreodată cum ar arăta o isto- 
rie a vremii noastre scrisă doar pe baza relatări- 
lor presei? Trec peste faptul ca ar fi parțială (poa- 
te cineva să surprindă întreaga realitate?), unila- 
terală (că doar nu suntem serafimi să avem o mie 
de ochi!), dar ar arăta un chip prea ars de mii de 
metehne, ori realitatea noastră cotidiană nu este 


nici prea bună, dar nici foarte rea. Și acest deza- 
cord se datorează simplului fapt că presa are un 
program şi o agendă. Ziariştii se adresează vre- 
murilor noastre şi nu generaţiilor care vor veni. 
Doar că la un moment dat, peste sute de ani, vor 
deveni surse de documentare pentru istorici, aşa 
cum cronicarii vremurilor apuse sunt izvoare is- 
torice pentru noi. Fireşte că există o diferență în- 
tre cronicarii de acum o mie de ani şi ziariştii de 
azi, dar şi asemănări, pentru că, aşa cum vom 
vedea, cronicarii aveau şi ei un program şi se 
adresau, în primul rând, generaţiei lor. 


Vremea cronicarilor 


Ne place sau nu, istoria s-a scris timp de 
aproape şapte mii de ani, dacă este să coborâm în 
timpurile biblice doar pe relatările înaintaşilor, 
preluate ca literă de lege şi fără posibilitatea veri- 
ficării lor. Prin urmare cronicarii au scris istoria 
epocii lor şi au transmis-o generaţiilor următoa- 
re, fără ca mesajul lor să poată fi infirmat sau nu. 
În zilele noastre arheologia modernă are posibili- 
tatea verificării unor surse literare. 

Dar cine erau cronicarii? O lume pestriță de 
intelectuali, birocraţi, artişti, istorici de cabinet 
dar şi istorici de curte, o lume existentă în toate 
timpurile de la apariţia scrisului şi cugetării. Pre- 
ocupările lor erau diverse, cercetau şi copiau ma- 
nuscrise vechi, scriau istoria împăraţilor Ia cere- 
rea acestuia, ocupau diverse dregătorii în cance- 
lariile de curte, de temple sau mănăstiri. Oameni 
care niciodată însă nu au avut pretenţia că scriu 
istoria vremii lor, nici măcar nu s-au considerat is- 
torici, ci s-au străduit să transmită ceea ce au moş- 
tenit şi să vorbească, mai ales, despre evenimen- 

tele pe care ei le-au trăit şi cum obiectivitatea nu 
era la modă atunci, cronicarii vorbesc din sufletul 
lor şi sunt cuprinşi de un patos pe care nici măcar 
nu şi-l ascund. Erau mari povestitori, artiști ai 
portretului pe care îl creionau începând cu sufle- 
tul, maeştri ai scenelor dinamice, reuşind să ne 
transmită tumultul bătăliilor descrise, filosofi de 
ocazie reflectînd la curgerea lumii. Stilul lor ne în- 
cîntă şi azi şi de multe ori îi reciteşti cu aceeaşi 
pasiune ca la început. Erau, cu siguranță, oameni 
ai Cuvântului. O categorie aparte, în cadrul lor, 
erau profesorii care având posibilitatea deschide- 
rii unor şcoli particulare şi aveau o anumită inde- 
pendenţă financiară. 


Cifre spinoase din cuvinte 
frumoase 


Dar coborând în lumea seacă a informaţiilor 
istorice realitatea este alta. Ne interesa la un mo- 
ment dat să vedem care din populaţiile evului 
mediu timpuriu sunt menţionate la Dunărea de 
Jos, în spaţiul sud-carpatic în secolele VIII-XI. Am 
citit cu drag volumele II-IV din Fontes Historiae 
Daco-Romanae, în care sunt publicaţi parțial sau 
integral zeci de scriitori bizantini ale căror lucrări 
au străbătut veacurile până la noi!. Unele cronici 
au fost publicat integral. Spun „cu drag“ pentru 
că unii aveau un stil cuceritor de a scrie, pe care 
nu îl mai găseşti la istoricii de azi, specializați 
doar în anumite domenii de cercetare şi care care 
se exprimă pe scurt, convenţional şi sec. Pentru 
ca asimilarea informaţiei să fie mai uşoară, am 
structurat categoriile pe date. Cam aridă proce- 
dura, dar rezultatele au fost interesante. 

O primă constatare este aceea că zona lor de 
interes nu depăşea graniţele Imperiului Bizantin. 
Ori pe noi ne interesa teritoriul aflat dincolo de 
Dunăre, deci dincolo de granițele bizantine. Toc- 
mai acest teritoriu este menţionat cu totul sec- 
venţial, doar în condiţiile în care de acolo venea 
un pericol. Acest amănunt geografic, faptul că Im- 
periul Roman, apoi Bizantin, apoi Otoman se în- 
tindea până la Dunăre, a făcut ca populaţia aflată 
la nordul Dunării, unde se aflau chiar strămoşii 





noştri, să fie menţionată în izvoare în mod acci- 
dental. Cel mai cinstit mi s-a părut armeanul 
Moise din Chorene care vorbeşte de „tara necu- 
noscută Balacq“ (a se citi Valach), localizată după 
toate detalii geografice prin Carpaţii româneşti?. 
Deci Moise a preluat nişte informaţii din sursele 
bizantine şi acolo unde nu a ştiut s-a oprit. Cu si- 
guranță e vorba de noi, pentru că necunoscuți am 
rămas şi acum. Niciodată nu am fost meşteri în 
imagine. 

A doua observaţie, care nu m-a bucurat de- 
loc, este aceea că, trecând peste stilul elegant, di- 
versitatea şi complexitatea povestirii, cronicarii 
aveau totuşi un program. Din operele lor se des- 
prind trei categorii mari de informaţii, compuse 
la rândul lor din subcategorii. O primă categorie 
se încadrează în ceea ce am numi acum politica 
externă şi aici sunt incluse războaiele, tratatele 
de pace, alianțele de toate tipurile, relaţiile cu al- 
te populaţii din afara granițelor Imperiului. A 

1 Au fost parcurse lucrările a 59 de cronicari, pe care din lipsa de spaţiu nu îi putem nominaliza aici publicaţi în 
Fontes Historiae Daco-Romanae (FHDR), vol. II, Ed. Academiei RSR, 1970; FHDR, III, 1975, FHDR, IV, 1982. 


2 Au fost publicate integral operele lui Constantin Porfirogenetul, Anna Comnena, Mihail Psellos, Mauricius, 


Skilitzes -Kedrenus etc. 


3 Aurel Decei, Românii din veacul al IX-lea până în al XIII-lea în lumina izvoarelor armenești, Bucureşti, 1939. 

doua categorie, destul de fragilă, se referă la un 
fel de situaţie economico-socială, mai precis la 
răscoale în primul rând şi uneori la ocupaţii. O a 
treia categorie vizează viaţa spirituală, în primul 
rând situaţia bisericii creştine şi obiceiurile unor 
popoare. Între cele trei categorii mari nu există 
nici un echilibru, fiecare povestea ce considera 
important. Ca să mă conving de această schemă 
programatică am coborât cercetarea până în se- 
colul VI şi am urcat şi la cronicarii din secolele 
XII-XIV care preluau istorii mai vechi. 

Aşa stând lucrurile, am aflat că la Dunărea 
de Jos în secolele VI-XI sunt menţionate mai mul- 
te popoare, din care unele autohtone, altele afla- 
te în trecere, altele aflate în conflict cu bizantinii. 
Pe listă se află vlahii, bulgarii, ungurii, pecenegii, 
cumanii, slavii, ruşii, avarii. 

Cel mai teribil lucru este că prima menţiune 
în izvoare a unui popor se leagă întotdeauna de 
un moment conflictual, război sau răscoală. Să 
luăm, de pildă, situaţia situaţia vlahilor. Cu toții 
ştim că această populaţie de origine traco-roma- 
nă era una din cele mai vechi populaţii din Bal- 
cani, autohtonă şi cu o mare contribuţie la istoria 


regiunii, însă doar 42,5% din izvoarele analizate 
îi menţionează, iar prima lor atestare documen- 
tară este destul de târzie, de abia în secolul IX şi 
atunci cu ocazia răscolei vlahorinhinilor. Bulgarii 
însă, populaţie sosită de abia la începutul secolu- 
lui VIII în Balcani este menţionată de 50% în iz- 
voarele luate în discuție. Motivația acestui interes 
rezidă în conflictelor îndelungate pe care le-au 
avut cu bizantinii. Cu alte cuvinte scandalul pe 
care l-au provocat bulgarii în Balcani i-a situat la 
loc de frunte în toate cronicile, în timp ce viața 
cuminte a vlahilor era cât pe ce să îi scoată din 
cronici şi implicit din istorie. 

În privința vieţii spirituale, cele mai multe 
date se referă Ia creştinism, cum era şi firesc. De 
astă dată însă cele mai multe menţiuni se referă 
la vlahi şi relevă un creştinism vechi, apostolic. Se 
punea accent mai mult pe izbânzile creştinismu- 
lui şi mai puţin pe realitatea concretă, faptul că 
mai aveau mult de lucru cu populaţiile care primi- 
seră botezul mai târziu (Slavii, bulgarii, pece- 
negii). 

Cât priveşte gradul de documentare a fiecă- 
rui cronicar, situaţia este de-a dreptul aleatorie. 

Sunt multe cronici scrise în cabinet, fără o docu- 
mentare [a fața locului sau dintr-o singură sursă, 
la fel cum avem şi cronici scrise de la faţa locului, 
dar dintr-o singură tabără. De pildă, cea mai bună 
relatare a războiului bizantino-rus din 971 ne-a 
lăsat-o Leon Diaconul, care a participat la eveni- 
mentf. A avut grijă să ne spună totul, inclusiv ves- 
timentaţia prințului slav şi cercelul cu diamant pe 
care îl purta în ureche. 


Lumea logofeţilor cu probleme 
insurmontabile... 


Aşa cum am văzut cronicarii nu scriau istorii 
de dragul istoriei ci aveau si ei un program, 0 
agendă. Sună pompos ce spun eu, dar cu unele 
excepții, cronicarii trăiau din această activitate. 
Era profesia lor. Indiferent de locul pe care îl ocu- 
pau în societate cu toții aveau o situaţie materială 
modestă şi depindeau de o remuneraţie de la 
stat, pe care o primeau uneori neregulat, sau de 
taxele plătite de elevi, cu întârziere5. Nu puţini 
erau aceea care scriau elogii la adresa împăratu- 
lui, cu scopul evident de a obţine ceva mai mult. 
Chiar şi cronicari erudiţi, cum a fost Mihail Psel- 
los, au scris istorii cu fragmente discutabile€. Cu 
toţii ştim că împărăteasa Zoe a moştenit un te- 
zaur plin şi a lăsat în urmă un imperiu falit, dar 
simpatia lui Psellos pune totul pe seama dărniciei 
ei şi nu a proastei guvernări. 

Exemplul bizantin, al cronicarilor de curte, a 
fost urmat şi de tinerele stătulețe întemeiate de 
slavi, bulgari, unguri, pentru care încep să se 
scrie cronici la comandă regală cu scopul clar de 
a lăsa generaţiile tinere o imagine despre viața 
dar mai ales faptele străbunilor lor. Un scop gene- 
ros, didactic, dar în numele căruia se treceau sub 
tăcere multe din realităţile trăite. 


Un alt neajuns al cronicilor este acela că nu 
menționează aproape de loc viaţa claselor sociale 
inferioare. Nu mai vorbesc de mentalitatea lor, 
despre care sinceri să fim, nu mai avem de unde 
să o aflăm. Nu sunt descrise sate, cel mult oraşe 
sau monumente din cadrul acestora. Cronicarii 
nu s-au învrednicit să se ocupe şi de astfel de lu- 
cruri. Catagrafiile bizantine menţionează numă- 
rul de animale deţinute de sate pentru stabilirea 
impozitului, dar acolo unde nu a funcţionat im- 
periul, cum este cazul teritoriului românesc, nu ai 
absolut nici un fel de date. Astfel de probleme 
(tipuri de aşezări şi localizarea lor, planurile lor şi 
economia rurală, elemente de floră, faună, date 
antropologice) sunt cercetate însă de arheologi. 
Însă investigarea arheologică a unui sat medie- 
val-timpuriu durează uneori ani, având în vedere 
sursele de finanțare, etapele de cercetare, numă- 
rul mic de specialişti, studiile interdisciplinare 
necesare etc. Rezultatele sunt însă sigure. De pil- 
dă în sudul României (Oltenia, Muntenia, Dobro- 
gea) există doar două sate cercetate integral (Bu- 
cov-Ploieşti” şi Dridu-lalomița8) din peste cele 
peste 80 de aşezări evidenţiate”. Nici celelalte 
provincii istorice nu stau mai bine. Prin urmare 
în cercetarea evului mediu timpuriu ar trebui să 
prevaleze investigația arheologică, singura mo- 
dalitate concretă de aflare a realităţilor istorice 
concrete. Cronicile pot prevala în studiile privind 
mentalitatea istorică, derularea unor eveni- 
mente, politica imperială etc. 

Concluzia ar fi că păcatele nu sunt ale croni- 
carilor de acum o mie de ani care au scris la stan- 
dardele epocii lor, ci ale istoricilor din ziua de azi 
care utilizează uneori necorespunzător aceste 
instrumente fine de cercetare, care sunt vorbele 
şi gândurile înaintaşilor noştri, aşternute pe hâr- 
tie şi copiate, uneori din generaţie în generație. 


4 Împăratul Nichifor Phocas a solicitat la un moment dat ajutorul militar al ruşilor împotriva bulgarilor. 
Sviatoslav, prințul de Kiev, a venit şi i-a înfrânt pe bulgari însă nu mai voia să plece şi chiar era hotărât să nu se 
mai întoarcă înapoi, ci să rămână să cnezească peste oraşele de la Dunăre. Așa se face că împăratul loan 
Tzimisches (969-976) a început o campanie împotriva ruşilor a cărei bătălie finală a avut loc la Silistra. 
Conflictul este relatat de Leon Diaconul, Istoria, HDR, II, 677-697. 

5 Guglielmo Cavallo, Omul Bizantin, Polirom, 2000, p. 111-135. 

6 Mihail Psellos, Cronogratia. Un veac de istorie Bizantină, Ed. Polirom, 1998, passim. 

7 Maria Comşa, Cultura veche românească. Așezările de la Bucov, Ed. Academiei RSR, 1978, passim. 


3 Eugenia Zaharia, Săpăturile de Ia Dridu. Contribuţii Ia istoria perioadei formării poporului român, Ed. 


Academiei RSR, 1967. 


9 Rezultatele cercetărilor parţiale sunt publicate în peste 300 de articole, rapoarte de săpătură şi studii publicate 


în revistele de specialitate şi în cronici arheologice. 

Tratat de Demonologie 


Nikolas Matsoukas, Teologia dogmatica şi simbolică IV, 
Demonologia, trad. Rom. Preot Prot. Dr. Constantin 
Coman, Preot Drd. Cristian-Emil Chivu, Ed. Bizantină, 


București 2002, pp. 169. 


Paul Sandu 





patru al Teologiei dogmatice şi simbolice, 
abordează un subiect uşor marginalizat, 
dat cu măiestrie la o parte, şi care este considerat 
ca nefiind de actualitate. Editorul însuşi ţine să 
aducă lămuriri cititorului pentru publicarea unei 
asemenea cărți, reluând, de fapt, observaţiile au- 
torului cărţii care consideră că „este cu neputinţă 
să vorbească cineva corect din punct de vedere 
teologic despre satana şi despre diavoli ignorând 
învățătura dogmatică a Bisericii“ (p. 13), enume- 
rând printre cauzele lipsei demonologiei „moda 
demitizării“ şi credința într-un creştinism pe care 
îl numeşte, uşor ironic, „dulceag“ (p. 12). 
Teologul grec porneşte de la credinţa că Ve- 
chiul şi Noul Testament alcătuiesc un întreg coe- 
rent şi cu neputinţă de divizat şi consideră că de- 
a lungul acestuia confruntarea dintre diavol şi 
Dumnezeu a fost conturată în feluri diferite. La în- 
ceput diavolul a fost ispititorul omului, adversita- 
tea faţă de divinitate apărând în planul întâi abia 
în literatura apocaliptică. Atitudinea lui Dumne- 
zeu este însă neschimbată, manifestându-se sub 
forma unui „da“ omniprezent, un fel de prelun- 
gire a logosului iniţial despre care Augustin spu- 
nea în Confesiuni, în cartea a XI-a, că este în afara 
timpului, într-un prezent continuu. 
Confruntarea făpturilor revoltate cu Divini- 
tatea este rodul refuzului acestor făpturi de a se 
integra ordinii creaţiei. Şi dacă Dumnezeu este 
„Dumnezeul lui «da» şi niciodată al lui «da» şi al 
lui «nu», diavolul ar putea fi înţeles, cu o vorbă a 
unui gânditor român - C. Noica - ca un „ba“ ros- 
tit în interiorul ființei. Această afirmaţie se supra- 
pune perfect cu cea a teologului grec care consi- 
deră că răul este un lucru inexistent, fiind doar 


C artea lui N. Matsoukas, de fapt volumul 

degradarea existentelor (sensibile sau inteligibi- 
le). Toate cele create sunt schimbătoare, fiind ast- 
fel nedesăvârşite: „sunt bune foarte, nu sunt de- 
săvârşite“ (p. 49). Aceasta aduce posibilitatea i- 
bertăţii lor şi riscul căderii. 

Inexistenţa răului ca ființă în sine şi dimen- 
siunea tragică a libertății sunt urmărite de-a lun- 
gul întregii lucrări, fiind condiţiile de posibilitate 
pentru ca omul să devină „împreună creator“ (p. 
70), biruind moartea. Această căutare a omului 
este însă una dureroasă şi istovitoare - exemplul 
luptei dintre Iacov şi Dumnezeu revelează acest 
lucru - autorul cărţii echivalând aceste dureri cu 
durerile naşterii. „Moartea pe cruce nu poate fi 
înțeleasă separat, ca un eveniment dureros şi izo- 
lat, care se termină o dată cu terminarea dureri- 
lor. Ea este îngemănată cu Învierea“ (pp. 76,77). 
La nivelul umanului, întregul parcurs dureros al 

omenirii datorat alienării omului produse prin 
neascultare are aceeaşi simbolistică, ducând la 
recuperarea fiinţei printr-o fericită naştere. 

În paginile capitolului al Ilea, N. Matsoukas 
aduce în discuţie, printre altele, acea „omorâre a 
lui Dumnezeu“ trâmbițată de Nietzsche şi ilus- 
trată de Dostoievski prin personajul său atât de 
frământat Ivan Karamazov. Alienarea făpturii 
umane care, cu o vorbă a lui Pleşu este o făptură 
de „interval“, a avut aceste consecințe radicale, 
deicidul fiind, simultan fratricid (Şi invers). De 
fapt asta revine la a spune că cine nu-L cunoaşte 
pe Dumnezeu, din cauza degenerării relaţiei de 
iubire, nu-şi poate cunoaşte şi înțelege nici se- 
menul, închizându-se în sine, „în idolul egocen- 
tric, apărându-se şi atacând“ (p. 110). Aceasta 
este starea în care se află un rob al Satanei, cel 
care suferă de ceea ce N. Matsoukas numeşte „0 
boală extrem de gravă a voinţei“. „Bolnavul nu 
vrea să aibă în faţa sa pe Dumnezeu şi pe aproa- 
pele său, ci în primul rând şi exclusiv pe sine“ (p. 
111). 

Întreaga carte este concepută ascendent, ur- 
mând traseul străbătut până în prezent de toată 





omenirea, mergând însă dincolo de acesta, des- 
chizându-se, cu un îndemn, spre mântuirea ei. 
Mântuirea este scopul final al fiecăruia şi al tutu- 
rora şi nu se poate ajunge la ea fără pocăință şi 
vindecare. Autorul se revoltă împotriva celor 
care - „teologi, predicatori, şi oameni de ştiinţă, 
împreună cu alți «salvatori» (teoretici) ai umani- 
tăţii“ (p. 132) - cred că acest lucru este posibil 
chiar în lipsa pocăinței. 

Deodată cu intensificarea luminii, pe măsu- 
ră ce viață omului presupune tot mai mult pre- 
zența dumnezeiască, răul, Diavolul este margina- 
lizat şi îndepărtat, iar creaţia devine un „topos al 
binelui“ (p. 153). Autorul încheie spunând că: „Bi- 
serica nu se modernizează, ci modernizează lu- 
mea producând civilizaţie“ (p. 169). Acesta este, 
în fapt, răspunsul lui pentru cei care discută pro- 
blema adaptării Bisericii la actualitatea realității. 

Prin lucrarea sa, Demonologia, Matsoukas 
gândeşte traseul omenirii ca pe o arhitectonică 
pozitivă în care răul nu are în nici un caz un carac- 
ter central, ci este pus în slujba binelui, făcând 
parte din traseul recuperării omului „deopotrivă 
creator“. 

Figurile discursului 


poetic 

p lachetele de poezie: Eterna Primăvara (Si- 


Constantin Mihai 





tech, 2002) şi Menuet pentru vioară (Si- 

tech, 2004) propuse de Nicoleta Marini re- 
dimensionează o poetică modernă a realului, lip- 
sită de rigoarea oricărui canon şi predispusă, da- 
torită unei dislocări permanente a întregului, 
esenţializării „figurilor contrariate, abrupte, une- 
ori stranii“. Substanța poetică este reglată de exis- 
tența unei âtat d'âme care oscilează în jurul cău- 
tării problematizante, printr-un univers contra- 
dictoriu pe care ființa trebuie să-l exploreze în 
drumul regăsirii de sine. 

Primul volum surprinde prin dominanta 
contrarietăţii, discursul poetic fiind adesea sub- 
minat de aceste figuri abrupte. Încercarea de cer- 
cetare a straturilor profunde ale realităţii provoa- 
că o alternanță a registrului liric între apolinic şi 
dionisiac. Principiul poeticii acestui prim volum 
este formulat explicit de autoare în poemul Reali- 
tate, dedicat lui Brâncuşi: „Ne-a lăsat moşteni- 
re/Esenţa lucrurilor/A săpat adânc,/Simetric, 
fără pampoane./Cu el batem/la uşa realității,/ 
stăm față în faţă cu ea,/comunicăm, ne naştem, 
ne rugăm, zburăm./Suntem normali:/ „Lucrurile 
nu sunt greu de făcut,/ceea ce este cu adevărat 
greu de făcut/este de a ne pune în starea/de a le 
face“. 

Angoasa, neliniştile, patosul unui cotidian 
sfâşiat de dileme constituie tot atâtea variaţiuni 
pe o temă fundamentală: revigorarea spiritului 
ca o alternativă la un abis ontologic care se profi- 
lează într-un existent uniformizant, atomizat. 
Motto-ul întregului volum, extras din Psalmul 


davidic 68, întăreşte perspectiva teologală a 
poeticului, care se structurează invariabil pe co- 
ordonatele lui mysterium fascinans în conjuncţie 
cu mysterium tremendum. Figurile ascensionali- 
tăţii devin marca unei astfel de poetici explicite a 
evaziunii, în sfera cuminecătoare a logos-ului: 
„Stăteam (dez)golită în ploaie/genunchii mei îm- 
brăţişau pământul,/ mâinile căutau cerul/În spa- 
tele meu/o umbră cu miros de tămâie/citea.../O 
rugăciune./Împreună ax/cu rădăcini înfipte în 
pământ/pe care ne cățărăm/pentru a ajunge/în 
ograda lui Dumnezeu“ (Zbon). 

Theatrum mundi ca metaforă a spectacolu- 
lui coditian, a unei curgeri a temporalității nu 
poate evita ciocnirea cu meta-physis-ul, cu acel 
dincolo al inefabilului, al anistoricităţii, unde fiin- 
ţa poetică îşi regăseşte sinele pierdut, într-o ar- 
monie prestabilită a monadelor. Canonul poetic 
se circumscrie în subsidiar canonului religiozită- 
ţii, a regulii ca formă de restituire a angelicului. 
Această călătorie în care „gândurile mele tros- 
nesc la imperfect/Vor să te descopere în fiecare si- 
labă, în fiecare vers,/în fiecare naraţiune despre 
tine./Sufletul meu pulsând halucinant şi ine- 
gal/Te scoate dintr-o constelație comună./Mută te 
strig,/Oarbă te privesc;/Fără timp/Tinereţea e bă- 
trâneţe/Viaţa fără de moarte./Fără timp eşti/ 
Poartă/Fără timp/e Iubire“ (Drum) este o etapă 
esenţială în procesul introspectiv, al redescoperi- 
rii propriei identități, care stă sub semnul înnoi- 
tor al unei „eterne primăveri“. 

Placheta de versuri Menuet pentru vioară, 
cu un motto din Psalmul davidic 103, continuă 
acelaşi demers poetic de sondare a resorturilor 
intime ale existenţei, transpusă într-o naraţiune a 
mundusului populat de zâne şi monştri, urmă- 
rindu-se redescoperirea muzicii sferelor celeşti. 
Într-un decor în care „nuferii au înflorit-monet le- 
a spus/floarea soarelui a pocnit-van gogh i-a po- 
runcit/visul s-a sfârşit/ochii s-au închis/trupul s-a 

adunat/candela s-a aprins/oraşul dezbrăcat 
aşteaptă deznodământul/păsările se scaldă în 
praful de la marginea drumului/petalele încep să 
cadă/frunzele să fie înghiţite/cortina se prăbu- 
şeşte/actorii îşi dezgolesc feţele şi trupurile/viața 
este peste tot aici şi acolo“ (Germinaţie), totul 
pare suspendat undeva la „mijlocul distanţei din- 
tre cer şi pământ“. Imaginarul, dominat de ace- 
leaşi figuri ale contrarietăţii, gravitează în jurul 
unei poetici a reveriei în care „rațiunea imaginan- 
tă“ devine primum movens. Scenariul include 
dominantele unui univers fantastic, „guvernată 
de zei“, cu „feți frumoşi“; cu „armăsari/mac/cot- 
codac/balansaţi pe pereţi“, elemente perempto- 
rii (icar, fata morgana) pentru orice „fantastică a 
transcendentalului“. Recursul la edenul copilă- 
riei nu constituie decât un fericit pretext de reme- 
morare a lui illo tempore, în care visul şi speranța 





ki 
k 


A “ 
Vi, SĂ că i 
Foo: Bogăan nor f 





reconfigurau o existență trăită plenar, în proximi- 
tatea eternității: „la marginea pădurii/crengi 
stropite/de galben/ în muzica stelelor/granița 
apei/aripi de rândunici desfăcute/pe cuiburi în 
verde/turla/sub fulgi de primăvară/povestea po- 
veştilor un prinţ cu o zână/fără alai/frumosul bă- 
trân apare din rai/mirosul de sfinţi/se coboară/ 
glas de heruvim/ochi de serafim/taină/salcâmi 
dansează/despletiţi de verde/o nuntă/un prinț/o 
zână/un bătrân/fără alai curcubeu/înflorit/la 
nunta din mai“ (Poveste). 

Într-un context al producţiilor poetice post- 
moderne, dominate de exacerbarea sexualității 
şi a scabrosului, cele două volume de poezie ale 
Nicoletei Marini, scrise în forma versului liber (pe 
alocuri există structuri care amintesc de expresia 
haikulului japonez) fac o notă discordantă, prin 
revenirea la substanța mirabilului religios. 

Meşterul Manole, antologie literară, de Al.Husar 
Spiritul unei generaţii 
într-o revistă 


O carte fundamentală pentru cultura română. Crezul unei 
generații pline de talent și aspirații. Vintilă Horia 
a numit-o „generaţia de la 1939*, iar lon Șiugariu i-a spus 


Constantin N. Străchinaru 





„generația cerului“. 

rofesorul universitar Al.Husar, el însuşi 
p apartenent acestei generații a spiritului, a 
luminării prin cultură, după cum îl arată şi 
operele sale de o remarcabilă erudiție şi o sensi- 
bilitate literară, stimulat, după propria-i mărturi- 
sire, de cărturarul Emil Pintea, realizatorul anto- 
logiei literare a Gândirii (700pp), a publicat în 
2004, la editura Fundaţiei Culturale Memoria, an- 
tologia literară a revistei Meșterul Manole (ianua- 
rie 1939 - ianuarie-aprilie 1942) ai căror iniţia- 
tori şi împlinitori au fost Vintilă Horia (poezii, 
proză, eseuri, traduceri, cronici literare, publicis- 
tică, reflexii în marginea timpului), Ion Şiugariu 
(poezii, cronici literare, eseuri - între care un Titu 
Maiorescu), Ovid Caledoniu (poezie, eseuri, pro- 
ză). Printre colaboratori întâlnim pe Virgil Caria- 
nopol, Ştefan Baciu, Ion Frunzetti, Radu Stanca, 
Mircea Streinul, Coriolan Gheţie, Vlaicu Bârna, 
Pericle Martinescu, Mihai Chirnoagă, Laurenţiu 
Fulga, ...dar şi Al.Husar cu eseul „Ne vine rândul“ 
(1941), de un intelectualism analitic ce obligă 
reluarea lecturii pentru o mai critică înţelegere a 
vremurilor. 

Meșterul Manole, prin Vintilă Horia, unul 
dintre directori, se declara continuator nuanțat al 
Gândirii „Ne-am cunoscut şi ne-am perfecționat 
la umbra Gândirii şi acolo am înțeles, în primul 
rând ce înseamnă a fi român. Ne-am dezvoltat 
citind şi meditând cărţi de Lucian Blaga, Nichifor 
Crainic, Al. Busoiceanu, Oskar Walter Cisek, lon 
Pillat, Vasile Voiculescu, Vasile Băncilă, Gib Mi- 


hăescu, Matei Caragiale, Tudor Vianu, Adrian Ma- 
niu, gânditori, poeți, romancieri, care au ştiut să 
creeze o Românie literară şi filosofică pe măsura 
României geopolitice“... Şi numind opere ca 
Nostalgia Paradisului de Nichifor Crainic, Trilo- 
pia Culturii şi Trilogia cunoaşterii de Blaga, Urcuş 
de V. Voiculescu, Estetica lui Tudor Vianu s.a. pre- 
cizează: „cărți modelate într-un fel sau altul de 
spiritul Gândirii care a dus în acei ani către o 
definire a României prin creştinism şi cultură...“. 

Dar şi cu privire la conținut, Vintilă Horia 
ține să remarce că întreaga aspirație a celui de-al 
doilea corifeu al noii reviste, Ion Şiugariu „lumi- 
nă încărcată de poezie ... era în tradiția Gândirii, 
din care i se trage întreaga inspiraţie“ ... „chiar Se- 
te de ceruri! este un titlu gândirist“ ... „E o poezie 
plină de de soare...“ (Madrid, 21.01.1985). 

Toată gruparea era unitară în efort şi toţi 
doreau să atingă pragul de sus al tradiţiei noastre 
culturale, mereu raportându-se la Gândirea, „ex- 
presia cea mai înaltă a geniului autohton“ ... Ştiau 
cu toţii precis că aveam să ducem mai departe 
mesajul Gândirii (ibidem). 

Prin Gândirea, aşadar, percepem în tot entu- 
ziasmul ei gruparea de la Meșterul Manole, 
care-şi elaborase manifestul cu doi ani înaintea 
apariției revistei. De altfel, Gândirea influențase, 
orientativ, numeroase reviste între care cităm: 
Ramuri, Năzuința, Familia, Datina, Gând româ- 
nesc, Linia dreaptă, Rânduiala, Sfarmă Piatră Ş.a. 
Izvoarele sunt roditoare. Exemplele mobilizatoa- 
re. Ele trezesc conştiinţe, fortifică voințe, deschid 
orizonturi. Nasc inițiative cărora le împrumută 

discret sau direct - ca în cazul revistei Meșterul 
Manole, din spiritul lor, asemenea curentelor a 
căror destinare este să iasă din matcă, fertilizând. 

Revista Meșterul Manole, prin titlu, sugera 
ideea de credință, de sacrificiu, de pasiune până 
la obsesie, cum scria Ştefan Baciu în poezia 
„Vates“: 


„Ca Meşterul Manole avem aripi deschise 
Şi ne clădim soțiile în temelii 
Pentru un stol de cântece şi vise ...“ 


„Hrănindu-ne cu-azur într-una flămânzim... 


Sublim! Ion Şiugariu, în eseul „Invitaţie la 
entuziasm“ îndemna gândiristic „Să ne întoar- 
cem cu fața spre entuziasmul străvechi al neamu- 
lui... Glia românească să ne încălzească suflete- 
le... Să ne întoarcem spre entuziasm flămânzi de 
lumină...“ Cu această nestăvilită bună credință 
erau siguri că vor ieşi esenţiali, originali, senini, 
în lume. „România de azi, scria Vintilă Horia, 
devine europeană nu prin posibilitatea ei de a 
îngurgita, ci prin aceea de a impune ca europene 
propriile sale valori“... „o cultură română esen- 
țială“...“universitatea românească“ („Note pen- 
tru călătoria noastră“). Deja în manifestul revis- 
tei, gândit îndelung, înscriau „garanţia unei tradi- 
ţii mereu ascensive“. În această convingere şi Pe- 
ricle Martinescu descoperea „elementul hotărâ- 
tor al spiritualității viitoare din sud-estul şi răsări- 
tul Europei“ - tradiţia. 

Tineri şi dotați, mereu declarativi şi ilustra- 
tivi ai proiectelor analizate într-o rară prietenie, 
membrii grupării de la Meșterul Manole credeau 
nelimitat în valorile neamului românesc, în des- 
tinul solar al României, în capacitatea românilor 
de a comprima timpul istoric şi a ieşi cultural în 
universalitate. „Cavaleri sublimi ai creştinității, 
scria Vintilă Horia, ne împlineam cu sfințenie hă- 
răzirea, porunca“... „împlinim destinul ce ni se 
cuvine şi turnăm în bronz monumentalul chip al 
României care astfel va pătrunde în conştiinţa 
universală“. Gândirea lor le exprima fidel simţi- 
rea, voința şi capacităţile de a finaliza proiectele. 
„Credeam din tot sufletul nostru, sublinia Ion 
Şiugariu, într-o literatură românească mare, uni- 
că, universală“. Erau foarte convinşi că în faţa cul- 
turii orice adversar se înclină: „Pentru națiuni 


nimic nu contează mai mult decât cultura“... care 
„nu poate fi învinsă, nici îngenuncheată, nici anu- 
lată“, afirmă Vintilă Horia. Meşter-manoliștii gân- 
deau la mobilizarea energiei naţionale într-un 
flux regenerator, o regeneraţie care să inoculeze 
Europa „cu aer românesc“... „expansiune spiritu- 
ală“ adică începutul unui imperialism al duhului 
românesc în lume“... „elanul către frumos al 
întregii Românii tinere“. Ce crez superior şi cât de 
necesar acestor vremi! „Şi în entuziasmul nostru 
curat, eram convinşi că vom da omenirii, tuturor 
neamurilor, o nouă posibilitate de a înţelege, de 
a avea încredere reciprocă, dincolo de falsele 
mesaje politice care promiteau pacea dar ațâțau 
la războaie“. 

Parcurgând antologia realizată de Al.Husar 
(330 p.) reținem talentul poetic al tuturor, speci- 
ficul amoţional ce-l degajă fiecare, notele comu- 
ne centrate pe îngândurarea, pe alocuri elegiacă, 
explicabilă în conjunctura celui de-al doilea răz- 
boi mondial cu final imprevizibil şi, cum s-a ade- 
verit, catastrofal pentru România, pentru ro- 
mâni. Ce cote am fi atins, ca în visul acestei atât 
de tinere generaţii de la Meşterul Manole, dacă 
n-ar fi fost apocalipticul război! 

Oprim impulsul comentariilor paralele pen- 
tru a preciza că proza din antologie este supe- 
rioară poeziei şi eseurile sunt superioare orică- 
ror alte texte. Talentaţii tineri aveau dotaţia refle- 
xiunii analitice, a unei înțelepciuni care se identi- 
fică personalităţii lor complexe. Aveau darul rea- 
lizării de mari opere aşa cum Vintilă Horia a do- 
vedit-o cu romanele: Dumnezeu s-a născut în exil 
(Premiul Goncourt) - romanul poetului Ovidiu, 
Scrisoarea a VILa - romanul lui Platon, Un român 
în cer - romanul lui El Greco, dar și Jurnalul unui 
țăran de la Dunăre, Călătorii spre centrul pămân- 
tului şi atâtea alte cărți între care unele de poezie 
şi eseuri interviuri etc. Vintilă Horia, scriitorul de 
la Gândirea şi de la Meşterul Manole, care a publi- 
cat în patru limbi şi e tradus în peste douăzeci. 

Introducerea la Antologie, semnată tot Al. 
Husar, este un studiu extrem de documentat, sim- 
ilar celui dedicat lui Ion Şiugariu ca prefață la vo- 
lumul Țara crinilor (Editura Agora - Iaşi, 1997). 
Cele cinci pagini privind structura Antologiei şi 
realizarea ei, precedate de câteva reflexii referi- 
toare la destinul corifeilor Meșterului Manole îşi 
au valoarea lor nu numai istoric-literară. 

Addenda volumului este de o importanţă ra- 
risimă. Aici întâlnim: din corespondența lui 
Vintilă Horia cu Ovid Caledoniu, cu Lucia Şiugar- 
iu Soreanu, cu Liliana Georgescu; Vintilă Horia 
despre Ion Şiugariu, Ovid Caledoniu - studii apă- 
rute la Madrid şi în Canada; Virgil Ierunca în dia- 
log cu Vintilă Horia; Nae Antonescu: „Meşterul 
Manole“, mit şi destin“(1995), Liliana Georgescu: 
„Ovid Caledoniu - poet al luminii“ (1995), Lucia 
Soreanu: „Cuvânt pentru Vintilă Horia“ (1995), 
Constantin Ciopraga: „Căutările unui «perigrin» 
patetic: Ion Șiugariu“. Bine ar fi fost să le se fi 
adăugat şi studiul „Locul lui Şiugariu“, prefaţă la 


Vintilă Horia 


Țara crinilor, semnată de Al. Husar. De un interes 
ştiinţific deosebit se acoperă Indicele bibliogra- 
fic, realizat de specialista Departamentului Bi- 
bliografic al Bibliotecii Centrale Universitare „Mi- 
hai Eminescu din Iaşi, doamna Aurelia Stoica. 

Iconografia acestui sărbătoresc volum lumi- 
nează vremuri şi creatori, una din imagini desco- 
perindu-ni- pe magistrul Al.Husar, la braț de 
suflet şi crez literar, cu Ion Șiugariu. 

„Generaţia de la 1939“, „generaţia cerului“, 
generaţia soarelui, una şi cea mai luminoasă din 
razele permanenței gândirismului în expansiune 
spirituală. 

Trepte ale devenirii 


umane 


Devenirea umană, vieţuirea „întru fiinţă“ (C. Noica) este lucrare 
în spirit, redevenire Ia Ia starea dintâi-starea de inocență. Drum 
lung şi suitor. Deloc ușor. Disecţie introspectivă. Paşi 
moralmente faptici. Proces miraculos. Rezultat sigur atunci când 
dorința şi vrerea ieșirii din „protanul desacralizator“ (M. Eliade) 
nu-şi greşesc reperele înţelepciunii, adevărului, trumosului, 


binelui, valori de sorginte divină. 


Lucian Teodosiu 





stantin N. Străchinaru (Ed. Agora-Iaşi, 1996) 

propune un număr de exemple ale înțelepci- 
unii creatoare. Exemple care dau direcția şi fac 
auzită strigarea pe marea acestor vremuri bân- 
tuite de înfricoşetoare semne apocaliptice, lumi- 
nându-ne înaintarea, întoarcerea la țărmul ede- 
nic, spre şi prin „sacrul, piatră unghiulară a expe- 
rienței religioase“ (Mircea Eliade, Le sacre et le 
profane, Paris, Gallimard, 1975). 

Volumul Trepte ale devenirii umane se des- 
chide cu o dedicație şocantă, aşezată peste o rană 
vie, imposibil de închis. Autorul notează: „În me- 
moria surorilor mele, Milica - studentă - şi Dina 
- elevă - a căror dragoste pentru lectură a fost 
asasinată, prin împuşcarea lor de un soldat al Ar- 
matei Roşii, în august 1944“. 

Rareori am citit în viață ceva mai tragic, 
poate numai în tragedia greacă; dar, acolo, desti- 
nul oamenilor era scris de zeii neîndurători, or 
aici, destinul unei familii româneşti, peste care a 
trecut tăvălugul războiului, ca să nu mai vorbim 
şi de următorul, a fost determinat cu brutalitate 
asasină de un ins al Apocalipsului, un soldat al 
unei armate roşii = vărsătoare de sânge, semănă- 
toare de moarte. Se poate imagina cava mai ab- 
surd decât asasinarea a două adolescente? 

Te desprinzi cu greu de această idee şi întorci 
a doua filă a cărţii. De aici, din „Cuvântul înainte“, 


N 
] n fond Trepte ale devenirii umane de Con- 


începe marea aventură a spiritului unui neliniştit 
cărturar. lată câteva idei: „Vizionarii prezidează 
universul. Popoarele îi întrupează. Umanitatea le 
face loc pe tronurile sale, în eternitate. Pe cerul 
nopţii lumii ei sunt aştrii care defrişează traseele 
superiorizării noastre... Insomniile lor sunt stări 
de veghe ale făptuirii modelatoare în adâncurile 
noastre unde mereu este ceva de reconstruit. În 
preajma lor traversăm mai siguri aceste vremuri 
luate-n stăpânire de incertitudini şi imprevizibil. 
Prin creaţia lor, ne simțim mai împreună şi mai 
aproape de Fericire, de Absolut. Devenirea do- 
bândeşte sensul spiritual sugerat de «Luceafărul 
lui Eminescu şi de Coloana lui Brâncuşi. Se adeve- 
reşte astfel că revenirea noastră spre ceea ce am 
fost, este posibilă când suişul urmează treptele iu- 
birii de oameni, de libertate, adevăr şi frumos.“ 

Din lecturile sale vaste, eruditul profesor 
Constantin N. Străchinaru se opreşte deocamda- 
tă asupra a zece personalități creatoare, încer- 
când să lumineze din opera acestora zone ascun- 
se, ori mai puțin cercetate şi care scapă unui lec- 
tor mai grăbit. 

În acest decalog al devenirii umane, „Mihai 
Eminescu în viziunea lui Aron Cotruş“ (text apă- 
rut mai întâi în Gândirea nr. 1-2/1995) ocupă pri- 
mul loc. Este vorba de o lectură analitică a poe- 
mului epopeic intitulat de Cotruş „Eminescu“ şi 
apărut, în broşură, la Editura Cartea Româneas- 
că, în 1939, la 50 de ani de la intrarea în eterni- 
tate a Luceafărului. 

Autorul oferă extrase definitorii pentru sem- 
nificativele idei ce luminează acest frumos şi unic 
poem, astăzi aproape uitat sau neştiut de atâția 
elevi şi studenţi, de unde și constatarea făcută cu 
mâhnire: „Parcă o conspirație a tăcerii ține în um- 
bră cel mai semnificativ poem scris vreodată de- 
spre creație şi creatorul Luceafărului. Oare, este 
vorba de o „conspirație“? Nu cred! Lumea aceasta 
grăbită spre nicăieri nu sesizează întotdeauna 
reperele. De aceea, menirea unei astfel de cărți 
este şi aceea de a le readuce în mintea contempo- 
ranilor absorbiți de griji cotidiene şi televizor. 

Ultimul eseu din acest decalog axiologic este 
consacrat tot unui român: „Creaţia şi creatologia 
doctorului Ştefan Odobleja, o cale a ieşirii din su- 
ferință“, mai notează eseistul, sugerând izbăvirea 
de anonimat şi nevoi prin creație, cultură, muncă 
metodică, pasională. 

Şi aici, chiar dintru început, prima frază con- 
struieşte nervos, prin propoziții eliptice de predi- 
cat, personalitatea excepţională a savantului ro- 
mân: „Ştefan Odobleja: personalitate ştiinţifică 
vizionară, consonantismul său: o concepție de- 
spre lume, viață şi devenire; Psihologia conso- 
nantistă: capodopera sa, „cea mai epocală lucrare 
pe care am citit-o“ (R. Mantz);, creatologia sa: ca- 
lea salvării lumii - (p.116). În stil prescurtat, afo- 
ristic, eliberat de adjective, Constantin N. Străchi- 





naru fixează contribuţia acestui deschizător de 
drumuri la progresul omenirii: „De la perspecti- 
vele cibernetizării = a cerebralizării maşinilor, 
Ştefan Odobleja ajunge prin explorări în spaţiile 
teoriei cunoaşterii, creatologiei, problematicii 
învățării, la fenomenologia devenirii individuale 
şi general-umane, ceea ce face din Psihologia con- 
sonantistă (1938-1939) mai mult decât o ciber- 
netică generală şi mai mult decât o psihologie 
nouă“ (p. 119). 

Între aceste eseuri care deschid şi închid o 
carte, întâlnim meditații adânci, uneori insolite, 
despre unicitatea poeziei lui Saint-John Perse şi a 
edificării spirituale, despre tema iubirii la Jean- 
Jacques Rousseau şi la Stendhal, despre omul in- 
finit care a fost şi a rămas Giovanni Papini, sau 
despre neliniştiții salvatori de lume Paul Claudel, 
Pierre Emmanuel, Gabriele D'Annunzio precum 
şi despre tânărul poet Andre Chemier, care a stri- 
gat sub ghilotina Revoluţiei franceze atee: „O, li- 
bertate sfântă, ...tu mamă a virtuţilor...“. 

„Omul se apără de dispariţie prin creaţie“ 
afirmă Constantin N. Străchinaru, ad... această 
carte „tuturor iubitorilor de cultură, îndeosebi ti- 
neretului“, cartea sa dorindu-se a fi ea însăşi „o 
treaptă a devenirii umane“. Să ne apropiem de 
sugestiile ei şi vom fi mai aproape de Transcen- 
dent, de Fericirede mântuire.” 


“ Prezentare făcută la Radio-Iaşi, la 5 ianuarie 1997, unde Lucian Teodosiu este redactor. 

Mircea Platon 





stînga mai are o problemă, anume că resus- 

citarea ei în anii '90 s-a făcut mai puțin pe 
baza materialismului dialectic şi ştiinţific, cât pe 
baza postmodern-deconstrucționist-multicultu- 
rală a corectitudinii politice. Cu alte cuvinte, dacă 
Marx avea ambiția să-şi prezinte mitologia drept 
ştiinţă - atât de puternic fiind mitul ştiinţei în se- 
colul al XIX-lea, stîngiştii actuali sunt preocupaţi 
mai ales să ne convingă că ştiinţa, adică „ade- 
vărul“, „certitudinea“, „obiectivitatea“, e mit. 
Drept urmare, totul e o ştiinţă a mitului. 
Hermeneutica modernă nu e ştiinţa aflării sensu- 
lui ascuns al realităţii, ci e moşirea vidului ei, a 
minciunii întemeietoare, a ficţiunii cu care e grea 
lumea. Deşi unii intelectuali stîngişti - precum 
Christopher Morris, Christopher Hill etc. - au dus 
şi duc o ingenioasă şi întrutotul onorabilă bătălie 
de ariergardă împotriva de-realizării stîngii, 
dubioasa ei înduhovnicire s-a petrecut şi, abia 
acum, cu adevărat, o „stafie bîntuie Europa“ (şi 
America). Ceea ce era pe vremuri un proletar vîr- 
tos, cu bască şi ciocan, a devenit astăzi o 
„(răz)gîndire slabă“ şi cu cearcăne. Din punct de 
vedere al dreptei, toate sunt bune şi frumoase, 
pentru că, în acest fel, lucrurile au reintrat pe 
făgaşul lor normal. Adică stînga şi-a recunoscut în 
sfirşit identitatea gnostică, în vreme ce dreptei i-a 
rămas versantul realist care, începînd cu 
Iluminismul, i-a fost contestat. Acuzată pe vre- 
muri, în numele „Naturii“ şi „Ştiinţei“, de misti- 
cism şi fanatism, dreapta se vede astăzi depozi- 
tara acelui bun-simţ pe care stînga l-a abandonat 
în favoarea tribalismului urban şi corporatismu- 
lui ecologic. Mai pe româneşte, stînga, şi nu 


$ lăbită de eşecul „experimentului socialist“, 


Se discută intens în ultima vreme despre recuperarea, 
recondiționarea și refolosirea stîngii. Unii îi deplîng lipsa, alții îi 
blestemă supraviețuirea, unii spun că nici nu mai există stînga şi 
dreapta, alții spun că cea mai bună stîngă e de dreapta. 


dreapta, e acum mistic-idealist-solipsistă. Drept 
urmare, acolo unde stînga a devenit din ce în ce 
mai elitistă, dreapta a devenit din ce în ce mai 
populistă. În America cel puţin, „poporul“ 
e acum de dreapta, elitele academice sfiriind 
încet şi sec pe jarul mocnit al unui intelectualism 
păgubos. Şi spun asta pentru că stînga nu are altă 
şansă decât revendicîndu-se de la realitatea con- 
cretă, „tare“. În afară de „lumea acesta“, stînga nu 
are decit idealuri. Acolo unde dreapta religioasă, 
dacă nu e budistă, acţionează cu două realități - 
văzută şi nevăzută dar mai reală -, stinga fuge 
într-un picior. Pe care, momentan, a ales să şi-l 
deconstruiască în numele mitului. Astfel a 
devenit stînga la fel de agnostică în privința vieții 
de acum pe cît era în privinţa vieţii de apoi. 
Strmtorată astfel, stîngii i-a rămas să locuiască în 
benzi desenate (după cum ne arată şi recentul 
manifest stîngist „V de la Vendetta“ al fraţilor 
Wachowski). 


Un manifest ridicol 


Cite ceva din toate aceste reconfigurări pare 
a se fi prelins şi în „gândirea slabă“ a stîngiştilor 
din România. Astfel, lonuţ Chiva a publicat în săp- 
tămînalul „Prezent“ un fluturaș în favoarea unei 
„Stîngi eficace“, diferită de „stîngaclubbing“, 
„stinga-yuppie (venită pe puseuri anticonsumis- 
te)“ şi de „stîngamaidegrabă-artistică şi cu figuri 
în cap“. „Stînga pragmatică“ ar fi, în opinia lui 
Ionuţ Chiva (exprimată în articolul „Stîngisme de 
discotecă“), preocupată de lupta împotriva dis- 
criminării, pentru „drepturile unor minorități de 
tot felul, asistență socială, şi impunerea diferite- 
lor culturi“. Aşadar, stînga pragmatică ar trebui să 
se ocupe de tot ceea ce s-a ocupat de fapt stînga 

ne-pragmatică, pentru că, aşa după cum am su- 
gerat, filosofia care stă la baza „drepturilor mino- 
rităților de tot felul“ şi a „impunerii diferitelor 
culturi“ e tocmai multiculturalismul/postmoder- 
nismul care a dărăpănat stînga de cînd aceasta şi- 
a pierdut obiectul muncii, adică „proletariatul“ 
(îmburghezit în vreme ce comuniștii complotau 
clandestin la eliberarea lui cu ajutorul masacre- 
lor motivate ideologic). Pentru a redeveni prag- 
matică, stînga trebuie să-şi găsească o porțiune de 
realitate pe care să o lucreze. Or, în loc de asta, 
stinga continuă să-şi construiască o realitate 
„alternativă“, să născocească „minorități de tot 
felul“, să îngrijească traume imaginare şi să ma- 
nifeste multă milă de sine (selfpitp). 

Această inadecvare la realitate e evidentă şi 
în judecata pe care Ionuţ Chiva o face asupra 
dreptei, expediată în două fraze, prima anacolu- 
tică, a doua simplificatoare: „Stînga mai are şi 
avantajul de a fi spălată estetic (există o artă stîn- 
gistă categoric valabilă), cât şi, în plan autonom, 
prin indivizii care o susțin, spre deosebire de o 
dreaptă mărginită la ura faţă de comunism şi 
aplecarea înspre o metafizică extrem de dubioa- 
să. E de prisos să mai amintim contribuţia Bise- 
ricii sau a unor organizaţii extremiste, gen «Noua 
Dreaptă» la descalificarea dreptei.“ 

A spune că „Noua Dreaptă“ a contribuit la 
„descalificarea dreptei“ e ca şi cum ai spune că 
articolul lui Ionuţ Chiva a contribuit la descalifi- 
carea genului eseistic. Nu, în ciuda acestor eşecuri 
marginale, şi arta cuvîntului, şi dreapta spirituală 
prosperă într-o conjuncție strălucit prezentată de 
Virgil Nemoianu, de exemplu, în cartea O teorie a 
secundarului. Literatură, progres, reacțiune 
(1989) în care aflăm scris: „Încercările aproape 
penibile de a schiţa o tradiţie stîngistă sau revolu- 
ționară în literatura occidentală pot stirni doar 
zimbetul (...) Marii scriitori ai secolului XX sînt 
considerați reacționari din punct de vedere 
politic, şi pe bună dreptate. Mulţi dintre ei au 
exprimat idei conservatoare şi chiar s-au plasat 
pe poziţiile curentelor fasciste: Pound, TS. Eliot, 
Yeats, Faulkner, Wyndham Lewis, D.H. Lawrence, 
Evelyn Waugh, Heidegger, Benn, Thomas Mann, 
Celine, Jouhandeau, Giradoux, Claudel, Saint: 
John Perse, Borges, Gombrowicz“. Şi i-am putea 
adăuga şi pe Flannery O'Connor, Walker Percy, 
Anthony Powell, Bernanos, Aldous Huxley etc. 


etc. ca să nu mai vorbim de falanga convertiților, 
a celor întorşi de la comunism la un conserva- 
torism de substanță: de la W.H. Auden şi Stephen 
Spender la George Orwell. Cît despre literatura 
română modernă, care se mişcă între boierii 
pămînteni ai lui Nicolae Filimon şi Duiliu 
Zamfirescu şi nietzscheanismul lui Nicolae 
Breban, trecînd prin Mateiu Caragiale, Rebreanu, 
Generaţia '27, Mircea Streinul, Camil Petrescu, 
Dinu Pillat şi „Generaţia pierdută“, Petru Dumi- 
triu, Marin Preda, ea e bine aşezată la „dreapta“ şi 
are şi o consistentă vină modernistă (uneori tot 
de dreapta, dar aici e altă discuţie). Scriu asta 
numai ca să intru în jocul lui lonuţ Chiva, pentru 
că altminteri o judecată conform căreia stînga e 
„spălată estetic“ pentru că „există o artă stîngistă 
categoric valabilă“ mi se pare mai degrabă ridi- 
colă prin accentul pe care îl pune pe stîngism în 
dauna artei. E diferită arta stîngistă de arta pur şi 
simplu? E mai „valabilă“ prima decăt a doua? Nu e 
arta stîngistă „valabilă“ doar în măsura în care e 
artă? Adică ceea ce e valabil în arta stîngistă nu 
cumva e tocmai ceea ce e de dreapta, esteticul, 
transcenderea, sublimarea, atît de deosebite de 

„arta“ e „dreapta“ în vreme ce arta stîngistă e 
doar propagandă onorabilă? 


Postmodernism buimac 


Şi apoi, cum poate spune Ionuţ Chiva că 
dreapta - românească să înţelegem - e „mărgini- 
tă la ura faţă de comunism şi aplecarea înspre o 
metafizică extrem de dubioasă“. În primul rînd, 
care metafizică nu e dubioasă? Poate doar una 
care nu îşi pune nici o întrebare. Astfel de metafi- 
zică pare a fi cea a lui Ionuţ Chiva care, deşi prac- 
tică postmodernismul, relativismul textual-este- 
tic şi „ca şi cum-ul“ - Chiva e lider al fracturiştilor, 
în a căror viziune „tinerii de azi fac parte dintr-o 
altă lume. Ei nu-şi asumă identitatea istorică, ci se 
comportă ca şi cum ar trăi în America“ - vorbeşte 
mereu în articolul său în categorii esenţialist/mo- 
derne precum „corect“, „fals“, „generaţie“ (soluţi- 
ile politice ale „generaţiei“ actuale sînt „false“ 
pentru că nu se discută „corect“ problemele ideo- 
logice). Ionuţ Chiva e încă unul din acei postmo- 
derni bîntuiți de certitudini. Una dintre ele e că, 
dacă stînga românească nu devine mai iute prag- 
matică, „cu tot avansul luat de cînd cu prăbuşirea 
monopolului ideologic al dreptei-humanitas“, 
generaţia lui se va cantona într-un activism poli- 
tic „retardat-graffiti“. 

E păcat să vezi cum, din goana condeiului, 
dreapta românească e redusă la „Noua Dreaptă“ 


Foto: Bogdan Onofrei 





şi „ură față de comunism“ pentru ca mai apoi 
zdrobirea ei să fie asimilată celei a editurii Huma- 
nitas. Este editura Humanitas editura de casă a 
„Noii Drepte“? Este editura Humanitas clădită ex- 
clusiv pe un program anti-comunist în numele că- 
ruia a exercitat un monopol ideologic? Ştiu că 
Poliromul (editura care îl promovează pe Ionuţ 
Chiva) a investit scatologicul cu demnitate escha- 
tologică, dar nu se cade să facem astfel contra- 
bandă cu interese economice travestite în 
încleştări ormuzd-ahrimanice între forțele reacți- 
unii şi cele ale progresului. La urma urmelor, efi- 
ciența economică a Poliromului e tot atât de drep- 
tace precum e de stîngistă Humanitas atunci cînd 
publică proza psihedelică a lui Mircea Cărtărescu 
ori memoriile lui Belu Silber. Nu văd de ce trebuie 
să mitizăm iluminist competiţia pentru piață de 
desfacere. Nu văd de ce nu realizează Ionuţ Chiva 
că prometeismul în care s-a închis nu face decât să 
„Slujească intereselor“ publicitare ale unui „re- 
chin capitalist“ precum editorul său, promotor al 
unor „boieri ai minții“ notorii precum H. R. Pata- 
pievici, Cristian Bădiliță, Mircea Mihăieş, Dan C. 
Mihăilescu sau Dumnezeu (Septuaginta). Mi-e 
teamă că, dospită în asemenea complicități cu 
duşmanul de clasă, stînga românească, departe 
de a se ridica la luptă din hamacul postmodern în 
care, cu mîna pe telecomandă, îşi digeră bursele, 
se va întoarce doar de pe o coastă pe alta. Unde 
vigilență nu e, nimic nu e! 

Când politicianul îl 
asasinează pe istoric 


Mărturisesc că, un timp, l-am privit pe domnul Adrian 
Cioroianu, de Ia foarte mica înălțime a poziției mele sociale 
şi, eventual, intelectuale cu o oarecare speranță. Nădejdea 


mi-a fost spulberată în această vară. 


Marcel Răduţ Seliște 


ebutul cărturăresc, dar şi cel politic al 
[) domnului Cioroianu erau promițătoare. 

Istoric activ şi aparent emancipat de men- 
talitatea şi practicile comuniste, publicist iscusit, 
politician abil - rămîne în luminile rampei, fără a 
se lăsa antrenat în scandaluri -, dl Adrian Cioro- 
ianu dovedea potenţial cultural şi civic, precum şi 
hotărîrea de a lăsa urme adînci pe unde trece. 
Inconsecvenţele ori momentele de fariseism, 
cărora le-a căzut pradă deja, le-am pus pe seama 
tinereții, care ne aseamănă, şi a înțelegerii diferi- 
te a relaţiei dintre români şi Dumnezeu, înţele- 
gere care ne separă total. În treacăt fie spus, dom- 
nia sa este un adept înfocat al Noii Europe sin- 
cretiste, pe când eu rămân un critic moderat dar 
ferm al acesteia. 

În vara fierbinte a acestui an, dl Adrian 
Cioroianu mi-a spulberat speranța, demonstrân- 
du-mi că de la sublim la ridicol distanța rămâne 
aceeaşi, adică un singur pas, că în umbra unei 
false străluciri întâlneşti cel mai adesea întune- 
ricul adânc al nimicului, că lumea este într-adevăr 
lăsată, deocamdată, în voia celor puternici în cele 
ale materiei şi slabi în cele ale duhului. 





Doar neștiinţă? 


DI Cioroianu pozează într-un fel de cruciat al 
purității - s-o numim democratice - a Bisericii, 
autodefinindu-se „intelectual, urmaș de preoți şi 
actuală modestă talpă pe care se sprijină Biserica 
Ortodoxă Română“, întrun demers jurnalistic 
susținut în paginile revistei „Dilema Veche“ 
(numărul 125/2006). 


Mâzgălitura, căci prietenia cu adevărul mă 
obligă să folosesc acest cuvânt, mâzgălitura dlui 
Adrian Cioroianu, intitulată „Scrisoare deschisă 
Sfântului Părinte Teoctist, Patriarhul BOR“, 
începe cu un fel de mărturisire a neştiinței dânsu- 
lui în cele ale titulaturilor ierarhilor Bisericii, 
comparând această neştiință - oricum şocantă şi 
ruşinoasă pentru un om care se declară „urmaş 
de preoţi“ - cu confuzia pe care o făcuse în prima 
zi de armată între gradul de căpitan şi gradul de 
caporal. Acel caporal i-a pedepsit eroarea cu o 
înjurătură, moment pe care intelectualul Adrian 
Cioroianu ţine morţiş să-l povestească Patriar- 
hului, deşi, prin conţinutul său, întâmplarea cu 
caporalul se regăseşte mai degrabă în zona ban- 
curilor cu Bulă, decât în dialogul dintre un credin- 
cios educat şi Patriarhul său. Din teamă să nu-l jig- 
nesc pe di Cioroianu, dar şi pentru că prezum o 
oarecare evoluție intelectuală a domniei sale de 
la nivelul de adolescent încorporat în armată, la 
poziţia de senator al României, îmi este greu să 
cred că a fost sincer în această mărturisire şi 
bănuiesc că, de fapt, dânsul a operat o puerilă 
aşezare în context a ideii că nu titulaturile şi 
cunoaşterea/necunoaşterea lor contează, ci cali- 
tatea sufletească a omului. Insistența cu care dl 
Adrian Cioroianu, în continuarea scrisorii dom- 
niei sale, despică-n patru firul compatibilității 
dintre titulatura de Prea Fericit a Patriarhului 
Bisericii, cu ceea ce interpretează domnia sa, ca 
„neofit într-ale teologiei“, că ar fi nimerit ca den- 
umire pentru demnitatea de întâistătător al Bise- 
ricii, definirea schingiuită a termenului de „prea 
fericit“ prin amintirea unei metrese, a unui fost 
fotbalist şi a unui controversat realizator de tele- 
viziune-tabloid, precum şi ridicarea ad-hoc a Pă- 

rintelui Patriarh la demnitatea de Sfânt, ar putea 
să determine pe oricine să acorde intelectualului 
senator şi istoric, cel puţin scuza, dacă nu acuza 
unei neştiințe răutăcioase. 

Eu nu voi face asta. Dacă ar fi să accept că dl 
Adrian Cioroianu a fost într-o neştiință crasă, 
vecină cu prostia, şi că nu s-a gândit ca măcar să 
utilizeze „Google“ pentru a se lămuri cum te poți 
adresa cuviincios Patriarhului, care este originea 
şi înțelesul creştin al titulaturii de „Prea Fericit“ şi 
ce înseamnă cuvântul „sfânt“ pentru creştinii 
ortodocşi, dacă aş accepta toate acestea, rân- 
durile pe care le dedic impoliteţurilor domniei 
sale s-ar sfârşi aici. 


Veșnica sperietoare agitată de 
Stînga: legionarismul 


Rămân însă convins că domnul Adrian Cio- 
roianu a scris cu toată luciditatea ofensa la adresa 
Patriarhului. Autosesizându-se ca un fel de garant 
al stabilităţii şi siguranței naţionale, dar şi ca 
instanță morală, mai presus de Adunarea Naţio- 
nală Bisericească şi de Sfântul Sinodul al Bisericii, 
cărora li se subordonează administrativ Patriar- 
hul, şi mai cu seamă ca un fel de ales al lui Dum- 
nezeu trimis să dea directive Întâistătătorului Bi- 
sericii Ortodoxe Române, domnul Adrian Cioro- 
ianu solicită acid Părintelui Patriarh să ţină pre- 
oţii „departe de deşănțarea neo-legionarismului 
ce tinde să-mbobocească pe la noi“, „ca haremul 
în care ideologiile criminale s-au împerecheat cu 
unii clerici români să apună“. 

Marea durere, marea zbatere a „credinciosu- 
lui“ Cioroianu este legionarismul sau mai exact 
neo-legionarismul pradă căruia Biserica ar fi în 
pericol să cadă. Domnul Cioroianu îşi doreşte să 
nu-i mai bârfim „pe urmaşii lui Moise, pe urmaşii 
lui 1.G. Duca sau pe urmaşii lui Darwin“. Curioa- 
să alăturare de urmaşi. 


Adevăr de credinţă 
considerat bârţă 


Să considerăm ca bârfire a evreilor citirea de 
către preot a Evanghelie, în care se mărturiseşte 
despre scena desfăşurată în fața lui Pilat din Pont, 
când mulțimea de evrei alege între lisus Hristos, 
Fiul lui Dumnezeu şi criminalul Baraba, pe acesta 


din urmă care fusese „închis împreună cu nişte 
răzvrătiți, ce în răscoală săvârşiseră ucidere“ 
(Marcu XV, 7), deci un fel de terorist „avant la let- 
tre“ după normele UE şi NATO ale timpurilor 
noastre? Neagă istoricul Cioroianu un adevăr îm- 
părtăşit de miliarde de creştini din întreaga lume, 
anume că da, evreii L-au dat spre răstignire pe 
Hristos? La „bârfa“ asta se referă domnul Adrian 
Cioroianu? Sau la faptul că nu putem accepta 
internaționalismul evreiesc, decât în măsura în 
care ni se va accepta naţional-creştinismul româ- 
nesc, semnul de egalitate aşezat între condamna- 
rea antisemitismului şi condamnarea antiromâ- 
nismului? În rest ce putem să mai spunem despre 
evrei... Nimic altceva decât ceea ce ne spune în 
Sfânta Scriptură, Sfântul Apostol Pavel, „Aposto- 
lul Neamurilor“, fostul evreu Saul convertit pe 
drumul Damascului la creştinism de Însuşi Fiul 
lui Dumnezeu, „anume că neamurile sunt împre- 
ună moștenitoare cu iudeii şi mădulare ale 
aceluiaşi trup şi împreună-părtaşi ai făgăduinţei, 
în Hristos lisus, prin Evanghelie.“ (Efeseni III, 6) 


I.G. Duca 


Domnul Adrian Cioroianu îl aminteşte pe 
I.G.Duca. Nu voi comenta prea mult, pentru că nu 
doresc să intru pe terenul alunecos al inter- 
pretării partinice a istoriei. ÎL întreb doar pe 
istoricul Cioroianu dacă este vorba de acel IG. 
Duca pe care ni-l dezvăluie istoria. Fruntaşul li- 
beral care la 7 iunie 1930 protesta în cadrul şe- 
dinței Comitetului Executiv al P.N.L, împotriva 
„restauraţiei“, întoarcerea pe tronul țării a 
Regelui Carol al II-lea, un fel de lovitură de stat 
despre care spunea că „este cea mai primejdioasă 
aventură ce s-a putut face şi este tot ce poate 
aduce mai mult rău consolidării noastre 
naţionale şi situaţiunii țării în toate privinţele, 
(...) o primejdioasă aventură la care nu pot să iau 
parte, la care refuz să mă duc chiar dacă viața 
mea politică ar lua sfârşit azi“( în ziarul liberal 
„Viitorul“, din 8 iunie 1930), pentru ca în noiem- 
brie 1933, acelaşi lider liberal să accepte numirea 
sa în funcţia de prim-ministru de către Carol al II- 
lea, devenind un instrument aproape docil al 
politicii Regelui ce prevestea viitoarea dictatură 
regală. Şeful de guvern a cărui intransigență vio- 
lentă a intrat în conflict cu intransigența politică 

a Mişcării Legionare aflată în plină ascensiune, 
sfârşindu-şi viața sub gloanţele lui Nicolae Con- 
stantinescu, un simpatizant al „Gărzii de Fier“. Un 
asasinat politic în a cărui organizare nu s-a doved- 
it, în acele timpuri, că ar fi fost implicată Mişcarea 
Legionară, formaţiune politică pe care o găsim, la 
25 noiembrie 1937, funcţionând legal şi parte a 
unui pact de neagresiune electorală cu Partidul 
National Țărănesc şi cu onorabilul Partid Naţio- 
nal Liberal - Georgist, încheiat cu semnăturile lui 
Corneliu Zelea Codreanu, Iuliu Maniu şi Gheor- 
ghe 1. Brătianu. 


Rea-credinţă deconcertantă 


Despre urmaşii lui Darwin mărturisesc că 
ştiu prea puţine. Sunt convins însă că înaintaşii 
domnului Darwin au fost cimpanzeii. Cred că a 
mărturisi că omul este creat de Dumnezeu, după 
chipul şi asemănarea Sa, „ca să stăpânească peştii 
mării, păsările cerului, animalele domestice, 
toate vietăţile ce se târăsc pe pământ şi tot pă- 
mântul!“ (Facerea I, 26) nu este în conflict ori in- 








compatibilitate cu cercetarea ştiinţifică serioasă 
şi în nici un caz nu reprezintă o bârfă! 

În misiva pe care o trimite Părintelui Stoica de 
la Patriarhie, cel care, în numele Prea Fericitului 
Părinte Patriarh "Teoctist, îi oferise un răspuns 
creştinesc, de bun simţ şi în duhul iubirii creştine şi 
al împăcării, domnul Adrian Cioroianu îmi dove- 
deşte că manipulează grav trecutul şi prezentul, 
amestecându-le nepermis. A acorda, printre rân- 
duri, cvasi-anonimei organizaţii neguvernamen- 
tale „Noua Dreaptă“ calitatea de urmaşă a Mişcării 
Legionare este pe cât de hilar pentru un istoric 
serios, pe atât de ipocrit pentru un om politic care 
se vrea a fi responsabil. „Noua Dreaptă“ a avut 
prezența de spirit, dar evident şi interesul propa- 
gandistic, să se implice în protestele fireşti la 
adresa mascaradei homosexualilor, minoritari se- 
xuali care, deşi aflați în legitimă manifestare a 
dreptului la liberă exprimare, au lezat prin marşul 
şi mai ales prin cererile lor - precum legalizarea că- 
sătoriilor homosexuale - drepturile majorității la 
apărarea, conservarea şi promovarea tradițiilor 
naţionale autentice care, cu siguranță, se regăsesc 

şi în preocuparea domnului Cioroianu legată de 
„calea pe care o va lua societatea în care trăieşte“. 
Apoi, a cataloga „Noua Dreaptă“ ca organizaţie ex- 
tremistă este apanajul Justiţiei, or Justiţia a acor- 
dat, prin hotărâre judecătorească definitivă şi ire- 
vocabilă, statutul legal de o.n.g. pentru această or- 
ganizaţie. Dacă onorabilul cetățean Adrian Cioro- 
ianu deține şi alte informaţii decât cele pe care le-a 
cules superficial şi dezlânat de pe site-ul „Noii 
Drepte“, pentru a le folosi în scrisorica adresată Pă- 
rintelui Stoica, atunci îl îndemn cu căldură să se 
adreseze organelor în drept ale statului. Dacă nu, îi 
recomand domnului Cioroianu să nu se mai aven- 
tureze în afirmații care devin nu numai campanie 
de imagine pentru insignifianta grupare „Noua 
Dreaptă“, dar şi posibile impedimente în calea 
unei atitudini serioase şi legale faţă de gesturile 
extremiste care, într-adevăr, pun în pericol sigu- 
ranța națională. Altfel, domnul Cioroianu se va 
trezi în ingrata calitate de propagandist fără voie al 
epigonilor lui Corneliu Zelea Codreanu care, adu- 
nați în „Noua Dreaptă“, trăiesc în afara timpului şi 
îi oferă dânsului prilejul unor digresiuni ieftine. 


Domnul Cioroianu, mai presus 
decît Justiţia 


Cât priveşte pericolul legionar, iată, dom- 
nule Cioroianu, ce se spune în textul unei hotă- 
râri judecătoreşti rămasă definitivă şi irevocabilă 
prin sentința Înaltei Curți de Casaţie şi Justiţie, 
emisă în februarie 2006, în dosarul profesorului 
braşovean Grigore Opriţă, acuzat de „propagan- 
dă naţionalist-şovină şi pentru organizarea unor 
grupări fasciste“: „În România, ca stat democra- 
tic, exprimarea unor opinii sau convingeri legate 
de doctrina sau Mişcarea Legionară nu sunt 
interzise. (...) De altfel, funcționarea a numeroase 
organizaţii legal înființate, precum „Mişcarea 
Legionară“, „Noua Dreaptă“ etc. şi existenţa unor 
publicaţii ale acestora constituie o realitate care 
nu poate fi ignorată. (...) Suntem, de fapt, în 
prezența materializării libertăţii de exprimare 
care, dacă funcționeaza în alte cazuri, trebuie să 
funcţioneze, în limitele legii, şi pentru inculpat“. 

Domnule Adrian Cioroianu, nu putem 
„transporta“ peste timp, în trecut, valorile demo- 
craţiei post-capitaliste europene a anilor 2000 şi 
eticheta în numele acestor valori, acțiunile politi- 


ce şi evenimentele dramatice şi sângeroase ale is- 
toriei interebelice româneşti. Nu ne este permis a 
utiliza mituri, precum cel al lui Iorga, în care se 
separă eronat marele şi excepționalul om de cul- 
tură, de jalnicul, orgoliosul şi incapabilul om po- 
litic, în beneficiul celui dintâi şi pentru întreţine- 
rea artificială în conştiințele contemporanilor 
noştri a unei jumătăți de adevăr. Nu ne este îngă- 
duit să ne afişăm ca apărători ai valorilor naţio- 
nale şi democratice autentice, confundând aceste 
valori cu pseudo-valori importate de aiurea prin 
intermediul diferitelor influenţe internaţionalis- 
te, masonice, ecumeniste, globaliste ori mai ştiu 
eu de ce altă origine, care au asediat şi asediază 
de vreo două secole sufletul românesc, dorind 
să-l modeleze altfel decât a îngăduit Dumnezeu. 


O precizare despre 
„naționalismul“ Bisericii 


Ortodoxia, domnule Cioroianu, are caracter 
universal tocmai pentru că are caracter național. 
Creştinismul ortodox se pogoară către oricare 
neam care îl primeşte liber, aşezând neamul res- 
pectiv, în comuniune şi neamestecare, alături de 
celelalte neamuri, într-o egalitate rânduită de 
Dumnezeu şi nu de biete, efemere şi incomplete 
legiuiri omeneşti, tot aşa cum Hristos întrupân- 
du-Se, răstignindu-Se şi înviind pentru fiecare 
om, S-a întrupat, S-a răstignit şi a înviiat pentru 
întreaga umanitate, dăruind fiecăruia şi tuturor 
posibilitatea mântuirii. Dacă Biserica Ortodoxă 
Română își asumă caracterul naţional, aceasta o 
face nu din nostalgii naționaliste, ci pentru că 
Dumnezeu a rânduit-o să păstorească, prin clerul, 
monahii şi marii săi duhovnici, sufletul poporu- 
lui român, parte inseparabilă a acestei Biserici. 
Cred că v-aş ofensa dacă aş începe să înşirui nes- 
fârşita listă a contribuţiilor Ortodoxiei şi ale Bise- 
ricii Ortodoxe Române la istoria şi călătoria nea- 
mului nostru prin lume către Dumnezeu. Cunoaş- 
teți aceasta mult mai bine decât mine... 

Închei cuvântul meu despre impoliteţurile 
adresate de tânărul domn Adrian Cioroianu ve- 
nerabilului nostru Părinte Patriarh, cu un citat 
dintr-o scrisoare al cărei autor îi las domniei sale 
plăcerea să-l descopere: „Datoria elementară a 
unui om corect este să se informeze şi la omul pe 
care îl judecă“. 

Cristi Pantelimon 





Prin cenușa naţiunii 


Proaspăt doctor în sociologie, colegul şi prietenul nostru Cristi 
Pantelimon recidivează editorial cu o culegere de articole - publicate 
de câţiva ani încoace în cotidianele „Averea“ şi „Ziua“ şi în revista 
„Tribuna Învățămîntului“. Autor al unui volum de versuri, Cristi 
Pantelimon a ales să întirzie debutul cu o lucrare ştiinţifică în favoa- 
rea unuia de „efemeride“. Este, de fapt, doar o aparentă amînare, căci 
el, cu Prin cenușa naţiunii, îşi pregăteşte terenul pentru o lucrare fun- 
damentală. La editura Christiana va apărea în curînd cartea sa despre 


CRISTI PANTELIMON 


PRIN CENUŞA NAȚIUNII 


viziunea economică a Sfinţilor Părinţi ai Bisericii. 
Revenind, Cristi Pantelimon se slujeşte admirabil, în demersul 





jurnalistic, de mijloacele de observaţie, analiză şi diagnoză ale sociologului. Portretele, comentariile şi 
chiar predicțiile sale au alcătuirea precisă a unor mecanisme elveţiene şi mireasma unor poeme arse 
sub clar de lună. Incursiunile în cotidian nu sînt nicicînd hazardate, glonfate sau isterice. Totul e măsurat 
cu detașarea medicului îmbătrânit în meserie, care recunoaşte dintr-o privire şi cancerul, şi ipohondria; 
apoi e descifrat cititorului, simplu, clar şi concis. Cartea lui Cristi Pantelimon este o cronică fidelă şi plă- 


cută la citit a României ultimilor ani. (I.C.) 


George Popescu Glogoveanu 





De la Descartes 
la Nae Ionescu 


Autorul pune în discuţie paradigma car- 
teziană şi implicaţiile sale în devenirea cultu- 
rii europene, cu aplicaţie la filosofi impor- 
tanți: Pascal, Kierkegaard, Heidegger, Una- 
muno, Gabriel Marcel, Papini şi Nae Ionescu. 
Alegerea lor nu este St 
deloc întimplătoare | 
- după cum ne pre- ES 
vine  prefaţatorul, 
Constantin Mihai -, 
dacă ne gândim că ge- 
nul lor proxim este ȘI 
marcat de dimensiu- 
nea filosofiei exis- ii 
tenţialiste ca reacţie la raționalismul carte- 
zian, la formalismul şi nominalismul metafi- 
zicii moderne. 

De Ia Descartes la Nae Ionescu - O ana- 
liză a cartezianismului şi crizele sale majore 
(Ed. Sitech, Craiova, 2006) se constituie 
într-o critică pertinentă la adresa unei filoso- 
fii fondatoare a modernităţii, ale cărei prin- 
cipii structurează cultura europeană. (M.C.) 





Un martir al crucii. Viaţa și 
scrierile lui Teodor M. Popescu 


La peste 40 de ani de la li- 
chidarea închisorilor politice 
comuniste şi la peste 15 ani de 
la prăbuşirea vechiului regim, 
în România nu avem nici un 
martirologiu oficial şi nici un 
martir creştin anticomunist 
cinstit după cuviință de Biseri- 
ca neamului. „Să ştiţi că şi din 
această pricină ne bate Dum- 
nezeu, pentru că nu recunoaştem jertfa“, avertiza nu 
demult Părintele Justin Pârvu. Deşi n-a murit în închi- 
soare, ci numai de pe urma închisorii, profesorul 'Teo- 
dor M. Popescu (1893-1973), figură cvasilegendară a 
învățămîntului teologic românesc, dar şi a rezistenţei 
ortodoxe la ateismul agresiv al comunismului, rămîne 
un mărturisitor exemplar al crucii, încă insuficient cu- 
noscut publicului larg, dar pe care cartea de față (Ed. 
Christiana, Bucureşti, 2006) îl prezintă în toate di- 
mensiunile personalității sale. Alături de ampla bio- 
grafie (redactată de Vasile M. Popescu), volumul cuprin- 
de o parte din publicistica sa, precum şi un tulburător 
dosar documentar din arhivele fostei Securităţi (reali- 
zat de tînărul istoric Adrian Nicolae Petcu). (H.B.) 

Patapievici scoate „Cadavrul 


din debara“ 


În numărul pe august al revistei „Idei în dia- 
log“, pe care o conduce, H.-R. Patapievici dă pen- 
tru prima dată lămuriri asupra unei acuzaţii pe 
care o suportă de ani buni. S-a hotărit să replice 
abia cînd a realizat că o expresie a sa greşit înțe- 
leasă începe să capete dimensiunile unei legende 
negre. În articolul „Prostia şi reaua credință 
transformate în delict de interpretare“, H.-R. Pa- 
tapievici repune în context expresia care i-a adus 
atitea înjurături: „Eminescu este cadavrul nostru 
din debara“. Cum şi ROST ka taxat pentru ea, 
fără o analiză temeinică a textului original, este 
de datoria noastră să ne asumăm greşeala şi să 
restabilim adevărul, prezentînd totodată scuze 
celui nedreptăţit. H.R. Patapievici arată că şi-a 
conceput articolul „Inactualitatea lui Eminescu în 
anul caragiale“, apărut în „Flacăra“ în 2002, ca 
pe o elegie şi îl redă integral. Iată ce scria: „...cul- 
tura română din ultimii ani, în lupta pentru inte- 
grare euro-atlantică, nu doreşte decât să scape de 





De ce a 
nu moare socialismul? 











tot ce este <înve- 

Chib - adică să | 57 
fie progresistă. pr 
Pentru nevoia 
de chip nou a ti- 
nerilor care în 


Maladiile spiritului 
la Noica și Liiceanu 











cultura  româ- 
nă de azi doresc > 
să-şi facă un nu- i d 





me bine văzut în afară, Eminescu joacă rolul 
cadavrului din debara. Sec spus, Eminescu nu 
mai este azi actual deoarece cultura română, azi 
ca şi ieri, se doreşte o cultură de sincronizare. Ea 
încă nu îşi permite să nu fie în pas cu modele“. 
Este evident că Patapievici critică modul în care 
„progresiştii“ abordează, „corect politic“, cultura 
română în ansamblu şi opera eminesciană în par- 
ticular. Ei - şi nu Patapievici, cum eronat să vehi- 
culează - consideră că Eminescu este „cadavrul 
din debara“. (CT) 


lon Coja apără ceaușismul la 
adăpostul icoanei lui Ogoranu 


Suplimentul „Aldine“ al ziarului „România li- 
beră“ din 5 august a.c. surprinde neplăcut prin 
publicarea propunerii profesorului Ion Coja de 
înființare a unei Comisii Ogoranu pentru „cerce- 
tarea comunismului şi anticomunismului“. Pe 
scurt, în numele „mai multor persoane şi asocia- 
ţii culturale“, Ion Coja inițiază alcătuirea unei co- 
misii private, în opoziţie cu aceea constituită la 
ordinul preşedintelui Traian Băsescu şi condusă 
de Vladimir Tismăneanu. Motivul: îl consideră ne- 
potrivit pe Tismăneanu pentru răspunderea ce-i 
revine. Dar mai mult grupul reprezentat de Ion 
Coja este îngrijorat de faptul că Tismăneanu va 
condamna numai perioada ceauşistă. Iar în 
opinia profesorului Coja „...perioada 1964-89 se 
caracterizează - oricât ar parea de paradoxal - 


prin abaterea în sens pozitiv de la modelul comu- 
nist importat cu sila din URSS. În ultimii ani de 
«domnie» a lui Gheorghiu Dej şi «sub» Nicolae 
Ceauşescu, comunismul din România a încercat 
să arate o faţă «mai» umană, să abandoneze teza 
criminală a luptei de clasă şi s-o înlocuiască cu 
preeminența interesului național... Caracterul 
benefic al devierii de la linia Moscovei pe care a 
produs-o «epoca Ceauşescu» a fost recunoscut la 
vremea respectivă de cei mai avizaţi comentatori 
politici, de oamenii politici occidentali cei mai 
importanţi. Nu există nici un motiv serios ca 
această apreciere să fie azi abandonată. Există în 
schimb interesul celor care au organizat lovitura 
de stat din decembrie 1989 de a-l discredita total 
pe Nicolae Ceauşescu şi mai ales de a discredita 

astfel politica interesului naţional pe care acesta 
a încercat s-o practice, aşa cum s-a priceput el. (...) 
Ceauşescu are dreptul, la 16 ani de la asasinarea 
sa, la un proces cinstit. Avem motive să ne te- 
mem însă că numita comisie Tismăneanu va 
ajunge la condamnarea nu a comunismului, ci a 
aşa-zisului «comunism naționalist», bun pretext 
pentru a se da în fapt o nouă lovitură naționalis- 
mului autentic...“. 

Unde am mai auzit noi toate aceste aprecieri 
la adresa lui Ceauşescu şi a „epocii“ sale? În 
revista naţionalist-comunistă „România Mare“. 
Cine sînt promotorii ei? Vechi tovarăşi cominter- 
nişti şi foşti securiști sîngeroşi, altminteri națio- 
nalişi, vezi bine!, adăpostiţi în partidul lui C.V. 
Tudor. De altminteri, Ion Coja însuşi colaborează 
la „România Mare“. Iar în perioada post-decem- 
bristă a cutreierat toate cercurile „naţionaliste“, 
de la PUNR la PRM şi de la legionari la Gigi Becali, 
apărîndu-l pe Ceauşescu şi găsind dovezi de satis- 
facție în „domnia“ lui. De data aceasta însă a în- 


trecut măsura, pentru că se foloseşte de prestigiul 
unui erou anticomunist, lon Gavrilă Ogoranu, 
spre a-şi legitima demersul. Este cu atît mai re- 
voltător gestul său cu cât Gavrilă-Ogoranu nu-l 
agrea defel, cum nu-i plăcea pe nici unii dintre fal- 
şii naționalişti. În aceeaşi ediţie a „Aldinelor“, re- 
dactorul coordonator Dan Stanca pune, delicat 
dar ferm, lucrurile la punct: „Nu împărtăşim acest 
punct de vedere. Totuşi, merită luat în seamă. 
Cele două perioade, Pauker-Dej iar apoi cuplul 
Ceauşescu, sînt egale ca sumă de distrugeri. În 
ambele perioade am fost călcaţi în picioare fără 
milă şi fără nici o reţinere față de ce înseamnă tra- 
diţie, cultură, umanitate. Faptul că înainte cîntînd 
Tricolorul puteai fi arestat, iar pe urmă acesta, ca 
o inversiune înşelătoare, a devenit chiar imnul 
naţional nu e mare lucru“. 

Era şi mai bine dacă o publicaţie cu renu- 
mele „Aldinelor“ ar fi refuzat să publice enormi- 
tatea lui Coja, care poate fi smintitoare pentru 
tinerii care n-au trăit în comunism. (H.B.) 


Convorbiri despre BOR 


în comunism 


Revista „Convorbiri literare“ publică în nu- 
mărul său pe iunie dialogul dintre Nicolae 
Stroescu - Stînişoară, fostul director al Secţiei 
Române de la Radio Europa Liberă, şi Pr. Iustin 
Marchiş, de la biserica Stavropoleos din Capitală, 
despre Biserica Ortodoxă Română în timpul 
regimului comunist. Cei doi pornesc discuţia de 
la acuzaţia că BOR nu a rezistat presinilor poli- 
tice, ba a şi colaborat cu un regim în esenţă anti- 
christ. Părintele Iustin Marchiş dă mai multe 
exemple de preoți care au avut curajul să-şi îm- 
plinească misiunea aşa cum se cuvine, fără com- 
promisuri, şi pentru asta au plătit. Totodată arată 
că ar fi echitabil ca în necesarul proces de decon- 
spirare a agenţilor şi colaboratorilor Securității 
să se înceapă cu cei mai vinovaţi, cu securiştii. 
Preoţii - turnători trebuie să răspundă şi ei, dar 
să-i cunoaştem mai întîi pe cei care i-au determi- 
natsă colaboreze cu Securitatea, prin amenințări, 
şantaj şi alte presiuni. Pr. Iustin aminteşte şi de 
expulzarea a peste 5.000 de monahi şi monahii 
din mănăstirile româneşti, la ordinul PCR. Sfinția 
Sa afirmă că deţine un document din care reiese 

că ministrul 
de Interne din 
1962, Alexan- 
dru Drăghici, 

a avertizat Co- SEE 
mitetul Cen- 
tral al PCR că 223 
singurul duş- 
man al comu- | 
nismului a ră- 
mas BOR, „în 
frunte cu Patriarhul ei de atunci, Justinian Ma- 
rina, şi cu cei doi Vicari pe care îi avea, din care 
unul nu mai este în viață, Arhiepiscopul de la 
Turda de Jos şi Galaţi, Antim Nica, şi Teoctist 
Arăpasu, actualul Patriarh al Bisericii Ortodoxe 
Române“. 

Pr. Iustin Marchiş are destulă trecere la „in- 
telectualii subțiri“ din Capitală, îndeobşte critici 
la adresa BOR. Poate că declaraţiile sale consem- 
nate de N. Stroescu - Stînişoară va determina o 
parte din intelighenţia anti-ierarhie să judece de 
două ori înainte de a arunca anatema. (IF) 

În latină, rostrum însemna „deschizătură“, „cioc“, „plisc“, „bot“. Mai tîrziu, în latina populară, 
a început să însemne şi „gură“ în general. În româna veche, sub forma rost, a fost moştenit cu acest 
din urmă înţeles, păstrat astăzi doar în cîteva expresii de largă răspîndire (a învăţa pe de rost, a lua 
la rost) şi stînd la baza verbului a rosti. Rost a evoluat spre înțelesul „rațiune“, „sens“, „tic“, 
„Doimă“, „scop“, cu care se foloseşte astăzi în mod curent. Aşa a apărut verbul a rostui („a da sens“, 
„a pune ordine“), cu derivatele rostuire, rostuitor etc. 

Creat prin Rostirea (Cuvântul) divină, omul este el însuşi făptură rostitoare, dar şi rostuitoare. 
Omul are un rost dat de Dumnezeu, dar uneori caută să-şi facă singur alt rost, după mintea lui. În 
orice caz, starea cea mai rea a omului este aceea de a fi fără rost pe lume. Iar cel mai mare serviciu 
care poate fi făcut omului este de a-l ajuta să-şi (re)găsească rostul. 

Revista ROST îşi propune tocmai acest obiectiv la nivelul lumii româneşti, care în comunism 
şi-a pierdut rostul şi care trebuie să se redescopere pe sine, în primul rînd prin recursul la tradiție. 


În acest număr semnează: e Mihail Albişteanu - profesor de istorie, doctorand 

e Richard Constantinescu - medic, asistent universitar la Universitatea de Medicină şi Farmacie 
laşi e Emilia Corbu - doctor în istorie, arheolog e George Enache - istoric, lector univ. drd. la 
Universitatea „Dunărea de Jos“ din Galaţi, a publicat cartea Ortodoxie şi putere politică în 
România contemporană (2005) e Stelian Gomboş - doctorand în teologie, publicist 

e Pr. Radu Ilaş - slujitor la capela „Sf. Parascheva“ a Spitalului Bagdasar din Bucureşti, profesor, 
publicist e Constantin Mihai - doctorand în litere (Universite de Craiova-Universit6 Michel de 
Montaigne, Bordeaux III, LAPRIL), eseist. Autor al volumelor: Arca lui Nae. Perspective culturale 
asupra generatiei '27 (2004), La logique d'Hermes. Etudes sur L'Imaginaire (2006) 

e Alexandru Nicolin - doctorand în astrofizică la Niels Bohr Institute, the Faculty of Science at 
Copenhagen University e Cristi Pantelimon - scriitor, doctor în sociologie, lector univ. la 
Universitatea „Spiru Haret“ Bucureşti, a publicat volumul de publicistică Prin cenușa națiunii 
(2006) e Viorel Patrichi - jurnalist, ultima carte publicată: Ochii şi urechile poporului. Convorbiri 
cu generalul Nicolae Pleşiţă (2001) e Adrian Nicolae Petcu - istoric, publicist, a publicat (coord.) 
Partidul, Securitatea şi cultele (2005) e Mircea Platon - doctorand în istorie la Columbus 
University din Ohio - SUA, scriitor, ultima carte publicată: Ortodoxia pe litere. Îndreptar de funda- 
mentalism literar (2006) e Paul-Gabriel Sandu - student la Facultatea de Filosofie a Universităţii 
Bucureşti e Marcel Răduţ Selişte - teolog, publicist e Octavian Sergentu - master în Ştiinţe 
Politice e Constantin N. Străchinaru - scriitor, fost deţinut politic, ultima carte publicată: Spre mai 
multă lumină (eseuri, 1999) e Mircea Stănescu - doctor în istorie, a publicat volumul Organisme 
politice româneşti (1945 - 1965) e Ramona Suciu - profesor, teolog e Claudiu Târziu - jurnalist 

e Lucian Teodosiu - jurnalist e C.D. Zeletin - medic, scriitor, ultima carte publicată Ștefan 
Zeletin, contribuții documentare (2002) e Traian Călin Uba - scriitor, traducător 

Nr. 1-— martie 2003, dedicat lui 
Nicu Steindhardt 
2 — aprilie 2003, dedicat lui Mircea Eliade 
3 — mai 2003, dedicat lui Lucian Blaga 
Nr. 4- iunie 2003, dedicat lui 
Mihai Eminescu 
5 — iulie 2003, dedicat lui 
Nicolae Paulescu 
6 — august 2003, dedicat lui Sandu Tudor 
Nr. 7 — septembrie 2003, dedicat lui 
Nae Ionescu 
Nr. 8 -— octombrie 2003, dedicat lui 
Valeriu Gafencu 
Nr. 9 — noiembrie 2003, dedicat părintelui 
Dumitru Stăniloae 
Nr. 10-11 — decembrie 2003, dedicat lui 
Vasile Băncilă 
Nr. 12 — februarie 2004, dedicat lui 
Nichifor Crainic 
Nr. 13 — martie 2004, dedicat lui 
Mircea Vulcănescu 
Nr. 14-15 — aprilie-mai 2004, dedicat lui 
Radu Gyr 
Nr. 16 — iunie 2004, dedicat lui Vintilă Horia 
Nr. 17 — iulie 2004, dedicat lui Ștefan cel Mare 
Nr. 18 — august 2004, dedicat lui 
Ernest Bernea 
Nr. 19 — septembrie 2004, dedicat lui 
Constantin Noica 
Nr. 20 — octombrie 2004, dedicat 
Părintelui Arsenie Boca 
Nr. 21-22 — noiembrie-decembrie 2004, 
dedicat Părintelui Constantin Galeriu 
Nr. 23 — ianuarie 2005, dedicat lui 
Vasile Lovinescu 
Nr. 24 — februarie 2005, dedicat lui 
Octavian Goga 
Nr. 25-26 — martie-aprilie 2005, dedicat 
Părintelui Constantin Voicescu 





Nr. 28 — iunie 2005, dedicat 
Părintelui Arsenie Papacioc 

Nr. 29 — iulie 2005, dedicat 
Părintelui Zosim Oancea 

Nr. 30 — august 2005, dedicat lui 
Vasile Voiculescu 

Nr. 31 — septembrie 2005, dedicat 
Părintelui Liviu Brânzaș 

Nr. 32 — octombrie 2005, dedicat lui 
Aron Cotruş 

Nr. 33 — noiembrie 2005, dedicat 
Părintelui Iustin Pârvu 

Nr. 34 — decembrie 2005, dedicat lui 
Paul Goma 

Nr. 35 — ianuarie 2006, dedicat lui 
Horia Bernea 

Nr. 36 — februarie 2006, dedicat lui 
Ioan Alexandru 

Nr. 37 — martie 2006, dedicat 
Părintelui Teofil 

Nr. 38 — aprilie 2006, dedicat 
Părintelui Calciu 

Nr. 39 — mai 2006, dedicat lui 
Pan M. Vizirescu 

Nr. 40-41 — iunie-iulie 2006, dedicat lui 
Ion Gavrilă 


Cei care doresc să-şi completeze colecţia publicației 

'Târziu Claudiu Richard, CP 27, OP 23, Bucureşti. 
Precizaţi pe mandatul poştal ce număr al revistei doriți, 
în câte exemplare şi adresa dvs. 

